
Ascultă, Cake, tu, frate Scot, 
Din Maidenkirk şi, Johnny Groat, 
De-s rupte hainele, socot | 
Să coaseţi locul rău; 
La voi notează-un tînăr tot : 
Și scri-za asta, zău! ` 


BURNS 


Ahora bien, dijo el Cura ; traedme, senor huesped, aquesos 
libros, que los quiero ver. Que me place, respondió el; y 


entrando en su aposento, sacó de él una maletilla vieja cerrada 
con una cadenilla, y abriéndola, halló en ella tres libros 


grandes y unos papeles de muy buena letra escritos de mano. 
— Don Quijote, Parte I, Capitulo 32. 

Straşnic de bine, spuse preotul; te rog, jupine, adu-mi 
cărțiie acelea, că mi-e dor să le văd. Din toată inima, răspunse 
gazda ; şi, ducîndu-se în odaia sa, aduse de acolo o traistă 
mititică făcută dintr-o manta veche, înconjurată cu un lanț 
cu lacăt şi, deschizînd-o, scoase din ea trei tomuri mari şi 
niște manuscrise scrise cu litere frumoase. 


După traducerea engleză a lui JARVIS 


INTRODUCERE LA O LEGENDA 
DIN VREMEA LUI MONTROSE 


Sergentul-major More MAlpin a fost, cîtă vreme a locuit 
printre noi, unul dintre cei mai onorați cetățeni din 
Gandercleugh. Nimănui nu i-a trecut prin minte a-i contesta 
dreptul la scaunul său mare de piele situat pe „latura cea mui 
confortabilă a căminului“ din sala de la Wallace Arms, în vreo 
sîmbătă seara, Tot asa, paracliserul nostru, John Duirward, 
ar fi socotit o încălcare neîngăduită dacă s-ar fi permis cuivu 
să se instaleze în colțul stranei din stînga, cea mai apropiată 
de altar, pe care sergentul o ocupa fiiră abatere în fiece du- 
minică. Sedea acolo, în uniforma lui albastră de invalid, periată 
cu cea mai mare grijă. Două medalii pentru merit aflate la 
vedere, la butonieră, precum și mâneca din dreapta, goală, care 
ar fi trebuit să fie ocupată de brațul drept, stăteau mărturie a 
serviciilor vrednice de cinste și pline de primejdii pe care le 
adusese. Fața sa bătută de vitregiile vremii, părul cenușiu le- 
gat într-o coadă subțire, după moda oastei de altădată, și capul 
său ușor înălțat spre dreapta pentru a surprinde mai bine 
glasul prelatului, toate îi trădau atît meseria cît și beleşugu- 
rile. Alături de el şedea sora sa Janet, o bătrinică îngrijită, 
purtînd o broboadă de felul celor din Highlands și un tartan, 
atentă la orice privire pe care o înturna fratele ei, omul cel 
mai de seamă de pe pămînt pentru această ființă, și căutîn- 
du-i cu înfrigurare, în Biblia lui cu închizătoare de argint, 
textele pe care le cita sau le expunea preotul. 

Bănuiesc că respectul pe care i-l arătau, de la mic la 
mare, toate clasele sociale din Gandercleugh, a fost ceea ce 
l-a: hotărît. să aleagă satul nostru drept sălaș, căci, fără îndo- 
ială, nu aceasta îi fusese intenţia de la bun început. pi 


S-a ridicat pînă la gradul de sergent-major de artilerie, 
dutorită unei vieţi ostăşești aspre, în diferite colţuri ale lumii, 
și u fost apreciat drept unul dintre cei mai încercaţi și mai 
de încredere oameni din Scotch Train' Un glonţ care i-a 
Jăcat brațul zob într-o cumpunie din peninsula iberică împo- 
irivu lui Napoleon i-a procurut. în cele din urmă. o trecere 
în rezervă onorabilă. cu o alocuție de la Chelseu“. precum şi 
DO jrumousă gratificuţie din fondul putriotic. Mai mult, ser- 
gentul More M'Alpin fusese pe cît de curajos. tot pe atîta de 
prudent : ușudar. din banii primiți și din economii. a ajuns să 
s'âzpineuscă o mică avuţie cu dobindă de trei la sută în bonuri 
de rentă consolidută 

S-a retrus, în scopul de a se bucura de acest venit, în 
virougu sălbatică din Highlands, unde. pe cînd era copil, păs- 
cuse vite negre și capre, mai înainte ca răpăilul tobei să-l facă 
sa-și ridice boneta cu un deget mai sus și să-și urmeze mu- 
zica timp de uproupe putruzeci de uni Cât ținea el minte. locul 
ucesta retras nu putea [i asemuit în frumusețe nici cu cele 
mui somptuoase privelişti pe care le văzuse în peregrinările 
suie Chiar și Happy Valley of Rasselas? ar fi fost mai nimic 
dacă ar fi fost pusă alături. A sosit.. a văzut din nou locurile 
îndrăgite : nu era altceva decît o virougă steurpă, împrejmuită 
de colțuri sălbatice de stîncă şi străbătută de un torent venind 
dinspre miazănoapte Și asta nu era lucrul cel mai rău Se 
stinsese focul în treizeci de vetre, și din căsuţa străbunilor 
lui nu mai putea zări decit cîteva pietre fără formă — graiul 
locului uproape că pierise — străvechea stirpe din care se 
mâîndrea că descinde își aflase un refugiu peste apele Atlanti- 
cului Un plugar din sud, trei ciobani cu pleduri cenușii și 
sase cîini sălăşluiau acum în întreaga viroagă, care în copilă- 
riu lui udăpostise pînă la două sute de locuitori, chiar dacă 
eu nu le asiguruse o bună stare materială. 

Totuși, sergentul M Alpin găsi în casa noului stăpîn un 
neașteptat izvor de bucurie și mijloacele de a-și exercita afec- 
țiunea pentru semeni. Sora sa Janet, din norocire, nutrise o 
atit de puternică nădejde că [ratele său avea să se reîntoarcă 
într-o bună zi, încât refuzase să-și însoțească neamurile când 


1 Scotch Train era contingentul scoţian din armata engleză în 
timpul războaielor napoleoniene. (N.T.) 

2 Unde se afla Casa de Pensii militară a Angliei. N.T) 

3 Aluzie la Valea fericită în care trăia prințul Abisiniel Rasselas, 
'erou al romanului „The History of Rasselas, Prince of Abissinia“; 
comanul aparține scriitorului englez Samuel Johnson (1709—1784). N.T) 

acestea emigraseră Ba mai mult, consimţise, deși nu fără un 
sentiment de  înosire. să intre în serviciul  întrusului din 
Lowlands. care. deși saxon. a dovedit că se purtase frumos cu 
ea, după cum recunoștea singură Această întîlnire negîndită 
cu sora sa păru un balsam peste toate dezamăgirile ce-i fuse- 
seră sortite sergentului More. deși cu nedorite lacrimi în ochi 
ascultă el istoria exputrierii rudelor sule, povestită cum o pu- 
tea povesti o femeie din Highlands. 

Ea îi nară pe-ndelete eforturile zadarnice pe care le-au 
făcut. oferind arenda înainte. plată ce i-ar fi adus negresit la 
supă de lemn. dar cure stare ar fi fost mulţumiţi să o aibă, 
numai să li se fi îngăduit să trăiască și să moară pe pămînrul 
natul Și n-a uitat Janet nici povestirile care pomeneau de 
plecarea neamului celtic și despre descălecarea străinilor În 
timpul celor doi ani premergători emigrării, cînd vintul de 
noupte urla prin trecătoarea Balachra, notele lui modelau lim- 
pede melodia „Ha til mi tulidh“ (Nu ne mai întoarcem nicicînd), 
cu care obișnuiau emigranții să-și ia rămas bun de la melea- 
gurile natale  Strigătele aspre ale păcururilor din miazăzi şi 
lătrutul dulăilor lor erau ades auzite între dealuri, cu mult 
înainte de sosirea lor, de fapt Un bard. ultimul din neamul 
Său. a pomenit alungarea băștinașilor viroagei într-un cîntec 
care a umplut de lacrimi ochii îmbătrîniţi ai veteranului şi a 
cărui strofă dintîi ar suna cam asa! 


Vai, vai, tu cel din miazăzi, 
De ce îţi lepezi stîna ta? 
De ce la miazănoapte vii, 
Ca să distrugi tot ce era ? 


Ceea ce adîncea zbuciumul sergentului More M'Alpin în 
legătură cu această întîmplare era faptul că schimbarea avu- 
sese loc, după tradiție și păreri de rînd, tocmai datorită că- 
peteniei care ţinea locul conducătorilor de altădată și al stră- 
bunilor expulzaților ? și cu toate că datorită acestui fapt, una 
din pricinile mândriei sergentului More fusese pînă atunci să 
dovedească, prin deducții genealogice, în ce grad de rudenie 
se afla cu acest personaj, sentimentele sale față de el suferiră 
o jalnică schimbare din acel moment. 

— Nu-l pot blestema — rosti el, ridicîndu-se și pornind 
cu paşi mari şi apăsaţi prin odaie atunci cînd istorisirea Ja- 
„netei luă sfîrşit. Nu-l voi blestema; e descendentul și re- 


9 


prezentantul străbunilor. Dar nu va fi muritor să mă audă 
rostindu-i vreodată numele. 

Și își pinu vorba ; fiindcă, pină în ziua în care și-au dat 
obștescul sfîrșit, n-a fost om să-l audă pomenind-o pe căpe- 
tenia egoistă și cu inima de piulră. 

După ce petrecu o zi, copleșit de amintirile cele triste, 
spiritul său îndrăzneț, care-l trecuse cu bine prin atîtea pe- 
ricole, îmbărbătă inima sergentului în pofida dezamăgirii cru- 
de. Se va duce, spuse, în Canada, la neamurile lui, care bo- 
tezaseră o vale de dincolo de Atlantic, după viroaga părinţilor 
lor. Junei, adăugă el, ur trebui să-și încreţțeuscă struiele, aṣa 
cum făceau femeile din ligă!; „blestemată fie depărtarea !“ 
era cit o săritură de purice pe lingă călătoriile și marșurile pe 
care le făcuse cu prilejuri mai puţin însemnate. 

In scopul acesta plecă din Highlands și veni împreună cu 
sora sa tocmai la Gundercleugh, îndreptindu-se către Glasgow 
pentru a-şi asigurau drumul spre Canada. Dar iarna încă nu 
sosise, și cum socotea că era mai bine să navigheze în vreme 
de primăvară, cînd fluviul Sfîntul Laurenţiu uvea să fie dez- 
ghețut, se stabilise printre noi pentru cele cîteva luni cît avea 
să mai stea în Britania. După cum am maui spus, respectabilul 
bătrîn a fost întimpinat cu multă cinstire și luare-aminte de 
către toate categoriile sociale : şi, cînd reveni primăvara, era 
atît de mulțumit de locul unde se așezase, încît nu se mai 
gîndi la ideea călătoriei sale. Pe Janet o înspăimînta marea 
și el însuși suferea de pe urma înfirmităților vîrstei și ale 
serviciului, greu, mult mai greu decît se aștepluse la început. 
Și, după cum mărturisise preotului şi vrednicului meu direc- 
tor de școală, domnul Cleishbotham, „era mai bine să stai cu 
amici dragi decit să te duci pe meleaguri străine şi să-ţi 
meargă mai rău“. | 

Așadar, se stabili, luîndu-și domiciliul în Gandercleugh 
spre marea satisfacţie a tuturor locuitorilor, după cum am mai 
povestit, în ochii cărora deveni, cît privește înţelegerea pro- 
blemelor militare și comentarea cu miez a ziarelor, gazetelor 
și buletinelor, un adevărat oracol, apt să explice toate eve- 
nimentele militare importante din trecut, pe cele actuale sau 
tot ce avea să vină. 

Este adevărat, sergentul avea inconsecvenţele sale. Era 
un vajnie adept al lui Jacobi, tatăl său şi cei patru unchi lup- 


1 Liga protestantă din timpul războiului de 30 de ani (1618—1648). 


N.T.) | | . 
2 Sau James Stuart, regele care își pierduse tronul în 1688. (N.T.) 

taseră pentru cauza lui în răzmerița de la "patruzeci și cinci’; 
dar asta nu îl împiedica să ţină cu strășnicie şi partea regelui 
George, în slujba căruia își adunase mica avere și pierduse 
trei fraţi ; astfel că te uflai în fața unui pericol la fel de mare 
de a-i displace, desemnîndu-l pe prințul Charles drept pre- 
tendent legitim sau rostind ceva ce scădea demnitatea regelui 
George. Pe lîngă cele spuse, mai trebuie să adăugăm că, 
atunci cînd sosea ziua plății soldei, sergentul era gata să ză- 
bovească la Wallace Arms, seara, mai mult decît ar fi dictat 
o cumpătare strictă ori însuși interesul său de om cu expe- 
riență, căci, cu aceste prilejuri, bețivanilor din jur le trecea 
câteodată prin minte să-i flateze simpatiile, cîntînd cîntece 
jacobite şi ridicând puharul întru blestemarea lui Bonaparte şi 
întru sănătatea ducelui de Wellington, pînă ce sergentul era 
nu numai atît de flatat încît să plătească consumația tuturora, 
ci, cînd şi cînd, era şi convins să acorde mari împrumuturi 
convivilor săi interesaţi. Cînd atare „umeziri“, cum le numea 
el, luau sfîrșit şi i se mai domolea firea, rareori se întîmpla 
să nu mulțumească lui Dumnezeu şi ducelui de York’. care 
făcusera în așa fel încît era mult mai greu unui ostaş bătrân 
să se ruineze datorită propriei sale nebunii decît îi fusese în 
zilele tinereții. 

Nu cu ustfel de prilejuri um fost eu în rîndurile celor ce 
îl înconjurau pe sergentul-major More M'Alpin. Totuși, dese- 
ori, dacă timpul mi-o îngăduia, aveam obiceiul să-l caut cînd 
ieșea, după cum spunea el, lu apelul de dimineață și de seară, 
apărînd, dacă vremea era frumoasă cu tot atîta regularitate 
ca și cînd ar fi fost chemat de ropotul tobei. Plimbarea de 
dimineața şi-o făcea pe sub ulmii din cimitir. „Că moartea — 
explica el — mi-a fost atîția ani vecina cea mai apropiată, 
încît nu mi s-ar ierta să stric prieteşugul.* Plimbarea de sea- 
ră o făcea pe imașul îngălbenit de lingă mal, unde-l puteai 
vedea cîteodată șezînd pe o bancă, cu ochelarii pe nas. co- 
mentind ziarele în mijlocul unui cerc de politicieni rurali, ex- 
plicînd termeni militari şi usurînd ascultătorilor înțelegerea, 
prin linii desenate pe pămînt cu capătul bastonului său de 


1 1745, an în care tînărul Charles Edward Stuart (1720—1788), ne- 
potul detronatului James, debarcă în Anglia, răsculind Scoţia într-o 
temerară şi infructuoasă tentativă de a recîştiga tronul străbunului 
său. (N.T.) 

2 Ducele de York, general şi ministru de război, a dat o serie de 
regulamente pentru armată, considerate ca fiind pline de iustitie. bun 
simţ şi înţelepciune. (N.T.) 

trestie. În alte ocazii, era înconjurat de un stol de scolari pe 
care, în anumite rinduri, îi medita, iar în altele, cu mai pu- 
țină âncunoștiințare din partea părinților, îi instruia în mis- 
erele artificiilor p deoarece, atunci cînd se organizuu petre- 
ceri publice, sergentul era pirotehnician (după cum scrie în 
Enciclopedie) al satului Gandercleugh. 

Îndeosebi în cursul plimbării de dimineaţă îl întilneam 
adeseori pe veteran. Și cu greu pot privi cărarea umbrită de 
un şir de ulmi semeți fără să nu mă gîndesc că-i văd silueta 
dreaptă apropiindu-se de mine, cu pusu-i măsurat şi cu bas- 
tonul înainte, gata să mă onoreze cu salutul ostășesc. Daur e 
mort și doarme cu credincioasa-i Janet, sub chiar al treilea 
dintre copacii aceștia, ducă-i numeri începînd de la gardul viu 
din colțul de la apus ul cimitirului, 

Incîntarea pe care mi-o oferea conversaţia cu sergentul-ma= 
jor M'Alpin era legată nu numai de propriile sale aventuri, 
dintre cure unele îi ieșiseră în cale în decursul vieții sale 
vătăcitoare, ci şi de amintirile lui cu privire la numeroase 
tradiții din Highlands, pe cure, tinăr fiind, le învățuse de la 
părinții săi şi la care ţinea așa de mult, încît tot restul vieţii 
tui ar fi condamnat ca pe un fel de erezie posibilitatea ca 
cineva să cuteze a se îndoi numui de autenticitatea lor. Multe 
dintre acestea ţineau de războaiele lui Montrose, în care, 
“pare-se, avusese un rol însemnat de jucat unul dintre stră- 
. mosii sergentului. S-a întîmplat că, deși aceste tulburări civile 
. au cinstit în ceu mai mare măsură pe cei din Hiahlands, fiind 
într-adevăr cea dintii ocazie când s-au arătat superiori sau cel 
puțin egali cu vecinii lor din Lowlands în ciocnirile militare, 
ea a fost mai puţin comemorată de ei decit te-ai fi așteptat, 
gudecînd după abundența tradițiilor: ce s-au păstrat în legă- 
sură cu subiecte mai putin interesante. Așadar, a fost o mare 
plăcere pentru mine să culeg de la bunul meu amie, ostașul 
acesta neînfricat, anumite amănunte ciudate în legătură cu 
acele vremuri și aceste detalii se împletesc cu sălbăticia şi 
. fantasticul, fireşti pentru epocă şi naratori, dar nu voi obiec= 
“ta cîtuși de puțin dacă cititorul nu le va da crezare, cu con- 
ditia să fie totuși așa de bun, încît să acorde un credit nea- 
bătut evenimentelor - istorice ale povestirii, care, asemenea 
: tuturor: acelora pe care am avut onoarea să le înfățișez, se 
- bazează numai pe adevăr. | | 


INTRODUCERE LA EDIȚIA DIN 1830 


Legenda lui Montrose a fost scrisă îndeosebi în.scopul de 
a pune în fața ochilor cititorului soarta tristă a- Lordului 
John Kilpont, fiul cel mai vîrstnic al contelui William de 
Airth şi Menteith, și circumstanțele deosebite ale naşterii şi 
vieții lui James Stewart de Arduoirlich, de mâna căruia a fost 
răpus nefericitul nobil. 
~ Tema noustră ne impune să discutăm despre vrăjbile de 
moarte și sîntem datori a începe cu una şi mai veche decit 
cea de care se leagă povestirea noustră. În timpul domniei: lui 
James al IV-lea, o mare învrăjbire între Jamiliile Drummond 
și Murray împărţise în două tabere ţinutul Perthshire. Cea din- 
tăi, fiind mai numeroasă. şi mai. puternică, zăvorî optzeci de 
membri.ai familiei Murray în biserica din Monivuird şi îi dădu 
foc. Soţiile şi copiii nenorociţilor bărbați, care se adăpostiseră 
și ei tot în biserică, pieriră datorită aceleiași :silnicii.: Un om, 
numit David Murray, scăpă datorită milosteniei unui Drum- 
mond, care îl primi la pieptul său cînd își făcu vînt din flăcări. 
Deoarece regele James al IV-lea a domnit, depunind. mai 
multă sîrguință decit majoritatea predecesorilor săi. aceustă 
faptă crudă a fost aspru răzbunaltă și mai mulţi dintre cei ce 
© 'săvirșiseră fură decapitaţi la` Stirling. Drept consecință “a 
urmăririi clanului său, acel Dr ummond, datorită căruia Dat id 
Murray scăpase, fugi în Irlanda și rămase acolo pînă ce, prin 
mijlocirea persoanei a 'cărei viaţă o. salvase, i se îngădui să 
se reîntoarcă în Scoția, unde atît el cît și descendenții săi fură 
distinși cu numele Drummond-Eirinich sau Ernoch, adică 
Drummond din Irlanda, și același titlu fu conferit domeniului 
lor. 

Acel Drummond-Ernoch care trăia în vremea lui James 
al VI-lea era pădurar al maiestăţii sale în codrul Glenartney, 
şi s-a întîmplat să se afle acolo în jurul anului 1588 sau pe 
lu începutul lui 1589 pentru a trimite vinat la masa regelui. 
Pădurea aceasta se învecina cu ascunzătoarea principală a ce- 
lor știuți sub numele de HWlacGregory sau o ramură anume a 
neamului lor cunoscută sub porecla de MacEagh sau Copiii 
Negurilor. Ei socotiră vînălorile pădurarului în preajma lor 
drept o agresiune, sau poate îl urau pentru întemnițarea ori 
uciderea unora dintre ai lor, sau pentru vreo altă pricină nes- 
tiută de același fel. Tribul acesta al lui MacGregor era con- 
siderat în afara legii și urmărit (după cum poate fi văzut de 
cititor din Introducerea la Rob Roy”), iar dacă brațul tuturora 
fusese ridicat asupra lui, şi brațul lui, bineînțeles, se ridicase 
împotriva tuturor. Pe scurt, îl surprinseră pe Drummond- 
Ernoch şi îl uciseră, îi tăiară capul și îl duseră cu ei, înfășurat 
într-un colț de pled. 

Mînaţi de beţia răzbunării, se opriră la casa din Ardvoir- 
lich și cerură de mincare ; lucru pe care doamna, o soră de-a 
lui Drummond-Ernoch cel ucis (soțul ei fiind absent), îi fu tea- 
mă să-l refuze sau a nu voi să-l facă. Ceru să li se pună în 
fată piine și brînză și dădu poruncă să li se pregătească nişte 
mâncăruri mai substanțiale. Pe cînd era plecată tocmai din 
pricina acestor intenţii ospitaliere, barbarii așezară capul fra- 
telui ei pe masă, umplîndu-i gura cu piine și brînză şi în- 
demnându-l să mănînce, că multe mese vesele a luat în casa 
aceea. 

Intorcîndu-se biata femeie și zărind oribila priveliște, 
dădu un țipăt cumplit și fugi în codri, unde, după descrirea ro- 
manului cavaleresc, rătăci în nebunia ei și se ascunse cîtăva 
vreme de orice făptură vie. Rămînîndu-i totuși un simțămiînt 
instinctiv. care o făcu în cele din urmă să arunce pe furiș o 
privire, din depărtare, fetelor, în timp ce ele mulgeuu vacile, 
lucrul a fost observat și soțul său, Ardvoirlich, trimise să fie 
adusă acasă și o ținu acolo pînă născu un copil, cu care era 
însărcinată ; după aceea se remarcă faptul că îşi redobindi 
treptat toate simțurile. 

Între timp, tilharii depășiseră orice limită insultind auto- 
ritatea regală, pe care, într-adevăr, după cum era exercitată, 
aveau prea puține motive să o respecte. Ei purtară trofeul 


1 Roman publicat de Sir Walter Scott în 1817 şi tradus şi în limba 
română. (N.T.) 

însîngerat, pe care-l înfăţișaseră cu atita sălbăticie doamnei 
din Ardwvoirlich., în vechea biserică din Balquhidder, care este 
uproupe în centrul ținutului lor, unde căpetenia lor, MacGre- 
gor, şi tot clanul său, adunat într-ucest scop, își puseră mîinile 
pe rînd pe capul mortului şi jurară în chip barbar și păgîn 
să-l upere pe făptaş. Această născocire fioroasă şi vindicativă 
i-a sugerat răposatului și regretatului prieten al autorului, Sir 
Alexander Boswell, subiectul unui poem întitulat „Legămiîntul 
Clanului Alpin“, care a fost cules în 1811, dar cred că nu a fost 
publicat!. 

Faptul este confirmat de o proclamație a Consiliului Pri- 
vat datată la 4 februarie 1589, ce trimitea scrisori „de foc și 
spadă“ prin care se scoteau înafara legii cei din neamul Mac- 
Gregor’. Temuta sarcină fu executată cu o furie neobișnuită. 
Răposatul şi excelentul John Buchanan de Cambusmore i-a 
arătat autorului un schimb de scrisori dintre strămoșul său, 
moşierul din Buchanan, și Lordul Drummond, în care se vor- 
beste despre operaţiile de curăţire ale anumitor văi, puse la 
cale dimpreună cu suitele lor, la o anume dută stabilită de 
comun acord, şi despre „dulcea răzbunare a morţii vărului lor 
Drummond-Ernoch“. Totuşi, în pofida a toate cîte s-au să- 
vîrşit, devotatul trib al lui MacGregor a continuat să-și educe 
urmaşii în spiritul rezistenței și aplicării de noi cruzimi și ul- 
traje”. 

Intre timp, tînărul James Stewart de Ardvoirlich deveni 
un bărbat neobişnuit de înalt, de puternic și de brav, cu o 
atare. forță în a-ți strînge mîna, îndeosebi, încît făcea sîngele 
să țiîșnească şuvoi de sub unghiile acelora care se încumetau 
să se ia la întrecere cu el, într-o asemenea încercare de mă- 
surare a pit-- 


1 Vezi anexa nr. 1 (n, 

2 Vezi anexa nr. 2 (N.A.) 

3 Mă voi folosi de prilejul pe care mi-l oterâ a doua menționare 
a acestui trib, ca să remarc o eroare ce se impută unui individ numit 
Ciar Mohr MacGregor, şi anume maăcelărirea studenţilor, cu prilejul 
luptei de la Gleniruin. Sînt informat, prin mijlocirea autorităţii cava- 
lerului Join Gregorson, că acea căpetenie astfel numită murise cu un 
veac înaintea bătăliei pomenite și, prin urmare, nu putea să fi săvirşit 
cruda faptă. menţionată. Greşeala nu mi se poate reproşa, deoarece am 
negat că aş răspunde de tradiţie cind o citez, ci zvonurilor de rînd, care 
sînt întotdeauna dispuse să pună pe seama numelor răsunătoare fapte 
la fel de răsunătoare. Vezi pasajul eronat, Rob Roy, Introducere, p. VII ; 
aşadar, odihnească-se-n pace fantoma jignită a 1i Dugald Ciar Mohr. 
(N.A) 

Avea o fire schimbătoare, jioroasă si minioasă ; totuşi tre- 
buie să fi fost înzestrat şi cu anumite calităţi evidente, deoa- 
rece era foarte iubit de către Lordul Kilpont, fiul cel mare 
al contelui de Airth si Menteith. 

Acest tînăr viteaz i s-a alăturat lui Montrose în ridica- 
rea stindardului în 1644, chiar înainte de bătălia decisivă de 
la Tippermuir, la 1 septembrie a acelui un. La vremea uceeu, 
Stewart de Ardvoirlich se bucura de încrederea tinărului lord, 
ziua, și de patul său, noaptea, cînd, la vreo patru sau cinci 
zile după bătălie, adrdroirlich, fie într-un acces brusc de ne- 
bunie, fie datorită unei intenții criminale ticăloase, îndelung. 
premeditată împotriva unui prieten ce nu bănuia nimic, a 
străpuns cu pumnalul inima Lordului Kilpont și a scăpat din 
tabăra lui Montrose, ucigind o strajă care a încercat să-l rețină. 
Episcopul Guthrie socotește drept pricină a acestei acțiuni 
mirșave faptul că Lordul Kilpont refuzase, plin de silă, pro- 
punerea lui Arduvoirlich de a-l asasina pe Montrose. Dar se 
pare că nu există nici un izvor sigur pentru această acuzi, 
care se bizuie pe o simplă presupunere. Ardvoirlich, asasinul, 
a fugit în chip sigur la Convenanteri și a fost folosit şi răs- 
plătit de ei. Dobindi iertarea uciderii Lordului Kilpont, con- 
firmată de Parlament, în 1644, și deveni maior în regimentul 
comandat de Argyle în 1648. Acestea sînt faptele povestirii 
înfățișate aici ca o legendă din vremea războaielor lui Mon- 
rose. Cititorul îşi va du seama că ele sint considerabil alterate 
în narațiunea fictivă. 

Autorul s-a străduit să dea viață tragediei povestirii, în- 
troducînd un personaj specifie epocii şi țării. În această privin= 
tă, judecători. excelenți. au socotit că am izbutit cu bine cel 
puțin -într-o oarecare măsură. Disprețul ce-i caracteriza pe 
tinerii:care aveau cît decit pretenția de a. fi. nobili, sărăcia 
Scoției, tendința generală spre călătorii si aventuri, toate îi 
împinseră- pe scoțieni în afara. hotarelor, ca militari puși în 
slujba: țărilor ce. se. războiuu între ele. Pe continent erau ves- 
tiți pentru bravura lor } dar, udoptînd meseria de soldaţi mer- 
cenari;. şi-au degradat fără doar şi poate trăsăturile neamului. 
Spoiala de cultură, pe care majoritatea lor o avea, a dege- 
nerat în pedanterie + din buna lor creștere, rămase doar cere- 
monialul, teama lor de dezonorare nu i-a mai ținut departe de. 
ceea ce era cu adevărat nevrednic, ci i-a făcut să depindă de 
anumite forme de ascultare cu totul diferite de ceea ce ar. 
merita laudă.. Cite un cavaler de onoare, în căutarea - averii, 
putea, de pildă, să-și schimbe slujba cum. „schimba, cămașa ! 

putea să lupte, cum a făcut-o curajosul căpitan Dalgeiiy, azi 
pentru o cauză, mîine pentru alta, fără să-l intereseze cure 
dintre potrivnici avea dreptate, și putea să jefuiască (ărăni- 
mea, căzută în puterea sa datorită războiului, cu cea mai 
neînduplecată rapacitate, dar trebuia să fie atent cum reuctio- 
na la cel mai neînsemnat reproş, venit chiar şi din partea 
unui chip bisericesc, dacă reproșul conținea o cît de mică 
aluzie la vreo neglijenţă în privinţa datoriei sale. Următoarea 
întimplare va dovedi adevărul celor spuse ! 

„Aici nu s-ar cădea să uit a aminti de un predicator, 
Master William Forbesse, predicator al ostașilor, dar și căpitan 
bun să conducă ostașii cînd se ivea vreun prilej potrivit, plin 
de virtute, discret și cu aleasă purtare, mai presus de anumili 
căpitani ce am cunoscut, care nu erau de seama sa. La vremea 
aceea, nu numai că se ruga pentru noi, ci mergea alături de 
noi ca să observe, după cum îmi vine a crede, purtarea oa- 
menilor ? și dînd peste un sergent ce nu-și îndeplinea îndato- 
ririle și nu era om de onoare la vremea aceea (al cărui nume 
nu îl voi rosti), mustrîndu-l, îl amenință că mi-l va [ace cu- 
noscut, lucru ce s-a și întîmplat după slujbă. Sergentul, fiind 
chemat în fața mea și învinuit, nu recunoscu cele cu care 
era încriminat, spunînd că, dacă cel ce vorbea nu ar fi fost 
pastor, n-ar fi răbdat insulta. Predicatorul se oferi să lupte cu 
el (drept dovadă) că adevăr grăise ; la care i-am luat sergen- 
tului gradul, dînd locul său altuia mai vrednic, numit Mungo 
Gray, un gentleman de merit şi cu mult curaj. Sergentul, fiind 
înlăturat, nu i-a cerut niciodată socoteală lui Master William 
pentru care fapt a fost vorbit de rău, așa că se retrase acasă și 
părăsi războaiele.“ 

Citatul de mai sus este extras dintr-o lucrare pe care 
autorul a consultat-o în repetate rînduri pe cînd compunea 
paginile ce urmează și care este redactată în mare parte în 
spiritul umoristic al căpitanului Dalgetty. Poartă următorut 
titlu formidabil de lungi „MONRO, expeditia sa cu vrednicut 
regiment scoțian numit Regimentul lui MacKeye, recrutat în 
august 1626, de către colonelul Sir Donald Mackeye, Lord 
Raes, în slujba Maiestăţii Sale în Danemarca, și readus, după 
bătălia de la Nerling, din septembrie 1634, la Wormes, în 
Palz a scutit de serviciul militar în anumite privințe si îndato- 
riri, mai întâi sub magnijicul Rege al Danemarcii, în timpul 
războaielor sale împotriva Imperiului : după aceea, sub invin- 
cibilul rege al Suediei, în timpul vieții Maiestăţii Sale; şi de 
atunci, sub Directorul General, Rex-Cancelarul Oxensterne şi 

Generalii săi. Fapte adunate şi însăilate în ceasuri de răgaz 
de colonelul Robert Monro, ca fiind în numitul regiment 
prim-locotenent al nobilului și vrednicului căpitan Thomas 
MacKenzie of Kildon, frate al nobilului lord, Lordul Earl of 
Seaforth, pentru folosința tuturor nobililor Cavaleri în favoa- 
rea lăudabilei profesii a urmelor. La care este alăturată o pre- 
scurture a exerciţiilor și felurite observaţii pructice pentru un 
Ofițer tînăr. Se încheie cu meditaţiile Ostușului cure merge 
lu datorie — Londra, 1637.“ 

Un altul vrednic din aceeași școală și avind aproape ace- 
leași vederi asupra caracterului militar este Sir James Turner, 
un ostaș norocos care s-a ridicat lu o situație importantă sub 
domnia lui Charles al II-lea, a dobiîndit o comandă în Gallo- 
way şi Dumfriesshire, întru suprimarea adunărilor secrete ale 
puritanilor, şi a fost luat prizonier de Covenunterii insurgenți 
în acea răzmeriță, ce a fost urmată de bătălia din Pentland. 
Sir James este o persoană cu pretenţii mai mari chiar decit 
ale locotenent-colonelului Monro, deoarece a scris un tratat mi- 
litar asupra exerciţiilor cu lancea, numit „Pallas Armata“. 
Mai mult, a fost educat la Glasgow College, deşi a fugit să 
se facă cornet în războaiele germane în loc de a-și lua licenţa 
în litere la acel seminariu de erudiţi. 

În vremea din urmă a redactat mai multe discursuri pe 
teme literare şi istorice, din care Clubul Bannatyne a extras 
și a tipărit acele pasaje ce au legături cu viața și epoca sa, 
sub titlul „Memoriile lui Sir James Turner“. Din această cu- 
rioasă carte am extrus eu următorul pasaj, cu exemplu de cum 
ar fi putut să consemneze un atare incident căpitanul Dulgetty, 
dacă ar fi ținut un jurnal; sau, ca să fim și mai exacii, el este 
așa cum l-ar fi născocit geniul lui De Foe, ca să dea unei na- 
rațiuni fictive trăsăturile amănunțite şi aparte ale adevărului. 

„Aici voi pune pe hîrtie o năzbitie ce mi s-a întîmplat 
mie ; căci, deși nu a fost una foarte deosebită, a fost totusi 
una destul de ciudată prin părțile acestea. Cele două brigăzi 
ale mele erau într-un sat, la o distanță mai mică de jumătate 
de milă de Applebie ; cartierul meu general se afla în casa 
unui gentleman care era maestru de călărie, în acea vreme 
sub comanda lui Sir Marmaduke, în timp ce soţia lui stătea 
în cameră, gata să nască. Castelul fiind colea și Lambert des- 
tul de departe, am hotărît să dorm în pat în fiecare noapte, 
având destulă parte de oboseală înainte. Noaptea întîia am 
dormit binișor, dar cînd m-am trezit a doua zi dimineaţa, mi-a 
lipsit un ciorap de in, jumătatea unui ciorap de mătase și un 

boothose (echipament special purtat în cizmă) pentru un pi- 
cior ; și nici c-au mai fost găsiți, oricît au fost căutaţi. Avînd 
însă rezerve din toate, m-am îmbrăcat și am pornit călare la 
cartierul general. La întoarcere, nici o veste despre ciorapi. 
În seara aceea m-am dus la culcare și a doua zi dimineața 
m-am pomenit în aceeași situaţie, lipsindu-mi iar cei trei cio- 
rapi. doar de la un singur picior, ceilalţi trei fiind lăsaţi ne- 
atinşi, cum se întîmplase și în noaptea dinainte. Au fost cău- 
taţi cu mai multă atenţie decît prima oară, dar fără vreo 
izbîndă. Tot mai aveam o pereche completă de ciorapi de re- 
zervă și o pereche de învelitori mai largă decit cea dintii, așa 
că m-am încălțut. A treia dimineaţă am descoperit același 
lucru, rămânîndu-mi dour ciorapii pentru un picior. Sosise 
vremea ca atit eu cît şi slugile mele să ne închipuim că tre- 
buie să fi fost șobolanii aceia care se bucuraseră de cioragpii 
mei, nedreptățindu-mă într-așa hal; şi acesta era lucru bine 
știut de stăpînu casei, dar nu voia să mi-o spună. Odaia, care 
era o încăpere de oaspeţi scundă, fiind bine cercetată cu lumi- 
nările, se găsi cupătul unui ciorup (cel mai larg) într-o gaură 
în care fuseseră tîriţi toți ceilalți ciorapi. Am plecat, porun- 
cind să [ie scouse scîndurile ca să vedem ce făcuseră şobolanii 
cu încălțările mele. Stăpina trimise o slujnicuţă ca să fie de 
fuță, din partea ei, la această activitate despre care știa că o 
privește. Una din scânduri fiind niţel ridicată, un băiețaș de-al 
meu își viri mâna și scoase douăzeci și patru de monede vechi 
de aur și un angell!. Slujnica afirmă că aparțineau stăpinei 
sale. Băiatul aducîndu-mi aurul, ne-am îndreptat de îndată 
spre camera stăpînei și i-am spus că, de bună seamă, în timp 
ce Lambert fusese încartiruit în casa aceea, aşa cum într-a- 
devăr fusese, s-ar fi putut ca unele dintre slugile sale să fi 
ascuns aurul acela: și dacă era așa, în chip legal îmi apar- 
ținea: dar dacă ar fi putut dovedi că îi aparține ei, i l-aș fi 
dat pe loc. Biata femeie îmi spuse, cu lacrimi șiroaie, că 
soțul ei, nefiind unul dintre bărbaţii cei mai cumpătaţi (și cu 
adevărat era mînă spartă), ea ascunsese aurul acela fără de 
știința lui, ca să-l folosească după cum ar fi avut prilejul, 
îndeosebi acum cînd se afla în durerile facerii; și mă conjură, 
în numele dragostei mele pentru Rege (pentru care atit soțul 
ei cît și ea suferiseră mult) să nu îi opresc aurul. Spuse că, 
dacă se găseau fie mai mult, fie mai puţin de douăzeci și 
patru de monede întregi şi doi angelli, cu siguranță că nu 


1 Denumirea unei monede vechi, tot de aur. (N.T.) 

erau ale ei; de asemenea, că erau puse de ea într-o pungă de 
catifea roşie. După ce am asigurat-o că aurul îi va rămîne 
spre folosință, se făcu o nouă cercetare și fu găsit și celălalt 
angell, precum și punga de catifea roşie roasă ferfeniță, tot 
așa cum erau și ciorapii mei, și aurul fu pe dată înapoiat 
doamnei. Am auzit adesea spunîndu-se că atunci cînd șobo- 
lanii îti mănîncă sau îti rod îmbrăcămintea este un semn rău, 
prevestind o nenorocire ce va să se abată asupra acelora că- 
rora le aparţin veșmintele. Mulţumesc lui Dumnezeu că 
nicicînd nu m-am lasat pradă unor astfel de preziceri, nici nu 
le-um luat în seamă; dar sînt sigur că puieum să prevăd mai 
bine decît șobolanii sau alți paraziți de soiul ăsta și totuși 
n-o făceam, E adevărat că um auzit multe povești frumoase 
despre șobolani, despre cum părăsesc ei casele şi corăbiile 
cînd urmează ca cele dintîi să ardă și cele de al doilea să se 
scufunde. | 

Naturaliștii spun că sînt ființe foarte agere și cred că 
sînt aşa; dar niciodată nu voi fi de acord că pot prevedea 
întimplările viitorului, despre cure presupun că nici măcar 
dracul însuși nu le poate ști au prezice ; acestea fiind lucruri 
pe care utoatestăpînitorul le ține tăinuite în sînul preștiinței 
sale divine. lar ducă marele Dumnezeu a preordonat sau 
predestinat aceste lucruri care ne sînt nouă contingente, fap- 
tul că ele au loc datorită unei necesităţi de necontrolat și de 
neevitat e o chestiune încă nehotărită!.% 

Citind din aceste autorităţi străvechi. n-ar trebui să uit 
de o schiță mai modernă a ostașului scoțiun de modă veche, 
făcută de o mină de maestru, în persoana lui Lesmuhagow, 
mai ales că existența acestui capitan îndrăzneţ este suficientă 
cu să priveze pe uutorul de față de orice pretenţie la origi- 
nalitatea absolută. Totuși Dalgetty, ca o producție a propriei 
sale fantezii, şi-a favorizat într-atîta ruda, încît a căzut în 
greșeala de a atribui căpitanului o parte prea importantă din 
istorisire. Aceasta este opinia unui critic care respiră pe cele 
mai înalte culmi ale literaturii, iar autorul este atît de noro- 
cos de a fi atras atenţia criticii, încât, modestia sa, apelind la 
o decentă cerere de iertare, își îngăduise să-i citeze lauda pe 
cure nu i-ar fi stat bine s-o prezinte direct. Fragmentul apare 
în Edinburgh Review, nr. 55 și conține o critică a lui „lvan- 
hoe“ : 


1 Memoriile lui Sir James Turner, ediţia Bannatyne, pag. 59. (N.A.) 

„Se insistă, poate prea mult, asupra lui Dalgeity — sau, 
mai curînd, ocupă mult prea mult din lucrare — căci, în sine, 
socotim că este pe de-a-ntregul amuzant; iar autorul nu a 
vădit niciunde o afinitate mai mare față de spiritul acela ine- 
galabil! care scotea la iveală Falstaffii și Pistolii săi, act de 
act și piesă după piesă, şi îi punea la încercare tot timpul cu 
scene de limbuție, fără a le istovi umorul, nici scriind vreo 
notă a tonului lui caracteristic, decit în repetatele sale spe- 
cimene ample de elocventă ale regretabilului MAPSI de că- 
lărie. 


Ideea generală a personajului este familiară dramaturgi- 
lor noştri comici de după Restaurație — și v-ar putea spune 
că, într-o oarecare măsură, el e alcătuit din căpitanul Fluel- 
len? și din Bobadil? : dar îmbinarea grotescă dintre un soldado’ 
cu studentul teolog de la Mareschal-College este absolut ori- 
ginală ; cît despre amestecul dintre talent, egoism, curaj, gro- 
solănie si îngimfare nu a fost niciodată atit de fericit exem- 
plificat. Oricît de numeroase sînt discursurile lui, nu există 
nici unul care să nu fie caracteristic, iar pentru gustul nostru 
este în mod amuzant grotesc.“ 


? Aluzie la William Shakespeare (1564—1616). (N.T.) 

2 Un ofițer din Țara Galilor, curajos, coleric și pedant, din drama 
istorică a lui William Shakespeare „Henry V” (1599), care-i pune la 
punct pe netrebnicii Nym, Bardoiph şi Pistol. (N.T.) 

3 Alt căpitan care apare în comedia lui Ben Jonson (1572—1637) 8 
„Fiecare cu toana lui” (1598). (N.T.) 

4 Sublinierea noastră. (N.T.) 

ANEXA 


N. 


Faptul că poemul decedatului meu prieten este atît de greu de găsit 
ar putea ţine loc de scuză pentru atașarea acestei părți finale, plină 
de spirit, a Legămîntului Clanului Alpin. Clanul Gregor s-a întîlnit 
în străvechea biserică din Balquhidder. Capul lui Drummond-Ernoch 
a fost așezat pe altar, acoperit de cîtăva vreme cu flamura tribului. 
Șeful tribului înaintează către altar : 


Și se opri privind la steag, 

Apoi strigă cu mult arţag: 

„E dar de rege scoţian“, 

Şi brusc a smuls, c-un gest 
jăpcan, 

Zvirlind tot ce-l înfășura. 

Și, iată, capu-n faţă-i sta ! 

Cu chip de piatră l-a scrutat: 

Pe plete sînge închegat, 

Pe faţă rinjet chinuit, 

Cu ochiul dus, schimonosit ; 

Dar nemișcat şi mînios 

Ei stă, şi crunt, şi fioros; 

Pe cap el mîna dreapt-a pus, 

Cu stinga torţa ţine-n sus, 

Şi-ngenunchind, strigă : „Mă jur 

Că l-am ucis fără-nconjur 

Şi doar a mea-i uciderea, 

Căci l-a lovit doar dreapta mea! 

Veniţi, duşmani ! Veniţi de vreți 

Să-l răzbunaţi dacă puteţi ! 

Şi spada-i trasă, arcu-ntins, 

Pe viaţa-mi veșnică m-am prins, 

Ca să le cer şi să îi cer, 

Ochi pentru ochi cu-acest 
hanger, 

Şi-n brusc atac sau drept luptînd 

Acest oţel i-a fi comînd !* 

Tăcu ; la semnul său, îndat, 

Mulţi, soţii la altar au stat 

Și nici o șoaptă fu în jur, 

Și nici un sunet împrejur, 

Doar clinchet de-arme ce purtau, 

(Pe marmură cum răsunau !) 


Și toţi venind, c-un gest grăbii, 
Pe cap, ei dreapta și-au oprit. 
Livizi, cu glasuri de cavou, 
Jurat-au toţi ca un ecou; 
Crunt, Malcolm se uita la toți 
Şi-i cerceta cu ochi despoțţi ; 
Apoi o lacrimă-şi ştergea, 

De ce-i venise nu știa! 

Strigă apoi cu glasul plin: 

„O, fraţii mei din sînge-Alpin, 
Demni să purtaţi nume de clan, 
Să nu știți frica de duşman, 

Şi de-om pieri-ntr-o crudă zi, 
A noastră faimă va trăi !* 


No. II 


S-a discutat îndelung dacă Copiii Negurilor au fost, de fapt, 
din neamul MacGregor sau niște proscriși din clanul MacDonald de 
la Ardnamurchan. Următorul act al Consiliului privat pare să elu- 
cideze controversa. 


„În aceeaşi zi, lorzii Consiliului Secret, primind veşti pe deplin 
demne de crezămint despre faptele crude şi ticăloase ale înrăitului 
clan Grigor, săvirşite neccurmat de atita amar de vreme în felurite 
chipuri, precum : vărsări de singe, ucideri, silnicii, nelegiuiri vădite 
și hoţii asupra supușilor buni și pașnici ai Măriei Sale locuind în 
acele văi din partea de răsărit din Highlands de mai mulţi ani și 
sălășluind mai ales aici după crunta uciderea cavalerului Jo. Drum- 
mond de Drummoneyryuch, vasal cinstit al Măiestăţii Sale, și a uneia 
din rubedeniile sale din Gi!--nrtney, făptuită asupra acelora... în 
ziua de... ce a trecut, de cătue anumiţi oameni din clanul pe care 
l-am pomenit, după sfatul şi hotărirea tuturor celorlalţi, care o au 
încuviințat și s-au prins să ocrotească pe acei făptaşi ai omorului, 
de oricine va fi vroind să-i urmărească pentru a răzbuna uciderea 
săvirșită pe cind acel zis Jo se îndeletnicea cu vinarea căprioarelor 
pentru Măria Sa, după porunca Lordului Patrick Drummond, vechil 
la Stratharne și pădurarul cel mare peste codrii Glenartney, fiindcă 
Regina, mult prea iubita soaţă a Maiestăţii Sale, era așteptată să 
sosească în curind în acest regat. Tot așa dupăomorul înfăptuit, 
acei făptuitori ai lui au tăiat capul zisului cavaler Jo. Drummond 
și l-au purtat pe acesta la căpetenia lor M'Grigor, care, împreună 
cu toată obștea numită M'Grigor, s-au întîlnit dinadinselea în sim- 
băta ce venea, la biserica din Buchquhidder, unde au poruncit ca 
să fie arătat la toţi capul zisului John și mărturisind că uciderea a 
fost făcută de toată obștea lor, după al lor sfat şi judeţ, și şi-au 
așezat miinile pe ţeastă, juruindu-se, după datina şi obiceiul lor nele- 
giuit, să ocrotească pe făptașii zisului omor, fălindu-se foarte cu 
nesocotirea Domnului nostru suveran și a puterii sale, și ca să dea 
pildă rea și la alți ticăloși mișelnici să facă așijderea, s-au prins 
ca ceea ce s-a săvirşit să rămînă nepedepsit.“ 

Urmează apoi o poruncă pentru conții: Huntly, Argyle, Athole, 
Montrose, Lordul Pat. Drummond, James, căpetenia ostaşilor din 
Incheffray, And. Campbel de Lochinnel, Duncan Campbel de Ard- 
kinglas, Lauchlane M'Intosh de Dunnauchtane, Sir Jo. Murrya de 
Tullibarden, cavalerul George Buchanan din locul cu același nume 
şi And. M'Farlane de Ariquocher să caute și să prindă pe Alaster 
M'Grigor de Glenstre (și un număr de alţi numiţi) „și pe toţi cei- 

lalți ai pomenitului clan Grigor, sau pe însoțitorii lor, vinovaţi de 
grozava ucidere pomenită sau de hofie, de tăinuire de lucruri furate, 
de silnicii şi fărădelegi, oriunde vor putea fi ei prinși. Şi dacă se 
vor împotrivi de a se da pe mina lor sau vor fugi în întărituri şi 
case, să fie urmăriţi și înconjurați cu foc și sabie; iar această po- 
runcă Săvirşească-se în răstimp de trei ani“, 


Acesta era sistemul de poliţie în 1589 şi aceasta era starea Sco- 
tiei la aproape treizeci de ani după Reforma religioasă, 

Postscripium 


În timp ce paginile acestea se aflau sub tipar, autorul a 
primit o scrisoare de la contemporanul nostru Robert Stewart 
de Ardvoirlich, el avînd bunăvoința de a-i relata uciderea ne- 
fericită a Lordului Kilpont, într-un mod diferit și poate mai 
probabil decît relatarea făcută de episcopul Wishart, din a 
cărui povestire se deduce fie nebunia lui James Stewart de 
Ardvoirlich, strămoșul familiei contemporane cu acest nume, 
fie cea mai cumplită trădare din partea lui. Mi se pare cît 
se poate de cinstit să dau, în întregul său, comunicarea pri- 
mită din partea respectatului nostru corespondent, care este 
mult mai amănunţită decît istoriile epocii : 


„Deşi nu am cinstea de a fi cunoscut personal de către 
dumneavoastră, nădăjduiesc că veţi ierta libertatea pe care 
mi-o iau acum de a mă adresa dumneavoastră în legătură cu 
întîmplarea la care aţi făcut aluzie în mai multe rînduri, în 
care unul dintre strămoșii mei a fost amestecat în chip neferi- 
cit. Mă refer la uciderea Lordului Kilpont, fiu al contelui de 
Airth şi Menteih, în 1644, de către James Stewart de Ard- 
voirlich. Deoarece cauza acestei întîmplări nefericite și cearta 
care a dus la ea nu au fost niciodată expuse corect în nici o 
istorie a perioadei în care au avut loc, mă simt dator, drept 
consecinţă a faptului că, în a doua serie a admirabilelor dum- 
neavoastră Povestiri din Istoria Scoției, aţi adoptat versiunea 
lui Wishart privitor la aceste evenimente, și fiind conștient că, 
făcînd astfel, veţi pune asupra ei pecetea unei autenticităţi pe 
care nu o merită, și dorind, pe cît îmi stă în putință, să fao 
dreptate memoriei nefericitului meu strămoș, să vă trimit re- 
latarea acestei afaceri, aşa cum a fost ea transmisă în familia 
noastră, din tată în fiu. 

James Stewart de Ardvoirlich, care a vieţuit la începutul 
veacului al şaptesprezecelea şi care a fost pricina nefericită a 
uciderii Lordului Kilpont, după cum s-a menţionat, a fost 
numit comandant al uneia dintre cele citeva companii inde- 
pendente adunate în Highlands cu prilejul tulburărilor de 
sub domnia lui Charles I; o altă companie dintre acestea se 
afla sub comanda Lordului Kilpont, şi o adincă intimitate, 
dublată de o înrudire îndepărtată, se născu între ei. Cînd Mon- 
trose a ridicat steagul regalității, Ardvoirlich a fost unul dintre 
cei dintii care să se declare alături de ei, şi se spune despre 
el că s-a aflat printre persoanele influente folosite întru ală- 
turarea Lordului Kilpont aceleiaşi cauze; și ca urmare a 
acestui fapt, ei, dimpreună cu Sir John Drummond şi res- 
pectivele suite, se uniră cu Montrose la Buchanty, după cum 
a consemnat şi Wishart. Pe cînd slujeau împreună, amiciţia 
şi intimitatea lor era atit de strinsă, încît sălăşluiau şi dor- 
meau sub același cort. 

Între timp, lui Montrose i se alăturaseră şi irlandezii de 
sub conducerea lui Alexander Macdonald ; aceștia, în timpul 
marșului lor către Montrose, se făcuseră răspunzători de anu- 
mite prădăciuni pe moşiile aparţinînd lui Ardvoirlich, care se 
întindeau în drumul mărșăluirii lor către coasta de apus. 
Ardvoirlich se plinse lui Montrose de aceasta, iar ultimul, 
dorind probabil să-şi împace pe cît posibil noii aliaţi, trată 
chestiunea mai curind într-un mod evaziv. Ardvoirlich, care 
era un bărbat cu pasiuni violente, neizbutind să obţină sa- 
tisfacţia pe care o dorea, îl provocă pe Macdonald la luptă în 
doi. Totuși, înainte de a se întilni, Montrose fiind, după cite 
se povestește, informat și sfătuit de Kilpont, îi arestă pe amin- 
doi. Montrose, dindu-și seama de relele pe care le-ar aduce 
o astfel de ceartă în momentul acela, încercă un fel de îm- 
păcare între ei şi îi obligă să-și stringă mîna în prezenţa lui, 
cînd, după cum s-a spus, Ardvoirlich, care era un om foarte 
puternic, strinse așa de tare mina lui Macdonald, încit aces- 
tuia îi ţişni sîngele din degete. Totuşi, pînă la urmă, se va 
vedea lămurit că Ardvoirlich nu era cituşi de puţin împăcat. 

La citeva zile după bătălia de la Tipperamuir, cînd Mon- 
trose aşeză tabăra armatei la Collace, acesta dădu o petrecere 
ofițerilor săi în cinstea victoriei pe care o dobindise, şi Kil- 
pont cu prietenul său Ardvoirlich se afla printre cei prezenți. 
Întorcîndu-se la locul lor de încartiruire, Ardvoirlich, care 
tot mai părea să se gindească la cearta lui cu Macdonald şi 
era aprins de băutură, a început să-l mustre pe Lordul Kil- 

pont pentru rolul pe care şi-l luase, cînd el, Ardvoirlich, fusese 
împiedicat să-și apere onoarea, și-l vorbi de rău pe Montrose 
în legătură cu faptul că nu i-a îngăduit să dobiîndească ceea 
ce socotea o satisfacţie de drept. Bineînţeles, Kilpont își apără 
atît propria purtare cit și pe a rudei sale Montrose, pînă ce 
discuţia lor ajunse la cuvinte tari şi, în cele din urmă, datorită 
stării în care se aflau ambii, se trecu foarte ușor la lovituri, 
pînă cînd Ardvoirlich îl lovi cu pumnalul pe Kilpont, care 
muri pe loc. Ucigaşul fugi de îndată și, ascuns de ceața dea- 
să, scăpă de urmărire, părăsindu-și fiul cel mai virstnic, pe 
Henry, care, fiind rănit grav la Tippermuir, se afla pe patul 
de moarte. 

Cei ce erau sub ascultarea sa îl părăsiră pe dată pe Mon- 
trose, şi lui Ardvoirlich nu-i rămase nici o altă soluţie decit 
să se arunce în braţele oștirii ce sprijinea facțiunea opusă, 
care, negreșit, îl primi cu bucurie. Numele său este deseori 
pomenit în campaniile lui Leslie și, în mai multe rînduri, el 
este menţionat că a intervenit pentru cruţarea vechilor săi 
prieteni pe lingă Leslie, atunci cind cauza regelui devenise 
disperată. 

Relatarea de mai sus a acestei nenorocite întîmplări sînt 
adînc convins că se deosebește cu mult de relatarea făcută 
de Wishart, care pretinde că Stewart a plănuit asasinarea lui 
Montrose şi că l-a ucis pe Lordul Kilpont numai din cauza 
refuzului celui de al doilea de a colabora în acest scop. To- 
tuși, îmi iau îngăduința de a remarca relativ la Wishart că, 
pe lingă faptul că a fost socotit un istoric părtinitor şi o au- 
toritate foarte îndoielnică în privința a tot ce e legat de mo- 
tivele sau de purtarea celor cu opinii deosebite de ale sale, 
chiar dacă Stewart ar fi născocit un atare plan, Kilpont, atît 
în privinţa numelui cît şi a rudelor, ar fi fost, evident, ulti- 
mul om pe care să-l aleagă Stewart drept confident şi com- 
plice. Pe de altă parte, relatarea de mai sus, deși, după cîte 
știu, n-a mai fost niciodată pomenită, a fost şi esteo tradiţie 
constantă în familia noastră ; și, socotind data comparativ re- 
centă a întimplării, precum și izvoarele din care decurge 
tradiţia, nu am nici o pricină de îndoială în ce priveşte au- 
tenticitatea ei desăvirșită. Cu tot atitea amănunte ale întim- 
plărilor pe care le-am redat aici, ea a fost transmisă tatălui 
meu, domnul Stewart de Ardvoirlich, cu mulţi ani în urmă, 
de către un om îndeaproape înrudit cu familia noastră, care 
a trăit pînă la virsta de o sută de ani. Bărbatul acesta era 
strănepotul lui James Stewart, printr-un fiu natural John, 

despre care încă circulă multe istorii în regiune şi unde el 
apare cu denumirea : John dhu Mhor. Acest John se afla 
dimpreună cu tatăl său, la acea epocă, și bineînţeles că a fost 
martor al întregii tărășenii; a trăit mult timp după Revo- 
luţie, și de la el, cel care l-a înștiințat pe tatăl meu (și atin- 
sese virsta bărbăției înaintea morţii bunicului său John dhu 
Mhor) a primit ştirea, așa cum este arătată mai sus. 

Îmi cer de nenumărate ori scuze de a fi abuzat de răb- 
darea domniei voastre în atitea rînduri; dar am simţit o do- 
rinţă firească să îndreptez, dacă este cu putinţă, ceea ce so- 
coteam a fi o imputare neîntemeiată adresată memoriei stră- 
moșului meu, înainte ca aceasta să ajungă a fi o problemă 
istorică. Că a fost un om cu patimi violente și cu un tem- 
perament ciudat, n-am pretenţia s-o neg; multe tradiţii 
curente încă în ţinutul acesta o verifică din plin; dar că ar 
fi fost în stare să alcătuiască un plan ca să-l asasineze pe 
Montrose, întreaga desfășurare a comportării lui anterioare, 
precum şi principiile sale o neagă. Că a fost obligat să se ală- 
ture partidei opuse, a fost pur și simplu o chestiune de a-și 
apăra viața, Kilpont avînd atiţia amici puternici și rude apte 
și gata să îi răzbune moartea. 

Mai am de adăugat că aveţi întreaga mea permisiune să 
folosiţi această comunicare după cum doriţi: fie s-o respin- 
geți în întregime, fie să-i acordaţi cît credit socotiți că me- 
rită ; şi voi fi oricînd gata să vă furnizez orice informaţie 
ulterioară asupra acestei teme, de care aţi putea avea nevoie 
şi pe care aş fi în putinţă s-o ofer. 

Ardvoirlich, 

15 ianuarie 1830“ 


Publicarea unei afirmaţii atit de deosebite și probabil 
corectă este o datorie faţă de memoria lui James Stewart, vic- 
timă, s-ar părea, a propriilor sale patimi violente, dar, poate, 
incapabil de un act de trădare premeditată. 

Abbotsford 

1 august 1830 

O LEGENDĂ 
DIN VREMEA LUI MONTROSE 


CAPITOLUL I 


Îşi bizuie credința lor 

Pe textul sfînt al lăncilor 
Și orice sfadă îşi încheie 
Cu neînvinsă artilerie, 
Că-i ortodoxă dogma, iată, 
Cu apostolici pumni arată. 


BUTLER! 


Povestirea noastră îşi are începutul în timpul perioadei 
acelui mare şi sîingeros Război Civil ce a tulburat Britania în 
veacul al șaptesprezecelea. Pînă atunci, Scoţia nu fusese atinsă 
de pustiirile războiului intern, totuși locuitorii ei erau adînc 
dezbinaţi în privinţa opiniilor politice; iar mulţi dintre ei, 
osteniţi de controlul Statelor Generale ale Parlamentului nu 
încuviințau măsura îndrăzneață pe care acestea o adoptaseră 
de a trimite în Anglia o mare armată întru ajutorarea Par- 
lamentului; cît despre ei, erau hotăriţi ca la primul prilej să se 
declare de partea regelui și să işte o asemenea tulburare în 
norod, încît, dacă nu puteau cîștiga de partea regelui o mare 
parte din Scoţia, să silească măcar Parlamentul să recheme 
Ştirea generalului Leslie din Anglia. Acest plan a fost în 
mare adoptat de nobilimea din miazănoapte care se împotrivi- 
se vajnic Ligii Solemne și Convenantului, precum și de către 
multe dintre căpeteniile clanurilor din Highlands care gîndeau 
că interesul și autoritatea lor depindeau de regalitate; pe 
deasupra, ei nutreau o aversiune hotăriîtă faţă de forma pres- 
biteriană a religiei și, la urma urmei, trăiau într-o stare 
socială pe jumătate sălbatică, în care războiul este întotdea- 
una mai binevenit decît pacea. 


1 Samuel Butler (1612—1681), scriitor satiric englez din timpul Res- 
taurației ; a scris aproape 200 de Characters (Caractere), portrete eseis- 
tice în proză, de o mare forţă caricaturală, precum și mai multe satire 
mai scurte, între care Elefantul pe lună, îndreptată impotriva pedanteriei 
ştiinţifice a Societăţii: Regale recent fondate. Capodopera sa este 
Hudibras (din care sînt extrase și versurile motto-ului), poem eroi- 
comic în care se biciuie ipocrizia şi brutalitatea puritanilor. (N.T.) 

În general, se așteptau mari răsturnări drept rezultatal 
acestor cauze simultane, iar incursiunile și jafurile la care 
scoţienii din Highlands se dedau necontenit în ţinuturile din 
Lowlands dobindiră o formă mai sistematică, mai fățişă și 
mai regulată, ca parte a unui sistem militar general. 

Cei din conducere nu se arătau nepăsători în faţa priinej- 
diei şi, îngrijoraţi, se pregăteau să-i facă faţă şi să respingă 
atacul. Ei totuşi vedeau cu satisfacţie că nu apăruse încă nici 
o căpetenie, nici un nume de seamă care să adune o armată 
de regaliști sau măcar să dirijeze eforturile acelor bande ne- 
organizate, pe care dragostea de a prăda, poale în aceeași 
măsură ca și principiile politice, le împinsese către acte ae 
ostilitate. Se nădăjduia mult că încartiruirea unui număr su- 
ficient de trupe în ţinuturile din Lowlands vecine cu hotarul 
Highlandsului va avea efectul de a ţine în friu căpeteniile 
din munţi ; pe cînd puterea diferiților baroni din miazănoapte 
ce îmbrăţișaseră Covenantul, cum erau, de pildă, contele 
Mareschal, marile familii Forbes, Leslie şi Irvine, Grant şi alte 
clanuri presbiteriene, ar fi putut să se împotrivească și să 
înfrîngă nu numai puterea familiei Ogilvy și a altor cavaleri 
de Angus și Kincardine, ci chiar și redutabila familie Gor- 
don, a cărei autoritate întinsă nu era egalată decit de antipatia 
lor extremă pentru formula presbiteriană. 

În regiunea apuseană din Highlands, partida conducă- 
toare număra mulţi vrăjmași ; dar se presupunea că puterea 
acestor clanuri nemultumite era fărimițată și dorul de luptă 
al căpeteniilor lor, ţinut în frîu datorită influenţei predomi- 
nante a marchizului de Argyle, pe care se bizuia cu cea mai 
deplină încredere Convenţia Statelor şi a cărui putere în 
Highlands, de pe atunci deosebit de mare, continuase să 
crească datorită concesiilor smulse regelui cu prilejul ultimei 
pacilicări Era într-adevăr binecunoscut faptul că Argyle era 
mai curind un om al jocului politic decit de curaj personal și 
izbutea mai curind să conducă o intrigă de stat decit să con- 
troleze triburile muntenesști ostile; totuşi, numărul mare al 
celor din clanul său si ardoarea bravilor nobili care îi condu- 
ceau se presupunea că ar fi putut face să treacă nebăgate în.- 
seamă defectele personale ale şefului lor ; şi cum cei din nea- 
mul Campbell erau temuţi de triburile învecinate datorită: 
asprimii lor, se socotea că acestea nu se vor mai grăbi să pri- 
lejuiască o întîlnire cu o oaste atît de puternică. 


Așadar, avînd stăpiînire asupra întregii regiuni de la apus 
şi miazăzi a Scoției, neîndoielnic partea cea mai bogată a 

regatului — într-un fel, Fifeshire fiind al lor şi avînd prie- 
teni mulţi și puternici chiar și la nord de rîurile Forth și 
Tay — Convenţia Scoţiană a.Statelor nu întrezărea vreun 
pericol destul de mare pentru a o hotărî să-și schimbe linia 
politică pe care o adoptase sau să recheme acea armată de 
douăzeci de mii de oameni trimisă întru ajutorarea fraţilor lor 
din Parlamentul englez, prin puterea căreia partida regelui 
fusese constrinsă să dea îndărăt, chiar dacă atunci părea că se 
află în deplin triumf şi succes. 

Motivele care, în acea perioadă, au îndemnat Convenţia 
Statelor să se intereseze atît de brusc și de activ de războiul 
civil din Anglia sînt expuse amănunţit de către istoricii noștri, 
dar ne-am lua îngăduinţa să le recapitulăm pe scurt aci. Nu 
existau noi insulte, nici agresiuni din partea regelui, de care 
s-ar fi putut plinge, iar pacea ce avusese loc între Charles şi 
supuşii săi din Scoţia fusese menţinută cu grijă; cu toate 
acestea, conducătorii scoțieni își dădeau bine seama că pacea 
fusese smulsă regelui, atît prin influența partidului parlamen- 
tar din Anglia cit și datorită spaimei răspîndite de propriile 
lor arme. Este adevărat că, de atunci, regele Charles vizitase 
scaunul de domnie al fostului său regat, încuviinţase noua 
alcătuire a bisericii şi umpluse de onoruri şi de răsplăţi pe 
mai-marii facțiunii care se dovediseră cei mai potrivnici pro- 
priilor sale țeluri ; dar exista bănuiala că nişte distincţii con- 
ferite cu atîta, zice-se, lipsă de bunăvoință aveau să fie luate 
înapoi de îndată ce urma să se ivească prilejul. Starea proastă 
a Parlamentului englez era urmărită în Scoţia cu multă tea- 
mă ; şi se trase concluzia că, dacă Charles avea să triumfe cu 
ajutor ul armelor împotriva supușilor săi rebeli din Anglia, 
nici că urma să treacă mult ca să se răzbune asupra scoţie- 
nilor, răzbunare: pe care probabil o socotea dreaptă, datorită 
faptului că aceştia dăduseră pildă în ridicarea armelor împo- 
triva sa. Acesta era substratul politic ce dictase expedierea 
armatei de ajutor în Anglia; şi el fu recunoscut într-o pro- 
clamaţie lămurind pricinile ce duseseră la acordarea acestui 
ajutor important și nimerit Parlamentului englez. Parlamen- 
tul englez se arătase întotdeauna prietenos faţă de ei şi se 
putea întîmpla s-o mai facă; pe cînd regele, deşi în ultimul 
timp le îndeplinise dorințele în ce priveşte religia, nu le dă- 
duse temei de a se încrede în spusele lui domneşti, avîndu-se 
în vedere că făgăduinţele și acţiunile sale nu se vădeau a 
merge mînă în mînă. „Conștiinţa noastră — conchideau ei — 
şi Dumnezeu, care stă mai presus de conștiința noastră, ne 

reamintesc că ţintim atît la slava lui Dumnezeu, la pacea din- 
tre cele două naţii cit şi la cinstirea regelui, înlăturind şi pe- 
depsind pe căi legale pe aceia ce sînt tulburătorii Izraelului, 
aţiţătorii iadului, neamul lui Korah, Balaam, Doeg, Rabshakeh, 
Haman, Tobiah, Sanballat ai timpurilor noastre ; şi odată ce 
făptuim aceasta, sintem satisfăcuţi. Și nici nu am pornit la 
folosirea mijloacelor militare în Anglia drept cale de atingere 
a acestor scopuri pioase, pină cind celelalte la care am putut 
cugeta nu s-au dovedit zadarnice; şi numai acesta ne-a ră- 
mas ultimum et unicum remedium, ultimul și unicul re- 
mediu.“ 

Lăsîind pe seama cazuiştilor să hotărască dacă una din 
părțile contractante este justificată în a încălca un tratat 
solemn, în baza bănuielii că, în anumite circumstanţe ulteri- 
oare, el ar putea fi încălcat de către cealaltă parte, vom con- 
tinua, menţionind alte două împrejurări care au avut cel puţin 
o influenţă egală asupra conducătorilor scoțieni şi asupra na- 
țiunii, împreună cu orice alte bănuieli pe care le-ar fi avut 
ei privind buna-credinţă a regelui. 

Cea dintii dintre acestea consta în natura şi starea arma- 
tei lor: comandată de o nobilime săracă şi nemulțumită, sub 
conducerea căreia se aflau ofiţeri îndeobște ridicaţi din rindul 
soldaţilor, cetăţeni aventurieri care slujiseră în războaiele 
germane pină ce îşi pierduseră aproape orice putere de deo- 
sebire a principiilor politice ori chiar patriotice, adoptind cre- 
Gdinţe mercenare, anume că datoria de căpătii a ostașului este 
de a arâta fidelitate statului sau suveranului de la care îşi 
primește solda, fără a ţine seama fie de dreptatea pricinei, 
fie de propria sa legătură cu vreuna din părţile în luptă. Oa- 
menilor de această teapă, Grotius! le aplică o severă caracte- 
rizare : Nulum vitae genus est improbius, quam eorum, qui 
sine causae respectu mercede conducti, militant’. Pentru aceşti 
ostași mercenari, ca şi pentru nobilimea nevoiaşă cu care îm- 
părţeau comanda şi care adopta cu uşurinţă aceleaşi opinii, 
succesul recentei invazii scurte în Anglia din 1641 fu o rațiune 
suficientă pentru reînnoirea unei experienţe atît de profita- 
bile. Solda bună şi cvartirul gratuit în Anglia lăsaseră o im- 


1 Hugo Grotius (1583—1645), om de stat şi jurist olandez, fost 
ambasador la Londra în 1613. Autorul faimosului tratat de drept inter- 
naţional DE JURE BELLI ET PACIS (1623) Despre dreptul de război 
şi de pace. (N.T.) 

2 Nici o categorie de oameni nu duce o viaţă mai nemernică, 
decît aceia care luptă nerespectind nici un principiu, numai pentru 
bani (în limba latină în original). (N.T.) 

presie adincă în amintirea acestor aventurieri militari, și 
perspectiva de a ridica iarăși cite opt sute cincizeci de lire pe 
zi îu mai tare decit orice argument, fie în privinţa statului sau 
a moralității. 

O altă pricină înflăcăra minţile tuturor cetăţenilor, nu 
mai puţin decit ii insuflețea pe ostași perspectiva ispititoare 
de a pune mina pe bogăţiile Angliei. Atit de mult s-a scris 
și pro şi contra în problema formei de adoptat în conducerea 
bisericii, încit acesta devenise o chestiune de mult mai mare 
importanţă în ochii mulţimii decit insăși doctrina acelei evan- 
ghelii pe care o îmbrățișaseră ambele biserici. Prelatiștii și 
presbiterienii de tipul cel mai aprig deveniseră atit de porniţi 
împotriva liberalismului, ca și papistașii, şi cu greu ar fi ac- 
ceptat ei posibilitatea miîntuirii în afara limitelor respectivelor 
biserici. În zadar li s-a atras atenţia acestor fanatici că, dacă 
Autorul sfintei noastre religii ar fi socotit că vreo anume for- 
mă specială de economie a bisericii este negreșit trebuincioasă 
mintuirii, ea ar fi fost revelată cu aceeași limpezime ca și 
legea vechiului testament. Ambele partide continuară disputa 
cu aceeași patimă, ca și cind ar fi putut apela la niște porunci 
de necontestat ale cerului pentru a-și justifica întoleranța. 
Laud', pe vremea dominaţiei sale, aprinsese scînteia, încercînd 
să impună poporului scoțian ceremonii religioase străine de 
obiceiurile și opiniile lui. Succesul cu care se împotrivi acestei 
acţiuni şi modelul presbiterian pus în locul lor au făcut ca 
ultimul să fie îndrăgit de naţiune, ca fiind cauza în numele 
căreia ei triumfaseră. Liga solemnă şi Covenantul, primite cu 
atita zel de către cea mai mare parte a regatului și impuse 
celorlalți cu sabia în mină, aveau ca ţel principal stabilirea 
și a disciplinei bisericii presbiteriene, și îndepărtarea oricărei 
erori și  erezii ; şi izbutind să impună tării lor acest legămint, 
scoţienii începură să se frămînte frăţește şi cu generozitate 
cum să-l înpămiîntenească şi în Anglia. Socotiră a putea face 
aceasta cu uşurinţă prin acordarea unui ajutor efectiv de forțe 
scoțiene Parlamentului. Drept urmare, presbiterienii, partid 
numeros şi puternic în Parlamentul englez, trecură în fruntea 
opoziţiei faţă de rege; pe cînd independențţii și alţi sectantţi, 
care, mai tirziu, sub Cromwell, aveau să pună din nou mina 
pe spadă şi să înlăture modelul presbiterian atit în Scoţia cit 
și în Anglia, erau pentru moment mulţumiţi să stea la pîndă, 


1 William Laud (1573—1645) — episcop de Canterbury. din 1633, 
anglican şi adversar atît al puritanilor cît şi al catolicilor. indecat de 
Parlament în 1641 şi executat în 1645. (N.T 

în umbra facțiunii mai bogate şi mai puternice. 'Ţelul de a 
face totuna regatele Angliei și Scoției în privința legilor și 
cultului părea deci pe cît de frumos pe atît de vrednic de dorit. 

Faimosul Sir Henry Vane’, unul dintre împuterniciţii care 
au tratat alianţa dintre Anglia și Scoţia, își dădu seama de in- 
fluenţa pe care această momeală a exercitat-o asupra spiritelor 
acelora cu care avea de-a face ; și deși el însuşi era un indepen- 
dent aprig, s-a străduit imediat să mulţumească şi să înlăture 
dorinţele aprinse ale presbiterienilor,  prezentind necesitatea 
de a reforma Biserica Angliei drept o schimbare ce urma să 
fie executată „în conformitate cu cuvîntul lui Dumnezeu şi 
după pilda celor mai bune biserici reformate“. Înșelațţi de pro- 
pria lor nerăbdare, neavînd îndoieli asupra acelui Jus Divi- 
num? al propriilor lor instituţii ecleziastice şi socotind a nu fi 
posibil ca astfel de îndoieli să apară la alţii, Convenţia Sta- 
telor şi Biserica Scoției luară drept bună că o atare situație 
cerea în chip necesar impunerea presbiterianismului ; şi nici 
nu s-au dezmeticit pînă ce, ajutorul lor nemaifiind necesar, 
sectanţii le dădură de înţeles că același lucru putea fi la fel 
de bine aplicat şi independenţilor sau oricărei alte forme de 
închinare pe care cei ce se aflau la conducerea treburilor pe 
acea vreme le-ar fi socotit plăcute şi după „cuvîntul lui Dum 
nezeu şi practica bisericilor reformate“. 

Și n-au fost mai puţin surprinși scoţienii păcăliţi cînd 
descoperiră că planurile sectanţilor englezi se izbeau de con- 
stituţia monarhică a Britaniei, fiind în intenţia lor să micşo- 
reze puterea regelui, dar cu nici un preţ să desființeze rega- 
litatea. În privinţa aceasta însă, ei au străbătut drumul acelor 
doctori nechibzuiţi care încep prin a trata pacientul cu atîta 
strășnicie, încît îl lasă fără pic de vlagă, din care stare nici 
un tonic nu-l mai poate scoate. 

Dar aceste întîmplări se aflau încă în sînul viitorului. 
Pentru moment, Parlamentul scoțian își ţinea învoiala faţă de 
Anglia, cu dreptate, prudenţă și credinţă, şi ce întreprindea 
pe tărîm_rmilitar izbutea tocmai după dorinţă. Alăturarea din- 
tre armata scoțiană și cele ale lui Fairfax și Manchester îngădui 
forțelor parlamentare să asedieze Yorkul şi să biruie în crîn- 
cena bătălie de la Long-Marston Moor, unde prințul Rupert 
şi marchizul de Newcastle fură învinşi. Armatele aliate sco- 


1 Sir Henry Vane (1613—1692) — om de stat britanic și guver-" 
nator al coloniei engleze de pe coasta golfului Massachusetts în anii 
1636—1637. (N.T.) 

2 Dreptul Divin (în limba latină în original). (N.T.) 

tiene, e adevărat, avură parle de mai puţină glorie cu prilejul 
acestei izbiînzi decit s-ar fi aşteptat scoţienii. David Leslie și 
cavaleria luptaseră brav, şi lor ca și brigăzii de independenţă 
a lui Cromwell le reveniră onoarea zilei; dar bătrînul conte 
de Leven, generalul convenant, fusese izgonit de pe cimpul de 
luptă de către şarja impetuoasă a prințului Rupert şi se afla 
la treizeci de leghe distanţă, în plină fugă spre Scoţia, cind 
fu ajuns din urmă de știrea că partida sa ciîştigase o biruinţă 
deplină. 

Lipsa acestor trupe aliate, cu prilejul acelei cruciade pen- 
tru stabilirea presbiterianismului în Anglia, micşorase cu mult 
prestigiul Convenţiei Statelor din Scoţia şi stirnise acele ne- 
mulţumiri din sînul potrivnicilor Covenantului pe care le-am 
arătat la începutul acestui capitol. 


CAPITOLUL II 


Măicuța sa drept leagăn lui i-a dat 

Al soțului pieptar vechi înzăuat, 
S-adoarmă lin în a lui zăngănit 

Nicicînd să-i pară cuibul chinuit, 

Visînd la oşti ce în război s'arunc', 

La lupte, veghi, îzbînzi, deși-i doar prunc. 


HALL? Satire 


Către sfîrşitul unei seri de vară, pe vremea perioadei tul- 
buri pe care am amintit-o, un tînăr nobil de obirşie bună, pe 
un cal de soi, bine înarmat şi întovărăşit de două slugi, dintre 
care una mina un cal de povară, călărea la pas în susul uneia 
dintre acele trecători prăpăstioase pe unde se poate ajunge în 
Highlands cînd vii dinspre ţinuturile Lowlands din Perth- 


? Joseph Hall (1574—1656) — episcop de Essex (1627—1641) şi 
Norwich (1641—1647). Acuzat în 1641 din cauza principiilor sale mo- 
narhiste și pentru că era un apărător al principiului ierarhiei în Bise- 
rică, este întemnițat în 1642, iar mai tîrziu, după eliberare, expulzat 
din palatul său episcopal (în 1647). Publică printre altele Portrete de 
virtuți şi vicii — după modelul lui Teofrast. Poet, scriitor bisericesc, 
el este, alături de Thomas Lodge (1558? — 1625) şi John Donne (1571?7— 
1631), unul dintre primii satirici englezi și cel dintii care a introdus 
în Anglia satira de tip juvenalian. (N.T.) 

shire’ Drumul lor mersese cîtva timp de-a lungul malurilor 
unui lac, ale cărui ape adinci aruncau înapoi razele însînge- 
rate ale soarelui ce apunea. Cărarea proastă pe care o urmau 
cu oarecare greutate era umbrită, în anumite locuri, de mes- 
teceni şi stejari bătrîni, iar în altele, deasupra ei, spinzurau 
bucăţi uriaşe de stincă. Mai departe, coasta care mărginea 
înspre miazănoapte această minunată pînză de apă se înălța 
într-o pantă piezișă dar mai lină şi era înveșmintată cu ier- 
buri de culoarea celei mai închise purpure. La acest ceas, un 
tablou atit de romantic ar fi putut fi socotit că are cele mai 
de preţ farmece pentru călător; dar cei ce drumeţesc în zile 
de îndoială și spaimă iau prea puţin aminte la priveliști pitoreşti. 

Ori de cîte ori o îngăduia codrul, stăpinul mergea în rînd 
cu una ori cu ambele sale slugi și părea să vorbească îngîn- 
durat cu ele, de bună seamă deoarece deosebirile de rang sînt 
lesne date la o parte de către cei ce sînt siliţi să facă faţă unei 
primejdii comune. Pricina a ceea ce vorbeau era firea căpe- 
teniilor care locuiau acest ținut sălbatic şi putinţa ca ei să ia 
parte la luptele politice ce urmau să aibă loc curind. 

Nu străbătuseră mai mult de jumătate de cale în susul 
lacului și tînărul nobil le și indică însoţitorilor săi locul unde 
drumul pe care urmau să apuce cotea către miazănoapte, aşa 
că, părăsind marginea iezerului, urcară o colină, în dreapta, 
cind descoperiră un călăreț singuratic coborînd de-a lungul 
malului, ca și cind ar fi vrut să-i întilnească. Licărul razelor 
de soare bătînd în coiful și cămaşa lui de zale arăta că omul 
era apărat de o platoșe, şi țelul pe care îl urmăreau ceilalți 
călători le cerea să afle ce este cu el. „Trebuie să știm cine 
este — spuse tînărul nobil — și încotro merge.“ Și dînd pin- 
teni calului, porni pe cît de iute îi îngăduia starea prăpăsti- 
oasă a potecii, urmat de cei doi însoțitori, pînă ce cu toții 
ajunseră la locul unde cărarea ce ţinea malul lacului era în- 
tretăiată de cea care cobora din coasta muntelui, fiind astfel 
încredințaţi că străinul nu va putea să-i ocolească apucind pe 
drum mai înainte ca ei să-l poată ajunge. 

Cavalerul singuratic își schimbă pasul de îndată ce îi 
zări pe cei trei călăreţi înaintînd cu repeziciune către el, dar 
cînd îi văzu oprindu-se și formînd o alcătuire ce ocupa în 
întregime cărarea, își stăpini calul şi merse cu mare băgare 
de seamă ; așadar, fiecare dintre cele două părţi avea prilejul 
să iscodească pe cealaltă. Străinul solitar călărea un cal de 


1 Frumoasa trecătoare de la Leny, de lingă Callender, din Mon- 
teith, ar putea fi întrucîtva comparată cu aceea descrisă aici. (N.A.) 

soi, bun şi de serviciu militar, și ca să poarte marea greutate 
de deasupră-i, iar călăreţul său şedea în șeaua de război cu 
aerul că era obișnuit să șadă în ea. Avea un coif strălucitor, 
cu pene, și o platoşe destul de groasă ca să reziste unui plumb 
de muschetă, precum şi o apărătoare în spate «lin material mai 
uşor. Aceste părți apărătoare erau purtate peste o vestă din 
piele de bivol, continuată cu o pereche de mănuși de oţel ale 
căror manşete îi ajungeau pînă la coate și care, aidoma restu- 
lui platoșei sale, erau din metal sclipitor. În partea din faţă 
a şeii lui de ostaș atîrna un toc de pistoale care era departe 
de a fi de mărime obişnuită, avînd aproape o lungime de două 
picioare şi folosind gloanţe de cite douăzeci la un funti. O cin- 
gătoare din piele de bivol cu o cataramă lată de argint susţi- 
nea, într-o parte, o spadă lată, dreaptă, cu două tăișuri, cu 
miner protector solid şi o lamă cu care să poţi fie lovi, fie 
împunge. În partea dreaptă se afla un pumnal de vreo opt- 
sprezece țoli lungime ; o curea petrecută pe după umăr sus- 
ținea la spate o muschetă sau espignolă și era tăiată, în formă 
de cruce, de altă curea lată conținînd muniţiile. Apărătorile 
de oţel ale coapselor numite pe atunci taslet se întilneau cu 
carîmbii înalţi şi răsfrînţi ai imenselor sale cizme, completînd 
astfel echipamentul unui cavalerist bine înarmat din acea 
vreme. 


Înfăţișarea călăreţului însuşi semăna leit cu echipamen- 
tul lui militar, cu care părea de mult obișnuit. Era mai înalt 
decit de statură obișnuită și îndeajuns de puternic ca să-şi 
miînuiască ușor grelele sale arme de atac şi apărare. Vîrsta 
putea fi socotită cam la patruzeci de ani şi ceva, iar chipul 
lui era acela al unui veteran hotărît, brăzdat de ploaie și vint, 
al unuia care a văzut multe cîmpuri de bătălie şi a luat cu 
sine, drept încredințare a acestui fapt, numeroase cicatrice. 
Se opri cam la vreo șaizeci de stînjeni depărtare și rămase 
teapăn, înălţindu-se în scări, ca și cînd ar fi vrut să-şi dea 
seama şi să fie sigur ce ţinteşte partea potrivnică și, punîn- 
du-și muscheta sub braţul drept, sta gata s-o folosească dacă 
prilejul ar fi cerut-o. În toate privintele, în afară de număr, 
era în cîştig față de cei ce păreau înclinați să nu-i dea voie 
să treacă. 

Căpetenia celorlalți călărea, e adevărat, un cal voinic și 
era îmbrăcat cu o haină din piele de bivol, bogat brodată, asta 
fiind jumătate din îmbrăcămintea militară a epocii ; dar slu- 


1 Măsură engleză de greutate avînd 453,6 gr. (N.T.) 

gile lui aveau doar veste aspre din postav gros de la care 
greu te puteai aştepta să îndoaie virful unei săbii, dacă era 
miînuită de un bărbat puternic; şi nici unul nu avea nici o 
altă armă de vreun fel, fără numai de săbii și pistoale, iar 
lipsiţi de ele, atît gentilomii cît și soţii lor rareori o porneau 
la drum în vremurile acelea de restriște. 

După ce rămaseră locului să se privească preţ de un 
minut, gentilomul cel mai tînăr aruncă întrebarea ce era obiş- 
nuită pe buzele oricăruia dintre necunoscuţi cînd se întilneau 
în astfel de împrejurări : 

— De partea cui siînteţi ? 

— Spuneţi-mi dumneavoastră întîi de partea cui sînteţi — 
răspunse ostașul — partea cea mai puternică e datoare să 
grăiască la început. 

— De partea lui Dumnezeu şi a rigăi Charles — răspunse 
primul vorbitor. Acum numiţi-vă partea, o cunoaşteţi pe a 
noastră. 

— Ţin partea lui Dumnezeu şi a steagului meu — răs- 
punse călăreţul singuratic. 

— Și a cărui steag? întrebă fruntea celeilalte părți. 
Cavalerilor sau a Capetelor Rotunde’, a Rigăi ori a a 
venției ? 

— Pe cinstea mea, sir — răspunse ostașul, aş fi un ne- 
mernic să vă răspund cu un neadevăr, aceasta nefiind vrednic 
de un cavaler și de un ostaș. Dar pentru a răspunde întrebării 
voastre, cu inimă nefăţarnică, s-ar cuveni să mă fi hotărît eu 
însumi de care dintre părţile de azi ale regatului să mă ali- 
pesc, aceasta fiind o treabă asupra căreia nu am luat încă o 
hotărire limpede. 

— Socoteam — răspunse nobilul — că atunci cînd loia- 
litatea şi religia sînt în joc, nu poate exista gentilom sau om 
de onoare care să se codească îndelung în alegerea parti- 
dei sale. 

— Cu adevărat, sir — replică ostașul — dacă vorbiţi ca 
să mă necinstiţi cu vorbe de ocară, adică pentru a-mi pune 
la îndoială cinstea și noblețea, cu bucurie a-și face același 
lucru, năpustindu-mă într-o luptă dreaptă, eu singur, de o 
parte, împotriva voastră a cîteșitrei. Dar dacă vorbiţi pe teme- 
iul unei argumentări logice, pe care am studiat-o în tinereţea 


1 Membri ai facțiunii parlamentare, în războiul civil din secolul 
al XVII-lea ; erau numiţi astfel fiindcă, după obiceiul puritanilor, spre 
deosebire de Cavaleri (sprijinitorii regelui), purtau părul tăiat seum: 
Denumire apărută pe la sfîrşitul anului 1641. (N.T.) 

mea la Mareschal-College din Aberdeen, sînt gata să vă do- 
vedesc şi eu, logice!, că hotărîrea mea de a amîna cîtăva vreme 
participarea mea la vreuna dintre aceste partide adverse, nu 
numai că mi.se potrivește, ca gentilom și ca om de onoare, 
ci şi ca persoană cu bun simţ şi prevedere, ca unuia îndopat 
cu umanioare în frageda lui tinereţe şi care de-atunci încoace 
a luat parte la războaie sub stindardul invincibilului Gusta- 
vus, Leul Nordului, și sub mulţi alţi conducători eroici, atit 
luterani cît şi calvini, papistaşi şi arminieni?. 

După ce schimbă cîteva cuvinte cu slugile sale, gentilo- 
mul mai tînăr replică : 

— Aș fi bucuros, sir, să putem sta de vorbă cu privire 
la unele treburi atît de vrednice de luare-aminte şi aș fi min- 
dru să vă pot hotărî în favoarea cauzei pe care am îmbrăţișat-o 
eu însumi. Mă îndrept în seara asta către casa unui amic ce 
se află la trei aruncături de suliță de aici şi unde, dacă aţi 
dori să ne întovărășiţi, aţi fi bine găzduit peste noapte şi aţi 
putea pleca slobod pe calea aleasă, mîine dimineaţa, dacă nu 
vă veţi simţi atras să vă alăturaţi nouă. 

— Cuvîntul cui îmi este chezaş pentru aceasta ? întrebă 
ostașul cel prevăzător. Omul trebuie să-și cunoască chezașul, 
ca nu cumva să cadă într-o capcană... sau ambuscadă, cum îi 
zicem noi. 

— Mă numesc contele de Menteith — răspunse străinul 
mai tînăr — şi, sînt sigur, veţi socoti onoarea mea drept o 
chezășie prea bună că nu vi se va întîmpla nimic rău. 

— Dacă un nobil este om de cinste — zise soldatul — 
atunci cuvîntul lui nu trebuie pus la îndoială. Dintr-o sin- 
gură mişcare își așeză espignola la spate şi, cu alta, dădu 
salutul militar tînărului nobil, continuînd să vorbească în 
timp ce o porni înainte ca să-l ajungă. Și, sînt sigur — urmă 
el — că spusa mea că voi fi un bon camarado pentru domnia 
voastră, la ceasul de tihnă şi în cel de restriște, atîta timp cît 
vom locui împreună, nu va fi dispreţuită în vremurile acestea 
de bejenie cînd, după cum se zice, capul unui om este mult 
mai la adăpost într-un coif de otel decît într-un palat de 
marmură. 


1 În mod logic (în limba latină în original). (N.T.) 

2 Partizanii lui James Arminius sau Harmensen (mort în 1609), 
teolog protestant olandez, care a elaborat o doctrină opusă vederilor 
lui Jean Calvin (1509—1564), în special asupra predestinaţiei, refuzînd 
să admită că Dumnezeu poate fi cauză a răului. În 1618—1619, sinodul 
de la Dort i-a condamnat doctrina, dar ea s-a răspîndit iute şi a fost 
*mbrăţişată de multe comunităţi ale Bisericii Reformate. (N.T.) 

— Vă încredințez, sir — răspunse Lordul Meteith — că, 
judecînd după înfățișarea voastră, preţuiesc nespus de mult 
avantajul de a fi însoţit de dumneavoastră ; dar nădăjduiesc 
să nu avem nici un prilej de a ne pune în valoare bravura, 
deoarece socotesc a vă conduce într-un adăpost de încredere 
şi bun. 

— Găzduirile bune, milord — replică ostașul — sînt în- 
totdeauna primite bucuros și ele pot fi nesocotite numai dacă 
e vorba de o plată bună sau o pradă bună, ca să nu pomenim 
decît de ceea ce onoarea cavalerului sau îndatoririle celui aflat 
în oaste poate cere. Și, drept e, milord, că grăirea voastră 
nobilă nu este mai puţin binevenită pentru mine, deoarece 
nu știam lămurit unde aveam să ne aflăm gazdă în noaptea 
asta eu şi bietul meu fîrtat (şi îşi miîngiie calul). 


— Îmi pot lua îngăduinţa atunci — spuse Lordul Men- 
teith — să întreb pe cine am fericirea de a găzdui? 
— Adevărat, milord — răspunse călăreţul — numele meu 


este Dalgetty, Dugald Dalgetty, Maestrul de călărie Dugald 
Dalgeity de Drumthwacket, la preacinstitele domniei-voastre 
ordine. Este un nume pe care se poate să-l fi văzut în Gallo 
Belgicus, Informatorul suedez sau, dacă cititi High Dutch, în 
Fliegenden Mercoeur din Leipzig. Tatăl meu, milord, datorită 
purtării sale nechibzuite, a făcut praf o avere frumuşică, ră- 
minind sărac lipit pămîntului, aşa că nu mi-a rămas altceva 
mai bun de făcut, cînd m-am învrednicit a împlini optspre- 
zece ani, decit să folosesc învăţătura ce am dobiîndit la Mare- 
schal-College din Aberdeen, sîngele-mi nobil și titlul de Drum- 
thwacket, precum şi o pereche de braţe zdravene şi de picioare 
pe potrivă, în războaiele germane, croindu-mi cu acest prilej 
drum, în calitate de cavaler aventurier. Milord, braţele şi pi- 
cioarele m-au ajutat mai cu sîrg decît rubedeniile de neam 
sau știința mea de carte și m-am pomenit tirînd după mine 
o suliță, ca gentilom-soldat sub comanda bătrinului Sir Lu- 
dovick Leslie, cînd am învăţat regulile serviciului militar, atît 
de straşnic, că nu le uit nici în clipele de învălmăşeală. Sir, 
mi-a fost dat să stau de veghe opt ceasuri, de la douăspre- 
zece ale amiezii pînă la opt, seară de seară, la palat, cu pla- 
toșe şi toate pe mine, strîns în fiare din creştet pină-n tălpi, 
pe un ger năprasnic, cu gheaţă tare ca de cremene; și toate 
astea pentru răgazul unei clipe cînd am stat de vorbă cu pro- 
prietăreasa mea cînd, de fapt, eram dator să mă aflu la apel. 

— Şi, neîndoielnic, sir — replică Lordul Menteith — aţi 
trecut şi prin ceasuri la fel de înfierbîntate, pe cît au fost 
de reci cele pe care le-aţi pomenit ? 


— De bună seamă, milord, dar nu-mi şade bine să mă 
laud, dar se poate spune despre acela care a văzut cîmpiile 
din Leipzig și de la Lutzen că a văzut desfășurindu-se bătă- 
lii, nu glumă. Iar cel care a fost martorul ocupării Frankfur- 
tului, și a Spanheimului, și a Niirembergului, și a celorlalte 
s-ar cuveni să ştie cîte ceva despre bivuacuri, invazii, asalturi 
cumplite și vărsări de sînge. 

— Dar meritele și experienţa dumneavoastră, sir, au fost, 
fără îndoială, răsplătite prin înaintarea în grad, cred. 

— A venit încet, milord, înfiorător de încet — replică 
Dalgetty — dar, pe măsură ce concetăţenii mei scoțieni, stră- 
moșii războiului şi naşii acelor valoroase regimente scoțiene 
care reprezentau groaza Germaniei, începură să cadă în rîn- 
duri tot mai dese, fie de ciumă, fie de sabie, noi, copiii lor, 
i-am moştenit. Sir, am fost timp de şase ani simplu soldat- 
gentilom al companiei mele şi trei ani lăncier, deoarece am 
disprețuit situaţia de a mînui o halebardă, ca fiind nepotri- 
vită naşterii mele. Apoi, în cele din urmă, am fost înaintat 
fahn-dragger, cum se spune în olandeză (ceea ce înseamnă: 
veteran”), în Regimentul King's Leif of Black Horse, ca mai 
tirziu să ajung locotenent şi maestru de călărie, sub acel rigă 
de neînvins, apărătorul credinței protestante, Leul din miază- 
noapte, teroarea Austriei, Gustavus cel Izbînditor. 

— Și totuși, dacă vă înţeleg bine, căpitane Dalgetty, bă- 
nuiesc că rangul acesta este deopotrivă cu gradul străin de 
maestru de călărie... 


— Exact același grad — răspunse Dalgetty — maestru 
de călărie înseamnă, literal, cap de coloană. 
— Bag de seamă — continuă Lordul Menteith — dacă 


v-am înţeles cum se cuvine, că aţi părăsit serviciul acestui 
mare prinţ. 

— Numai după moartea sa, numai după moartea sa, 
sir — explică Dalgetty — cînd nu mai eram legat să fac parte 
dintre ai săi. Milord, în acel serviciu erau anume lucruri care 
se dovedeau potrivnice oricărui cavaler de onoare. Îndeosebi 
faptul că, deși solda nu era deloc exagerată, anume numai 


1 De fapt, înseamnă purtător de steag (cornet). (N.T.) 

șaizeci de dolari! pe lună pentru un maestru de călărie, totuși 
invincibilul Gustavus nu a plătit niciodată mai mult de o 
treime din suma aceasta, care era distribuită lunar sub formă 
de împrumut, cu toate că, dacă judecai bine lucrurile, acel 
mare rigă era cel care se împrumuta din cele două treimi 
suplimentare datorate ostaşului. Și mi-a fost dat să văd regi- 
mente compacte de olandezi şi holsteinezi răzvrătindu-se pe 
cîmpul de luptă, asemenea celor mai de pe urmă nemernici, 
şi urlînd: „Gelt, gelt?“, ceea ce însemna dorința lor de a fi 
plătiţi, în loc să ia armele în mină, cum făceau flăcăii noştri 
nobili scoțieni care, milord, nu îngăduiau să amiie problemele 
de onoare pentru o plată netrebnică. 

— Dar, oare, aceste sume datorate nu erau plătite solda- 
ților la anumite soroace ? se interesă Lordul Menteith. 

— Milord — rosti Dalgetty — cu mîna pe inimă vă spun 
că n-a fost nici un soroc, nici vreun mijloc care să izbutească 
în a ne face să dobindim măcar un crăițar de la ei. Eu însumi 
n-am numărat douăzeci de dolari la un loc care să-mi apar- 
ţină, în tot timpul cît l-am slujit pe invincibilul Gustavus, 
în afara cazului cînd mi-i căpătam ca urmare a unei năvăliri, 
sau izbinzi, sau a cuceririi vreunui oraș sau sat, prilej pe care 
un cavaler aventurier ce cunoaște obiceiurile războiului îl 
pierde rareori, ca să aibă şi el parte de un mic folos. 

— Începe să mă mire, sir — spuse Lordul Menteith — că 
aţi fost nevoit să rămineţi atita amar de vreme în slujba sue- 
dezului și că, pină-n cele din urmă, totuşi v-aţi retras. 

— Și nici c-aș fi făcut-o — răspunse maestrul de călă- 
rie — fiindcă acel mare conducător, căpitan și rege, Leul din 
miazănoapte şi apărătorul credinţei protestante, avea un fel 
al lui de a cîştiga bătăliile, de a cuceri orașe, de a birui ţările 
şi de a lua biruri ce făcea ca slujirea' lui să fie iubită într-un 
chip de neîmpotrivit oricărui cavaler de soi care a îmbrăţişat 
nobila profesiune a armelor. Aşa cum mă vedeţi călărind aici, 
milord, eu însumi am comandat întreaga luptă de la Dun- 
klespiel, pe Rinul de Jos, ocupînd palatul Palsgravului, bîn- 
du-i vinurile alese împreună cu ostașii mei, punînd dări, luînd 
tot felul de bunuri și neîncetind să-mi ling degetele, căci în- 


1 Denumire engleză folosită pentru moneda olandeză daler, tra- 
ducere pentru moneda germană taler sau thaler, de fapt: Joachimsta- 
ler, denumirea însemnind literal „o monedă (gulden) din valea lui 
Joachim“ (Joachimsthal) din Boemia. unde aceşti thaleri au fost bà- 
tuţi pentru prima dată în 1519. Un dolar, pe vremea aceea, era echi- 
valent cu 3 mărci germane sau 2 şilingi şi 11 penny. (N.T.) 

2 Bani, bani (în limba daneză în original). (N.T) 

cepusem să devin un bucătar de soi. Dar, pe cinstea mea, 
toată faima aceasta se duse repede de ripă, de îndată ce ma- 
rea noastră căpetenie fu împuşcată cu trei plumbi pe cimpia 
din Lutzen; în urma faptului acesta, înțelegînd că norocul 
trecuse de partea potrivnicilor, că împrumuturile se ţineau 
lanţ, ca şi mai înainte, fiind stoarse tot din solda noastră, pe 
cînd cistigurile întimplătoare fură şi ele întrerupte, am lăsat 
în plata Domnului slujba și m-am -angajat la Wallenstein, în 
regimentul irlandez al lui Walter Butler. 

— Și mi-aş putea îngădui să vă întreb — rosti Lordul 
Menteith, care părea interesat de peripeţiile acestui ostaş 
aventurier — cum v-a priit această schimbare de stăpîn ? 


— A fost chiar acelaşi lucru — răspunse căpitanul — 
chiar pe deplin același lucru. N-aș putea spune că împăratul 
plătea mult mai bine decît marele Gustavus. Cît privește lovi- 
turile strașnice, aveam din plin. Am fost deseori nevoit să-mi 
pun capul la bătaie împotriva fostelor mele cunoştinţe, penele 
suedeze, pe care înălţimea voastră le ghicește a fi ca niște 
tepe cu două capete, îmbrăcate în fier la fiecare din ele și 
înfipte în faţa detaşamentului de lăncieri pentru a preveni 
năvălirea cavaleriei. Care pene suedeze, deşi par vesele cînd 
le priveşti, semănînd cu tufișurile sau copacii mai mărunţei 
dintr-o pădure, după cum ţepușele dispuse pentru luptă în 
spatele lor aduc cu pinii înalţi din ea, nu sînt totuși la fel de 
moi la pipăit ca penele unei giîşte. Aşa că, în ciuda luptelor 
grele și a soldei prea neînsemnate, un cavaler aventurier o 
duce într-același chip, indiferent dacă e în slujba imperială, 
socotind că veniturile sale soldățești nu sînt în nici un caz atit 
de măsurate, cum se întîmplă cu suedezii; așadar, dacă ofi- 
terul își face datoria pe cîmpul de luptă, nici Wallenstein, nici 
Pappenheim, nici bătrinul Tilly, înaintea lor, nu se potriveau 
să plece urechea la piîrile ţărănoilor au ale tirgoveţilor împo- 
triva unor căpetenii ori ostași care, pasămite, le-au luat para- 
lele. Deci un cavaler hirșit prin toate, știind cum se jupoaie 
pielea de pe oaie, cum zice vorba noastră scoțiană, își poate 
dobîndi de la oameni suma pe care n-a putut-o dobiîndi de la 
împărat. 

— Cu mîinile amîndouă, sir, fără îndoială, ba şi cu do- 
bîndă — adăugă Lordul Menteith. 

— De bună seamă, milord — răspunse calm Dalgetty — 
căci ar fi îndoită necinstea pentru oricare ostaş de neam 


să-și audă numele citat pentru vreo găinărie neînsemnată. 

— Și, rogu-vă, sir — urmă Lordul Menteith — ce anume 
v-a făcut să părăsiţi o slujbă atit de bănoasă ? 

— Păi, ca să vă spun cinstit, sir — răspunse militarul — 
un cavaler irlandez, pe nume O'Quilligan, care era maiorul 
regimentului nostru ; avînd un schimb de cuvinte cu el în 
noaptea precedentă, cu privire la valoarea și întîietatea dintre 
naţiile noastre, a încercat a doua zi să-mi dea ordine, cu bas- 
tonul îndreptat spre mine, în loc de a-l ţine în jos, cum se 
obișnuiește s-o facă un ofiţer bine crescut faţă de egalul său 
în rang, deşi se poate întîmpla ca acesta să aibă un grad 
inferior. Din pricina certei acesteia, sir, ne-am întilnit într-un 
duel în doi; şi cum, în urma cercetărilor făcute, lui Walter 
Butler, oberstul sau colonelul nostru, i-a fost voia să dea o 
pedeapsă mai uşoară concetăţeanului său și mie una mai grea, 
nu mi-a venit bine să înghit o atare părtinire şi mi-am schim- 
bat slujba cu una sub spanioli. 

— Nădăjduiesc că v-aţi aflat mai la largul dumneavoastră 
în urma acestei schimbări — sugeră Lordul Menteith. 


— Într-adevăr — sosi răspunsul maestrului de călărie — 
prea puţin am avut a mă plinge. Plata venea cu destulă regu- 
laritate, fiind făcută de bogaţii flamanzi şi de valonii din Tă- 
rile de Jos. Cvartirul era strașnic ; pîinea din făină de grîu a 
flamanzilor era mai gustoasă decit cea din făină de secară 
a suedezilor şi aveam mai mult vin de Rin decit mi-a fost dat 
vreodată să văd bere neagră de Rostock în tabăra lui Gus- 
tavus. Nu tu slujbă, nu tu datorie; și cît de puțină ar fi fost, 
răminea la voia noastră dacă s-o îndeplinim au ba; o foarte 
nimerită trecere în refacere pentru un cavaler cit de cit oste- 
nit de cîmpurile de bătaie și de tabere, care a cumpărat cu 
singe adevărat cîtă onoare a avut poftă și care tînjea acum 
după o fărîmă de tihnă și de trai mai cumsecade. 

— Și aș putea întreba — rosti iar Lordul Menteith — de 
ce, căpitane, aflindu-vă în situația pe care o înfăţișați, v-aţi 
retras și din slujba spaniolilor ? 

— Trebuie să aveţi în vedere, milord, că spaniolii pe care 
ii pomeniţi sint niște persoane ce nu-și află seamăn cit pri- 
vește trufia — răspunse căpitanul Dalgetty — așa că nu pre- 
țuiesec cum se cuvine pe cavalerii aventurieri care binevoiesc 
să-i slujească. Și este peste măsură de răbdat pentru orice 
soldado de onoare să fie dat la o parte, lăsat la urmă sau să 
fie nevoit a da locul oricărui signior țanţoş care, dacă s-ar 
pune întrebarea cine ar izbuti cel dintii să facă o spărtură în 
rîndurile vrăjmașe, într-un asalt cu lancea, ar fi în stare să 

cedeze de bunăvoie întîietatea unui cavaler scoţian. Mai mult, 
sir, am avut mustrări de conştiinţă şi în ceea ce priveşte 
religia. 


— N-aş fi crezut, căpitane Dalgetty — spuse nobilul mai 
tînăr — că un vechi ostaş care a schimbat slujbele atit de 
des poate fi atît de scrupulos în privinţa acestei chestiuni. 

— Nici nu sînt, milord — spuse căpitanul — deoarece 


socotesc a sta în datoria capelanului regimentului să ducă la 
bun sfirşit această chestiune pentru mine, ca şi pentru oricare 
alt cavaler brav, mai ales că nu face nimic alta, după cite 
ştiu, pentru solda și tainul ce primeşte. Dar cazul de care 
vorbesc a fost cu totul special, milord, un casus improvisus’, 
dacă aş putea spune așa, în care n-am avut capelan de aceeaşi 
lege cu mine care să îndeplinească sarcina de sfătuitor. Pe 
scurt, am descoperit că, deşi faptul că eram protestant mi se 
trecea cu vederea, soculindu-se că sint un om Je acţiune şi că 
am mai multă experienţă decit toţi acei Don-i? din tertia? 
noastră la un loc, totuşi, cind mă aflam în garnizoană, mi se 
cerea să iau parte la liturghie cu întregul regiment. Ei, mi- 
lord, ca un adevărat scoţian educat la Mareschal-College din 
Aberdeen, mă simţeam legat să socot liturghia drept un act 
de oarbă papistăşie şi de închinare făţișe la idoli, pe care eu 
cu nici un preţ n-aş fi vrut s-o recunosc prin prezenţa mea. 
Adevărat este că m-am sfătuit asupra acestei chestiuni cu un 
vrednic concetăţean al meu, un oarecare părinte Fatsides, din 
minăstirea scoțiană din Wurtzburg... 


— Si nădăjduiesc — remarcă Lordul Menteith — că aţi 
obţinut o opinie limpede din partea duhovnicului părinte. 
— Pe cit de limpede se putea — răspunse căpitanul Dal- 
getty — ţinînd seama că băuse şase sticle cu vin de Rin și 


aproximativ două galoane de Kirchenwasser“. Părintele Fatsi- 
des m-a informat că. după cite-și putea da seama, pentru un 
eretic ca mine, n-avea prea multă importanţă dacă frecventam 
liturghia au ba, socotind că blestemul meu cel de veci era 
gata semnat şi pecetluit, avîndu-se în vedere încăpăţinarea 
mea nepocăită şi nesimţitoare de a rămîne în rătăcirea mea 
alurisită. Acest răspuns descurajindu-mă, m-am dus la pastorul 


1 Caz neașteptat, neprevăzut (în limba latină în original). (N.T) 
2 Domni (în limba spaniolă în original). (N.T.) 
3 A treia (în limba latină în original). Se referă la unitatea mili- 
tară a lui Dalgeity. (N.T.) 

4 Ar însemna apă de biserici (în limba germană). Personajul s-a 
gîndit la Kirschacasser sau simplu Kirsch : rachiu de cireşe. (N.T.) 

olandez al bisericii reformate, care mi-a spus că socotește că 
aș putea să asist la liturghie cu vrednicie, avindu-se în vedere 
că prorocul îngăcluise lui Naaman, un om de mare preț şi cu- 
raj și un preacinstit cavaler al Siriei, să-şi urmeze stăpinul în 
casa lui Rimmon’, un zeu mincinos sau idol căruia acesta i 
se ruga, și să se închine cînd regele se sprijinea de mina lui. 
Dar nici acest răspuns nu m-a mulţumit îndeajuns, deoarece 
exista o deosebire ca de la cer la pămint între un rege uns 
în Siria şi colonelul nostru spaniol, pe care l-aș fi putut sufla 
ca pe o coajă de ceapă, dur mai ales și pentru că nu soco- 
team că acest lucru mi-ar fi fost cerut de nici una dintre 
legile războiului ; pe deasupra, nici nu dobîndeam vreo răs- 
plată fie în indemnizaţii speciale sau soldă pentru pagubele 
pe care le puteam aduce constiinţei mele. 

| — Așadar, iarăşi v-aţi schimbat slujba ? întrebă Loroul 
Menteith, | 

— Pe cinstea mea că da, milord ; şi, după ce am încercat, 
scurtă vreme, să lucrez pentru alte două-trei puteri, am co- 
laborat cîtva timp și cu prea puternicele state olandeze. 

— Și cum s-a împăcat firea dumneavoastră cu. această 
slujbă ? se interesă din nou tovarășul său. 

— Oh, milord ! exclamă cu un fel de înflăcărare ostașul. 
Felul cum se purtau în ziua de plată ar putea fi pildă pentru 
întreaga Europă : nici împrumuturi de nici un soi, nici un fel 
de compensări, nici un fel de bani opriţi — totul pe cinste și 
plătit ca după hirţoagele unui vistiernic. Cvartirul era şi el 
fără cusur şi tainul fără seamăn ; dar, sir, sînt un neam de 
oameni socotiți, meticuloşi şi nu îngăduie nimic pentru niste 
peccadillo” ! Aşa că, dacă se plingea vrun fărănoi că i s-a 
spart capul, sau vreun neguţător de bere că i s-a spart o 
halbă, sau dacă vreo fetișcană smintită abia își ridica glasul, 
ostașul de onoare era tirît, nu în fața propriei sale curţi mar- 
tiale, care-l poate mai bine și judeca pentru încălcările sale, 
şi pedepsi, ci în faţa starostelui burgului, un ins ce judeca 
fără. suflet şi un nemernic, care-l şi ameninţa cu gherla, cu 
funia şi cu mai ştiu eu cu ce, ca și cînd ar fi de o teapă cu 
bădăranii calici de pe malul mării, care poartă cîte douăzeci 
de nădragi. Așa că, nemaisimţindu-mă în stare să zăbovese 
mai mult printre acești plebei nerecunoscători, care, deşi fără 
să fie în stare să se apare singuri cu puterile lor, nici nu îi 


1 Străveche zcitate păgină adorată în Damase de sirieni. (N.T.) 
2 Cuvint format ad hoc de căpitan, de la „pecado* (păcat, în spa- 
niolă) vrînd să însemne „păcătos“. Corect „pecador”. (N.T.) 

dădeau nobilului cavaler străin intrat în slujba lor nimie peste 
amărita lui de soldă, pe care, la drept vorbind, nici un om de 
onoare nu o va pune mai presus de o licenţă în artele liberale 
sau de o înfățișare onorabilă, am hotărît să părăsesc slujba 
Mynheerilor. Și auzind la acea vreme, spre marea mea satis- 
factie, că ar fi ceva de făcut tocmai în drumul meu, într-a- 
ceastă iubită tară de obirşie a mea, sosesc încoace, ca cerse- 
torul la nuntă, după cum se spune, ca să dăruiesc iubiţilor 
mei concetățeni folosul acestei umblări prin lume dobindit pe 
tărimuri străine. Aşadar, mărite lord, aveţi o privelişte a 
scurtei povești a vieţii mele, în afară de purtarea mea în cli- 
pele de bătălie de pe cîmpul de luptă, din bivuacuri, asedii 
sau vărsări de singe care ar fi plictisitoare de istorisit si s-ar 
potrivi mai bine altor buze decit alor mele. 


CAPITOLUL III 


Cei mari să-şi bată capul pentru drept, 
Eu, din război, doar pîinea mi-o aștept; 
Si doar de spadă de Helvet ascult ; 

Mai bună-i cauza ce-mi dă mai muli. 


DONNE)! 


Drumul anevoios şi îngust pe care mergeau în acest răs- 
timp se înrăutăţi atît de mult, încît puse capăt voroavei 
călătorilor, și Lordul Menteith, ţinîndu-şi calul în frîu, stătu 
deoparte de vorbă o bucată de timp cu slujitorii săi. Căpita- 
nu], care acum conducea căruța cu coviltir a cetei, după un 
urcuş la pas şi străbătut cu greu pe o coastă povirnită, pră- 
păstioasă şi piezișă, dădu de o vale așezată la înălţime, căreia 
un piîrîu îi era loc de scurgere şi care oferea loc din belşug 
pe marginile ei înverzite pentru ca drumeţii. să-și ducă mai 
departe călătoria lor într-un fel care să-i apropie şi mai mult. 


1 John Donne (? 1572—1631) — poet şi teolog englez, autor a nu- 
meroase elegii, satire şi epigrame îndreptate îndeosebi împotriva con- 
venţionalismului vremii. Opera sa se caracterizează prin subtilitate și 
ironie, printr-o mare originalitate a imaginilor artistice, prin asociații 
neașteptate, retorism abstract, artificialitate şi un complicat sistem de 
versificaţie, elemente care, după moartea poetului, au influenţat lite- 
ratura engleză vreme de un secol și jumătate. Unul dintre promotorii 
„poeziei metafizice”. (N.T.) 

Drept urmare, Lordul Menteith înnodă iar firul vorbelor 
care fusese întrerupt de anevoinţa drumului. 

— Aş fi crezut — spuse el către căpitanul Dalgetty — 
că un cavaler cu o fire așa de onorabilă, care l-a urmat așa 
de multă vreme pe bravul rege al Suediei şi care are o silă 
așa de întemeiată pentru josnicele și lacomele de avuţii state 
ale Olandei, nu s-ar fi codit să îmbrăţişeze cauza regelui 
Charles, punind-o înaintea aceleia a viclenilor nemernici, a 
acelor Capete Rotunde de proastă obirşie, care sint răsculați 
împotriva a ceea ce este legiuit. 

.— Vorbiţi cu ceap. înălțimea voastră — spuse Dalgetty — 
şi caeteris paribus’, ar fi cu putinţă să ajung să privesc lu- 
crurile în aceeași lumină. Dar, înălţimea voastră, există un 
proverb în miazăzi : „Vorbele goale n-au nici o valoare“. Am 
auzit destule de cînd am venit aici, ca să mă încredințez că 
un cavaler de onoare este slobod să ţină orice parte în acest 
război dintre fraţi, pe aceea pe care găseşte cu cale ca fiind 
cea mai potrivită pentru sine însuși. „Lealitate!“ este cuvintul 
vostru de ordine, milord. „Libertate !“ strigă un alt tînăr de 
pe cealaltă parte a strîmtorii. „Regele !“ este un strigăt de 
război. „parlamentul !* ţipă ceilalți ; „Montrose să trăiască !“ 
urlă Donald, fluturîndu-şi boneta; „Argyle şi Leven !“ răc- 
nește un Saunders: din sud, agitîindu-și pălăria şi penele. 
„Luptaţi pentru episcopi!“ spune un preot, cu anteriul și 
stiharul lui. „Apăraţi cu tărie biserica scoțiană !“ strigă un 
slujitor cu bonetă genoveză şi briu. Bune vorbe toate, vorbe 
fără cusur. Care cauză e cea mai bună, eu, unul, nu pot spu- 
ne. Dar sigur sînt că m-am luptat în sînge pînă la genunchi 
de nenumărate ori pentru o cauză care era de zece ori mai 
rea ca cea mai rea dintre ele. 

— Şi mă rog, căpitane Dalgetty — zise înălţimea sa — 
fiindcă spusele ambelor părți îţi par deopotrivă, ați fi aşa de 
bun să ne încunoştiințați de care împrejurări va fi hotărită 
alegerea domniei voastre ? 

— Pur şi simplu pe două temeiuri, milord — răspunse 
soldatul. Primul fiind care parte îmi va cere în modul cel 
mai onorabil serviciile. Al doilea, care este o urmare a pri- 
mului, ce parte este dispusă să-şi plătească cu mai multă 
mărinimie. Și ca să vorbesc pe şleau, milord, părerea mea 


1 Considerind şi celelalte de acelaşi fel (în limba latină în origi- 
nal). (N.I.) 

2 Poreclă dată muntenilor din Highlands. (N.T.) 

3 Nume generic pentru locuitorii din Lowlands. (N.T.) 

în prezent înclină, între aceste două puncte, mai degrabă de 
partea Parlamentului. 

— Spuneţi-mi temeiurile dumneavoastră în această pri- 
vinţă, vă rog — îi ceru Lordul Menteith — şi poate voi fi în 
stare să le întimpin cu altele care să fie şi mai puternice. 

— Sir, voi căuta să răspund cu chibzuinţă — spuse că- 
pitanul Dalgetty — socotind că aceasta este în folosul şi al 
onoarei mele, și al interesului meu. Ei bine, milord, atunci 
vă spun că am băgat de seamă că un fel de oaste de munteni 
s-a adunat ori este așteptată să se adune pe aceste dealuri 
sălbatice, în sprijinul regelui. Acum, sir, cunoaşteţi firea mun- 
tenilor noştri. Nu voi tăgădui că sint un popor vinjos la trup 
și cu inima vitează și destul de brav în felul lor neîmblinzit de 
a se lupta, care este însă aşa. de departe de practicile şi dis- 
ciplina războiului, precum este acela al vechilor sciți sau al 
indienilor sălbatici din America de azi. De pildă, ei nu au 
nimic care să semene cu micul fluier german, sau cu o tobă 
ca să bată un marș, un semnal pentru luarea armelor, pentru 
o şarjă, o retragere, o deşteptare sau o stingere, sau orice alt 
semnâl de război, iar blestematele lor de cimpoaie piţigăiate, 
pe care numai ei înşişi socot că le înţeleg, sint de neinţeles 
pentru orice cavaliero obişnuit cu războiul modern. Așa că, 
dacă aş încerca să fac ordine într-o astfel de gloată fără 
nădragi, ar fi peste putinţă pentru mine să mă fac înţeles; 
şi chiar dacă m-aș face înţeles, chibzuiţi, milord, ce sorţi aş 
avea să fiu ascultat de o ceată de oameni pe jumătate sâl- 
batici, care sînt învăţaţi să dea numai stăpinilor şi condu- 
cătorilor lor acea cinste şi acea ascultare care ar trebui dată 
numai ostașilor de meserie. Dacă i-aş învăţa să se aşeze in 
ordine de bătaie prin scoaterea rădăcinii: pătrate, adică for- 
mind un batalion pătrat, cu un număr egal de oameni pe şi- 
rurile orizontale şi verticale, corespunzător cu rădăcina pătra- 
tă a intregului număr de oameni prezent, la ce rezultat m-aş 
putea aștepta fiindcă le-am împărtășit această taină de aur 
a tacticii militare, în afară de vreun pumnal în burtă, pentru 
faptul de a fi pus pe vreun M'Alister More, M'Shemei sau 
Capperfae în flanc sau ariergardă, cînd el ar fi vrut să facă 
parte din avangardă ? Cu adevărat bine scrie în sfinta scrip- 
tură: „Dacă arunci mărgăritarele înaintea porcilor, ei se vor 
intoarce şi te vor slişia“. 

— Cred, Anderson — spuse Lordul Menteith, privind în- 
dărăt spre unul din slujitorii săi, fiindcă amindoi erau chiar 
în spatele lui — că îl poţi încredința pe acest gentilom că nol 

avem mai multe prilejuri de a se acoperi de faimă pentru 
căpitanii meşteri în războaie şi sîntem foarte bucuroşi să ne 
folosim de meșteșugul lor, mult mai mult decît poate cineva 
să-şi dea seama 

— Cu voia înălţimii voastre — spuse Anderson, scoţin- 
du-și cu respect bereta — cînd ni se va alătura pedestrimea 
irlandeză pe care o așteptăm și care ar trebui să fie pe țărm 
în partea de apus a Hiehlands-ului, vom avea trebuinţă de 
luptători buni ca să-i înveţe pe flăcăii noştri meseria arme- 
lor. 

— Și mi-ar plăcea mult, foarte mult să fiu folosit într-un 
astfel de serviciu — spuse Dalgetty — irlandezii sînt răz- 
boinici pricepuţi, foarte pricepuţi. nu-mi doresc să văd nimic 
mai bun pe cîmpul de bătaie. Am văzut odată o brigadă 
irlandeză, la asediul de la Frankfurt pe Oder, ţinînd piept cu 
săbiile și sulițele pînă cînd au înfrînt și pus pe fugă brigă- 
zile suedeze galben-albastre, socotite la fel de dirze ca toate 
cele care au luptat sub nemuritorul Gustavus. Și deşi zdra- 
vănul Hepburn, viteazul Lumsdale, curajosul Monroe, cu mine 
și alţi cavaleri, ne-am năpustit peste tot cu suliţele înainte, 
am întîlnit o împotrivire așa de mare, că a trebuit să ne în- 
toarcem cu pierderi însemnate și nici un folos. Şi măcar că 
acești bravi irlandezi au fost toţi trecuţi prin ascuţișul sabiei, 
cum e obiceiul în astfel de cazuri, au cîștigat totuşi onoare 
şi glorie nemuritoare, așa că, de dragul lor, am iubit totdeauna 
și onorat pe cei din această nație așa de apropiată propriei 
mele ţări, Scoţia. 

— O comandă a irlandezilor — spuse Menteith — cred 
că aș putea aproape să vi-o promit, dacă ați fi hotărît să 
îmbrățișaţi cauza regală. 

— Și totuşi — zise căpitanul Dalgetty — cea de a doua 
şi cea mai mare greutate rămîne în picioare, pentru că, deşi 
socot un lucru de nimic și josnic pentru un soldado să vor- 
bească doar de plată şi bani, asemenea acelor mîrşavi şi 
netrebnici nemți zişi lanz-knechti!, pe care i-am pomenit mai 
înainte, și deşi voi susține cu spada mea că onoarea trebuie 
să fie pusă înaintea plăţii, încartiruirii pe degeaba și dato- 
riilor neplătite; totuşi, ex contrario’, plata unui soldat fiind 
întregirea angajamentului său de serviciu, este bine pentru 


1 De fapt, Landesknecht (în limba germană). Aceştia erau soldați 
mercenari pedestrași din secolul al XVI-lea, care purtau o halebarâă 
şi o lance (Lanze, în germană). De aici, expresia lui Dalgetty, care 
transferă totul în termeni militari. (N.T.) 

2 Dimpotrivă (în limba latină în original). (N.T.) 

un cavaler prudent și înțelept să chibzuiască ce plată urmează 
a primi pentru serviciul său și din ce fonduri va [i ea plătită. 
Si cu adevărat, milord, din ce am putut vedea și auzi, membrii 
Convenţiei sînt stăpînii pungii. Pe cei din Highlands, într-a- 
devăr, poţi să-i menţii într-o dispoziţie bună, dindu-le voie 
să fure vite, iar pe irlandezi, înălțimea voastră și nobilii voştri 
asociaţi pot, după datina de război în astfel de cazuri, să-i 
plătească așa de rar sau așa de puţin, după cum le e chetul 
sau prilejul, dar același fel de purtare nu se potrivește unui 
cavaler ca mine, care trebuie să-şi întreţină slujitorii, caii, 
armele şi echipajul şi care nici nu poate și nici nu vrea să 
meargă la război pe spezele lui. 

Anderson, slujitorul care vorbise mai înainte, se adresă 
cu respect stăpinului său. 

— Cred, milord — vorbi el — că, avind îngăduinţa dom- 
niei voastre, aş putea zice şi eu ceva care să înlăture şi a doua 
spusă a căpitanului Dalgetty. El ne întreabă de unde avem 
noi să ne strîngem banii, ori, în umila mea minte, avuţiile ne 
sint la fel de la îndemină, nouă ca şi sprijinitorilor Conve- 
nantului. Ei tratează ţara după bunul plac al inimii lor și 
jefuiesc moşiile prietenilor regelui ; ei bine, numai să ajungem 
noi odată în Lowlands, cu muntenii şi cu irlandezii noștri în 
spate şi cu paloșele în miîini, că vom dibui mulţi trădători 
ghittuiţi a căror avere căpătată prin mijloace nelegiuite o să ne 
umple vistieria militară şi o să-i plătească pe soldaţi. În plus, 
luarea pe seama noastră a avuţiilor lor nu va fi ceva neo- 
bișnuit, şi dăruind cavalerilor cutezători care se alătură stin- 
dardului său pămînturile confiscate, regele va răsplăti şi tot- 
odată va pedepsi pe inamicii săi, Pe scurt, acela care se alătură 
acestor cîini de Capete Rotunde poate obţine vreo soldă amă- 
rită drept plată vrednică de milă, dar cel care se alătură 
stindardului nostru are putinţa de a fi cavaler, lord sau conte, 
dacă norocul îl slujeşte. 

— Ai fost vreodată la oaste, bunul meu amic? întrebă 
căpitanul pe vorbitor. 

— Numai puţin, sir, în luptele noastre de aici — răspunse 
modest omul. 

— Dar niciodată în Germania sau Țările de Jos? urmă 
Dalgetty. 

— N-am avut niciodată această cinste. 

— Mărturisesec — spuse Dalgetty, adresindu-se Lordului 
Menteith — că servitorul înălțimii voastre cu greu își poate 
da vreo părere despre treburile militare, iar ceea ce crede 
el este o părere întruciîtva nelalocul ei şi cam trasă de păr 

care seamănă niţeluş prea mult cu a vinde pielea ursului din 
pădure înainte de a-l vina. Voi lua totuşi în seamă propunerea 
care mi s-a făcut. 

— Faceţi aşa, căpitane — zise Lordul Menteith. Veţi avea 
noaptea la dispoziţie ca să vă gîndiţi, căci sintem aproape de 
casa în care sper să vă asigur o primire ospitalieră. 

— Şi acesta este un lucru care va fi bine venit — adăugă 
căpitanul — fiindcă n-am mai pus nimic în gură din zori, în 
afară de o turtă de ovăz, pe care am împărţit-o cu calul meu. 
Aşa că am fost nevoit să-mi string centironul cu încă trei 
găuri din cauza slăbirii, ca nu cumva din pricina foamei şi 
a paloşului greu să-mi lunece cingătoarea. 


CAPITOLUL IV 


Odată, n-are-a face cînd, 

Glunimieni prin văi mergiînd, 

Au întilnit, cum se purta, 

Junghi, scut şi spad-alăturea, 

Scurți pantaloni şi pled sau trews, 

Ca-n Ulst, Lochaber, Skye ori Lewes, 
Și o beretă mîndră foc; 

Îndată le-ai fi vrut pe loc. 


MESTON! 


Un deal se înălța acum înaintea drumeţilor, acoperit cu 
un codru străvechi de brazi scoțieni, dintre care cei mai 
înalți licăreau roșiatici în ultimele raze ale soarelui, cu ra- 
murile lor solemne desenate pe zarea apusului. În mijlocul 
acestei păduri se ridicau turnurile sau mai degrabă hornurile 
unui conac, sau castel, după cum era numit, care era ţinta 
călătoriei lor. 

După cum se obișnuia pe acea vreme, una sau două clă- 
diri înguste şi înalte, care se întilneau și se încrucișau, formau 
așa-zisul CORPS DE LOGIS? Unul sau două mici foişoare 


1 Meston — poet scoţian (1688?—1745), născut la Midmar, distric- 
tul Aberdeen. Educat la Mareshal-College, Aberdeen, Meston participă 
la răscoala iacobită din 1715, trebuind să stea apoi mult timp ascuns. 
A scris poezii şi lucrări erudite. Printre altele are şi satira Cavalerul 
Bisericii, o imitație după Hudibras a lui Samuel Butler (1612—1680). 
(N.T.) 

2 Partea principală a unei clădiri (în limba franceză în original). 
(N.T) 

ieșind în afară impreună cu niște mici turnulețe pe la colțuri, 
semănînd mult cu nişte cutii de piper, dăduseră reședinței 
Darnlinvarach denumirea demnă de castel. Acesta era încon- 
jurat de un zid jos ce mărginea o curte în interiorul căreia 
se aflau, ea de obicei, celelalte acareturi. 

Pe cind drumeţii se apropiau, ei descoperiră semnele 
unor noi întărituri pentru apărarea locului pomenit, care fu- 
seseră, fără îndoială, cerute de nesiguranța acelor vremi de 
bejenie. Noi creneluri pentru muschete fuseseră făcute în 
diferite părţi ale clădirii, precum şi în zidul împrejmuitor. 
Ferestrele fuseseră şi ele apărate cu niște drugi drepţi de fier, 
care se încrucișau în lățime şi-n lungime ca zăbrelele unei 
temnițe. Poarta curţii interioare era închisă, și numai după o 
somaţie grijulie, una dintre ușițele ei laterale a fost deschisă 
de doi slujitori, ambii munteni vinjoşi și înarmaţi, întocmai 
precum Bitias şi Pandarus din Eneida, gata să apere intra- 
rea dacă vreun vrăjmaș oarecare ar fi îndrăznit să dea năvală. 

Cind călătorilor li s-a dat voie să intre în curte, ei au 
descoperit şi alte pregătiri de apărare. Zidurile erau prevăzute 
cu briie de scinduri groase de pe care se puteau folosi armele 
de foc; cîteva mici tunuri, numite sackers! sau șoimi, erau 
urcate la colţuri și pe turnuleţele din flancuri. 

Mai mulţi slujitori, cu veşminte ca în Highlands sau 
Lowlands, ieşiră cu grabă din interiorul conacului şi unii dă- 
dură fuga să ia caii noilor veniţi, pe cînd alţii așteptau să le 
arate drumul spre partea locuită a casei. Dar căpitanul Dal- 
getty respinse ajutorul oferit de aceia care vroiau să-i ia calul. 

— Este obiceiul meu, oameni buni, să-l duc eu însumi 
la grajd pe Gustavus (fiindcă astfel l-am chemat, după ne- 
învinsul meu stăpin); noi sintem vechi amici și drumeti, 
întrucît adeseori i-am folosit picioarele, și eu, la rindul meu, 
m-am pus totdeauna în slujba lui cu graiul meu, ca să-i port 
grijă de orice ar avea nevoie. 

Și aşa cum spuse, se și duse în grajd după bidiviu, fără 
să mai zăbovească. 

Nici Lordul Menteith şi nici însoțitorii săi nu dădură 
aceeași atenţie cailor, ci îi lăsară în seama slujitorilor de acolo 
și merseră în conac, unde fură întîmpinaţi de un vestibul 
boltit, întunecos, care le înfăţişă, printre alte obiecte felurite, 
un butoi uriaş cu bere ieftină alături de care stăteau rînduite 


1 Termenul Sacker înseamnă ce! care pradă, care pustieşte şi 
vine de la verbul to SACK = a prăda, a pustii. (N.T.) 

două-trei cupe mici sau pocale, puse la îndemînă, pe cit se 
vedea, pentru folosința oricui ar fi crezut de cuviinţă să se 
servească de ele. Lordul Menteith se servi singur de la cana, 
bău fără ceremonie, apoi îi întinse cupa lui Anderson, care 
urmă pilda stăpînului, nu însă mai înainte de a azvirli ultima 
picătură de bere ce mai rămăsese, spălind întrucîtva cupa de 
lemn. 


— Ce naiba, omule — îi spuse un muntean bătriîn, care 
era slujitorul familiei — nu poate ea! să bea după propriul 
ei stăpîn și să nu arunce berea, de parcă ar fi spurcată?! 

— Am fost crescut în Franţa — îi răspunse Anderson — 


unde nimeni nu bea după altul din același pocal, afară de 
cazul că ar fi vorba de o tînără doamnă. 

— Asta-i bună! exclamă Donald. Și dacă berea e bună, 
ce e rău dacă barba altuia s-a muiat în pocal înaintea ta? 

Însoţitorul lui Anderson bău fără să mai respecte ritualul 
care-l supărase așa de tare pe Donald şi amindoi își urmară 
stăpiînul într-o sală cu o boltă joasă de piatră care era locul 
obișnuit de întrunire al unei familii din Highlands. Un foc 
mare de turbă în căminul din partea de sus a încăperii re- 
vărsa o lumină mohorită. Focul era trebuincios din pricina 
umezelii care, chiar în timpul verii, făcea locuinţa de nesu- 
portat. Vreo douăzeci sau treizeci de scuturi, la fel de multe 
paloșe, alături de junghere, pleduri și puști, atît flinte cît și 
sineţe, arcuri mari, arbalete, baltage Lochaber, armuri, coifuri 
de oţel şi apărătoare de cap, precum şi mai vechile pieptare 
numite habergeon? sau cămășile obișnuite de zale, cu gluga 
și miînecile cuvenite, toate atîrnau talmeș-balmeșşș pe ziduri și 
ar fi procurat o desfătare de o lună pentru un membru al 
unei societăți de antichităţi. Dar astfel de lucruri erau prea 
familiare ca să atragă prea multă băgare de seamă din partea 
celor de faţă. 

Se afla și o masă de stejar, grosolană, pe care ospitalita- 
tea grabnică a servitorului de care am pomenit mai înainte 
o acoperi îndată cu lapte, unt, brînză de capră, o carafă cu 
bere şi o sticlă cu whisky pentru împrospătarea forţelor Lor- 
dului Menteith. În același timp, un alt slujitor făcea pregătiri 
asemănătoare la capătul celălalt, de jos, al mesei, pentru 
însoțitorii lui. Locul care răminea între cele două părți, după 


1 Folosirea indirectă. a persoanei a treia feminin, în loc de a 
doua, chiar cînd cel cu care se vorbește e un bărbat, este frecventă 
în Scoţia montană. (N.T.) 

2 Cămaşă de zale asemănătoare celei numite HAUBEREK, dar mai 
scurtă. (N.T.) 


56 


obiceiul vremii, statornicea o deosebire îndestulătoare între 
stăpin și slujitor, chiar dacă cel dintii era, ca în situaţia de 
față, de obiîrşie înaltă. Între timp, oaspeţii stăteau lîngă foc, 
tînărul nobil lingă cămin, iar slujitorii lui la o mică distanță. 


— Ce crezi, Anderson — zise primul — despre însoţitorul 
nostru de drum ? 
— Un bărbat de nădejde — răspunse Anderson — dacă 


toate vor merge bine. Aş dori să avem vreo douăzeci de soiul 
ăsta, ca să-i pună pe roate pe flăcăii noștri irlandezi şi să-i 
înveţe buna miînuire a armelor. 

— Gindesc altfel, Anderson — se amestecă în discuţie 
și Lordul Menteith. Cred că individul ăsta Dalgetty este unul 
dintre acele lipitori a cărui sete de sînge a fost numai aţiţată 
de ce a supt de pe meleagurile străine şi s-a întors acuma ca 
să și-o potolească între ai săi. Să-i fie rușine acestei haite de 
duelgii năimiţi ! Ei au făcut ca numele de scoţian să fie so- 
cotit în toată Europa egal cu acela de mercenar josnic, care 
n-are nici onoare, nici lege în afară de simbria lui lunară, 
care slujeşte cînd sub un drapel, cînd sub altul, la cheremul 
norocului sau al celui care dă mai mult. Nesăţioasa lor poftă 
pentru jaf şi cvartir cald este una din principalele cauzeale 
acestui război civil care-și întoarce acum săbiile împotriva 
propriilor noastre inimi. Abia am avut puterea să-l rabd pe 
năimitul gladiator şi totuşi abia de m-am putut abtine să nu 
rid de neobrăzarea lui fără margini. 

— Înălţimea sa să mă ierte — zise Anderson — dacă îl 
sfătuiesc, în împrejurările de faţă, să-şi ascundă, cel puţin în 
parte, această nobilă indignare ; noi nu putem, din nefericire, 
să ne îndeplinim țelul fără ajutorul acelora care acţionează 
pe seama unor temeiuri mai josnice decît ale noastre. Noi nu 
putem să ne lipsim de ajutorul unor astfel de indivizi, cum 
este amicul nostru soldatul. Ca să folosesc făţarnica zicală a 
sfinţilor din Parlamentul englez, „Fiii lui Zeruiah sînt încă 
prea mulți pentru noi“. 

— Trebuie să mă prefac, da, cît voi putea mai bine — 
spuse Lordul Menteith — așa cum am făcut-o şi pînă acum, 
după sfatul tău, dar l-aş trimite pe individ la naiba din toată 
inima. 

— Vai, stăpîne, trebuie a vă aminti — continuă Ander- 
son — că, pentru a te vindeca de înțepătura unui scorpion, e 
nevoie să zdrobeşti un alt scorpion pe rană ? Dar să ne oprim 
aici, vom fi auziţi. 

Printr-o uşă laterală a sălii intrase în încăpere un mun- 
tean a cărui statură falnică și îmbrăcăminte aleasă împreună 

cu o pană de vultur la beretă cit și siguranța comportării sale 
îl trădau a fi o persoană de rang înalt. El se îndreptă spre 
masă, fără să-i răspundă Lordului Menteith, care, adresin- 
du-i-se cu numele de Allan, îl întrebase ce mai face. 

— Nu trebuie să-i vorbeşti chiar acum — șopti bătrinul 
slujitor. 

Munteanul cel înalt se cufundă în jiltul liber de lingă 
foc, își aţinti ochii la jeraticul roşu și la maldărul uriaş de 
turbă, părînd cufundat în cea mai adincă cugetare. Ochii lui 
întunecaţi şi trăsăturile-i ce trădau o înflăcărare aprigă îi 
dădeau înfățișarea unui om care, profund preocupat de pro- 
priile lui meditații, ia prea puţin seama la obiectele înconju- 
rătoare. Un aer de severitate mohorită, fructul poate al unor 
preocupări ascetice și solitare, ar fi putut fi atribuit, la un 
locuitor din Lowlands, fanatismului religios, dar de această 
maladie a spiritului, atit de comună în Anglia şi în Low- 
lands-ul Scoției, muntenii din acea vreme erau rareori atinși. 
Ei aveau totuşi propriile lor superstiții locale care le incețo- 
şau minţile cu fantasme neclare, la fel de mult ca puritanis- 
mul, vecinilor lor. 

— Înălţimea voastră — spuse servitorul muntean, venind 
alături de Lordul Menteith și vorbind cu glas foarte scăzut — 
înălțimea voastră nu trebuie să-i vorbească lui Allan chiar 
acum, pentru că un nor îi acoperă mintea. 

Lordul Menteith încuviinţă dind din cap și nu mai luă 
seama la munteanul cufundat în visare. 

— N-am spus eu — zise cel de al doilea, ridicindu-și drept 


impunătoarea-i statură — n-am spus eu că urmau să vină 
patru, iar aici sint numai trei în sală ? 
— Cu adevărat așa ai spus, Allan — zise munteanul cel 


virstnic — și iată că vine și al patrulea, zăngănindu-și armura, 
chiar acum de la grajd, fiindcă este înzăuat din creştet pină-n 
tălpi cu aramă, pe spate, pe piept, șolduri și picioare. Și oare 
trebuie să-i pun scaunul lingă Lordul Menteith, ori la capătul 
de jos al mesei, cu cinstiţii gentilomi ? | 

Lordul Menteith răspunse el însuși întrebării, arătind un 
loc alăturea de al său. 

— Iat-o că vine aici — spuse Donald în timp ce căpi- 
tanul Dalgetty intra în sală, îndreptindu-se spre scaunul de 
lingă cel al Lordului Menteith — și sper că gentilomii vor 
servi piine și brinză, cum obișnuim noi prin aste văi, pină 
cînd bucate mai bune vor fi gata, şi pînă cînd Tiernach'-ul 


1 Căpetenia clanului scoţian. (N.T.) 

se va înapoia de pe munte cu domnii de la miazăzi, şi pînă 
cînd bucătarul Dugald nu se va arăta cu vinatul lui de că- 
prioare de munte. 

Între timp, căpitanul Dalgetty intrase în odaie şi se lă- 
sase pe spate, cu braţele încrucișate. Anderson şi însoţitorul 
său așteptau la capătul celălalt al mesei, într-o atitudine res- 
pectuoasă, pină cînd primiră voie să se aşeze, în vreme ce 
trei sau patru munteni, sub conducerea credinciosului Donald, 
alergau încoace şi-ncolo ca să aducă cele trebuincioase gurii 
sau stăteau nemişcaţi ca să-i servească pe oaspeți. 

În toiul acestor preparative, Allan se ridică deodată şi, 
smulgind an felinar din mîna însaţitorului său, îl ţinu aproape 
de faţa lui Dalgetty, scrutindu-i trăsăturile cu cea mai mare 
băgare de seamă. 

— Pe cinstea mea — spuse Dalgetty, cam neplăcut sur- 
prins, în timp ce Allan renunţa la cercetarea sa, clătinînd 
tainic din cap. Cred că eu şi flăcăul ăsta ne vom recunoaște 
unul pe altul cînd ne vom mai întilni. 

În acest răstimp, Allan păși spre celălalt capăt al mesei 
și, după ce supuse, cu ajutorul felinarului, pe Anderson și 
pe însoţitorul său aceleiaşi cercetări, rămase o clipă ca şi cum 
ar fi cugetat îndelung, apoi, atingindu-și fruntea, îl apucă 
brusc de braţ pe Anderson şi, mai înainte ca acesta să se 
poată cit de cit împotrivi, pe jumătate ducîndu-l, pe jumă- 
tate tirindu-l, îl cără spre locul liber în partea de sus a mesei 
și, făcindu-i semn pe mutește să șadă acolo, îl împinse pe sol- 
dat, cu aceeași grăbită impetuozitate, spre partea de jos a 
mesei. Căpitanul, grozav de minios de cutezanţa lui, încercă 
din răsputeri să scape de Alan, dar, oricit de voinic era, în 
această luptă el se dovedi inferior uriașului muntean, care-l 
azvirli cu atita violenţă, că, după ce făcu doar ciţiva pași clă- 
tinindu-se, căzu cit era de lung şi sala cu boltă răsună de 
zăngănitul platoșei sale. Cind se ridică, primul lui gest fu 
să-şi tragă sabia şi să se năpustească la Allan, care, cu bra- 
tele încrucișate, părea să-i aștepte atacul, cu cea mai batjo- 
coritoare nepăsare. Lordul Menteith și însoțitorii săi săriră 
să liniştească lucrurile, în vreme ce muntenii, smulgind ar- 
mele de pe ziduri, păreau gata să aţiţe şi mai rău sfada. 

— E nebun — şopti Lordul Menteith — e nebun de-a bi- 
nelea, n-are nici un rost să te iei la harţă cu el. 

— Dacă înălţimea sa este sigură că flăcăul nu-i în toate 
minţile — zise Dalgetty — fapt pe care pare să-l dovedească 
atit creşterea cit și felul său de a fi, lucrurile trebuiesc înche- 


iate aici, știind că un scrintit nici nu poate pricinui o jignire 
şi nici da satisfacţie pe calea armelor. Dar, pe legea mea, dacă 
aş fi apucat să măninc ceva şi dacă aş fi avut o sticlă de vin 
de Rin în mine, l-aş fi înfruntat altfel. Și totuşi e mare păcat 
că are mintea așa de slabă cind e un om zdravăn şi cum se 
cuvine la trup, bun să minuiască lancea, morgensterni-ul sau 
orice altă armă de război. 

Pacea a fost astfel reiîntronată și toţi se așezară la masă 
ca prima dată, iar Allan, întors acum la locul lui de lîngă 
foc şi părînd din nou cufundat în meditaţie, nu se mai ames- 
tecă în nici o discuţie. 

Lordul Menteith, adresiîndu-se bătrînului slujitor, se grăbi 
să pornească un subiect de discuţie care să poată face să se 
uite sfada ce avusese loc. 

— Stăpinul este acum pe deal, Donald, după cît înţeleg, 
și niște străini englezi sînt cu el, nu-i așa? 

— Pe deal, de bună seamă, după cum spune înălţimea 
voastră, și doi cavaleri saxoni sînt cu el, iar aceştia sînt Sir 
Miles Musgrave şi Christopher Hall, ambii din Cumraik, așa 
cred că îi zice locului de unde sînt. 

— Hall şi Musgrave? repetă Lordul Menteith, privind 
spre soţii lui. Chiar oamenii pe care doream să-i vedem. 

— Pe legea mea! exclamă Donald. Și eu aș fi vrut să 
nu-i fi văzut niciodată înaintea ochilor, deoarece au venit să 
ne-alunge din casă şi să ni-o ia cu de-a sila. 

— Nu fi prost, Donald! zise Lordul Menteith. Oricit ar 
fi ei din sud, cu greu se vor putea înfrupta din toate cirezile 
care pasc pe domeniile castelului. 

— Aduceţi-vă aminte ce-au făcut — spuse Donald — și 
o să fie şi mai rău, căci noi avem puţini scoțieni destoinici 
cărora să le pese dacă mai adastă vreo vită cu coarne de 
aici şi pină în Perth. Dar asta e o treabă şi mai urită. Nu-i, 
nici mai mult nici mai puţin, decit un rămășag. 

— Un rămășag ?! repetă Lordul Menteith, întrucîtva uimit. 


1 Un fel de ghioagă sau buzdugan folosit la începutul secolului al 
XVI-lea în apărarea breșelor și zidurilor. Cînd germanii au insultat 
un regiment scoțian, pe atunci asediat în Trailsund, spunîndu-le că au 
auzit că a venit pentru ei un vas din Danemarca, încărcat cu lulele 
pentru fumat tutun, unul dintre soldaţii noștri, povestește colonelul 
Robert Munro, arătîndu-le peste zid un morgenstern făcut dintr-o mä- 
ciucă mare ghintuită, rotundă la un capăt si cu tepi de fier, zise: 
„Iată o lulea cu care o să vă zdro.:m creierii cînd veţi vrea să ne 
atacați !* (N.A.) 

— Pe legea mea — continuă Donald, care era cu atît mai 
grăbit să povestească noutăţile, cu cit Lordul Menteith era 
mai curios să le asculte — întrucît luminăţia voastră e un 
prieten și o rudă a casei şi întrucit o să auziţi destule în 
mai puţin de o oră, pot la fel de bine să vi le povestesc şi eu. 
Veţi tace bine deci să știți că atunci cînd stăpiînul nostru era 
în Anglia, unde se duce mai des decit doresc amicii săi, cînd 
a tras la casa acestui Sir Miles Musgrave, pe masă erau puse 
șase sfeşnice, care, mi s-a spus, erau de două ori mai mari 
decit sfeşnicele din biserica Dumblane, şi nici din aramă, 
alamă sau tablă, ci din argint greu, nici mai mult, nici mai 
puţin ! Ședeau acolo cu trufia lor englezească, din care au 
așa de multă şi știu aşa de puţin cum s-o călăuzească! Așa 
că ei au început să se hlizească la stăpin, zicînd că el n-a 
mai văzut aşa ceva în sărmana lui ţară, şi stăpînul, supărat 
că ţara lui e înjosită, a jurat, ca un bun scoţian, că el are 
sfeșnice mai mari şi mai bune la castelul său acasă decit cele 
care au luminat vreodată într-o sală din Cumberland, dacă 
Cumberland este numele ţării. 

— A vorbit ca un patriot — observă Lordul Menteith. 

— Pe cit se poate de adevărat — zise Donald — dar lu- 
minăţia sa ar fi făcut mai bine să-și ţină gura, fiindcă, dacă 
vorbeşti un lucru printre saxoni care este numai nițeluş mai 
acătării, ei şi pun rămășag, la fel de iute cum un fierar din 
Lowlands ar bate o potcoavă unui mînz din Highlands. Așa 
că stăpînul a fost nevoit sau să-și ia îndărăt cuvîntul spus, 
sau să se prindă pe două sute de mărci, așa că ela pus mai 
bine rămășag decit să rămînă de rușine cu unii de rangul său. 
Și acum urmează să plătească şi cred că asta îl face așa de 
zăbavnic în a se întoarce acasă. 

— Într-adevăr — zise Lordul Menteith — după cîte cu- 
nosc eu obiectele familiei voastre, Donald, stăpinul tău va 
pierde negreșit o astfel de prinsoare. 

= — Înălţimea voastră ar putea să jure pentru asta, şi de 
unde o să ia stăpinul argintul, nu știu, cu toate că a împru- 
mutat din altă parte douăzeci de pungi. L-am sfătuit să-i 
atragă pe cei doi gentilomi saxoni şi pe slujitorii lor, cu şire- 
tenie, într-o cursă la oraș, și să-i țină închiși pînă cînd se vor 
lăsa păgubași de bună voie, dar stăpinul nici n-a vrut să audă. 
Ín acest moment, Allan se ridică, păşi înainte și curmă 
convorbirea, adresîndu-se slujitorului, cu o voce de tunet: 

— Şi cum îndrăzneşti tu să dai fratelui meu un sfat aşa 
de lipsit de cinste ? Sau cum îndrăznești să spui că va pierde 
această prinsoare sau oricare alta va avea plăcerea s-o facă ? 

— Adevăr grăiești, Allan M'Aulay — răspunse bătrinul — 
nu e treaba fiului tatălui meu să tăgăduiască ceea ce fiul tată- 
lui vostru socotește cu cap să spună, așa că stăpinul va ciştiga 
rămășagul, fără doar şi poate. Tot ce pot spune impotriva 
acestui lucru este că nu există nici un sfesnic sau alt obiect 
la el în casă în afară de policandrele vechi de aramă, care 
sint aici de pe timpul stăpinului Kenneth, şi felinarele de 
tablă, pe care tatăl vostru le ţinea ca făcute de bătrinul tini- 
chigiu Willie Winkie; cît despre argintărie, pe naiba dacă 
am văzut vreodată vreo bucată prin casă, în afară de vechiul 
castron pentru posset’ al stăpinei, şi ăla fără o toartă! 

— Taci, bătrine ! zise Allan, aprig. lar voi, domnilor, dacă 
ați încheiat ce aţi avut de grăit, părăsiţi vă rog odaia ; trebuie 
să fac pregătiri pentru oaspeţii din miazăzi. 

— Hai. afară ! zise slujitorul, trăgindu-l pe Lordul Men- 
teith de minecă. L-a apucat iară — mai spuse el, privind 
spre Alan — şi n-o să poată fi stăpinit. 

Aşadar, ei părăsiră sala, Lordul Menteith şi căpitanul 
fiind conduşi pe un drum de credinciosul Donald, iar ceilalţi 
doi slujitori au fost călăuziţi in altă parte de un alt muntean. 
Cei dintii abia ajunseseră într-un fel de odaie retrasă, cind 
au primit vizita stăpinului casei, Angus M'Aulay pe nume, 
împreună cu oaspeţii săi englezi. O mare bucurie se vedea la 
ambele părţi, căci Lordul Menteith şi gentilomii englezi se 
cunoşteau bine între ei, iar la prezentarea Lordului Menteith, 
căpitanul Dalgetty a fost şi el bine primit de stăpîn. Dar după 
ce prima izbucnire de urări ospitaliere de bun venit trecu, 
Lordul Menteith a putut băga de seamă că pe fruntea ami- 
cului său muntean plutea o umbră de tristeţe. 

— Trebuie să fi auzit — zise Sir Christopher Hall — că 
frumoasa noastră însărcinare din Cumberland s-a dus cu to- 
tul de rîpă. Oastea nu vrea să vină în Scoţia și puritanii cei 
cu urechile ciulite au fost prea aspri cu amicii noștri din păr- 
tile de miazăzi. Aşa că, dindu-mi seama că aici este o treabă 
mai bună de făcut, eu și Musgrave am venit să dăm o raită 
printre pledurile şi fustanelele voastre decit să răminem şi 
să trindăvim acasă. 

— Sper că aţi luat arme, oameni și bani cu voi — zise 
Lordul Menteith, zîmbind. 


1 Băutură fierbinte din lapte, vin, bere tare ști alte ingrediente 
aromatice. (N.T.) 

— Numai ca la vreo duzină de ostași, pe care i-am lăsat 


în ultimul sat din Lowlands — zise Musgrave — şi am avut 
destul de furcă și cu ei ca să-i aducem așa departe. 
— Cît despre bani — zise însoţitorul său — noi așteptăm 


o sumă frumușică de la amicul şi gazda noastră de aici. 

Stăpinul, înroșşindu-se tot, îl luă pe Menteith puţin mai 
la o parte și îi spuse cît îi pare de rău pentru nesocotinţa lui 
aşa de neshioabă. 

— Am auzit de la Donald — zise Lordul Menteith, abia 
putindu-şi stăpini un zîmbet. 

— Naiba să-l ia pe bătrîn ! izbucni M'Aulay. El ar da în 
vileag orice taină, chiar dacă pe un altul asta l-ar costa capul, 
dar nu este nici o pricină de ris nici pentru tine, milord, 
fiindcă mă bizui pe amiciţia şi bunăvoința ta frățească, ca o 
rubedenie apropiată a casei noastre, ca să mă ajuţi cu banii 
datoraţi acestor budinci ciupite de vărsat, ori, altminteri, ca 
să ţi-o spun pe șleau, am să trec de partea diavolului, căci 
blestemat să fiu dacă nu devin Convenanter decît să mă fac 
de ruşine şi să nu-i plătesc pe aceşti indivizi şi, chiar dacă 
n-am s-o fac, am să mă îmbolnăvesc zdravăn fiindcă m-am 
ales şi cu o pagubă, şi cu rușine. 

— Poţi să-ţi dai seama, vere — zise Lordul Menteith — 
că nu stau prea bine cu banii acum, dar poţi fi sigur că mă 
voi strădui să te ajut pe cit voi putea, de dragul vechilor 
noastre legături de rubedenie, vecinătate şi amiciţie. 

— Mulţumesc, mulţumesc, mulţumesc! repetă M'Aulay. 
lar în ce priveşte faptul că banii urmează să fie daţi în folo- 
sul regelui, ce contează dacă tu, ei sau eu plătesc? Sintem 
toţi supuşii aceluiaşi om, nu-i așa? Dar tu trebuie să-mi vii 
şi cu vreo dezvinovăţire bună de crezut, or altminteri va tre- 
bui să pun mina pe Andrea Ferrara!, căci nu-mi place să fiu 
socotit drept un lăudăros sau mincinos la propria mea masă, 
cind, Dumnezeu știe, am vrut numai să apăr onoarea familiei 
şi a ţării mele. 

Pe cind vorbeau, Donald intră, cu o faţă mai voioasă decit 
te-ai fi putut aștepta, dacă ţineai seama de soarta care ame- 
ninţa şi punga. şi bunul nume al stăpiînului său. 


1 Celebru armurier venețian din secolul al XVI-lea, specializat în 
făurirea săbiilor. Numele lui a devenit sinonim cu acela al paloşului 
sau al spadei late cu două tăișuri. Conform notelor publicate de Sir 
Walter Scott la romanul Waverley, se crede, în general, că unul din 
regii scoțieni, James IV sau James V, l-a convins pe venețian să-i 
învețe pe scoțieni secretele meseriei sale. (N.T.) 

— Gentilomi, masa este gata și lumânările sînt și ele 
aprinse — zise Donald, cu o întărire guturală a vocii, apăsînd 
pe ultima propozitie rostită. 

— Ce naiba vrea să zică ? murmură Musgrave, privind la 
soțul său. 

Lordul Menteith puse aceeaşi întrebare, cu coada ochiu- 
lui, stăpinului casei, la care M'Aulay răspunse clătinînd ne- 
dumerit din cap. 

O scurtă stadă pricinuită de cine să iasă mai întîi întîr- 
zie întrucitva ieşirea lor din încăpere. Lordul Menteith insistă 
să nu-i fie socotit dreptul pe care-l avea prin rangul său, ți- 
nîndu-se seama că se afla în propria lui ţară, de asemenea 
şi de strinsa înrudire dintre ei. Așadar, cei doi englezi pătrun- 
seră primii în sală, unde o priveliște la care nimeni nu se 
gîndise îi aștepta. Uriaşa masă de stejar era plină cu hălci 
mari de carne și scaunele erau așezate cum se cuvine pentru 
oaspeţi. În spatele fiecărui scaun şedea un muntean falnie 
îmbrăcat de sus pînă jos şi înarmat după obiceiul ținutului, 
tinînd în mîna lui dreaptă spada trasă, cu virful îndreptat în 
jos, iar în stînga o torţă aprinsă, făcută dintr-un pin de mlaş- 
tină. Acest lemn care se găsește în ţinuturile cu smârcuri este 
așa de îmbibat cu terepentină, încit, atunci cînd este despicat 
şi uscat, se folosește în Highlands în loc de faclă. 

Această privelişte neașteptată și care te făcea, oarecum, 
să tresari era luminată de văpaia roşiatică a torțelor ce lăsau 
să se vadă trăsături aprige, veșminte neobișnuite şi luciri de 
arme, în timp ce fumul, învolburîndu-se spre partea de sus 
a sălii, forma un fel de baldachin de aburi. Înainte ca străinii 
să-şi fi revenit. din uimirea lor, Allan păși înainte și, arătind 
cu spada lui scoasă din teacă către purtătorii de torţe, rosti 
cu o voce adincă și gravă 

— Priviţi, cavaleri gentilomi, sfeşnicele din casa fratelui 
meu, după străvechiul obicei al numelui nostru străvechi; 
nici unul dintre acesti oameni nu ştie altă lege decit porunca 
stăpinului său: Aţi îndrăzni să-i comparaţi pe ei, ca valoare, 
cu cel mai bogat aur scos vreodată dintr-o mină ? Ei, ce ziceţi, 
cavaleri. este rămăsagul vostru pierdut au ciștigat ? 

— Pierdut, pierdut ! strigă Musgrave, voios. Pr opriile mele 
sfeșnice de ar gint sint toate topite și călăr esc pe spinarea 
cailor la vremea asta şi aș dori ca flăcăii pe care i-am luat 
la oaste să fie numai pe jumătate credincioși ca aceştia. Aicea, 
sir — se adresă el stăpinului — sînt banii : ei împuțtinează 
întrucîtva „veniturile lui Hall si ale mele, dar datoriile de 
onoare trebuie plătite numaidecit. 

"1. Blestemul. tatălui meu - -asupra fiului tatălui. meu — 
zise Allan, întrerupîndu-l — dacă el va primi: vreun ` ban îi 
B destul că nu aveţi nici o pretenţie - asupra celor. ce sînt 
Pie Jui. 

+ Lordul. Menteith sprijini din tot sufletul părerea lui Allan 
si cel mai vîrstnic M?Aulay i se alătură pe dată, spunînd că 
totul a fost o treabă prostească ce nu mai merită să fie pome- 
nită. Englezii, după ce se împotriviră din curtenie, căzură la 
învoială să ia totul ca o glumă. | 

— Și-acum, Allan — zise stăpînul — te rog du sfeşni- 
cele de aici, pentru că, dacă gentilomii saxoni le-au văzut, ei 
vor putea mînca bucatele. la fel de bine la lumina vechilor. 
policandre de tablă fără să mai fie afumaţi ca nişte peşti cu 
atita. fum. 

Şi după. cele spuse, la un semn al lui Allan, sfeşnicele vii 
îşi luară paloșele şi, tinîndu-le cu vîrfurile ridicate, ieṣiră 
din sală, lăsîndu-i pe oaspeți să se desfete cu masa lor!. | 


CAPITOLUL V 


Astfel, cutezător, cumplit creștea, 

Că însuși tatăl său și-nvățător 

Adesea tremura cînd îl vedea ; 

Si-l sfătuia, de teama rănilor 

De fiare, să nu fie sfidător, 

Să nu le-aţițe, ci să-nvete cum 

Pe leu să-l domolească binișor, 

(Greu lucru), iar pe pard să-l facă blind 
Cînd doar furie vede-n el ficrbind. 


SPENSER? 


Cu tor proverbialul epicurianism ai englezilor, adică pro- 
verbial pentru Scoţia, în acele timpuri, englezii nu impre- 


1 Un astfel de rămăşag, ca cel mentionat mai sus, se spune că 
a fost făcut de MacDonald din Keppoch, care a scăpat cu fața curată 
tot în felul povestit. (N.A.) 

2 Edmund Spenser (?1552—1599) — unul dintre cei mai mari poeți 
englezi, autor, între altele, al Calendarului Păstorului (1579), al unui 
canzonier de 88 de sonete intitulat Amoretti (1591—1595) și al faimosu- 
lui poem Crăiasa Zinelor (1589—1596), din păcate neterminat. ce repre- 
zintă o culme a poeziei renascentiste engleze atit prin minunatele 
tablouri și atmosfera zugrăvită. prin suflul poetic ce o străbate, prin 
:maginaţie, bun gust, ritm și prin desăvirșirea .cu care Spencer folosește 
structura metrică a poemului (strofa spenseriană). (N.T.) 

sionară cituşi de puţin, în această privinţă, la ospăț, puşi faţă 
în faţă cu uimitoarea poftă de mîncare a căpitanului Dalgetty, 
deși acest brav soldat arătase multă fermitate şi hotărire în 
atacarea gustării care le fusese pusă dinainte la sosire, chipu- 
rile pentru a nu-şi pierde nădejdea. El nu vorbi cu nimeni 
în timpul mesei şi abia în clipa cînd bucatele erau gata.să 
fie luate de pe masă, aduse la cunoștința convivilor, care-l 
priviseră cu destulă surprindere, din ce pricină mincase așa 
de repede şi îndelung. 

Prima calitate de a mînca iute, lămuri el, o căpătase de 
pe vremea cînd ocupa un loc la masa bursierilor de la Cole- 
giul Mareschal din Aberdeen, unde, dacă nu-ţi mișcai fălcile 
cu iuțeala unei perechi de castagnete, era foarte puţin probabil 
să pui ceva între ele. lar în ceea ce privește cantitatea de 
mîncare, fie cunoscut acestor onorabili comeseni, continuă că- 
pitanul, că este datoria oricărui comandant de fortăreață, în 
orice ocazie i se oferă, să se aprovizioneze cu muniții şi me- 
rinde atit cît pot cuprinde depozitele sale, întrucît nu ştii 
niciodată dacă ai de susținut un asediu sau o blocadă. „Pe 
aceste temeiuri, gentilomi — zise el — cînd un cavaler gă- 
sește că bucatele sînt bune şi din belșug, el va proceda cu 
înțelepciune, după aprecierea mea, dacă se va hrăni pentru 
cel puţin trei zile, întrucit nu se știe cînd va apuca să mai 
ajungă la alt praznic.“ 

Stăpinul casei se alătură lui şi lăudă înţelepciunea aces- 
tui principiu, îndemnînd pe veteran să adauge o ulcică de 
rachiu şi o sticlă pîntecoasă de vin roşu la merindele îmbel- 
șugate virîte înăuntru, cu care îndemn căpitanul căzu pe dată 
la învoială cu voie bună. 

După ce masa fu striînsă şi slujitorii se retraseră, afară 
de pajul stăpînului casei, sau scutierul, care rămase în sală 
pentru a se duce şi aduce orice era de trebuinţă sau, într-un 
cuvint, pentru a îndeplini funcţiile unei moderne sirme cu 
clopoțel, convorbirea se îndreptă spre politică şi situaţia din 
țară. Lordul Menteith se interesă nerăbdător şi în mod deo- 
sebit ce clanuri anume erau așteptate să se alăture chemării 
la luptă făcută de prietenii regelui. 

— Aceasta, milord, atirnă mult de persoana care va con- 
duce lupta — spuse stăpinul casei — fiindcă ştiţi că noi, 
muntenii din Highlands, cînd ne adunăm laolaltă cîteva cla- 
nuri, nu sîntem uşor de comandat de unul dintre propriii 
noştri conducători, sau, ca să spun adevărul, de nimeni altci- 
neva ; am auzit un zvon, într-adevăr, cum că Colkitto, adică 
tînărul Colkitto sau Alaster M'Donald, a venit, peste Kyle, 

din Irlanda, cu o armată alcătuită din oamenii contelui Antrim 
şi că ei ar fi ajuns pînă la Ardnamurchan. Cel puţin ar fi tre- 
buit să fie acolo pînă acum, dar cred că au prădat ţinutul 
pe cînd se îndreptau într-acolo. 

— Atunci, nu Colkitto va fi conducătorul vostru? zise 
Lordul Menteith. 

— Colkitto ! făcu Allan M'Aulay, dispreţuitor. Cine vor- 
beşte de Colkitto ? Trăieşte un singur om pe care l-am urma 
şi acela este Montrose. 

— Dar de Montrose, domnule — se amestecă Sir Christo- 
pher Hall — nu s-a mai auzit nimic de la încercarea noastră 
neizbutită de a răscula nordul Angliei. Se crede că s-a îna- 
poiat la rege, la Oxford, pentru alte ordine. 

— Înapoiat ? Da’ de unde! zise Allan, cu un zîmbet de 
dispreţ. Aș putea să vă spun ce e cu el, dar nu merită oste- 
neala, veţi afla curînd. 


— Pe onoarea mea, Allan — spuse Lordul Menteith — 
iţi vei supăra amicii cu proasta ta dispoziţie morocănoasă, 
plină de toane și greu de îndurat. Știu și pricina — adăugă 


e], rizind. Nu ai văzut-o astăzi pe Annot Lyle. 
— Pe cine spui că n-am văzut-o? se oţări aprig Allan. 
— Pe Annot Lyle, frumoasa regină a cîntecului și poeziei. 
— O, de-ar vrea Dumnezeu să n-o mai întilnesc — zise 
Allan, suspinînd — şi același lucru să ţi se întimple şi ţie! 
— Şi de ce şi mie ? întrebă Lordul Menteith, cu nepăsare. 


— Pentru că — răspunse Allan — e scris pe fruntea 
voastră că veţi fi o nenorocire unul pentru celălalt. Și vor- 
bind astfel, se ridică și părăsi încăperea. 

— E de mult în starea asta? îl întrebă Lordul Menteith 
pe fratele lui Allan. 

— Cam de trei zile — îi întoarse vorba Angus — criza 
aproape că i-a trecut, miine va fi mai bine. Dar haideţi, gen- 
tilomi, nu lăsaţi cănile să ceară a fi golite. În sănătatea rege- 
lui, în sănătatea regelui Charles! Și fie ca potaia de Conve- 
nanter, care nu i se supune, să meargă în cer pe drumul Gras- 
smarket'-ului ! 

Urarea a fost repede făcută şi la fel de iute urmată de 
alta, și de alta, şi de alta, cu toţii participînd şi îndeplinind 
ritualul în chipul cel mai serios. Căpitanul Dalgetty socoti to- 
tuşi necesar să vină cu un protest. 


1 La Edinburgh, locul unde erau executaţi cei osîndiţi la moarte. 

— Gentilomi cavaleri! zise el. Beau în onoarea celor 
urate, primo, din respect pentru acest onorabil şi ospitalier 
adăpost ; ; secondo, pentru că nu consider bine să fac notă se- 
parată în astfel de probleme inter pocula’, dar declar solemn, 
bazat pe făgăduiala dată de acest onorabil lord, şi spun răspi- 
cat că voi fi liber, cu toată închinarea mea de față, să trec în 
serviciul Convenanterilor, mîine, dacă asta îmi va fi voia. 

M'Aulay şi oaspeții săi englezi încremeniră la auzul aces- 
tor spuse, fapt care ar fi pricinuit cu siguranță o nouă ceartă, 
dacă Lordul Menteith n-ar fi luat în mină friul discuţiei şi 
n-ar fi lămurit împrejurările și condiţiile. 

— Sint încredințat — a încheiat el — că noi vom fi în 
stare să căpătăm spriginul căpitanului Dalgelty pentru cauza 
noastră. 

— Şi dacă nu — spuse stăpinul casei — declar solemn, 
la fel cum a spus căpitanul, că nimic din ce s-a petrecut în 
seara asta, nici faptul că am mincat împreună piine și sare 
şi că a închinat în sănătatea mea cu rachiu, Bordeaux sau 
whisky, zic absolut nimic nu mă va împiedica să-i fring 
gitul. 

— Veţi fi binevenit — încuviinţă căpitanul — numai dacă 
spada mea nu va fi vrednică să-mi apere capul, lucru pe care 
l-a tăcut în primejdii mai rele decit ar putea să-mi căşune 
slada mea cu domnia voastră. 

Aici. Lordul Menteith sări din nou, împăciuitor, și înţe- 
legerea convivilor fiind dobindită din nou, nu cu puţină greu- 
tate, a fost întărită cu multe închinări de pahare. Lordul 
Menteith izbuti totuși să curme ospăţul mai devreme decit era 
obiceiul la castel, sub pretextul oboselii şi al stării sale proaste. 
Acest lucru nu a fost tocmai pe placul bravului căpitan, care, 
printre alte obiceiuri dobiîndite în Ţările de Jos, căpătase atit 
o înclinare spre băutură cit şi puterea de a bea cantităţi uriaşe 
de rachiuri tari. 

Gazda îi conduse în persoană într-un fel de galerie pentru 
dormit, unde se afla un pat cu baldachin cu perdele de tartan 
și un număr de paturi mici sau priciuri din nuiele împletite, 
așezate de-a lungul pereţilor, dintre care trei, umplute bine 
cu tot felul de ierburi înflorite, erau pregătite pentru primi- 
rea oaspeţilor. 

— Nu e nevoie să-i spun domniei voastre — zise M'Aulay 
către Lordul Menteith, niţel mai laoparte — despre modul 


1 între cupe, între două pahare cu vin, la masă (în limba latină 
în original). (N.T.) 


nostru de găzduire -din Highlands. Numai că, nedorind a dormi. 
singur în cameră cu acest tilhar nemtesc de drumul mare, am 
poruncit ca paturile slujitorilor să fie puse tot aici în galerie. 
Pe legea mea, milord, trăim timpuri cînd oamenii se duc la 
culcare cu gitul teafăr şi sănătos, ca unul care a înghiţit ra- 
chiu, ca mai înainte de a se crăpa de ziuă să-l aibă sfirtecat 
intocmai ca o scoică. 

Lordul Menteith îi mulțumi din inimă, zicînd i 

— Este chiar orînduirea pe care am dorit-o, fiindcă, deşi 
nu am nici cea mai mică temere de vreun atac din partea 
căpitanului Dalgetty, totuşi Anderson este un om mai de în- 
credere, în felul său un gentilom, pe care mi-a plăcut întot- 
deauna să-l am aproape. 

—.Nu l-am mai văzut pe acest Anderson — zise M'Aulay 
— l-aţi angajat în Anglia pda 

— Da, aşa este — îi răspunse Lordul Menteith — o să-l 
vedeţi. miine, pină atunci vă doresc noapte bună. 

Gazda părăsi încăperea, după ce-şi luă rămas bun pentru 
noapte, și era gata să îndrepte aceeaşi urare şi căpitanului. 
Dalgetty, dar, văzîndu-l cufundat într-o voroavă amicală cu 
un ulcior uriaș plin cu posset, consideră că ar fi păcat să-l 
tulbure dintr-o îndeletnicire aşa de lăudabilă şi plecă fără 
nici o altă ceremonie. 

Cei doi însoțitori ai Lordului Menteith intrară în galerie 
aproape imediat după plecarea lui. Vrednicul căpitan, care 
se simţea copleșit de bună dispoziţie, găsea acum desfacerea 
armurii sale o trebuşoară cam anevoioasă, de aceea se adresă 
luj Anderson cu următoarele cuvinte, întretăiate cind şi cînd 
de un sughit uşor: 

— Anderson, bunul meu amic, poţi citi în scriptură că 
cel ce îşi scoate armura n-ar trebui să se laude precum acela 
care și-o îmbracă.. Cred că nu ăsta este tocmai cuvintul po- 
trivit pentru a-ţi porunci. dar adevărul gol-goluţ e că sint 
gata să adorm în zalele mele, ca mulţi flăcăi cumsecade care 
Nici nu s-au mai trezit vreodată, dacă nu cumva te vei milos- 
tivi să-mi desfaci această cataramă. 

— Desfă-i armura, Sibbald! îi zise Anderson celuilalt 
servitor 

— Pe sfîntul Andrei! strigă căpitanul, întorcîndu-se, din 
cale afară de uimit Iată un flăcău de rînd, un năimit cu patru 
lire pe an şi o livrea, care se crede prea suspus ca să-l ser- 
vească pe maestrul de cavalerie Dugald Dalgetty din Drumt- 
hwacket,: care a studiat umanioarele la Colegiul Mareschal din 
Aberdeen şi a slujit la jumătate din principii Europei. ` 

— Căpitane Dalgetty — vorbi Lordul Menteith, a cărui 
soartă în seara aceea, era să joace rolul de împăciuitor — fiţi 
bun şi înţelegeţi că Anderson nu slujește: pe nimeni altcineva 
decît pe mine, dar îl voi ajuta pe Sibbald să vă desfacă zalele, 
cu cea mai mare plăcere. 

— E prea mare osteneala pentru domnia voastră, milord — 
zise Dalgetty — dar totuşi n-are să vă strice să vedeţi cum 
se pune şi se scoate o armură miîndră. Pot să intru şi să ies 
din ea ca dintr-o mănușşă; numái în seara asta, deși nu ebrius’, 
sînt, după expresia clasică, vino ciboque gravatus’. 

Între timp, fiind despovărat, rămase dinaintea focului, chib- 
zuind, cu o faţă de înţelept afumat, la întîmplările serii. Ceea 
ce părea să-l preocupe îndeosebi era caracterul lui Allan 
M'Aulay. 

— Să-i tragi pe sfoară pe englezi, în chip așa de iscusit, 
cu muntenii lui purtători de torță! Opt munteni fără nădragi 
pentru șase sfeșnice de argint! A fost o capodoperă, un tour 
de passe:, o scamatorie de maestru... şi după toate astea, să 
fii nebun ! Mă cam tem, milord (aici dădu din cap), că trebuie 
să-i acord, cu toată legătura de rudenie cu domnia voastră, 
privilegiile unui om întreg la minte, şi fie să-l bat zdravăn 
ca să plătească ofensa adusă persoanei mele, fie să supun 
chestiunea arbitrajului unor semeni muritori, așa cum se cu- 
vine unui cavaler insultat. 

— Dacă vrei să asculţi o poveste lungă — zise Lordul 
Menteith — la ora aceasta din noapte, aş putea să-ţi istorisese 
cum împrejurările nașterii lui Allan îndreptăţesc grozav de 
bine o fire așa de ciudată, încît poţi să-ţi iei orice gînd de 
a-i cere satisfacţie. 

— O poveste lungă, milord — spuse căpitanul Dalgetty — 
este, pe lingă o dușcă bună seara şi o scufie caldă, cel mai 
bun remediu ca să tragi un somn zdravăn ! Și pentru că dom- 
niei voastre îi face plăcere să se ostenească a o spune, voi 
rămîne ascultătorul vostru atent şi îndatorat. 


— Anderson — zise Lordul Menteith — şi tu, Sibbald, 
cred că şi voi muriţi de nerăbdare să auziţi povestea acestui 
om ciudat şi mai cred că trebuie să vă împlinesc dorinţa de 
a afla, ca să ştiţi cum să vă purtaţi cu el la vreme de nevoie. 
Aşa că ar fi bine să veniţi mai lingă foc. 


1 Beat (în limba latină în original). (N.T.) 
2 Ingreuiat de vin şi mîncare (în limba latină în original). (N.T.) 
è Tur de forță (în limba franceză în original). (NI) 

După ce şi-a adunat astfel în jurul său pe cei ce urmau 
să-l asculte, Lordul Menteith se aşeză pe marginea patului cu 
baldachin. În acest timp, căpitanul Dalgetty, ştergîndu-și ur- 
mele de posset de pe barbă și mustăţi şi repetînd primul vers 
al psalmului luteran : Alle guter Geister loben den Herrni'etc., 
se şi rostogoli spre unul din culcușuri şi, sprijinindu-și scă- 
firlia păroasă între pături, se pregăti să asculte povestirea 
Lordului Menteith despre ruda sa, într-o stare dintre cele 
mai voluptoase : între vis şi trezire. Şi tînărul nobil începu 
astfel : 
— Tatăl celor doi fraţi, Angus și Allan M'Aulay, era 
un gentilom stimat și de familie bună, fiind conducătorul unui 
clan cu bun renume din Highlands, deşi nu era numeros. 
Soția lui, mama acestor tineri, era o nobilă dintr-o familie de 
neam mare şi, dacă îmi daţi voie să spun și asta, îndeaproape 
înrudită cu a mea proprie. Fratele ei, un tînăr onorabil și 
plin de duh, a obţinut de la James al VI-lea o pădure în dar 
și alte privilegii pe deasupra, cît şi dreptul de vînătoare re- 
gală pentru castelul său. În îndeplinirea și apărarea acestor 
drepturi, el a avut nenorocul ca să intre în ceartă cu nişte 
munteni care vînau pe acolo fără voie, nişte caterani?, despre 
care, căpitane Dalgetty, nu se poate să nu fi auzit. 

— Şi de ăștia știu — spuse căpitanul, silindu-se să răs- 
pundă la întrebare. Înainte de a părăsi Colegiul Mareschal din 
Aberdeen, Dugald Garr făcea tot felul de blestemăţii în Ga- 
rioch, iar Fargquharsonii în Dee-side, Clan Chatton pe moşia 
Gordonilor, iar Grantii și Cameronii în Moray-land. lar de-a- 
tunci am văzut tot soiul de tilharii, banditi şi netrebnici din 
toate ţările, așa că am o idee lămurită de răufăcătorii din 


Highlands. 


— Clanul — continuă Lordul Menteith — cu care unchiul 
din partea mamei intrase în sfadă era un mic cuib de tilhari, 
numiți, din pricină că nu aveau case şi pentru că rătăceau 
neîncetat prin munţi și văi, Copiii Negurilor. Sînt oameni aspri 
și cumpliţi, cu toate furiile şi patimile răzbunătoare şi necu- 
getate ale fiinţelor care nu au cunoscut niciodată legile unei 
societăţi civilizate. Un grup dintre ei se aşeză la pindă ca să 
pună mina pe nefericitul paznic al pădurii, îl surprinseră 
pe cînd vina singur, fără nici un însoțitor, şi-l uciseră cu 


1 Toate sufletele bune laudă pe Domnul (în limba germană în ori- 
ginal). 6N.T.): 

3 Haiduci scoțieni sau irlandezi trăind din prădăciuni. Cuvîntul 
provine din gaelicul CEATHAIRNE = norod, vulg. (N.T.) 

toate torturile pe care le poate născoci cruzimea. li tăiară 
apoi capul şi hotăriîră, cu o îndrăzneală nesăbuită, să-l așeze 
în faţa castelului cumnatului său. Stăpînul acelui castel era 
plecat şi doamna lui a primit, de voie de nevoie, ca oaspeţi 
pe niște oameni în faţa cărora i-a fost poate frică să închidă 
porţile. Mîncare şi băutură au fost aduse dinaintea Copiilor 
Negurilor, care au prins prilejul de a scoate capul victimei 
lor din pledul în care era învelit, de a-l pune pe masă şi de 
a-i viri o bucată de piine între fălcile lipsite de viaţă, poftin- 
du-le să-și facă datoria şi acum, întrucit multe bucate bune 
miîncaseră ele la acea masă. Doamna, care fusese plecată cu 
anumite treburi gospodăreşti, intră în acel moment şi, zărind 
capul fratelui ei, fugi ca o săgeată din casă în pădure, ţipind 
neintrerupt. Nelegiuiţii, satisfăcuţi de răzbunarea lor  sălba- 
tică, părăsiră castelul. Servitorii, îngroziţi, după ce îşi veniră 
în fire din spaima de care fuseseră cuprinși, căutară pe nefe- 
ricita lor stăpină prin toate coclaurile, dar nu a fost chip s-o 
găsească. Sărmanul soţ s-a întors a doua zi şi, cu ajutorul oa- 
menilor săi, a purces la o căutare mai amănunţită şi mai de- 
părtată, dar la fel de fără nici un folos. S-a crezut de toată 
lumea că, într-o clipă de rătăcire sau spaimă, se va fi aruncat 
fie într-una din nenumăratele prăpăstii ce mărginesc riul, fie 
într-un lac adînc aflat cam la cîteva aruncături de suliță de 
castel. Pierderea ei era cu atît mai jelită, cu cit era grea cu 
prunc în luna a şasea, Angus M'Auiay, fiul ei cel mai mare 
fiind născut cu vreo optsprezece luni mai înainte. Dar vă 
obosesc, căpitane Dalgetty, şi se pare că aţi vrea să dormiti. 

— Nicidecum — răspunse soldatul. Nu mi-e somn deloc. 
Am ascultat totdeauna mai bine cu ochii închişi. E un obicei 
pe care l-am deprins pe cind stăteam de santinelă. 

— Şi culez să spun — zise Lordul Menteith, de astă 
dată numai câtre Anderson — cå greutatea halebardei ser- 
gentului care era de rond l-a făcut adesea să-i deschidă. 

Dar, fiind, de fapt, într-o bună dispoziţie de a povesti, 
tînărul nobil continuă istorisirea, adresîndu-se mai mult slu- 
jitorilor săi, fără a mai lua aminte la veteranul care moţăia. 

— Toţi baronii din ținut — urmă el — jurară răzbunare 
pentru înspăimintătoarea nelegiuire. Ei puseră mîna pe arme 
împreună cu rudele şi cumnatul celui ucis şi Copiii Negurilor 
au fost urmăriţi şi ucişi fără milă, așa cum ei înşişi se arăta- 
seră. Șaptesprezece capete, trofee însîngerate ale răzbunării 
dor, au fost împărţite între aliaţi şi au hrănit ciorile la porţile 
castelelor lor. Cei care au mai scăpat cu viată au căutat un 
loc sălbatic mai depărtat unde ş-au retras. 

- — La dreapta, marș, și retrăgeţi-vă pe poziţiile dinainte! 
zise căpitanul Dalgetiy'. deoarece ultimele cuvinte îi aduse- 
seră în minte comandă oslășească. Apoi, ridicindu-se în capul 
oaselor, căpitanul susţinu din nou că a ascultat cu cea mai 
mare luare-aminte fiecare cuvînt. 


— Este o datină în timpul verii — zise Lordul Menteith, 
fără a mai asculta scuzele lui — ca vacile să fie trimise la 
munte, sus la păşunat, ca să se bucure de iarba grasă de acolo, 
şi fetele din sat și cei ai familiei merg să le mulgă dimineaţa 
şi seara. Pe cind se îndeletniceau cu treaba asta, femeile din 
acea familie au băgat de seamă, spre marea lor spaimă, că în 
timp ce mulgeau erau urmărite de departe de o nălucă slabă 
și palidă aducind foarte bine cu răposata lor stăpiînă şi care 
a fost luată, negreșit, drept stafia ei. Cînd unele dintre cele 
mai îndrăzneţe s-au hotărit să se apropie de arătarea cea pa- 
lidă, aceasta fugi de ele şi se mistui în pădure, scoțînd un 
strigăt sălbatic Soțul încunoştiințat de întîmplare, veni sus 
pînă la acea vâiugă, cu cîțiva însoțitori, și luă măsurile pe 
care le socoti cu cale atit ca să împiedice dispariţia neferici- 
tei fugare, precum şi ca să apere fiinţa bietei doamne, deşi 
mintea ei părea cu desăvirşire tulburată. Cum s-a hrănit în 
timpul rătăcirilor ei prin păduri, nu s-a pututafla; unii şi-au 
dat cu presupusul că s-a hrănit cu rădăcini și fragi. care în acea 
vreme a anului se aflau din belşug în pădure, dar cea mai 
mare parte a oamenilor de rind era încredinţată că pesemne 
se hrâănise cu laptele căprioarelor sălbatice sau fusese hrănită 
de zine ori păstrată vie într-un alt chip la fel de minunat. 
Faptul că se ivise din nou era mai ușor de lămurit. Ea văzuse 
din desiş cum se mulgeau vacile, şi cum supravegherea acestei 
îndeletniciri fusese ocupaţia ei domestică de căpetenie, obi- 
ceiul de a o urmări biruise chiar teama în mintea ei tulburată. 

La vremea cuvenită, nefericita doamnă dădu naştere unui 
copil, care nu numai că nu arăta prin nici un semn a fi su- 
ferit ceva datorită nenorocirilor mamei sale, ba, din contră, 
părea un băiat de o sănătate și o putere neobişnuite Sărmana 
mamă. după naştere, şi-a recăpătat mintea, cel puţin în cea 
mai mare măsură, deși niciodată sânătatea şi voia bună. Allan 
era singura ei bucurie. Grija pentru el era necurmată şi, fără 
îndoială, ea trebuie să fi băgat în mintea lui fragedă dintre 
acele superstiții pe care firea ei ciudată şi pătimaşe le îmbră- 
tişa aşa de iute. A murit cînd el avea aproape zece ani Ulti- 
mele-i cuvinte i-au fost adresate lui, tainic, şi este aproape 
sigur că prin ele şi-a transmis dorinţa de răzbunare împotriva 

Copiilor Negurilor, la care lucru el s-a supus cu totul de 
atunci. 

Din acest moment, obiceiurile lui Allan M'Aulay s-au 
schimbat pe de-a-ntregul. El fusese pină atunci însoţitorul 
nedespărţit al mamei, care-i ascultase visele şi i le încredin- 
ţase pe ale sale, un băiat care şi-a hrănit imaginaţia (ce, fără 
doar şi poate, fusese din adincul ei tulburată prin firea îm- 
prejurărilor în care se născuse) cu toate superstiţiile cumplite 
şi sălbatice, așa de obişnuite printre munteni și spre care 
nefericita lui mamă arăta mult mai multă aplecare după 
moartea fratelui său. Trăind în acest chip, băiatul căpătase o 
privire sperioasă și sălbatică, îi plăceau locurile singuratice 
din codri și nimic nu-l înspăimînta mai vîrtos ca apropierea 
unui copil de seama sa. Mi-amintesc că, deşi cu cîțiva ani mai 
tinăr, am fost adus aici de tatăl meu, într-o vizită, și nu pot 
să uit îndărătnicia cu care acest copil sihastru respingea orice 
încercare a mea de a-l face să ia parte la jocurile obişnuite 
vîrstei noastre. Îmi amintesc şi azi cum tatăl lui se plingea 
de purtarea lui Allan faţă de mine, mărturisind în același 
timp că-i era peste putinţă să-l despartă pe copil de soţia sa, 
ca și cum el ar [i fost pentru ea singura-i mingiiere rămasă 
pe această lume şi ca şi cum prezenţa lui Allan împiedica, 
cel puţin sub forma ei cea mai puternică, groaznica boală de 
care suferise. Dar după moartea mamei, obiceiurile şi firea 
băiatului părură că se schimbă deodată. E adevărat că el a 
rămas la fel de închis în sine și tăcut ca mai-nainte, şi lungi 
perioade pe care le petrecea în tăcere sau cu gindurile aiurea 
arătau lămurit că în această privinţă firea nu i se schimbase. 
Alteori însă căuta să se întilnească cu tinerii din clan, lucru 
pe care pină atunci păruse bucuros să-l ocolească. 

Lua parte la fel și fel de întreceri și lupte şi, înzestrat 
fiind cu o putere cu totul neobișnuită, ajunse în curînd să-l 
întreacă și pe fratele său, şi pe alţi tineri a căror virstă era 
cu mult mai mare decit a lui. Ei, care pînă atunci îl dispre- 
țuiseră, se temeau de el chiar dacă nu-l iubeau; şi în loc ca 
Allan să mai fie socotit un visător, un băiat cu mintea slabă 
și stielnic ca o femeie, cei care-l întîlneau în jocuri sau între- 
ceri războinice se plingeau că, atunci cînd se 'infierbînta într-o 
luptă, era în stare să ia jocul în serios și să uite că lua parte 
numai la o întrecere între flăcăi. Dar vorbesc la o ureche 
surdă — spuse Lordul Menteith, oprindu-se iar, fiindcă nasul 
căpitanului dădea semne neîndoioase că stăpinul lui dormea 
dus în braţele lui. Morfeu. 

— Dacă vreţi să spuneţi ceva despre urechile acelui 
porc care sforăie, milord — zise Anderson — ele, într-adevăr, 
sînt astupate pentru orice lucru pe care îl povestiţi, totuşi 
acest loc fiind cam nepotrivit pentru orice destăinuire între 
patru ochi, sper că veţi avea bunăvoința de a ne istorisi mai 
departe măcar pentru Sibbald şi pentru mine. Povestea acestui 
tînăr sărman are un miez adînc şi demn de ştiut. 

— Atunci trebuie să ştiţi — reîncepu lordul Menteith — 
că Allan şi-a tot sporit puterea şi isprăvile pînă la cincispre- 
zece ani, la care vîrstă a căpătat o fire cu totul neatirnată şi 
nestăpînită, lucru ce a neliniștit mult pe părintele lui, care 
mai trăia. El rătăcea prin codri, zile şi nopţi de-a rîndul, zi- 
cînd că se duce să viîneze, măcar că nu aducea totdeauna vina- 
tul acasă. Tatăl său se arătă şi mai îngrijorat, aflînd că mai 
mulţi dintre Copiii Negurilor, siliţi de vremurile tot mai tul- 
buri din ţară, îndrăzniseră să vină îndărăt pe vechile lor 
pămiînturi de vinătoare, dar el nu socoti că ar fi un lucru 
cuminte să-și reînnoiască prigoana împotriva lor. Teama că 
Allan, în hoinărelile lui, ar putea să fie atacat sau rănit de 
acești vinători fără lege și atit de răzbunători era un veşnic 
izvor de îngrijorare pentru el. 

Mă aflam într-un mic popas la castel, cînd acest mers al 
întimplărilor a ajuns la un punct de criză. Allan plecase din 
revărsatul zorilor prin codru, unde l-am căutat în zadar; era 
o noapte furtunoasă și el nu se mai întorsese. Tatăl său era 
din cale afară de neliniștit și vorbea de trimiterea unei cete 
de oameni, în zori, ca să-l caute, cînd, în vreme ce ne aflam 
la cină, ușa se deschise brusc şi Allan intră în odaie, cu un 
aer plin de încredere în sine, ferm și mîndru. Firea lui in- 
dependentă, precum şi felul său de a fi, mereu schimbător, 
au avut o astfel de înriurire asupra tatălui său, încît acesta 
își stăpîni orice semn de nemulţumire în afară de mustrarea 
că eu vînasem un căprior gras şi mă întorsesem înainte de 
amurg, pe cîtă vreme el, Allan, care zăbovise pe deal pînă la 
miezul nopţii, se înapoiase cu mîna goală. 

— Eşti sigur de asta? ripostă Allan, cu aprindere. Iată 
aici ceva care vă va istorisi o cu totul altă poveste. 

Abia atunci am băgat de seamă că avea mîinile mînjite 
de sînge şi că urme de sînge se vedeau chiar și pe faţa lui, 
așa că am aşteptat să-și urmeze vorba cu multă nerăbdare, 
cînd, deodată, desfăcu un colț al pledului său și dădu drumul 
să se rostogolească pe masă unui cap omenesc, însîngerat şi 
tăiat de curînd, spunînd totodată : 

— Să zaci aici, „unde capul unui om. mai bun ca tine i e 
zăcut mai înainte! | 

După trăsăturile ntîmbitijzite Și după barba şi părul roşu 
încîlcit, pe-alocuri cărunt din pricina vîrstei, tatăl lui Allan şi 
alţii dintre cei de faţă au recunoscut capul lui Hector al Ne- 
gurilor, o binecunoscută căpetenie a proscrişilor, temut pen- 
tru puterea şi cruzimea lui, care luase parte printre primii la 
uciderea nefericitului Forester, unchiul lui Allan, şi care 
scăpase, după o urmărire aprigă, datorită nemaipomenitei sale 
şiretenii, în timp ce atiîţia dintre firtaţii lui fuseseră ucişi. 
Noi, toţi, cum e lesne de înţeles, an rămas înmărmuriţi, dar 
Allan nu a vrut să ne îndeplinească dorința de a afla cum şi 
ce, istorisindu-ne ce s-a întîmplat; am făcut numai presupu- 
nerea că, desigur, i-a venit de hac nelegiuitului, după o 
înfruntare aprigă, pentru că am descoperit că se alesese cu 
mai multe răni în timpul acestei lupte. Toate măsurile au 
fost luate atunci pentru a-l feri de răzbunarea acestor pră- 
dalnici, dar nici rănile, nici porunca răspicată a tatălui, nici 
chiar închiderea porţii castelului şi a ușilor încăperii sale nu 
au fost măsuri îndestulătoare ca să-l împiedice pe Allan să 
continue a-i urmări tocmai pe aceia de care era uriît îndeosebi. 
Se strecura afară în timpul nopţii, pe fereastra odăii sale și, 
rîzînd de grija zadarnică pe care i-o arăta părintele său, a adus 
într-o zi capul unuia dintre Copiii Negurilor, iar în altă zi 
capetele a doi dintre ei. În cele din urmă, acești oameni, aşa 
de neîmblinziţi cum erau, s-au înspăimintat de neostoita 
vrăjmăşie şi îndrăzneală cu care Allan le dibuia vizuinile. Și 
cum el nu se dădea niciodată îndărăt să se măsoare cu ei 
chiar în situaţiile cele mai grele, ei ajunseseră să fie încre- 
dințaţi că Allan este fermecat sau că luptă sub ocrotirea unui 
duh ce sta mai presus de fire Nici arma, nici pumnalul și 
nici săgeata n-aveau asupra lui nici cel mai mic sort de iz- 
bîndă Ei puseră asta pe seama imprejurărilor cu totul deosebit 
în care fusese născut și, în cele din urmă, chiar cinci sau 
șase dintre cei mai voinici caterani din Highlands o rupeau 
de obicei la fugă cînd auzeau strigătul lui Allan sau che- 
marea cornului său. 

Între timp, totuși, Copiii Negurilor își continuară vechile 
lor îndeletniciri şi căşunară familiei M'Aulay, precum şi ru- 
delor şi aliaţilor lor, tot răul pe care l-au mai putut face. 
Aceasta dezlănţui o nouă urmărire a clanului, la care am par- 
ticipat şi eu: am reuşit să-i luăm într-adevăr pe nepusă masă, 
lăsînd străji, în acelaşi timp, și la trecătorile de sus şi de 
jos ale ținutului, şi am pustiit totul, cum se purcede îndeobște 

în. astfel de prilejuri, arzînd şi omorînd tot ce ne-a iesit în 
cale. În acest cumplit soi de război nu scapă nici chiar fe- 
meile şi nici cei neputincioşi. O singură fetiţă, care a zimbit 
cînd Allan şi-a tras pumnalul, a scăpat de răzbunarea lui, la 
rugămintea mea stăruitoare. Ea a fost adusă la castel și cres- 
cută aici sub numele de Annot Ly.e, devenind cea mai fru- 
moasă zinişoară care a dănţuit vreodată pe cimp, sub lumina 
lunii. A trecut mult timp pînă cînd Allan să poată îndura 
prezenţa copilei; apoi i-a trecut prin minte, poate privindu-i 
trăsăturile nobile, că prin vinele ei nu curge spurcatul singe 
al vrăjmaşilor săi, bănuind că fusese luată ostatică în vreuna 
din prădăciunile lor, o întimplare care e cu putinţă să fi avut 
loc, dar în care el credea cu tot atita tărie ca şi în sfinta 
scriptură. Îi plăcea îndeosebi îndemînarea ei la muzică, asa 
de desăvirşită, încît întrece de departe pe cei mai buni exe- 
cutanţi din ţară în cîntatul la clairshach! ori harpă. S-a des- 
coperit că aceste instrumente aveau asupra sufletului tulburat 
al lui Allan, în cea mai întunecată dispoziţie, o  înrîurire 
liniștitoare şi binefăcătoare, asemenea celei suferite și de acel 
rege iudeu din vechime?. Firea Annotei Lyle pînă într-atita te 
farmecă, nevinovăția și voioşia sufletului ei sînt atit de în- 
cintătoare, încit ea este socotită și preţuită în castel mai 
degrabă ca sora stăpinului decît ca o fiinţă trăind din mila 
lui. Într-adevăr. este peste putinţă ca cineva să o vadă fără 
să nu fie cu desăvirșşire vrăjit de nevinovăția, vioiciunea şi 
blindeţea firii ei. 

— Păzea, milord — zise Anderson, zimbind — e ceva 
primejdios în această slăvive aprinsă. Allan M'Aulay. așa cum 
domnia voastră l-a descris. se va arăta un potrivnic nu toc- 
mai de neluat în seamă. 

— Fugi de-aici! îi răspunse Lordul Menteith, rîzînd, dar 
înroşindu-se în același timp. Allan nu este făcut pentru pa- 
tima iubirii, iar în ce mă privește pe mine — adăugă el, cu 
gravitate — obirșia neştiută a fetei este o pricină îndestuiă- 
toare împotriva oricăror ginduri serioase, iar situaţia ei lipsită 
de apărare mă oprește de la orice altceva. 

— Aţi vorbit după cum v-a îndemnat cugetul, milord 
— mai spuse Anderson. Dar cred că veţi urma istorisirea 
aceasta așa de vrednică de luare-aminte. 


1 O veche harpă celtă, cu corzile de metal. (N.T.) 

2 Este vorba de David, care a compus mulţi dintre psalmii săi de 
pocăință, după uciderea lui Urie, în sunetele mîngîietoare ale harpei 
sale. (N.T.) 

— Este aproape încheiată — zise Lordul Menteith. Vreau 
numai să adaug că, datorită forței sale nemaipomenite și 
curajului său, datorită firii sale hotărîte şi nestăpinite şi da- 
torită părerii pe care o au toţi şi pe care el o încurajează, şi 
anume că întreține legături cu ființe supranaturale și poate 
prezice întîmplări viitoare, datorită tuturor acestor lucruri 
la un loc, clanul îi arată lui Allan cu mult mai multă pre- 
tuire decit chiar fratelui său, un muntean cu inimă îndrăz- 
neaţă și flecar, dar care prin nimic nu poate sta alături de 
uimitoarea fire a fratelui mezin. 

— O atare fire — zise Anderson — nu poate decit să aibă 
înrîurirea cea mai adincă asupra minţii unui oaspete din 
Highlands. Noi trebuie să-l apărăm pe Allan, milord, în toate 
împrejurările. Cît priveşte curajul și darul său de a citi vii- 
torul... 

— Sst! făcu Lordul Menteith. Bufnița se trezeşte. 

— Nu cumva vorbiţi despre darul de a citi viitorul, sau 
deuteroscopia! ? se amestecă în vorbă soldatul. Mi-amintesc 
că neuitatul maior Munro mi-a povestit cum Murdoch Mac- 
kenzie, născut la Assint, un gentilom-ostaș din compania lui 
și un soldat destul de bun, a prezis moartea lui Donald Tough, 
un bărbat din Lochaber, și a altor persoane, precum și răni- 
rea maiorului însuși într-un atac brusc dat la asediul de la 
Trailsund?. 

— Am auzit adesea vorbindu-se despre acest dar — ob- 
servă Anderson — dar am crezut întotdeauna că cei care 
pretind că-l au sînt fie niște înflăcăraţi nesăbuiţi, fie niște 
înșelători. 

— Aş minţi cu sfruntare — zise Lordul Menteith — 
dacă aş da oricare dintre aceste denumiri rudei mele. El şi-a 
dovedit cu prisosinţă, în nenumărate prilejuri. ascuţimea spi- 
ritului său, a minţii sale (și o asemenea pildă aţi avut chiar 
în noaptea asta), ca să aibă o fire nesăbuită, iar cit priveşte 
alesul său simţămint de onoare şi bărbăţia lui, acestea îl 
apără şi de învinuirea de înşelător. 


— Atunci domnia voastră — zise Anderson — crede că 
se află însuşiri ce stau deasupra firii ? 
— Nicidecum — răspunse tinărul nobil. Cred numai că 


Allan este încredințat că prezicerile sale (care, de fapt, sînt 
urmarea chibzuinţei și cugetării adînci) sint venite de din- 


t Înseamnă a doua vedere (din grecescul deuteros = al doilea şi 
skopos = vedere). 4N.T.) 
2 În timpul războiului de 30 ani. (N:T7) 

colo de fire în mintea sa, tot așa cum fanaticii socotesc ceea 
ce mintea lor scorneşte ca fiind ceva de inspiraţie dumne- 
zeiască ; cel puţin, dacă asta nu poate să te mulțumească, 
Anderson, nu am o lămurire mai bună de dat şi este vremea 
să ne culcăm cu toţii, după obositoarea călătorie de peste zi, 


CAPITOLUL VI 


lnatimplările viitoare 
îşi arată umbra lor mai din vreme 


CAMPBELLI 


Dis-de-dimineaţă, oaspeţii castelului săriră din așternutui 
lor și, după ce schimbă iute cîteva vorbe între patru ochi cu 
însoțitorii săi, Lordul -Menteith se adresă soldatului, care şe- 
dea într-un colţ, lustruindu-şi platoșa cu praf de piatră 
silicioasă şi piele de căprioară în timp ce murmura un vechi 
cîntec în onoarea victoriosului Gustavus Adolphus: 


Cînd tunurile urlă şi gloanţe-n zbor trec dese, 
Cel care vrea onoare, de moarte, nici să-i pese... 


— Căpitane Dalgetty — vorbi Lordul Menteith — a sosit 
vremea cînd trebuie fie să ne despărțim, fie să devenim fraţi 
de arme. 

— Nu înainte de micul dejun, sper? întrebă căpitanul 
Dalgetty. 

— Aş fi crezut — îi replică lordul — că v-aţi luat me- 
rindele de trebuinţă cel puţin pentru trei zile. 

— Am încă ceva locuri păstrate pentru carne de vită şi 
piine de casă — spuse căpitanul — și nu pierd niciodată un 
prilej favorabil să-mi reîmprospătez proviziile 


1 Thomas Campbell (1777—1844) — poet scoţian, unul dintre fon- 
datorii Universităţii din Londra (1826). A devenit celebru în literatură 
prin publicarea, în 1799, a poemului didactic Plăcerile speranței, care 
a stirnit interesul contemporanilor prin actualitatea temelor abordate 3 
revoluţia franceză, împărţirea Poloniei şi sclavia negrilor. De multă 
popularitate s-au bucurat la vremea lor unele dintre poeziile cu subiect 
de război: Voi, marinari ai Angliei, Visul soldatului, Bătălia Balticii. 
(N.T) 

— Dar —. zise Lordul Mentejth —. nici un. „comandant, 
cuminte nu îngăduie unei. solii de. armistițiu şi. nici. măcar 
unor neutri să tămină în tabăra luj mai mult. decît este pru- 
dent; de aceea trebuie să vă. cunoaștem fără greş hotărîrea 
pe care o veţi lua.. Și după cum. va fi aceasta, veţi căpăta un 
înscris de liberă trecere ca să plecaţi netulburat de nimeni 
sau veţi fi primit cu urări de bun venit, dacă rămîneţi la noi. 

— Într-adevăr — răspunse căpitanul — aşa stînd lucru- 
rile, nu voi încerca să amîn capitularea prin tratative înşelă- 
toare (un lucru pe care l-a practicat cu măiestrie Sir James 
Ramsay, la asediul de la Hannau, în anul Domnului 1636), ci 
vă spun pe şleau că, dacă îmi va fi pe plac solda, precum și 
hrana, şi cei ce mă vor însoți, aş putea face legămint pentru 
cauza voastră oricit de iute. . | | 

— Plata noastră — zise Lordul Menteith — este, de buni 
seamă, mică în clipa de faţă pentru că se face dintr-o vistie- 
rie comună, pusă la dispoziţie numai de cei puţini dintre noi 
care pot face rost de niscaiva sume de bani. Ca maior și 
aghiotant, nu pot să-ţi făgăduiesc, căpitane Dalgetty, mai 
mult de jumătate de dolar pe zi. ` | 

— Dracu să ia toate jumătăţile şi sferturile! exclamă 
căpitanul. Dacă ar fi după mine, nu m-aș învoi să primesc 
jumătatea de dolar, la fel ca şi femeia din judecata lui So- 
lomon, care n-a primit ca pruncul născut din pintecele ei 
să fie spintecat pe din două. 

— Comparaţia cu greu se poate face, căpitane Dalgetty, 
pentru că gîndesc că vei primi mai degra bă împărțirea dola- 
rului decit să-l dai întreg potrivnicului. Totuşi, pentru vii- 
tor, vă pot făgădui şi cealaltă jumătate a dolaruiui, la sfîrşitul 
războiului 

— Ah! Aste sume făgăduite pentru viitor! exclamă 
căpitanul Dalgetty. Ele sînt totdeauna făgăvduite, şi totdeauna 
se alege praf și pulbere de ele. Spania, Austria şi Suedia, 
toate cîntă un singur cîntec. Oh! Să trăiască mulți ani fericiți 
cei din familia Ilosanmogan ! Chiar dacă nu sînt ofițeri sau 
soldaţi, sint buni plătitori. Şi totuși, milord, dacă aş putea 
fi încredințat că moștenirea mea naturală din Drumthwacket 
a căzut în mîinile oricăruia dintre acești Convenanteri proști, 
iar acesta ar putea ti socotit, în mod legiuit. drept trădător 
chiar în preziua biruinței noastre, în acest caz, întrucît pre- 
ţuiesc foarte mult ăst loc roditor şi plăcut, m-aș hotărî să mă 
alătur vouă în această campanie. 

— Pot ca să răspund la întrebarea căpitanului Dalgetty 
— vorbi atunci Sibbald, cel de al doilea însoțitor al Lordului 


Menteith — fiindcă, dacă moşia Drumthwacket este, pe cît 
îmi dau eu seama, acea fișşie lungă de teren mlăștinos ce se 
află la cinci mile spre miazăzi de Aberdeen, pot susține cu 
temei că a fost cumpărată mai deună/i de Elias Strachan, care 
este socotit de noi un rebel, ca unul care a jurat totdeauna 
credinţă ue i ti 

! strigă lurios căpitanul Dalget- 
ty. Ce diavol i-a chezășuit că poate cumpăra moştenirea 
unci familii cu un venit de patru sute pe an ? Cynthius aurem 
vellet’, cum obișnuiam să spunem noi la Colegiul Mareschal, 
adică îl voi scoate din casa tatălui meu, trăgîndu-l de urechi. 
Aşa că, Lordul Menteith, sînt al domniei voastre, trup și 
suilet, cu sabie cu tot, pînă cînd moartea ne va despărţi sau 
pină la sfîrșitul viitoarei campanii. 


— Şi eu — zise tînărul nobil — întăresc înţelegerea, 
plătindu-vă pe o lună de azi înainte. 
— Asta este mai mult decit era necesar — răspunse 


Dalgetty, care viri totuşi banii în buzunar. Dar acum trebuie 
să cobor să caut şaua de război şi harnașamentul și să văd 
dacă Gustavus și-a primit hrana în dimineaţa asta şi să-i spun 
că ne-am tocmit într-o nouă slujbă. 

— Iată c-a plecat preţiosul tău recrut — zise Lordul 
Menteith către Anderson, după ce căpitanul ieși din odaie. 
Mă tem că ne vom bucura de puţin credit din partea lui. 

— Totuşi este un om al timpurilor de azi — replică An- 


derson — şi fără unul ca el, cu greu am putea avea sorţi de 
izbîndă în lupta noastră. 
— Hai să coborîm — răspunse Lordul Menteith — și să 


vedem cum merg lucrurile cu oamenii pe care i-am adunat, 
fiindcă aud multă zarvă prin castel. 

Cînd intrară în sala cea mare, servitorii urmindu-l cu 
modestie, Lordul Menteith schimbă salutările de dimineaţă cu 
Angus M'Aulay și cu oaspeţii lui englezi, în timp ce Allan, 
care ocupa acelaşi loc pe care-l avusese şi în ajun seara, nu 
dădea nimănui nici un fel de atenţie. 


Bătrinul Donald se năpusti grăbit în sală : 


— Un mesaj din partea lui Vich Alister More’. Vine 
diseară. 


1 „Cynthius (Apolo) ar vrea urechea!!*, în loc de corectul „Cyn- 
thius aurum vellet”, adică „Cynthius (Apolo) ar vrea aurul” (în limba 
latină în original). (N.T.) 

2 Numele patronimic al lui MacDonell din Glengarry. (N.A.) 

— Cu citi însoțitori ? 

— Cu vreo douăzeci și cinci sau treizeci, după bunul lui 
obicei. 

— Presară fin din belşug în şopronul cel mare — îi po- 
runci stăpînul casei. 

Alt servitor veni și el, aşa de grăbit, că se împiedică, 
anunţind sosirea așteptată a lui Sir Hector M'Lean, care 
aducea cu sine o ceată mare. 

— Pune-i în cuptorul de prăjit malţ — zise M'Aulay — 
și păstrează o distanţă bună între ei şi oamenii lui MacDonald 
fiindcă nu prea se au bine unii cu alţii. 

Donald intră din nou. 

— Evan Dhu din Lochiel va fi aici într-un ceas, cu Dum- 
nezeu știe ciți flăcăi. 

— Bagă-i tot în şopronul cel mare cu cei ai lui M'Donald 
— îi porunci stăpinul casei. 

Din ce în ce mai mulţi erau anunţaţi; chiar cei mai 
puţin însemnați socotiseră totuși un fapt înjositor pentru ei 
să se înfăţișeze fără un grup de cel puţin şase-șapte oameni. 
La fiecare nouă veste, Angus M'Aulay răspundea numind un 
alt loc pentru încartiruire : grajdurile, podul, staulul vacilor, 
hambarele, toate încăperile servitorilor erau sortite pentru 
noapte unuia sau altui ţel ospitalier. În cele din urmă, so- 
sirea lui M'Dougal din Lorm, după ce toate locurile de găz- 
duire fuseseră rinduite, îl puse în mare incurcătură : 

— Ce Dumnezeu e de făcut, Donald! întrebă el. În şo- 
pronul cel mare ar mai încăpea cincizeci, dacă ar sta de-a 
valma, dar ei vor scoate pumnalele, gilcevindu-se pentru 
locurile mai bune, și pînă dimineaţa am şi avea o budincă 
însingerată. | 

— Ce vă bateţi capul cu toate astea ? zise Allan, ridicin- 
du-se şi venind în faţă cu acea bruscheţe sumbră care-l 
caracteriza. Au gaelii de azi o piele mai moale sau un singe 
mai alb decit al părinţilor lor ? Desfaceţi un butoi cu whisky, 
lăsaţi-l să fie cămaşa lor de noapte, pledurile să le fie cearşa- 
furi, cerul albastru baldachin şi ierburile sălbatice culcuş. Să 
sosească de o mie de ori mai mulţi și nu se vor certa pe cim- 
pia întinsă că nu au loc! 

— Allan are dreptate — zise fratele său. Este foarte 
ciudat — îi şopti el lui Musgrave — cum Allan, care, între 
noi fie vorba, niţeluş scrîntit, pare citeodată să aibă mai multă 
minte decit noi toţi la un loc. Ia seama la el acuma. 

— Da — urmă Allan, aţintindu-și ochii cu o neclintire 
înspăimîntătoare înspre partea opusă a sălii — ei pot să în- 

ceapă la fel de bine, așa cum urmează să și sfirșească ; mulți 
bărbaţi vor dormi în noaptea asta pe cîmp, pentru ca atunci 
cînd va sufla vintul de Sfîntul Martini, ei să fie destul de 
căliţi şi să nu le pese cituși de puţin de frig sau de lipsa 
acoperămiîntului. 

— Să nu ne spui ce va fi, [rate — zise Angus — asta nu 
e bine. 

— Şi la ce bine te-așştepţi tu, la urma urmei? îl înfruntă 
Allan și, holbindu-și ochii pină aproape să-i iasă din orbite, 
căzu, cu un tremur convulsiv, în braţele lui Donald și ale 
fratelui, care cunoscindu-i boala, veniseră mai aproape casă 
nu-l lase să se prăbușească. Îl așezară pe o bancă şi-l spriji- 
niră pină cînd flăcăul își veni în fire și putu să vorbească. 


— Pentru numele lui Dumnezeu, Allan — rosti fratele 
lui, care știa ce impresie puternică aveau probabil să facă 
vorbele lui asupra celor veniți — nu spune nimic care ar 


putea să ne descumpănească. 

— Sînt eu acela care să vă descumpănesc ? întrebă Allan. 
Fie ca fiecare om să-și înfrunte ursita, cum o voi face şi eu. 
Ce trebuie să vină va veni, şi noi vom trece cu vitejie peste 
multe cîmpuri victorioase de bătălie înainte de a ajunge la 
acel loc ursit de măcel sau de a păşi pe eșafodul mohorit. 

— Ce loc de măcel ? Ce eşafod ? se auziră mai multe voci, 
faima lui Allan de clarvăzător era bine ştiută de toţi în High- 
lands. 

— Veţi cunoaște asta, dar nu prea curind — răspunse 
Allan. Nu-mi mai vorbiţi, sînt sătul de întrebările voastre. 

Își duse mîna la frunte, își rezemă cotul pe genunchi și 
căzu într-o adincă visare. 

— Trimiteţi după Annot Lyle și harpă — spuse în şoaptă 
Angus — iar acei gentilomi care nu se tem de un mic prinz 
ca la munte să mă urmeze. 

Toţi o însoţiră pe ospitaliera gazdă afară de Lordul Men- 
teith, care mai zăbovi într-una din firidele adinci ale feres- 
trelor din sală. Îndată după asta, Annot Lyle pătrunse cu 
pas uşor în încăpere, şi descrierea Lordului Menteith, care o 
zugrăvise ca fiind făptura cea mai suavă şi cea mai frumoasă 
ce a pășit vreodată sub clar de lună, era foarte adevărată. 
Statura ei, cu mult mai scundă decit au îndeobște femeile. o 
făcea să pară de o vîrstă tare fragedă, încît, deşi copila număra 
aproape optsprezece ani, i-ai fi dat cu patru mai puţin. Chi- 
pul, mîinile, picioarele aveau o alcătuire desăvirșită, aşa că 


1 Sărbătorit la 11 noiembrie. (N.T.) 


83 


însăși Titania cu greu și-ar fi putut găsi o solie mai nime- 
rilă. Părul era galben ca inul, iar cirlionţii ei, strinşi mai 
mulţi laolaltă, se polriveau de minune cu chipu-i frumos, 
zpiobiu şi totuşi grav. Dacă vom adăuga la aceste farmece că 
Annot, cu toată situaţia ei de orfană, părea cea mai veselă şi 
mai fericită dintre fecioare, cititorul ne va îngădui să avem 
pentru ea o simpatie pe care o nutreau toţi cei ce o priveau. 
De fapt, era peste putinţă să găseşti altă făptură mai îndrăgită 
de toată lumea, și ea cobora adesea printre asprii locuitori ai 
castelului (precum Allan, odată, într-o dispoziţie poetică, se 
exprimase : „ca o rază de soare pe marea mohorită şi tristă“), 
ca să reverse asupra tuturor voioșia ce-i umplea sufletul. 

Annot, aşa cum am descris-o, zîmbea şi era îmbujorată 
cînd intră în sală. Lordul Menteith îşi părăsi locul lui retras 
şi-i ură bună dimineaţa. 

— Bună dimineaţa și pentru domnia voastră, milord — 
îi răspunse ea, întinzîndu-i mîna. V-am văzut rareori la castel 
în ultima vreme şi acum mă tem că nu aţi venit cu gînduri 
de pace. 

— Cel puţin fie ca sosirea mea să nu-ţi tulbure pacea 
sufletului, Annot — zise Lordul Menteith — deși venirea 
mea poate să aducă vrajbă undeva în altă parte. Vărul meu 
Allan are trebuinţă de vocea şi cîntecul tău. 

— Ocrotitorul meu — spuse Annot Lyle — are tot drep- 
tul la harul meu neînsemnat, precum şi domnia voastră, 
milord, care, de asemenea, sînteţi ocrotitorul meu și v-aţi 
dovedit cel mai sirguincios ca să salvaţi o viaţă ce nu p'eţu- 
iește prea mult, dacă n-ar fi în stare să răsplătească pe oblă- 
duitorii ei. 

Zicînd acestea, se așeză la mică depărtare pe banca unde 
se afla Allan M'Aulay și, acordindu-și clairshachul, o mică 
harpă înaltă cam de treizeci de degete, începu să cinte, 
acompaniindu-se cu ea. 

Era o veche melodie gaelică, iar cuvintelor, despre care 
de asemenea se spunea că sînt foarte vechi și în aceeaşi limbă, 
noi le vom da tălmăcirea făcută de Secundus Machpherson?, 
gentilom din Glenforgen, tălmăcire care, deși supusă cătușe- 
lor ritmului englez, sîntem încredințaţi că va fi găsită la fel 


1 Cel de al doilea Macpherson, alias Walter Scott. Celebrul lui 
omonim este James Macpherson (1736—1796), autorul poemelor ossia- 
nice, publicate în (Fragmente de poezie străveche) (1760), Fingal (1762) 
şi Temora (1765). (N.T.) 

de naturală, ca versiunea lui Ossian?, de celebrul sâu omo- 
nim : 


1 


Negre păsări, cobe-n veci, 
Ciori, corbi, buhe, lilieci, 
Dafi bolnavului iar vis... 
Doar coşmaruri i-ați trimis... 
lute-n peşteri, vechiul turn 
lederă, tufiş nocturn, 

Doar acolo-i de jelit ! 
Ciociîrlia-i spre zenit. 


2 


Fuga-n stînci, în strâmte văi, 
Vulpilor, și voi, lupi răi... 
Îndărăt nu mai veniţi, 
Mielul oii să-l răpiți ; 

Iute cozile-n culcuş ! 
Noaptea a trecut ucuş; 

Și ecoul călător, 

Poartă corn de vînător. 


3 


Luna scade-n lucet pal, 
Pier strigoi în zori de-opal, 
Duhuri rele, hai fugiți ! 
Doar în mlaștini vă opriţi ! 
Nu-l momiţi pe călător, 

Cu rău foc, amăgitor ! 

Nu jucaţi, fugiţi din drum, 
Soarele răsare-acum ! 


4 


Gînduri negre de păcat, 
Ce neliniști doar ați dat, 


1 Bard celt din secolul al III-lea e.n. (N.T.) 

Hai pieriţi, nu ați mai fi, 

Ca o ceaţă-n zori de zi! 

Babă hîdă ce rînjești, 

Cînd vrăji rele pregăteşti, 
Sus pe cal, să pieri în munţi ! 
Soarele nu poți să-njrunți ! 


in timp ce melodia curgea lin, Allan M'Aulay dădea 
semne că îşi venea treptat în fire şi lua aminte la lucrurile 
din jurul lui. Cutele adinci ce-i brăzdau fruntea se netezeau, 
dispărînd încet, iar restul trăsăturilor sale, ce păruseră schi- 
monosite de un zbucium lăuntric, se îmblinziră căpătind o 
alcătuire mai firească. Cînd îşi înălţă capul, chipul lui, deși 
încă adînc pecetluit de melancolie, îşi pierduse sălbăticia și 
cruzimea, şi acum, liniștit, deși nu era nicidecum frumos, te 
izbea prin bărbăţia lui, ba chiar prin nobleţe. Sprîncenele 
castanii, stufoase, pînă atunci mult apropiate, erau acum ușor 
depărtate, iar ochii, care i se rostogoliseră în cap, aruncînd 
flăcări cu o strălucire nefirească și amenințătoare, își recăpă- 
tau privirea dirză şi hotărită. 

— Mulţumesc Domnului! zise el, rupînd tăcerea după 
o clipă, cînd ultimele sunete ale harpei se stinseră. Inima 
nu mai mi-e mohorită, negura s-a risipit din sufletul meu. 


— Datorezi mulţumiri, vere Allan — i se adresă Lordul 
Menteith, pășind înainte — şi Annotei Lyle, şi cerului pentru 
această binecuvintată schimbare în starea ta sufletească atit 
de tristă. 


— Nobilul meu văr Menteith — zise Allan, ridicîndu-se 
și salutîindu-l cu preţuire și căldură — cunoaște de atita vreme 
nefericita-mi fire, încît bunătatea lui n-are nevoie de nici o 
dezvinovăţire pentru că am întirziat aşa de mult ca să-i urez 
bun venit la castel. 


— Ne cunoaştem de prea multă vreme — răspunse Lor- 
dul Menteith — și sîntem prea buni prieteni ca să ne batem 
capul că nu ne-am dat bineţe, dar jumătate din Highlands 
va fi aici azi şi ştii prea bine că pentru căpeteniile noastre 
de la munte ceremonia nu trebuie dată uitării. Și acum, ce-i 
vei da micuței Annot pentru că te-a făcut bun de ţinut sfat 
cu Evan Dhu şi cu nu știu mai cite bonete și pene? 


— Ce să-mi dea mie? spuse Annot zimbind. Sper că, 
nici mai mult, nici mai puţin, decit cea mai bună panglică 
cumpărată la Iarmarocul de la Doune. 

— Tarmarocul de la Doune, Annot? interveni Allan, cu 
tristeţe. Acolo va fi o luptă singeroasă cu mult înainte de 
acea zi, şi s-ar putea să nu mai văd acea zi niciodată, dar 
bine că mi-ai amintit ceea ce am vrut de mult să fac. 

Zicînd acestea, părăsi odaia. 

— Dacă ar vorbi multă vreme așa — spuse Lordul 
Menteith — ar trebui să-ţi ţii harpa tot timpul acordată, 
scumpa mea Annot. 

— Sper că nu — răspunse Annot, cu îngrijorare — această 
criză a fost lungă şi poate că nu se va întoarce curînd. Este 
înspăimintător să vezi o fiinţă, care îndeobşte este plină de 
bunătate şi duioşie, schimbată în rău de această boală din naş- 
tere. 

Cum fata vorbea cu glas scăzut, ca de taină, Lordul 
Menteith se apropie de ea pentru a-i auzi mai bine spusele. 
Astfel că Allan cînd intră brusc în încăpere, ei se traseră în 
chip firesc îndărăt, cu o mișcare ce le dădea în vileag vinovă- 
ţia, deoarece fuseseră prinși într-o convorbire pe care vroiau 
s-o ţină ascunsă faţă de el. Acest lucru nu scăpă minţii pă- 
trunzătoare a lui Allan; el se opri o clipă în prag, cu 
sprincenele încruntate, ba chiar începu să-și  rostogolească 
ochii în cap, dar tot acest zbucium cumplit dură doar o 
clipă. Îşi trecu mîna osoasă peste frunte ca pentru a îndepărta 
semnele tulburării și înaintă spre Annot, ţinînd în mină o 
cutioară foarte mică, din lemn de stejar și ciudat încrustată. 

— Te iau drept martor, vere Menteith — zise el — că 
dăruiesc această cutiuță cu tot ce se află în ea Annotei Lyle. 
Sint înăuntru cîteva podoabe care au aparţinut sărmanei mele 
mame, ce nu preţuiesc mult, după cum poţi bănui, fiindcă 
soția unui nobil din Highlands are rareori o cutie cu giuvae- 
ruri scumpe. 

— Dar aceste podoabe — spuse Annot, cu blindeţe și 
sliiciune, refuzînd cutia — aparţin familiei... nu pot să le 
primesc... 

— Ba sînt numai ale mele — răspunse Allan, curmin- 
du-i vorba — mi-au fost dăruite de mama, pe patul de 
moarte. Le socotesc toată averea mea, în afară de pled şi 
paloş. Așadar, ia-le, pentru mine sint podoabe fără preţ. 
ffine-le de dragul meu, dacă va fi să nu mai mă întorc din 
aceste războaie. Spunind acestea, deschise caseta şi i-o dărui 
Annotei. De au cit de cît vreun preţ — adăugă el — îoloseş- 
te-te de ele ca să trăieşti cînd astă casă va fi mistuită de 
focul vrăjmaş şi cînd nu va mai putea să-ţi ofere adăpost. 
Dar păstrează un inel în amintirea lui Allan, care, ca să-ţi 


87 


răsplătească bunătatea, a făcut, dacă nu tot ce ar fi dorit, cel 
puţin tot ce a putut. 

Annot Lyle se străduia zadarnic să-și oprească lacrimile 
care-i curgeau şiroaie : 

— Un singur inel, Allan, voi primi de la tine ca un pri- 
nos de aducere aminte pentru bunătatea ta față de o biată 
orfană, dar nu mă sili să iau mai mult, pentru că nu pot şi 
nu vreau să primesc un dar ce preţuieşte atita față de ceea 
ce am făcut eu. 

— Alege-ţi-l atunci — zise Allan — gingăşia ta este în- 
dreptăţită ; cît despre celelalte, ele vor lua o înfățișare ce îți 
va fi mai de folos. 

— Nu te gîndi la asta — îi răspunse Annot, alegînd din 
casetă un inel ce părea să aibă cel mai mic preţ — ţine-le 
pentru mireasa ta sau a fratelui tău. Ah, Dumnezeule ! strigă 
ea, oprindu-se şi privind inelul. Ce fel este inelul acesta pe 
care l-am ales ? 

Allan se grăbi să-l cerceteze, cu ochii întunecaţi ca de o 
rea presimţire : inelul avea, drept efigie smălțuită, un cap de 
mort deasupra a două pumnale încrucişate. Allan scoase un 
suspin aşa de adînc cînd recunoscu efigia, încît fata scăpă 
inelul din mînă, iar acesta se rostogoli pe podea. Lordul Men- 
teith îl ridică şi i-l înapoie Annotei, cuprinsă de spaimă. 

— Martor mi-e Dumnezeu — spuse Allan, solemn — că 
mîna ta, tinere lord, şi nu a mea, i-a înmînat ei acest dar 
răuprevestitor. A fost inelul de doliu pe care mama l-a purtat 
în amintirea fratelui ei ucis. 

— Nu mă tem de prevestiri rele — răspunse Annot, zîm- 
bind printre lacrimi — şi orice vine din mîna celor doi ocro- 
titori ai mei (fiindcă așa obișnuia copila să-i numească pe 
Lordul Menteith şi pe Allan) nu poate să aducă nenoroc unei 
sărmane orfane. 

Ea îşi puse inelul în deget și, luînd harpa, cîntă o melo- 
die plină de vioiciune însoţită de următoarele versuri ale 
unuia dintre cele mai cunoscute cîntece pe vremea aceea (care 
devenise vestit datorită faptului că era plin de hiperbole ciu- 
date, foarte gustate pe timpul regelui Charles II), dintr-o 
aia de la curte dedicată naturii sălbatice din comitatul 

erth : 


, ? Sau mascaradă pastorală — spectacol dramatic, la început o com- 
binație de balet şi tablouri, mai tîrziu îmbogățit prin cîntece și dialo- 
guri în versuri. „Comus“ este una din mascaradele celebre scrisă de 
poetul John Milton (1608—1674). (N.T.) 

La stele, scump mag, nu privi, 
În ele nu-i nici un mister, 

Ca soarta s-o poţi desluși 

Ochii Elenei fie-ți cer. 

Deci, astrologule, să stai ! 

E lucru mult prea scump plătit 
Să știi destinul altui trai, 

Cînd tu vei fi nefericit. 


— Are dreptate, Allan — zise Lordul Menteith — şi sfîr- 
șitul acestui străvechi cîntec arată ce cîştigăm, încercînd să 
scrutăm viitorul. 


— Nu are dreptate, milord — rosti Allan, mohorît — şi 
deși treci cu ușurință peste înștiinţările pe care ţi le-am dat, 
deie Domnul să nu trăieşti ca să vezi și împlinirea acestei 
rele prevestiri. Nu rîde așa de dispreţuitor — adăugă el, 
oprindu-se — sau n-ai decît să rîzi cît vrei de tare şi de mult, 
că îți va trece pofta mai curînd decît socoti. 

— Nu-mi pasă de prevestirile tale, Allan — zise Lordul 
Menteith — totuși, oricît de scurt mi-ar fi firul vieţii, ochiul 
nici unui muntean nu-i poate vedea capătul. 

— Pentru numele lui Dumnezeu — îl întrerupse Annot 
Lyle — îi ştiţi firea şi ce lesne își iese din minți... 

— Nu-ţi fie teamă, sufletul mi-e acum împăcat şi liniş- 
tit — o încredinţă Allan. Însă cît te priveşte pe tine, mi- 
lord — urmă el, întorcîndu-se spre Lordul Menteith — ochiul 
meu te-a căutat pe cîmpurile de luptă, unde cei din Highlands 
şi Lowlands zac la pămînt cu sutele, ciopor, ca ciorile în co- 
pacii bătrîni (și arătă spre nişte cuiburi de ciori ce se vedeau 
de la fereastră), ochiul meu te-a căutat, dar leșul tău nu era 
acolo, apoi ochiul meu te-a căutat în mijlocul unei cete de 
prinşi rămași fără arme și care nu mai luptau, înghesuiți între 
zidurile trainice ale unei cetăţi străvechi şi colțuroase; foc 
după foc, ceată după ceată, vrăjmașii au aruncat plumbii uci- 
gători asupra lor, şi au căzut toţi, pe rînd, asemenea frunze- 
lor uscate, toamna, dar tu nu erai nici printre aceia... eşafo- 
dul era pregătit... butucul pus cum se cuvine, rumegușul îm- 
prăştiat... am văzut preotul cu cartea deschisă, călăul cu secu- 
rea, dar nici acolo ochiul meu nu te-a întilnit... 


89 


i 


— Furcile spînzurătorii, atunci ? Oare ele să-mi fie ursite? 
zise Lordul Menteith. Totuși aş fi dorit ca ei să mă fi cruțat 
de funie, şi asta măcar pentru obirşia mea nobilă. 

El vorbea cu dispreţ şi totuşi nu fără un soi de curiozi- 
tate şi dorinţă de a primi un răspuns, fiindcă dorinţa de a 
scruta viitorul frămîntă adeseori şi minţile acelora care neso- 
cotesc orice încredere în putinţa unor astfel de prevestiri. 

— Rangul, milord, nu va suferi nici o necinstire în ceea 
ce priveşte persoana ta, şi nici nu vei fi dezonorat prin felul 
morții. De trei ori am văzut un muntean împlintindu-ţi pum- 
nalul în piept, și asta îţi va fi soarta. 


— Aş dori să mi-l zugrăveşti — îi răspunse Lordul Men- 
teith — şi l-aș scuti de a-ţi împlini prevestirea, dacă i-aş pu- 
tea eu trece spada sau glonţțul prin pled. 

— Armele tale — zise Allan — îţi vor fi de puţin folos; 


și nici nu pot să-ţi dau desluşirea pe care mi-o ceri. Faţa 
vedeniei a fost întotdeauna întoarsă de la mine. 

— Atunci... — grăi Lordul Menteith — s-o lăsăm să ră- 
mină întoarsă, așa cum a fost în prevestirea ta. Nu voi minca 
azi cu mai puţină plăcere printre pleduri, pumnale şi kilturi. 

— Fie așa — zise Allan — fie aşa şi faci bine că te 
bucuri în aceste clipe care pentru mine sînt înveninate de 
semnele rele ale viitorului. Dar eu — urmă el — îţi spun 
din nou că această armă, adică o armă ca asta — şi îşi atinse 
prăselele pumnalului ce-l purta — o armă ca asta îţi va da 
sfîrșitul. 

— În acest răstimp — replică Lordul Menteith — tu, 
Allan, cu vorbele tale nesăbuite, ai făcut să piară tot sîngele 
din obrajii Annotei Lyle ; hai mai bine să lăsăm toate acestea, 
bunul meu amic, şi să ne ducem să vedem lucrul asupra că- 
ruia amindoi ne învoim: cum merg pregătirile noastre de 
luptă. 

Ei se alăturară lui Angus M'Aulay şi oaspeţilor englezi 
și, în discuţiile războinice care s-au încins pe dată, Allan a 
arâtat o limpezime de minte, o putere de judecată şi o age- 
rime de cuget care erau cu totul potrivnice laturii mistice pe 
care o înlăţișase pînă atunci. 

CAPITOLUL VII 


Cind Albionul paloşul și-a tras, 

Tot ce-i mai Jalnic printre şefi l-a-nconjurat, 
Moray cel mindru, clanul Ranald ne-nfricat, 
Toți în tartan cu pled la sfat au mas... 


Avertismentul lui Lochiel! 


Oricine a fost de faţă în dimineaţa aceea la casteiul Darn- 
linvarach păstrează amintirea unei privelişti vii şi înălţătoare. 

Tot felul de şefi, sosiți cu pitoreştile lor cete (care, oricît 
de felurit era numărul oamenilor ce o alcătuiau, nu alcătuiau 
decit suita şi escorta unui şef de clan, obişnuită la festivită- 
tile solemne), salutau pe stăpinul castelului, apoi schimbau 
saluturi între ei, fie cu o politeţe copleșitoare, fie cu una tru- 
faşă și distantă, după felul relaţiilor cele mai recente dintre 
clanuri. Fiecare şef, oricît de mică i-ar fi fost importanţa faţă 
de ceilalţi, avea deplina pretenţie de a fi tratat cu cinstea 
cuvenită unui prinţ neatîrnat. În acest timp, chiar şi cei mai 
mari şi mai puternici, fiind dezbinaţi între ei din pricina unor 
certuri mai vechi sau mai noi, erau siliţi, din motive politice, 
să arate o mare cinste fraţilor lor mai puţin puternici pentru 
a le îmbuna sentimentele şi pentru ca, la nevoie, să se poată 
bizui pe cit mai mulţi prieteni binevoitori cauzei şi stindar- 
dului lor. Astfel, întrunirea şefilor scoțieni semăna, şi nu 
puţin, cu acele vechi diete ale imperiului, unde cei mai mă- 
runţi Frey-Graf? (care posedau cite un castel căţărat pe o 
stincă golaşă, cu citeva sute de acri împrejur) aveau pretenţia 
să li se dea aceeași consideraţie şi onoruri ca acelea acordate 
unui prinţ suzeran și ţineau să aibă un loc de cinste, după 
rangul lor, printre demnitarii imperiului. 

Cei care-i însoțeau pe diferiţii conducători fuseseră găz- 
duiţi separat, după cum se putuse mai bine, dacă ne gindim 
la acele împrejurări şi la cit loc era, fiecare oprindu-şi doar 
aghiotantul, care aștepta lingă el, ca o umbră, gata să aducă 
la îndeplinire orice poruncă a stăpinului. 

Terenul din jurul castelului oferea o privelişte neobiş- 
nuită. Puteai să vezi munteni din insule, văi sau văgăuni, ui- 
tindu-se unii la alţii de la distanţă, cercetindu-se fie cu pri- 


1 Avertismentul lui Lochiel (unul dintre șefii clanului Cameron) 


face parte din poemele scrise de Thomas Campbell. (N.T.) 
2 Conte liber (în limba germană în original). (N.T.) 

viri pline de bună voinţă, fie cu o curiozitate iscoditoare sau 
cu o răutate ostilă, dar lucrul cel mai ciudat, cel puţin pentru 
urechea unuia din Lowlands, era întrecerea cimpoierilor rivali. 
Acești menestreli de război, care aveau, fiecare în parte, cca 
mai bună părere despre propriul său clan, laolaltă cu simţă- 
mîntul plin de semetie și de importanţă al meşșteşugului lor, 
cîntau de mama focului fel de fel de cîntece în faţa clanurilor. 

În cele din urmă totuși, așa cum fac cocoșii negri cînd 
prind să se învirtească unul în jurul celuilalt, gata să înceapă 
lupta, cum spun sportivii, atraşi unul spre altul de cucurigul 
triumfător al rivalului, tot așa și cimpoierii noștri își înfoiau 
penele și tartanele (la fel de semeţ ca şi păsările), apropiin- 
du-se pînă la distanţă potrivită, astfel încît confrații să poată 
“auzi o probă de cîntec meșteșugit. Umblind de colo-colo în- 
tr-un spațiu restrins și aruncindu-și priviri în care se putea 
citi și îngîmfare, și provocare, ei pășeau țanţoși, suflau de zor 
şi își manevrau instrumentele țipătoare, fiecare cîntind melo- 
dia lui favorită şi cu atita pasiune, încît, dacă vreun muzicant 
italian ar fi fost îngropat la o depărtare de zece mile, nu în- 
cape îndoială că s-ar fi trezit din somnul de veci și ar fi venit 
în fugă ca să audă ce se cîntă. 

În ăst răstimp, şefii se adunaseră la un sfat tainic în ma- 
rea sală a castelului. Printre ei se aflau cele mai de seamă 
căpetenii din Highlands, unele atrase de zelul de a apăra 
cauza regală, multe altele din aversiune pentru dominaţia ab- 
solută şi nemiloasă pe care marchizul de Argyle, de cînd do- 
bîndise o mare influenţă în stat, o arătase faţă de vecinii săi 
din Highlands. Într-adevăr, acest om de stat, deși poseda 
multe calități și-o mare putere, avea și multe defecte din pri- 
cina cărora şefii din Highlands nu-l iubeau. Credinţa pe care 
o mărturisea era aceea potrivită unei firi mohorite şi fana- 
tice, iar ambiția lui părea de nepotolit şi șefii mai mici se 
plingeau şi de faptul că se arăta nemilostiv și lipsit de mări- 
nimie. Să mai adăugăm la asta că, deși născut în Highlands 
și dintr-o familie faimoasă pentru bravura ei, el era poreclit 
Gillespie Grumach! (din pricina ochilor săi așezați pieziș, iar 
acesta era, de altfel, și singurul titlu personal pe care-l purta 
în Highlands, unde titlurile de rang erau necunoscute) și mai 
era suspectat a fi un om mai bun pentru treburile casei decit 
pentru cîmpul de luptă. El şi clanul lui erau uriți mai cu 
osebire de oamenii lui M'Donald și M'Lean, două clanuri nu- 
meroase, care, deşi dezbinate datorită unor vrajbe vechi, se 


3 Adică „Slutul“. (N.T.) 

uniseră prin ura adincă faţă de Campbelli, sau cum era nu- 
mit clanul lui Argyle „Copiii lui Diarmid”. 

Un răstimp, şefii adunaţi acolo rămaseră tăcuţi, aşteptind 
ca cineva să deschidă vorba despre treburile pentru care ve- 
niseră. În sfîrşit, unul dintre cei mai puternici rupse tăcerea, 
întrebind : 

— Noi am fost chemaţi aici, M'Aulay, ca să ţinem îm- 
preună sfat despre unele treburi ce privesc statul şi regele, 
și noi ardem de nerăbdare să ştim cine ni le va înfățişa ? 

M'Aulay, a cărui forță nu consta în retorică, îşi exprimă 
dorinţa ca Lordul Menteith să fie acela care să prezinte adu- 
nării ceea ce-i frămînta pe toţi. Cu multă modestie și, în 
același timp, plin de duh, tînărul lord spuse că ar fi dorit ca 
o persoană mai cunoscută şi cu o faimă mai bine stabilită să 
înfăţișeze lucrurile. Cum totuşi îi revine lui îndatorirea de a 
fi crainic, el trebuie să spună răspicat șefilor adunaţi acolo 
că cei care doresc să scuture jugul josnic pe care fanatismul 
s-a străduit să-l pună de giîtul lor nu mai au nici o clipă de 
pierdut. 

— Convenanterii — zise el — după ce au ridicat de două 
ori armele împotriva regelui, au reușit să stoarcă de la el tot 
ce-au vrut, şi ce-a trebuit şi ce n-a trebuit, adică tot ceea ce 
au socotit ei de cuviinţă să ceară. Acestea s-au întîmplat după 
ce șefii lor au fost copleșiți cu demnități și favoruri, după ce 
au făcut declaraţii publice de lealitate, cînd maiestatea sa, 
după o vizită de prietenie în ţara unde s-a născut, se înapoia 
în Anglia, spunînd că se reîntoarce ca un rege mulţumit de 
la un popor mulţumit; după toate acestea şi chiar fără scuza 
unui rău adus naţiunii, aceiaşi oameni, lăsindu-se călăuziţi 
numai de bănuieli și presupusuri, la fel de dezonorante pen- 
tru rege şi fără nici un temei în ele însele, au alcătuit o ar- 
mată puternică, cu gînd să-i ajute pe răzvrătiţii din Anglia, 
într-o învrăjbire cu care Scoţia nu are nici în clin nici în 
miînecă, la fel cum n-are nimic de-a face cu războaiele din 
Germania. A fost bine — continuă el — că zelul cu care a 
fost urmărită această urzeală mișelească a orbit pe căpeteniile 
oștirii care luaseră pe nedrept locul adevăraţilor conducători 
ai Scoției, împiedicîndu-i să vadă primejdia care îi pîndea. 
Armata pe care ei o trimiseră în Anglia, sub bătrînul Leven, 
cuprindea soldaţi veterani, floarea acelor armate care fuseseră 
ridicate în Scoţia cu prilejul celor două războaie de mai di- 
nainte... 

Aici, căpitanul Dalgetty se căzni să se ridice, vrînd a lă- 
muri ciţi ofițeri veterani, instruiți în războaiele germane, 

erau în armata contelui Leven. Dar Allan M'Aulay, silindu-l, 
cu o mînă, să stea jos pe scaun, îşi duse arătătorul celeilalte 
la buze, în semn de linişte, şi astfel, deşi cu oarecare greutate, 
îl împiedică să se amestece. Căpitanul Dalgetty îl privi cu un 
aer miînios şi indignat, care nu schimbă cu nimic felul grav 
de a fi al celuilalt, și Lordul Menteith continuă fără nici o 
altă întrerupere. 

— Prilejul — îşi urmă el vorba — era cel mai propice 
pentru toţi scoţienii cu inimi adevărate şi credincioase să 
arate că faima proastă pe care ţara lor a dobiîndit-o în ultimul 
timp este nemeritată și că ea a fost iscată numai de ambiția 
egoistă a cîtorva pescuitori în ape tulburi şi răzvrătiți ce s-au 
alăturat unui fanatism nesăbuit, care, răspîndit de la cinci 
sute de amvonuri, s-a revărsat ca un potop peste Lowlands-ul 
scoţian. 

Continuă spunind că avea scrisori de la marchizul Huntly, 
din nord, pe care urma să le arate fiecărei căpetenie de clan 
în parte. Acest nobil, pe cit de puternic pe atît de leal, era 
hotărît să susţină cu cea mai mare înfocare cauza tuturor sco- 
ţienilor şi, pe lingă el, şi puternicul conte de Seaforth era 
pregătit să se alăture aceluiaşi stindard. Mai spuse că avea 
veşti şi de la contele de Airly şi de la Ogilvies din comitatul 
Angus, că şi ei erau hotăriţi să îmbrăţișeze aceeași cauză şi 
că nu încăpea nici o îndoială că aceştia, împreună cu cei din 
clanurile Hay, Leith, Burnet, precum şi cu alţi gentilomi cre- 
dincioşi, vor fi curind pe cai și vor alcătui o armată cu mult 
mai mare chiar decit oastea care își arătase bravura în bine- 
cunoscuta răscoală numită popular Iureșul de la Turiff. La 
sud de Forth și Tay, spuse el mai departe, regele avea mulţi 
oameni de nădejde care, apăsaţi de jurăminte silnice, de dăj- 
diile împilatoare, de birurile grele, puse pe nedrept şi părti- 
nitor, călcaţi în picioare de tirania celor aleşi în fruntea Sta- 
telor şi de neobrăzarea inchizitorială a clerului presbiterian, 
nu aşteptau decit să vadă fluturind drapelul regal ca să pună 
mina pe arme. Douglas, Traquair, Roxburgh. Hume, toţi spri- 
jinitori ai cauzei regale, se vor împotrivi. cu greutatea lor, 
continuă el, superiorității Convenanterilor din sud, ia doi 
gentilomi, cu nume şi rang bun, de faţă aici cu noi. din nordul 
Angliei, vor răspunde de adunarea forţelor din Cumberland, 
Westmoreland şi Northumberland. Contra unui număr aşa de 
mare de bravi gentilomi, Convenanterii de la miazăzi nu vor 
putea să înarmeze decit nişte recruți de rînd: pe Whigamorii 
din comitatele vestice şi pe plugarii şi meşteşugarii din Ţara 
de Jos. Cît despre Highlandsul de vest, el nu știa nici un 

sprijinitor pe care Convenanterii să-l fi avut acolo, în afară 
de un singur ins, tot atit de urit de toată lumea pe cit era de 
cunoscut de toţi. Dar mai era oare un singur om care, arun- 
cindu-și ochii de jur împrejurul acestei săli şi recunosciînd 
puterea, vitejia și demnitatea căpeteniilor adunate, să se mai 
poată îndoi măcar o clipă de biruinţa lor asupra celei mai 
mari forţe pe care Gillespie Grumach ar putea s-o stringă 
împotrivă-le ? Mai trebui să adauge numai că fonduri îmbe.- 
șugate, atit bani cit şi arme, au fost rostuite pentru armată 
(aici, Dalgetty ciuli urechile), că ofiţeri iscusiţi şi cu expe- 
rienţă în războaiele din străinătate, dintre care unul se afla 
de faţă (căpitanul își îndreptă umerii și privi mindru împre- 
jur) fuseseră angajaţi să instruiască recruţii, care aveau ne- 
voie să fie foarte disciplinaţi, și că un corp numeros de forţe 
de ajutor din Irlanda trimise de contele de Antrim din Ulster 
și debarcase cu succes pe insula cea mare, cu ajutorul oame- 
nilor clanului Ranald ; aceste oști, după ce ocupaseră și întă- 
riseră castelul Mingarry, în ciuda încercărilor lui Argyle de 
a le opri, se aflau în plin marș spre acest loc de întilnire. Mai 
răminea numai, spuse el, „ca nobilele căpetenii adunate, lăsînd 
la o parte orice pricină de mai mică însemnătate, să se unească 
trup și suflet întru biruinţa cauzei comune, să trimită crucea 
aprinsă! tuturor clanurilor, ca să se stringă o forţă armată 
cit se poate de mare. încît vrăjmașul să n-aibă vreme nici să 
se pregătească, nici să se dezmeticească din sperietura pe care 
i-o va pricinui primul sunet al cimpoaielor. El însuși, conti- 
nuă lordul, deşi nu era nici dintre cei mai bogaţi, nici dintre 
cei mai puternici nobili scoțieni, îşi dăduse seama că trebuie 
să menţină demnitatea unui neam străvechi şi cinstit, neatîr- 
narea unui popor străvechi și onorabil, așa că era hotărît să 
închine acestei cauze și viața, şi averea lui. Dacă şi cei care 
erau mai puternici vor face la fel, vor merita şi ei mulţumirile 
regelui și recunoştinţa urmaşilor. 

Urale însufleţite răspunseră cuviîntării Lordului Men- 
teith, făcînd dovada că toţi cei de faţă împărtăşeau aceleași 
simțăminte, dar cind ultimele ovaţii se stinseră, căpeteniile 
adunate continuară să privească unii la alţii, ca şi cum mai 
rămăsese ceva de pus la punct. După cîteva şoapte între ei, 
un bătriîn, pe care părul lui încărunţit îl făcea venerabil, deși 
nu era dintre căpeteniile de frunte. întîmpină cele spuse cu 
aceste cuvinte. 


1 „Fiery cross“, emblema de luptă a mai multor organizaţii sco- 
tiene. (N.T.) 


— Thane de Menteith — începu el — bine ai mai vorbit 
şi nu e nimeni dintre noi în pieptul căruia să nu ardă ca focul 
aceleaşi simțăminte. Dar nu numai puterea cîștigă bătăliile : 
mai este și capul comandantului, alături de brațul războini- 
cului, care aduce biruinţa. Te întreb : cine va ridica şi va ţine 
sus flamura sub care sîntem poftiţi să ne adunăm şi să lup- 
tăm ? Poate cineva crede că noi am primejdui viaţa copiilor 
noștri şi floarea celor de un sînge cu noi, fără să știm cărei 
ocrotiri urmează a fi ei încredinţaţi ? Altfel ar însemna să-i 
ducem la pierzanie tocmai pe aceia pe care, după legea lui 
Dumnezeu şi a oamenilor, sîntem datori a-i ocroti. Unde 
sînt cei sorociţi de rege care să cheme ostașii sub arme ? Ori- 
cit de simpli şi de neciopliţi sintem socotiți, și noi ştim cîte 
ceva din tocmelile hotărite pentru răzbel şi rînduielile țării. 
lar noi nu vrem să luăm armele, tulburîind pacea de pe tot 
întinsul Scoției, decît la porunca anume a regelui şi sub con- 
ducerea unui comandant iscusit, în stare să ducă la luptă 
bărbaţi aşa de frunte ca cei:care s-au adunat aici. 

— Unde vom găsi noi un asemenea conducător de oaste — 
spuse altă căpetenie, ridicîndu-se — dacă nu în fiinţa împu- 
ternicitului Lord al Insulelor, care, prin naștere şi vechea obir- 
şile a neamului său. este sortit să ducă la luptă oastea tuturor 
clanurilor din Highlands, fiindcă unde este oare sălășluită 
cinstea şi onoarea. dacă nu în casa lui Vich Alister More? 

— Spun — zise altă căpetenie, curmîndu-i vorba — că 
adevărul a fost rostit prima dată, și nu de cel care a vorbit 
pe urmă. Dacă Vich Alister More doreşte să fie împuternicitul 
Lordului Insulelor, să dovedească mai întîi că sîngele lui este 
mai roșu decit al meu! 

— Asta o voi dovedi pe loc — strigă Vich Alister More, 
punind mina pe prăselele pumnalului. 

Lordul Menteith se aruncă între ei, cerindu-le şi rugin- 
du-i ca fiecare să-şi aducă aminte că nevoile Scoției, neatiîrna- 
rea ţării şi soarta regelui trebuie să fie în ochii lor mai pre- 
sus de orice învrăjbiri cu privire la obirşie, rang sau drept 
de a fi în frunte. Mai mulţi şefi munteni, care nu doreau să 
ia drept bune ifosele nici unui conducător, interveniră ne dată, 
dar nimeni cu mai multă ardoare ca Even Dhim. 

— Am venit de pe meleagurile mele — spuse cl — asa 
cum un torent se năpusteşe din dealuri, nu ca să mă întore 
îndărăt, ci să-mi urmez drumul înainte. Nu privind la dorin- 
tele noastre, vom sluji noi Scoţia şi pe regele Charles. Glasul 
meu se va ridica în sprijinul generalului numit de rege si 
care va avea, fără îndoială, acele calităţi ce sint cerute pentru 
comanda unor oameni ca noi. Va trebui să fie de obirșie aleasă, 
altminteri noi ne-am înjosi rangul ascultîndu-l... înţelept şi 
iscusit, altminteri am pune în primejdie viaţa oamenilor nos- 
tri ; cel mai brav printre cei bravi, altminteri ne-am primej- 
dui onoarea ; mai trebuie să fie cumpătat, hotărît și neînfricat 
pentru a ne ţine uniţi pe toţi. Aşa trebuie să fie omul care 
să ne comande. Eşti în stare, Thane de Menteith, să ne spui 
unde vom găsi un astfel de general ? 

— Există numai UNUL singur — zise Allan M'Aulay — 


și uitaţi-l — strigă el, punîndu-și mîna pe umărul lui An- 
derson, care şedea în spatele Lordului Menteith — iată-l, aici 
se află! 


Uimirea generală a adunării fu exprimată printr-un lung 
murmur de nerăbdare, cind Anderson, dindu-şi la o parte 

elerina care-i acoperea faţa şi înaintînd, grăi așa : 

— Nu mai vreau să fiu un privitor tăcut la această adu- 
nare de bravi, deși pripitul meu soţ de arme m-a silit să arăt 
cine sînt mai degrabă decit aveam de gind s-o fac. Dacă mi 
se cuvine. cinstea care mi s-a făcut prin acest inscris, lucrul 
se va dovedi cel mai bine din ceea ce voi fi vrednic să fac 
pentru rege. Aici este porunca, pecetluită cu Marele Sigiliu, 
către James Graham, Conte de Montrose, ca să comande acele 
oști ce urmează a fi adunate în acest regat pentru cauza 
dreaptă a regelui. 

Un tunet puternic de urale izbucni din mijlocul adunării. 
Fiindcă, într-adevăr, nu se afla nici o altă fiinţă căreia, dacă 
ne gindim la rang, acești mindri munteni ar fi fost vrut, cu 
dragă inimă, să i se supună. Vrăjmășia lui, bine ştiută şi stră- 
veche, pentru marchizul de Argyle, era. o dovadă grăitoare că 
Montrose va lupta cu toată bărbăţia, în timp ce binecunos- 
cutele lui talente militare şi bravura lui încercată dădeau 
toate speranțele că lupta va îi încununată de biruință. 

CAPITOLUL VIII 


Planul nostru este la fel de bun ca cel mai bun plan pus la cale 
vreodată ; amicii ne sint credincioși şi de nădejde : planul este bun, iar 
amicii buni şi plini de speranță; deci un plan desăvirșit pentru niște 
oameni foarte buni şi de nădejde. 


HENRIC AL IV-LEA, partea l'. 


Abia se stinseseră uralele iscate de această plăcută veste, 
că s-a şi cerut cu tărie linişte pentru a fi citit înscrisul regal. 
Bonetele pe care, pînă atunci, toţi şefii le păstraseră pe cap, 
nedorind nimeni ca el să fie primul care să se descopere, au 
şi fost scoase pe dată în onoarea trimisului regal. Înscrisul 
arăta, în cuvinte cît mai lămurite şi pe larg, imputernicirea 
dată contelui de Montrose de a chema la arme pe supușii re- 
gelui pentru a curma prezenta răscoală, pe care îeluriţi mişei 
trădători şi persoane nesupuse o ridicaseră contra regelui, şi 
astfel toţi cetăţenii să-și dovedească credinţa, după cum sta 
scris, şi datoria lor de supuşi faţă de rege, dindu-și toată 
silinţa pentru întronarea din nou a păcii în cele două regate. 
El cerea tuturor ocirnuitorilor mai mici să asculte şi să-l 
ajute pe Montrose în îndeplinirea sarcinii lui; îl imputernicea 
pe marchiz să dea porunci şi proclamaţii, să pedepsească pe 
răufăcători sau să ierte pe criminali, să pună şi să dea jos 
pe cei din fruntea treburilor obşteşti sau pe conducătorii de 
oaste. În fine, era un hrisov cit se poate de amănunţit şi cu- 
prinzător, arătind deplina încredere pe care un domnitor o 
avea in supusul său. 

De îndată ce a fost citit, un nou tunet de urale se înălţă 
pînă la cer, scos din toate piepturile celor de faţă, ca dovadă 
a dorinţei lor grabnice de a se supune voinţei regale. Nelă- 
sindu-l inima să le mulţumească numai tuturor laolaltă pen- 
tru o primire aşa de binevoitoare, Montrose se grăbi să stea 
de vorbă cu fiecare în parte. Cele mai de seamă căpetenii îi 
erau cunoscute de muită vreme, dar acum făcea cunoştinţă 
chiar cu cele mai mărunte; Montrose vorbi pe larg despre 
dorinţeie lor și despre faptele şi istoria clanurilor, arătind 
lămurit ce multă vreme cercetase el caracterul muntenilor şi 
cit de mult se pregătise pentru comanda ce o avea acum. 


3 Motto-ul capitolului este extras din piesa istorică Henric al IV-lea 
scrisă de William Shakespeare (1564—1616) în 1597 și apărută in quarto 


în 1598 (Partea I-a) şi în 1600 (Partea a II-a). (N.T.) 

În timp ce se îndeletnicea cu aceste schimburi de politeţe, 
felul său nobil de a se purta, trăsăturile lui grăitoare şi dem- 
nitatea purtării sale contrastau ciudat cu simplitatea rudimen- 
tară a hainelor sale. Montrose avea acea înfăţişare la care 
privitorul nu vede nimic deosebit la prima aruncătură de ochi, 
dar al cărui interes devine din ce în ce mai puternic pe mă- 
sură ce o scruează. Statura lui depășea cu puţin pe cea mij- 
locie, dar era neobişnuit de viînjos şi în stare de a arăta o 
mare putere cît şi de a îndura multă oboseală. Într-adevăr, se 
bucura de o constituţie de fier, fără de care nu ar îi putut 
rezista la încercările uimitoarelor sale campanii militare, în 
care se supusese greutăților vieţii unui ostaş de rînd. Era de- 
săvirşit în tot felul de întreceri, de pace sau războinice, şi 
avea negreșit acea ușurință a bunelor purtări, proprie acelora 
cărora obişnuinţa le-a făcut uşoară suirea în orice demnitate. 

Părul lui lung castaniu, după obiceiul nobililor regalişti, 
era despărţit în creştetul capului şi obișnuit să cadă în părți 
sub forma unor bucle creţe, dintre care una, coborind cu două 
sau trei degete mai jos ca celelalte, arăta chipul lui Montrose 
ca fiind și el adeptul acelei mode ce dăduse prilejul domnului 
Prynne, un puritan, să scrie un tratat despre „Uriţenia bucle- 
lor frumos aranjate“. 

Trăsăturile incadrate de aceste șuviţe erau acelea ale unui 
om care este mai interesant prin caracterul său mai degrabă 
decit prin podoaba aranjată a buclelor lui. Dar un nas mare, 
un ochi rotund, cenuşiu, inteligent, larg deschis, scăpărător 
şi hotărît, ca şi pielita rumenă a obrazului, îndulceau oarecum 
asprimea şi neregularitatea din părţile celelalte ale feţei. Luind 
deci toate acestea în seamă, Montrose putea fi numit mai 
degrabă un om chipeș decit unul cu trăsături aspre. Dar aceia 
care l-au văzut cînd tot sufletul îi privea prin ochi cu toată 
energia şi înflăcărarea geniului, acei care l-au auzit vorbind 
cu autoritatea ce ţi-o dă talentul şi ușurința graiului. toți au 
fost impresionați şi toţi şi-au format o părere foarte bună 
chiar după înfățișarea lui exterioară, toți s-au arătat mult mai 
aprinși pentru el decit cei care s-ar lua după portretele lui 
încă existente azi. Aceasta, cel puţin, a fost impresia pe care 
a făcut-o asupra căpeteniilor muntenilor adunaţi acolo şi asu- 
pra cărora, ca la toate fiinţele de felul lor și care trăiesc într-o 
anumită lume, înfățișarea fizică a avut întotdeauna o înriu- 
rire deosebită. 

În discuţiile ce au urmat după dezvăluirea identităţii sale, 
Montrose le-a dat pe faţă feluritele primejdii cărora le făcuse 
față în însărcinarea lui din acel loc. Prima lui încercare fu- 

sese de a aduna o armată de luptători credincioşi regelui, în 
nordul Angliei, pe care, sub comanda marchizului de New- 
castle, sperase să o treacă în Scoţia, dar lipsa de entuziasm 
a englezilor cînd era vorba de a trece Border'-ul, precum și 
intirzierea contelui de Antrim, care urma să debarce pe malul 
lui Solway Firth, cu armata lui irlandeză, îl împiedicaseră 
să-şi înfăptuiască acest plan. Alte planuri dînd greş în acelaşi 
fel, el le povesti cum s-a văzut silit să se deghizeze pentru 
a trece nevătămat prin Lowlands, la care faptă fusese ajutat 
cum se cuvine de ruda lui Menteith. Prin ce mijloc Allan 
M'Aulay ajunsese să-l recunoască, el nu avea nici cea mai 
vagă idee. Auzind aceasta, cei care cunoșteau darul profetic 
al lui Allan au zîmbit tainic, dar contele de Montrose le-a 
mai spus numai că „el, contele de Montrose, nu trebuie să 
fie surprins dacă este cunoscut de mii de oameni, pe care el 
nu poate să-i mai ţină minte“. 

— Pe onoarea mea de cavaler — zise căpitanul Dalgetty, 
găsind, în sfîrşit, prilejul să spună şi el un cuvint — sînt 
mîndru și fericit de a mi se da prilejul ca să-mi trag sabia 
din teacă sub comanda domniei voastre, și vreau să uit orice 
resentiment, nemulţumire sau pică pe care aş mai avea-o în 
inimă împotriva lui Allan M'Aulay, pentru că m-a aruncat 
ieri jos, pe cel mai de rînd loc al mesei. Într-adevăr, el a 
vorbit azi ca un om deplin stăpîn pe sine, încît mă hotărisem 
în taină să-i cer socoteală, ca unuia care nu are nici o scuză 
că nu e sănătos la minte. Dar cum el nu a făcut altceva decit 
să mă mute lîngă o persoană mai nobilă, viitorul meu coman- 
dant suprem, recunosc aici, în faţa voastră a tuturor, drepta- 
tea faptei lui și-l salut din inimă pe Allan ca unul care ur- 
mează să-i fie bon camarado ! 

După ce grăi această cuvintare, care a fost și puţin înţe- 
leasă, și puţin ascultată, el dădu mina cu Allan şi începu să 
i-o scuture cu tărie, la care Allan îi răspunse cu atita forţă, 
încit soldatului i se părea că-l stringe menghina unui fierar, 
aşa că, pînă la urmă, zalele de fier ale mănușşii erau gata să 
intre în mina celui care o purta. 

Poate căpitanul Dalgetty ar fi socotit acest lucru drept 
o nouă jignire, dacă atenţia lui (în timp ce şedea, suflînd şi 
scuturîndu-şi mîna strivită) nu i s-ar fi îndreptat brusc spre 
Montrose, care-l chemă deodată. 


1 Numirea populară a vechiului hotar între Anglia şi Scoţia, de-a 
lungul rîului Tweed și peste munţii Cheviot. (N.T.) 

— Ascultă veştile, căpitane Dalgetiy, ar trebui să zic, ma- 
iorule Dalgetty : irlandezii care urmează să se adape din în- 
tinsele tale cunoștințe de ostaş se află acum doar la cîteva 
aruncături de suliță de noi. 

— Vînătorii noștri de căprioare — interveni Ans“: MP Au- 
lay — care plecaseră să aducă vînat pentru această  .xrabilă 
adunare, au aflat că o armată de străini care nu vorbesc nici 
saxona, nici gaelica curată şi care se fac greu înțeleși de oa- 
menii din ţară mărşăluiesc înarmaţi, încoace, pe acest drum, 
sub comanda, după cum se spune, a lui Alaster M'Donald, care 
este îndeobşte numit Colkitto cel Tînăr. 

— Trebuie să fie oamenii noştri — zise Montrose — e 
necesar deci să ne grăbim să le trimitem crainici în întîimpi- 
nare, ca să-i conducă şi să le rostuiască tot ceea ce au nevoie. 

— Ultimul lucru — spuse Angus M'Aulay — nu va fi 
o treabă tocmai ușoară, fiindcă sînt înștiințat că, în afară de 
muschete şi foarte puţină pulbere, lor le lipsește tot ceea ce 
este trebuincios unui războinic, care, în special, are mare ne- 
voie de bani, încălțăminte şi îmbrăcăminte. 

— Cel puţin nu-i nevoie să spui asta — i se adresă Mon- 
trose, cu voce tare. 'Țesătorii puritani din Glasgow îi vor în- 
zestra cu postav din belșug cînd ne vom scoboriî din munți, 
și dacă slujitorii lor au putut predica odinioară bătrînelor din 
tirgurile scoțiene să renunţe la pînzele lor pentru a face cor- 
turi flăcăilor de la Dunse Law', voi încerca, şi nu mică îmi 
va fi silinţa, să fac pe aceste bune doamne să-și reînnoiască 
darul lor patriotic, cît şi pe netrebnicii cu urechile ciulite, 
soţii lor, să-şi deschidă băierile pungii. 

— Iar în ceea ce priveşte armele — zise căpitanul Dal- 
getty — dacă domnia voastră vrea să îngăduie unui credincios 
cavaler să-şi spună cuvîntul, întrucît o treime au muschete, 
lancea va îi arma de luptă pentru ceilalţi, fie ca să reziste 
unei şarje de cavalerie, fie să respingă infanteria. Un fierar 
obișnuit va făuri cîte o sută de capete de lănci pe zi, este 
aici lemn din belşug pentru corpul lăncilor, şi vă dau asigu- 
Tări că, după cele mai bune tradiţii ale războiului, voi face 
un puternic batalion de lăncieri, modelat după nemuritorul 
Gustavus, leul Nordului, care ar bate şi falanga macedoneană, 
despre care obișnuiam să citesc la Colegiul Mareschal pe cînd 
învățam în vechiul oraș al Bon-accord-ului şi, pe deasupra, 
aș îndrăzni să vă mai sfătuiesc... 


1 Convenanterii au avut o tabără la Dunse Law în timpul lupte- 
lor din anul 1639. (N.A.) 

Cuvîntarea căpitanului despre tactică a fost însă curmată 
brusc în acest punct de Allan M'Aulay, care le anunţă grăbit: 

— Faceţi loc unui oaspete neaşteptat şi nedorit. 

În aceeași clipă, ușa sălii se deschise şi un bărbat cu pă- 
rul cărunt, cu o înfăţişare impunătoare, se prezentă singur 
adunării. Era multă demnitate şi chiar autoritate în ţinuta lui. 
Statura îi era peste cea obișnuită şi gesturile sale arătau că 
este învăţat să comande. El aruncă o privire încruntată şi 
aproape furioasă asupra căpeteniilor adunate acolo. Aceia care 
erau de rang mai înalt i-o întoarseră cu o răceală dispreţui- 
toare, dar cîțiva dintre căpeteniile de la apus, de rang mai 
mic, arătau ca şi cum ar fi dorit să se afle mai bine în altă 
parte. 

— Căruia din adunare — zise străinul — trebuie să mă 
adresez ca unui comandant ? Ori nu aţi hotărît încă persoana 
care urmează să ocupe un post la fel de primejdios pe cit este 
de puţin onorabil ? 

— Vorbiţi-mi mie, Sir Duncan Campbell, — spuse atunci 
Montrose, păşind cu semeţie înainte. 

— Vouă? întrebă Sir Duncan Campbell, cu o nuanţă de 
dispreţ. 

— Da, mie! repetă Montrose. Contelui de Montrose, dacă 
cumva aţi uitat cine sint. 

— Am fost pus, acum cel puţin — zise Sir Duncan Camp- 
bell — la o încercare destul de anevoioasă, ca să-l recunosc 
sub hainele unui rîindaș. Şi totuşi ar fi trebuit să-mi dau 
seama că nici o influenţă rea, în afară de cea a înălţimii voas- 
tre, care v-aţi făcut vestit ca unul care tulburaţi pe Israel, 
poporul ales, ar fi putut aduna laolaltă această nesăbuită 
mulțime de oameni înşelaţi în buna lor credinţă. 

— Îţi voi răspunde — îl înfruntă Montrose — în felul în 
care vorbiţi voi, puritanii. Nu am avut şi nu avem nimic cu 
Israel, ci cu voi inşivă şi cu casa tatălui vostru. Dar să lăsăm 
la o parte vrajba, care nu ne interesează decit pe noi, şi să 
auzim mai bine veștile pe care le-aţi adus de la maimarele 
vostru Argyle, fiindcă bag de seamă că în numele lui aţi venit 
la această adunare. 

— În numele marchizului de Argyle — zise Sir Duncan 
Campbell — în numele Convenţiei Scoţiene a Statelor, cer să 
aflu ce înseamnă această neobişnuită adunare. Dacă ea este 
menită să tulbure pacea ţării, ar fi o faptă de onoare şi de 
megieși să ne spuneţi, ca să ne putem apăra. 

— Este, într-adevăr, neobişnuit şi arată un nou şi trist 
făgaş al treburilor obşteşti din Scoţia — continuă Montrose, 

întorcîndu-se de la Sir Duncan Campbell către adunare — 
cînd oameni de rang înalt şi din familii nobile nu se pot în- 
tilni în casa unui amic comun, fără să primească vizita inchi- 
zitorială a vreunei iscoade şi fără să li se ceară, din partea 
cîirmuitorilor, să li se spună și celor mari despre ce anume 
se sfătuiesc intre ei. Se pare că strămoşii noștri erau obişnuiţi 
să vineze în Highlands sau să se întilnească fără să ceară voia 
nici marelui M'Calum More şi nici vreunuia dintre trimișii 
sau slujitorii lui. 

— Astfel de timpuri au fost în Scoţia — răspunse unul 
dintre șefii apuseni — și astfel de vremuri vor veni iară cînd 
răpitorii vechilor noastre terenuri vor rămîne numai stăpini 
pe moşia lor la Lochow, în loc să ne cotropească pămînturile 
ca un stol de lăcuste hămesite. 

— Se cade, așadar, să înţeleg — zise Sir Duncan — că 
aceste pregătiri sînt făcute contra numelui meu? Ori mi se 
dă să înțeleg că doar Copiii lui Diarmid urmează să tragă 
ponoasele împreună cu toţi locuitorii liniștiți şi pașnici ai 
Scoției ? 

— Aș mai pune o întrebare — interveni un șef cu uită- 
tura aprigă, ridicindu-se grăbit — cavalerului de Ardenvohr, 
înainte ca el să-şi continue catehismul provocător. Are el ceva 
de-a face cu acest castel, de îndrăznește să vină printre noi 
cu scopul de a ne insulta ? 

— Gentilomi — li se adresă Montrose — vă rog să aveţi 
răbdare. Un trimis care vine la noi cu o anumită însărcinare 
are dreptul de a grăi liber şi i se chezășuieşte că rămîne slo- 
bod. Dar pentru că Sir Duncan Campbell este așa de nerăb- 
dător, îl voi încunoștinţa pentru a ști că aici se află o adunare 
a unor supuși credincioși regelui, poruncită de mine în nu- 
mele și la îndemnul maiestăţii sale, fiind împuternicit pentru 
asta și de un înscris regal al domnitorului nostru. 

— Urmează să avem atunci, pot presupune — zise Sir 
Duncan Campbell — un război în toată legea între fraţi? Am 
fost prea multă vreme ostaş, ca să văd apropierea lui cu 
teamă, dar ar fi fost bine, pentru onoarea lordului Montrose, 
dacă, în această privinţă, el şi-ar fi aplecat urechea mai pu- 
țin la propriile ambiţii și mai mult la dorința de a păstra 
pacea in ţară. 

— Alţii sînt cei care şi-au plecat urechea la propriile lor 
ambiţii şi la foloasele lor, Sir Duncan — i-o întoarse pe dată 
Montrose — aducînd ţara în restriștea şi nenorocirea în care 
se află, şi au făcut astfel neapărat trebuincioase măsurile aspre 
care, de voie de nevoie, urmează să le luăm acum. 

— Și ce cinste să dăm, printre acești căutători ai proprii- 
lor lor foloase — zise Sir Duncan Campbell — unui nobil 
lord așa de aprig atașat cauzei Convenantului, încît el a fost 
cel dintîi care, în 1639, a trecut peste riul Tyne, cu apa pînă 
la brîu, ca în fruntea regimentului său să atace oștile regale ? 
El a fost acelaşi, cred, care a impus Convenantul, burghezilor 
și colegiilor din Aberdeen, cu tăișul spadei şi cu vîrful lăncii 
sale. 

— Înţeleg unde ţinteşte batjocura voastră, Sir Duncan — 
îi răspunse Montrose, aprins — şi vreau numai să adaug că, 
dacă o căinţă din inimă poate să ierte păcatele tinereţilor 
mele şi faptul de a fi fost înșelat prin meșteșugitele vicleșu- 
guri ale unor făţarnici ambiţioşi, atunci voi -fi iertat cu sigu- 
ranţă de fărădelegile cu care mă împovăraţi. Vreau cel puţin 
să mă străduiesc din răsputeri să merit iertarea, fiindcă sînt 
aici cu spada în mînă, vreau cu tot dinadinsul să-mi vărs 
pînă la ultima picătură de sînge din vinele mele pentru a-mi 
răscumpăra greșelile săvîrşite, şi nici un muritor de pe lumea 
asta n-ar putea face mai mult în clipa de față. 

— Bine, milord — zise Sir Duncan — îmi pare rău că 
sînt nevoit a transmite astfel de vorbe marchizului Argyle. 
Am mai primit apoi o sarcină de la marchiz: pentru a prein- 
tîmpina certurile sîngeroase ce vor urma, fără doar şi poate, 
unui război în Highlands, vă spun că luminăţia sa ar fi mul- 
tumit dacă o înţelegere între noi și voi ar putea fi rostuită 
pentru partea de miazănoapte, a fruntariilor Higshlands-ului, 
fiindcă se află destule pricini în Scoţia de a lupta fără ca me- 
gieşii să-şi nimicească unul altuia familiile și moşiile. 

— Aceasta este doar o cerere făţarnică de pace — zise 
Montrose, zîimbind — așa cum poate vedea oricine, fiindcă 
vine de la un om a cărui purtare a fost totdeauna mai paş- 
nică decît măsurile aspre pe care le-a luat apoi. Totuși, dacă 
am putea să cădem de acord asupra condiţiilor unui astfel de 
armistițiu şi dacă am putea să avem deplină încredere, fiindcă 
de asta este neapărat trebuinţă, Sir Duncan, că marchizul nu 
va nesocoti aceste condiţii, ci le va îndeplini cu cea mai mare 
fidelitate, eu, din partea mea, aș fi mulţumit să las pacea 
în urma noastră, deoarece sînt nevoit să duc pirjolul războiului 
înainte Dar, domnia voastră, Sir Duncan, sînteţi un ostaş prea 
vechi şi trecut prin toate, ca noi să vă mai putem îngădui a 
rămîne în tabăra noastră ca să ne iscodiţi pregătirile, așa că 
vă sfătuiesc (după ce vă veţi recăpăta puterile), să vă întoar- 
ceţi în grabă la Inverary, iar noi vom trimite un gentilom 
acolo împreună cu voi, ca să statornicească, din partea noas- 

tră, termenii înţelegerii de pace pentru Highlands, în cazul 
că marchizul vrea cu adevărat o astfel de stare de lucruri. 

Sir Duncan Campbell căzu la învoială printr-o plecă- 
ciune. 

— Milord Menteith — continuă Montrose — vreţi să fiţi 
așa de bun şi să-l însoţiţi pe Sir Duncan Campbell de Arden- 
vohr, în timp ce noi vom hotări cine se va duce cu el la mai- 
marele său. M'Aulay ne va încuviința să-l rugăm ca trimisul 
să fie omenit cu toată ospitalitatea cuvenită. 

— Voi da porunci pentru asta — zise Allan M'Aulay, 
ridicîndu-se şi înaintînd. Îl preţuiesc pe Sir Duncan Campbell, 
am suferit împreună altădată şi nu pot uita acest lucru acum. 

— Milord Menteith — spuse Sir Duncan Campbell — 
sint miîhnit să vă văd, aşa de tînăr, participînd la fapte atît 
de nesăbuite de răzvrătire. 

— Sint tînăr — îi replică Menteith — dar destul de 
virstnic ca să fac alegerea intre bine și rău, între lealitate și 
răzvrătire, şi cu cît începe o acţiune nobilă mai devreme, cu 
atit este mai bine, dîndu-mi prilejul de a mă alătura ei cît 
mai neintirziat. 

— Și tu, amicul meu, Allan M'Aulay — urmă Sir Dun- 
can, luîndu-i mîna — trebuie oare să ne chemăm unul pe 
altul vrăjmași, noi care am fost adesea uniţi împotriva duş- 
manului nostru comun ? Apoi, întorcîndu-se spre adunare, așa 
grăi : Rămas bun, gentilomi! Sint aici mulţi printre voi că- 
rora le doresc binele și cărora le spun că neprimirea tuturor 
condiţiilor de împăcăciune mă miîhneşte adînc. Fie ca cerul 
— urmă el, privind în sus — să judece pricinile noastre şi ale 
acelora care dezlănţuie acest război între fraţi ! 

— Amin! întregi Montrose. Şi adaug că acelui judeţ ce- 
resc ne supunem şi noi cu toții. 

Sir Duncan Campbell părăsi apoi sala, însoţit de Allan 
M'Aulay şi de Lordul Menteith. 

— Iată plecînd pe un adevărat Campbell — spuse Mon- 
trose după ce trimisul se îndepărtase — fiindcă cei din familia 
lor au fost totdeauna şi chipeşi, și mincinoși. 

— Mă va ierta milord — zise Evan Dhu — deşi vrăjmaş 
din strămoşi cum le sînt eu pentru numele lor, totuși pot 
spune că l-am găsit totdeauna pe cavalerul din Ardenvohr, 
brav în război, cinstit la vreme de pace și grăind adevărul în 
sfat. 

— Cînd o face pentru sine — îi răspunse Montrose — 
așa este, fără doar și poate, dar acum vorbește în numele stă- 
pinului său, marchizul, care este cel mai înșelător om care 

s-a născut vreodată. Ascultă, M'Aulay — continuă el în șoaptă 
către gazda sa — ca nu cumva el să aibă vreo trecere în faţa 
lipsei de experienţă a lui Menteith sau a firii ciudate a fratelui 
tău, ai face mai bine să trimiţi să li se cînte ceva în odaia 
lor pentru a împiedica astfel ca ei să se vire în vreo convor- 
bire tainică. 

— Ce fel de cîntăreţ să-i trimit? întrebă M'Aulay. Că 
nu am nici unul în afară de afurisitul meu de cimpoier, care 
mai că și-a pierdut suflarea într-o nesăbuită întrecere, ca să 
se dovedească cine cîntă mai bine, cu alţi trei din breasla lor. 
Dar o voi trimite pe Annot Lyle, cu harpa ei. 

Zicînd acestea, părăsi încăperea pentru a da poruncile 
cuvenite. 

În vremea aceasta, o discuţie aprinsă avea loc cu privire 
la solul care ar fi trebuit să ducă la bun sfîrşit primejdioasa 
sarcină de a se întoarce cu Sir Duncan la Inverary. Pentru 
căpeteniile de rang mai înalt, obișnuiți să se socotească pe 
picior de egalitate chiar cu M'Callum More, nici nu se punea 
problema de a li se cere lor așa ceva, în timp ce pentru cei- 
lalţi, care nu puteau aduce aceeași scuză, ea era totuşi de 
neprimit. S-ar fi putut crede că Inverary era Valea Umbrei 
Morţii, așa de mare silă arătau căpeteniile mai mărunte nu- 
mai la gindul de a se apropia de acel loc. După discuţii în- 
delungate, pricina a fost spusă desluşit, și anume s-a susţinut 
că oricare ar fi fost munteanul care ar fi dus la îndeplinire 
o astfel de solie atit de neplăcută pentru M'Callum More, el 
putea să fie sigur că va fi ţinut minte de acesta toată viaţa și 
că, mai devreme sau mai tirziu, avea să se căiască amar. 

În această cumpănă, Montrose, care socotea propunerea 
de pace venită din partea lui Argyle numai un vicleșug de a 
cîştiga timp, deşi nu cutezase s-o respingă pe dată în faţa 
acelora pe care îi privea direct, luă hotărîrea de a pune pri- 
mejdia şi onoarea însărcinării pe umerii căpitanului Dalgetty, 
care nu avea nici familie şi nici moşie în Highlands asupra 
cărora minia lui Argyle ar fi putut să cadă. 

— Totuşi am şi eu o viaţă — le zise Dalgetty, pe șleau 
— şi este vreo deosebire dacă el va vroi să se răzbune pe 
ea ? Știu un caz petrecut mai demult, cînd un sol preacinstit 
a fost spiînzurat ca iscoadă. Nici romanii nu s-au purtat mai 
milostiv cu trimişii la asediul Capuei, deşi am citit că doar 
le-au tăiat mîinile şi nasurile și le-au scos ochii, lăsîndu-i apoi 
să plece în pace. 

— Pe onoarea mea, căpitane Dalgetty — răspunse Mont- 
trose — dacă marchizul, contrar celor statornicite în război, 

ar cuteza numai să încerce vreo cruzime împotriva ta, poţi 
avea încredere deplină în mine că te voi răzbuna așa de cum- 
plit, încît să audă toată Scoţia. 

— Asta nu i-ar mai fi cu nimic de folos lui Dalgetty — 
îi replică oșteanul — dar, corragio!! cum spun spaniolii. Cu 
Pămintul Făgăduinţii înaintea ochilor, adică cu terenul mlăş- 
tinos din Drumthwacket, mea paupera regna?, cum spuneam 
noi la Colegiul Mareschal, nu voi zice ba soliei domniei voas- 
tre, fiind încredinţat că orice cavaler de onoare trebuie să 
se supună poruncilor comandantului, neținînd seama nici de 
spînzurătoare, nici de spadă. 

— Ai răspuns ca un brav între bravi — zise Montrose — 
și dacă vei vrea să vii cu mine, îţi voi da cererile noastre pe 
care să i le înfăţișezi lui M'Callum More şi pe care, dacă le 
respectă, consimţim să-i dăm o păsuială de pace pentru moșiile 
lui din Highlands: 

Cu amănuntele acestor condiţii nu vom obosi pe cititorii 
noştri. Ele erau de o natură echivocă și chibzuită în așa fel, 
ca să preintimpine o altă propunere, pe care Montrose soco- 
tea că ar putea fi făcută numai spre a se cîştiga timp. După 
ce l-a încunoșştiinţat pe căpitanul Dalgetty de toate poruncile 
sale, pe cind acesta, gata să-și aducă la îndeplinire cele în- 
credinţate, era aproape de uşa încăperii, Montrose îi făcu semn 
să se întoarcă. 

— Cred — mai zise el — că nu mai e nevoie să amintesc 
unui ofiţer care a servit sub măritul Gustavus că se cere 
puţintel mai mult de la o persoană trimisă cu o solie de 
pace decît numai îndeplinirea poruncilor primite, și că gene- 
ralul său așteaptă de la el, la întoarcere, şi o înfăţişare po- 
trivită despre starea lucrurilor din tabăra vrăjmașe, în 
măsura în care aceasta a putut fi iscodită. Pe scurt, căpitane 
Dalgetty, trebuie să fii un peu clair-voyunt:. 


— Se înţelege, domnia voastră — spuse căpitanul (schi- 
monosindu-și trăsăturile într-un fel peste putinţă de imitat, 
care vroia să arate şi şiretenia, şi inteligenţa lui) — dacă 


nu îmi vor viri capul într-un sac, lucru care, după cîte știu, 
a şi fost practicat asupra unor onorabili soldados care fuse- 
seră bănuiţi a fi primit astfel de însărcinări ca cea de faţă, 


1 De fapt, în spaniolă se spune coraje; aici, cuvintul rostit de 
căpitan e mai apropiat de italienescul coraggio. (N.T.) 

2 Sărmanele mele proprietăţi (în limba latină în original) ; corect 
ar îi fost Pauperia sau mai bine la singular: meum pauper regnum 
(Sărmana mea proprietate). (N.T.) 

3 Puțin clarvăzător (în limba franceză în original). (N.T.) 

atunci domnia voastră se poate bizui pe o istorisire de-a 
fir-a-păr a tot ceea ce Dugald Dalgetty va auzi sau vedea, 
de-ar fi asta chiar numai despre cite dungi în cruciş sînt pe 
nădragii lui de tartan și pe pled. 

— Destul! îi curmă vorba Montrose. Rămas bun, că- 
pitane Dalgetty, și așa cum se spune, că sufletul unei femei 
se exprimă totdeauna într-un post-scriptum, tot astfel aș vrea 
să-ţi amintesti că partea cea mai de seamă a misiunii tale 
constă în ceea ce ţi-am spus la urmă. 

Dalgelty îşi mai schimonosi o dată chipul, cu ghidușie, 
ca să arate că a înţeles totul, şi se retrase ca să ia merinde 
pentru el și cal, ţinînd seama de oboselile apropiatei misi- 
uni. 

La ușa grajdului (pentru că de Gustavus avea el întot- 
deauna prima grijă) se întilni cu Angus M'Aulay şi cu Sir 
Miles Musgrave, care se tot uitau la cal şi care, după ce i-au 
lăudat calităţile şi înfăţişarea, s-au unit amindoi în a-l con- 
vinge pe căpitan că face rău luînd un animal preţuind atita 
într-o călătorie așa de istovitoare ca aceea ce urma să aibă 
loc. 

Angus îi zugrăvea drumul în culorile cele mai întunecate, 
mai bine zis vorbea de potecile sălbatice pe care va trebui 
să călătorească spre Argyleshire şi de jalnicele colibe sau 
bordeie în care va fi osîndit să-și petreacă noaptea şi unde 
nu va avea nici un fel de frîu sau paie pentru cal, afară nu- 
mai dacă acesta va putea să mănînce niscai resturi de bu- 
ruieni uscate. Pe scurt, spuneau ei cu tărie, era peste putinţă 
ca, după ce a săvirșit un astfel de pelerinaj, animalul să mai 
fie cit de cît bun pentru treburile ostășeşti. 


Englezul întărea și el din inimă toate spusele lui Angus 
și zicea că să fie al necuratului cu trup și cu suflet cu tot 
dacă nu socotea că era o faptă nesăbuită, aproape egală cu o 
fărădelege, ca să iei un cal de soi într-un pustiu așa de săl- 
batic şi neospitalier. Căpitanul Dalgetty se uită ţintă un răs- 
timp cînd la un gentilom, cînd la celălalt, apoi îi întrebă, ca 
şi cum ar fi fost nehotărit, ce l-ar sfătui ei să facă cu Gus- 
tavus în împrejurările de faţă. 

— Pe sufletul tatălui meu, scumpul meu amic — îi răs- 
punse M'Aulay — dacă lăsaţi bidiviul în sarcina mea, vă 
puteţi bizui că va fi hrănit şi ţesălat cum se cuvine unui 
animal de preţ și de bun soi cum și este, iar la întoarcere îl 
veţi găsi gata să măniînce şi jeratic. 

— Ori — zise Sir Miles Musgrave — dacă vrednicul ca- 
valer dorește să se despartă de bidiviul său, pentru o sumă 
frumuşică, mai am eu o parte din preţul sfeșnicelor de ar- 
gint, ce dănţuie de mama focului prin punga mea şi pe care 
aș fi foarte bucuros s-o trec în a lui. 


— Pe scurt, onorabilii mei amici — rosti căpitanul Dal- 
getty, uitîndu-se din nou la amîndoi, cu un aer de adîncă 
seriozitate, dar în acelaşi timp şi comic — mi se pare că n-ar 


îi deloc un lucru de neluat în seamă pentru voi dac-ar fi 
să vă rămină un semn spre amintirea unui vechi soldat, în 
cazul cînd i-ar trece prin minte lui M'Callum More să-l spîn- 
zure de poarta propriului său castel. Şi, fără îndoială, că n-ar 
fi un prilej mărunt de mulţumire, într-o astfel de împrejurare, 
ca un nobil şi leal cavaler ca Sir Miles Musgrave ori o vred- 
nică şi ospitalieră căpetenie ca minunata noastră gazdă să se 
îndeletnicească a fi executorul meu testamentar. 

Ambii se grăbiră atunci să protesteze că lor nici nu le 
trecuse prin minte un astfel de lucru și apăsară din nou asu- 
pra faptului că drumurile sînt tare rele în Highlands. Angus 
M'Aulay murmură apoi, în chip nedeslușit, un număr de 
numiri gaelice greu de rostit, care se potriveau bine cu tre- 
cătorile primejdioase, prăpăstiile, povirnișurile cu văi adinci 
și crestele înguste, prin care şi peste care trecea drumul că- 
tre Inverary. La toate acestea, credinciosul Donald, care intrase 
şi el inăuntru între timp, se arăta părtaș întru totul la spusele 
stăpinului său despre acele primejdii, ridicîndu-şi spre cer 
braţele și ochii și scuturîndu-și capul la fiece sunet gutural 
pe care-l scotea M'Aulay. Dar toate astea nu-l mișcară cîtuși 
de puţin pe neclintitul căpitan. 

— Respectabilii mei amici — zise el — Gustavus nu se 
întilneşte prima oară cu primejdiile unei călătorii, şi munţii 
Boemiei (fără să trec ușor nici peste primejdiile unui drum 
ce străbate povirnișurile, văile sau crestele înguste pe care 
i-a plăcut domnului Angus să le pomenească și ale căror gro- 
zăvii. fără să le fi văzut vreodată, Sir Miles le-a încuviinţat), 
ei bine, acei munţi pot lua parte la o întrecere pentru titlul 
de cele mai rele drumuri din Europa. Într-adevăr, calul meu 
îmi ţine cea mai bună tovărășie şi, deși nu poate să bea în 
sănătatea mea, totuși noi împărţim ultimul codru de piine 
între noi și cred că va fi greu să sufere de foame acolo unde 
se găseşte vreo pîine sau turtă. Și, ca să închei scurt acest 

subiect, v-aş ruga foarte mult, amicii mei, să vă uitaţi la 
înfățișarea calului lui Sir Duncan Campbell, care se află în 
acest grajd înaintea noastră, cit este de gras și de arătos. Iar 
cit privește grija pe care o aveți pentru mine, ca să v-o 
astimpăr, vă pot încredința, pe cinstea mea, că, atita timp cit 
vom merge pe acelaşi drum, mai degrabă vor duce lipsă de 
hrană acest buiestraş şi călăreţul său decit Gustavus sau 
domnia mea. 

După ce spuse acestea, el umplu o măsură mare cu griu 
și se îndreptă spre bidiviu, care, prin nechezatul său sforăi- 
tor, prin urechile ciulite şi prin felul cum scurma pămîntul 
cu copita, arăta desluşit ce strinsă era legătura care-l unea 
de călăreţul său. Calul nici nu se uită la grăunțe, ci mai întii 
răspunse la mîngiierile stăpînului, lingîndu-i mîinile și faţa. 
După acest schimb de dovezi de dragoste, armăsarul începu 
să înfulece ce i se pusese înainte, cu o iuțeală uimitoare, ceea 
ce arăta şi la el un vechi obicei ostăşesc, iar stăpinul, după 
ce se mai uită la animal preț de vreo cinci minute, mincin- 
du-l din ochi, zise: 

— Fie ca asta să dea putere inimii tale cinstite, Gus- 
tavus! Acum însă trebuie să plec și să mă pregătesc eu 
însumi cu merinde pentru drum. 

Apoi părăsi locul, după ce salută mai întii pe englez şi 
pe Angus M'Aulay, care rămaseră uitindu-se lung unul la 
celălalt, în tăcere, o bucată de timp, ca apoi să izbucnească 
într-un hohot de ris. 


— Acest flăcău — zise Sir Miles Musgrave — este făcut 
să răzbească în lume. 
— Aşa aş zice şi eu — vorbi M'Aulay — dar numai 


dacă va izbuti să se strecoare printre degetele lui M'Callum 
More, la fel de ușor cum a făcut-o printre ale noastre. 

— Credeţi că marchizul nu va respecta în persoana că- 
pitanului Dalgetty legile unui război civilizat? îl întrebă 
englezul. 

— Tot aşa cum aş respecta eu o proclamaţie dată în 
Lowlands — îi răspunse M'Aulay. Dar să mergem, este vre- 
mea să mă întorc la oaspeţii mei ! 

CAPITOLUL IX 


„„Să știți, într-o răscoală, 

Cind legea nu mai este ce-i drept, ci ce-i nevoie, 
Atunci au fost aceștia aleși. dar azi e vreme 

Ca ce e drept să fie iar sus, cu-a noastră voie. 

Să-i prăvălim în ţțărnă pe dușmani cu-a lor stene ! 


CORIOLANUS)? 


Într-o mică încăpere, depărtată de locul unde erau adu- 
naţi restul oaspeţilor, Sir Duncan Campbell era omenit cu 
tot felul de bunătăţi, avînd alături pe Lordul Menteith şi pe 
Allan M'Aulay. Discuţia lui cu cel din urmă se învirtea în 
jurul unui fel de partide de vinătoare şi urmărire contra 
Copiilor Negurilor la care luaseră parte împreună. Cu aceştia, 
cavalerul din Ardehvohr, la fel ca şi M'Aulay, se afla într-o 
vrajbă de moarte şi neimpăcată. Sir Duncan totuşi se strădui 
în pripă să aducă vorba îndărăt la subiectul prezentei lui 
solii la castelul Darnlinvarach. 

— Mă doare pină în adincul sufletului — zise el — să 
văd că prieteni și megieși, care ar trebui să şadă alături umăr 
la umăr, se vor înfrunta, poate, faţă în faţă. într-o cauză care 
ii priveşte așa de puţin. Ce folos are aceasta — urmă el — 
pentru căpeteniile din Highlands, dacă va cîştiga regele sau 
parlamentul ? N-ar fi fost mai bine să-i lăsăm să-şi stirşească 
sfada fără să ne băgăm în ea, iar în vremea asta, maimarii 
muntenilor să aibă prilejul de a-și statornici şi întări propria 
lor putere într-un fel care să nu mai poată fi tăgăduit după 
aceea nici de rege, nici de parlament ? 

El reaminti apoi lui Allan M'Auiay că măsurile luate în 
timpul ultimei domnii pentru a împăciui lumea, după cum 
se zicea, în Highlands, aveau de fapt drept scop să micşoreze 
puterea patriarhală a căpeteniilor de clanuri şi le punea îna- 
inte faimoasa învoială cu „noii stăpini“* din Fife (cum erau 
numiţi) cu privire la insula Lewes, ca parte a unui plan bine 
chibzuit, făcut numai pentru a viri străini în mijlocul tri- 
burilor celte, ca să le nimicească treptat vechile datini şi 


forma lor de conducere şi să le răpească moştenirea strămo- 


1 Tragedie shakesperiană scrisă probabil în 1608. Cuvintele apar- 
ţin lui Coriolanus şi se referă la tribunii aleşi. (N.T) 

silor”. Și totuşi, continuă el, adresîndu-se lui Alan, tocmai 
pentru a da stăpinire dospotică unui rege cure a urzit aceste 
planuri, aşa de multe căpetenii din Highlands sint gata să se 
certe și să tragă subia împotriva megieşilor, aliutilor si vechi- 
lor lor confederati. 

— Fratelui meu — îl întrerupse Allan — care este pri- 
mul născut din casa tatălui meu, ar trebui să-i vorbească 
nobilul cavaler din Ardenvohr şi să-i aducă aceste mustrări. 
Sint, într-adevăr, fratele lui Angus, dar, fiind mai mic, nu 
sînt decit primul din oamenii clanului său şi legat să fiu o 
pildă pentru toţi ceilalţi printr-o ascultare grabnică şi cu 
inima voioasă la poruncile sale. 

— Cauza pentru care luptăm — vorbi Lordul Menteith, 
vîrîndu-se şi el în discuţie — este mult mai însemnată decit 
Sir Duncan Campbell! pare să-și dea seama. Ea nu se limitea- 
ză doar la saxoni sau gaeli, la munte sau la șes, la Highlands 
sau la Lowlands. Problema care se pune este dacă vom con- 
tinua să fim ocirmuiţi de o stăpinire despotică luată de o 
ceată de oameni în nici un chip superiori nouă, în loc dea 
reveni la domnia din moși-strămoși a regelui, împotriva că- 
ruia ei s-au răzvrătit. Iar în ceea ce privește interesele noas- 
tre, ale fiecărui om din Highlands — adăugă el — îi cer 
iertare lui Sir Duncan Campbell pentru că i-o spun pe faţă, 
dar mi se pare foarte lămurit că singura urmare ce decurge 
din luarea puterii de nişte nechemaţi va fi creşterea peste 
măsură a puterii unui singur clan spre paguba oricărei că- 
petenii neatirnate din Highlands. 

— Nu vă voi răspunde, milord — zise Sir Duncan Camp- 
bell — căci vă cunosc prejudecățile şi ştiu de la cine le-aţi 
împrumutat, dar mă veţi ierta şi pe mine dacă vă spun că, 
fiind în capul ramurii rivale casei Graham, am si citit și am 
şi cunoscut un conte Menteith căruia i-ar îi fost scirbă să 
aibă ca tutore în politică sau comandant în război pe un 
conte de Montrose. 


— Căutaţi zadarnic, Sir Duncan — îl înfruntă Lordul 
Menteith, pe un ton măreț — să daţi arme deșertăciunii mele 


1 Sub domnia lui James al VI-lea (viitor James I), o încercare 
cu totul neobişnuită a fost făcută pentru a popula şi civiliza extremul 
nord al arhipelagului Hebride. Acest monarh a dat ca proprietate 
insula Lewes, întrucît aceasta era un ţinut sălbatic şi necunoscut, unui 
număr de gentilomi din Lowlands, numiţi „întreprinzători“, originari 
din comitatul Fife, ca s-o colonizeze şi să se stabilească acolo. La în- 
ceput, încercarea a reuşit, dar cei de pe insulă, din clanurile Mac 
Keods şi Mac Kenzies, s-au răsculat contra aventurierilor din Low- 
lands și pe cei mai mulţi i-au trecut prin sabie. (N.A.) 

pentru a se război cu principiile mele. Regele a dat străbu- 
nilor mei și titlul, şi rangul lor, iar acest lucru nu mă va 
împiedica niciodată să lupt cu ardoare pentru cauza regelui, 
sub oricine ar fi acela care, mai bine înzestrat ca mine, a 
fost sorocit pentru a-mi fi comandant suprem. Cu atit mai 
puţin ar putea o invidie josnică să mă împiedice de a mă 
pune, trup și suflet, împreună cu spada mea, sub comanda 
celei mai brave, celei mai leale şi celei mai eroice inimi din 
nobilimea scoțiană. 

— Păcat — spuse Sir Duncan Campbell — că nu puteţi 
adăuga la acest panegiric harul de a fi și cel mai statornic și 
mai demn de încredere acordată. Dar nu am de gind acum 
să discut aceste probleme cu domnia voastră, milord — con- 
tinuă el, fluturîndu-și mîna ca pentru a se feri de alte discuţii 
— zarurile au tost aruncate în ceea ce vă priveşte; permite- 
ți-mi numai: să-mi exprim durerea pentru soarta cumplită 
spre care nesăbuinţa din fire a lui Angus M'Aulay și influenţa 
luminăţiei voastre tirăsc pe bravul meu amic Allan, împreună 
cu clanul tatălui său și o mulţime de oameni bravi, pe dea- 
supra. 

— Zarurile sînt aruncate pentru noi toţi — îi replică 
Allan, privind sumbru şi căzind din nou sub influența pre- 
simţirilor sale funeste — mina de fier a sorții ne-a scris cu 
fier roşu soarta noastră pe frunţi, cu multă vreme mai îna- 
inte ca noi să putem avea o singură dorință sau să ridicăm 
un Singur deget în sprijinul nostru. De-ar fi altminteri, prin 
ce mijloace vede prezicătorul întîmplările viitoare, deslușite 
din palidele umbre ce-i trec prin faţa ochiului şi cînd stă 
treaz, şi cînd doarme? Nimic nu poate fi prezis decit ceea 
ce este hotărît să se întîmple întru totul și pe deplin. 

Sir Duncan Campbell era gata să-i răspundă, şi punctul 
cel mai întunecat şi contestat al metafizicii ar fi fost adus 
în discuţie între cei doi munteni care stăteau de vorbă, cînd 
ușa se deschise și frumoasa Annot Lyle, cu clairshach-ul în 
mînă, păşi în odaie. Libertatea deplină pe care o au fecioarele 
din Highlands se vedea după pasul ei și i se putea citi în 
ochi, fiindcă, crescută în cea mai strinsă apropiere cu Angus 
M'Aulay şi cu fratele lui, cu Lordul Menteith şi cu ceilalți 
tineri care poposeau la Darnlinvarach, ea nu avea nimic din 
acea sfioșenie a fecioarelor crescute mai mult între ele, sfio- 
șenie care, într-un prilej ca acesta, ar fi fost fie băgată de 
seamă de cei de faţă, fie încercată chiar de ea. 

Imbrăcămintea îi era ca pe vremea de demult, pentru că 
rareori veșminte noi pătrundeau în Highlands, acestea nepu- 

tind să-şi facă drum într-un castel locuit, în primul rind, de 
bărbaţi, a căror singură îndeletnicire era războiul şi vină- 
toarea. Totuşi veşmintele Annotei nu numai că îi veneau bine, 
dar erau chiar bogate. Jacheta ei, deschisă în față, cu guler 
înalt, era croită dintr-un postav albastru, cu broderii nenu- 
mărate şi încuietori de argint pentru a o închide dacă lucrul 
acesta ar fi fost pe placul celei care o purta. Minecile largi 
coborau doar pînă la cot şi se sfirşeau cu franjuri aurite; 
sub această haină, dacă o putem numi așa, purta un alt veş- 
mint de satin albastru, de asemenea bogat brodat, dar de o 
nuanţă mult mai deschisă decit cel de deasupra. Fusta era 
din mătase și în chip de tartan avind un model în care tot 
culoarea albastră predomina de departe, ca să îndepărteze 
efectul de gust ieftin prea adesea produs de un tartan în 
care sint amestecate culori ce se opun puternic. Un lănţișor 
de argint vechi îi atirna în jurul gitului, ţinindu-i wrest-ul 
sau cheița cu care îşi acorda instrumentul. O mică dantelă 
înfoiată se ridica deasupra gulerului, prinsă cu o broşă de 
preţ, un vechi dar din partea Lordului Menteith. Părul ei 
bogat de culoare auriu-deschis îi cădea peste ochii surizători, 
în timp ce, roşind și zimbind, îi înştiința că fusese rugată de 
M'Aulay să-i întrebe dacă nu doresc puţină muzică. Sir Dun- 
can Campbell privea cu o uimire de nedescris și cu mare 
interes la fermecătoarea apariţie care îi curmase convorbirea 
cu Allan M'Aulay. 

— Poate oare o fiinţă așa de frumoasă şi cu veșminte 
aşa de alese — îi spuse el în şoaptă lui Allan — să fie doar 
o cîntăreaţă slujind în casa fratelui vostru ? 

— Nicidecum — îi răspunse Allan în grabă, dar totuşi 
codindu-se puţin — ea este o... o... o rudă apropiată a fami- 
liei noastre... şi socotită — adăugă el cu un glas mai term — 
ca o fiică adoptivă a casei tatălui meu. 

În timp ce vorbea astfel, se ridică de la locul său şi, cu 
acel aer de curtoazie pe care ştie să-l ia orice muntean cînd 
se ivește prilejul, îi oferi locul. În același timp o îmbia cu 
tot felul de gustări pe care masa putea să le ofere, cu o ar- 
doare menită să-i facă lui Sir Duncan o bună impresie despre 
rangul si nobila obirșie socială a fetei. Dacă lucrul acesta 
era ceea ce urmărea Allan, de bună seamă că a fost cu totul 
de prisos. Sir Duncan rămăsese cu ochiul ațintit la Annot, cu 
o expresie ce trăda un interes cu mult mai mare decit faptul 
că era o persoană de neam ales. Annot chiar se simţea stinje- 
nită de privirea pironită stăruitor asupra ei de bătrinul ca- 
valer şi, nu fără o mare șovăială, după ce îşi acordă instru- 

mentul şi după ce primi o privire de încuviinţare din partea 
Lordului Menteith şi a lui Allan, începu să cînte următoarea 
baladă, pe care amicul nostru, domnul Secundus M'Pherson, 
despre a cărui amabilitate trebuie să depunem mărturie de 
la bun început, a tradus-o astfel în limba engleză: 


THE ORPHAN MAID! 


I 


November's hail-cloud drifts away, 
November’s sunbeam wan 

Looks coldly on the castle grey, 
When forth comes Lady Anne. 


II 


The orphan by the oak was set, 
Her arms, her feet, were bare 

The hail-drops had not melted yet, 
Amid her raven hair. 


II] 


„And Dame“, she said, „by all the ties 
That child and mother know, 

Aid one who never knew these joys, 
Relieve an orphans wo.“ 


1 COPILA ORFANĂ 
I 


Brumar, sub norii plumburii, Orfana la stejar stătea, 
Sub soare palid, van, Brațu-i, picioru-i gol, 
Privea castelul cenuşiu Si-n păru-i negru-corb purta 
Cînd venea Lady Ann. De bobi de gheaț-un stol. 
III 


Şi zise : „Doamnă, pe ce au mai 
sfint 

Un prunc şi muma lui, 

Alină al orfanei dor, 

Şi chinul plinsului !* 

IV 


The lady said : „An orphan's state 

Is hard and sad to bear; 

Yet worse the widow'd mother’s fate 
Who mourns both lord and heir. 


V 


„Twelve times the rolling year has sped. 
Since, when from vengeance wild 

Of fierce Strathallan’s Chief I fled 
Fortk’s eddies whelm'd my child.“ 


VI 


»Twelve times the year its course has borne,“ 
The wandering maid replied, 

„Since fishers on St. Bridget’s morn 

Drew nets on Campsie side. 


VII 


St. Bridget sent no scaly spoil, 

An infant well-night dead, 

They saved and rear'd in want and toil, 
To beg from you her bread.“ 


IV V 
Iar doamna : „Soarta de orjan Ani doisprezece sînt, noian, 
LE grea, dar mai temut De cînd, în fuga mea 
E-al mamei văduve alean, De cruntul șef din Strathallan, 
Cu prunc şi soț pierdut. Forth apa pruncu-mi lua”. 

VI VII 
„Ani doisprezece-au fost amari”, Și Sfinta Bridget le-a trimis 
Orjan-atunci i-a spus, Copil abia trăind; 
„De Sfinta Bridget, cînd pescari Greu a crescut, cum nu-i de zis, 
La Campsie mreji au pus. Şi-azi pîine vrea cerşind.“ 

VIII 


That orphan maid the lady kiss'd 
„My husband's looks you bear; 

St. Bridget and her morn be bless'd 
You are his uidow's heir“! 


IX 


They've robed that maid so poor and pale 
In silk and sandals rare ; 

And pearls, for drops of frozen hail, 

Are glistening in her hair’. (2) 


VIII IX 
i Pe-orfană, doamna săruta : Veșmiînt ales fetei au dat, 
„Porți chipul ce-l avea ! Mătăsuri, tot ce-i rar, 
Sfintei Bridget deci laudă ! Şi perle-n loc de ghiaț-au stat 
Tu ești copila meä !“ În păru-i princiar. (N.T.) 


2 Admiratorii antichităţii celte pure, cu toată eleganța traducerii 
de mai sus, probabil vor dori să vadă și o versiune ad litteram, după 
originalul gaelic, pe care noi o dăm în continuare, adăugîind numai că 
originalul se află la domnul Jedediah Cleishbotham. (N.A.) 


Traducere ad litteram 


Suflarea purtătoare de grindină fusese dusă departe, pe aripile 
zelirului autumnal. Soarele privea dintre nouri, palid ca eroul rănit 
care-și reazemă, slăbit, capul pe iarbă, după ce vuietul bătăliei a trecut 
peste el. 

Finele, stăpina castelului, venea să vadă cum fetele se duceau la 
cirezi, purtind cofele de lapte. 

În spatele stejarului bătrîn, unde ele aveau obiceiul să se adune, 
stătea o fecioară orfană. Frunzele veștede cădeau în jur, dar inima ei 
era mai veștedă ca ele. 

Părintele gheții (termen poetic pentru ger) îi îngheţase picăturile 
de brumă în păr; ele păreau asemenea scînteilor zvirlite de jarul stră- 
lucitor de pe crengile încolăcite ale stejarului înnegrit şi mistuit pe 
jumătate ce arde în vatra căminului. 

Și fata zise :,Milostivește-te de mine, doamnă, sînt o copilă orfa- 
nă |!” Şi îi răspunse doamna: „Cum pot să-ţi dau ceea ce eu însămi 
nu am ? Sînt văduva unui lord ucis... mama unei copile care a pierit. 
Cînd eram cuprinsă de spaimă în fața răzbunării, pe care-o urmărea 
vrăjmașul soțului meu, barca mi-a fost luată de valuri și copila mi-a 
pierit. Aceasta a fost în dimineaţa zilei de Sfînta Bridget, aproape de 
Lyns of Campsie. O, nenorocul a luminat desigur acea nefericită zi !” 
Și i-a răspuns fecioara: „A fost în dimineaţa Sfintei Bridget, și de 
atunci, douăsprezece secerișuri s-au scurs, din ziua cînd pescarii din 
Campsie n-au prins în năvoadele lor nici un pește, nici mai mic, nici 
mai mare, ci o copilă pe jumătate moartă, care de-atunci a trăit în 
lipsuri, iar acum va trebui să moară dacă nimeni nu o va ajuta”. Şi 

Pe cind cîntecul curgea iin, Lordul Menteith băgă de 
seamă, nu cu puţină mirare, că acesta părea să aibă o în- 
riurire mult mai adîncă asupra lui Sir Duncan Campbell decît 
s-ar fi putut bănui după virsta şi firea lui neîmblinzită. Ştia 
prea bine că cei din Highlands aveau o sensibilitate mult mai 
mare, cînd era vorba de povestiri și de cîntece, decit se în- 
tilnea la vecinii lor din Lowlands, dar chiar așa fiind, se gîn- 
dea el, aceasta cu greu putea să justifice stinjeneala cu care 
bătrînul își luă ochii de la aceea care cînta, ca și cum nu ar 
mai fi vrut să le îngăduie să privească o fiinţă aşa de încîn- 
tătoare. Mai puţin încă te-ai fi așteptat ca un chip ce exprima 
miîndrie, chibzuinţă şi deprinderea austeră de a porunci ar 
putea fi atît de tulburat de o întimplare foarte obişnuită. În 
timp ce fruntea se posomora treptat, el își cobori sprincenele 
cărunte şi stuioase, pînă ce acestea aproape îi acoperiră ochii, 
de sub ale căror pleoape părea că lunecă ceva asemănător 
unei lacrimi. Rămase tăcut și nemișcat un răstimp oarecare, 
chiar după ce ultima notă se stinsese. Apoi își înălță capul 
şi, după ce privi o bucată de vreme la Annot Lyle, ca și cum 
ar fi vrut să-i vorbească, se răzgindi brusc și tocmai era gata 
să-i spună ceva lui Allan, cind uşa se deschise şi stăpînul cas- 
telului își făcu apariţia. 


CAPITOLUL X 


Sumbru privea la ei posaca zi ; 

Aspre costiști, şi tristă calea li-i, 

Dar şi mai trist, mai sumbru le-a părut 
Conacul de popas cînd l-au văzut. 


Călătorii, o romanţă 


Angus M'Aulay purta o solie pe care părea că îi este cam 
greu să o comunice, fiindcă, după ce formulase ceea ce avea 
de spus în mai multe chipuri diferite şi le încurcase pe toate, 
reuși, în fine, numai cu anevoinţă să-i aducă la cunoştinţă lui 


îi răspunse doamna : „Binecuvintată fie Sfinta Bridget şi zorii ei, pen- 
tru că, iată, aceștia sint ochii cei negri şi aceasta e privirea de şoim a 
stăpinului meu ucis, şi tu trebuie să fii copila văduvei lui!” Şi ea 
chemă fetele care o însoțeau și le porunci s-o înveșmînteze pe fecioară 
în mătase şi în stofe alese; şi perlele pe care ele i le-au împletit în 
buclele negre  străluceau mai albe ca picăturile de brumă înghe- 
tată. (N.A.) 

Sir Duncan Campbell că acel cavaler care urma să-l înso- 
țească îl aștepta, gata de plecare, şi totul era pregătit pentru 
întoarcerea lor la Inverary. Sir Duncan Campbell se ridică 
foarte supărat; airontul pricinuit de această veste îi alungă 
pînă și amintirea simțămintului de duioșie care-i fusese deș- 
teptat de muzică. 

— Puțin m-am așteptat la asta — zise el, privind cu 
mînie la Angus M'Aulay. Puțin am crezut că se află o căpe- 
tenie în Highland-ul de vest, care, după bunul plac al unui 
saxon, să poitească pe cavalerul din Ardenvohr a părăsi cas- 
telul său, cînd soarele coboară spre asfinţit și mai înainte ca 
a doua cupă să fie umplută. Dar, rămas bun, sir, hrana unui 
necioplit nu-ţi potoleste foamea ! Cînd voi vizita data viitoare 
Darlinvarach, o voi face cu spada scoasă într-o mină și cu 
torta aprinsă în cealaltă. 

— Și dacă vei veni astfel — îi replică Angus — mă jur 
să te primesc cum se cuvine, chiar dacă ai aduce cinci sute 
de Campbelli în sprijin, şi să-ţi ofer o atare petrecere, încit 
să nu mai trebuiască vreodată să te plingi de ospitalitatea din 
Darlinvarach. 

— Oamenii amenințați — zise Duncan — trăiesc mult. 
Vorbești ca un gascon, Angus M'Aulay, acesta e un lucru prea 
binecunoscut, dar oamenii de onoare dispreţuiesc lăudăroşe- 
niile voastre. lar vouă, milord și Allan, care aţi înlocuit pe o 
gazdă necioplită, vă exprim mulțumirile mele. Cit despre tine, 
frumoasă fecioară — zise el către Annot Lyle — primește 
acest mic dar pentru că ai deschis o fintină care fusese de 
mulți ani secată. 

Spunînd acestea, părăsi odaia și porunci slujitorilor săi 
să se adune. Angus, la fel de stinjenit şi minios din cauza 
învinuirii de neospitalitate, care era cea mai mare jignire 
pentru un muntean, nu-l mai urmă pe Sir Duncan în curte. 
Acolo, acesta se urcă pe armăsarul său și era gata de drum, 
îneonjurat fiind de cei şase slujitori și de nobilul căpitan Dal- 
getty (care-l așteptase și el, ținînd de căpăstru pe Gustavus, 
pregătit pentru plecare, cu toate că nu-i pusese chingile pină 
cînd Sir Duncan nu apăruse) și, într-adevăr, îndată după aceea 
călăreții părăsiră castelul. 

Călătoria a fost lungă şi obositoare, dar fără nici una din 
greutăţile aşa de mari pe care i le prevestise Angus M'Aulay. 
De fapt, Sir Duncan era tot timpul foarte grijuliu şi se ferea 
de cărările ascunse care duceau mult mai repede la comitatul 
Argyle, fiindcă ruda și căpetenia lui, marchizul, obișnuia să 
se laude spunînd că nu ar lăsa pe nici un muritor să-i cu- 

noască, nici măcar pentru sute de mii de galbeni, acele trecă- 
tori prin care o oaste vrăjmaşe ar putea pătrunde în ţinu- 
tul lui. 

Sir Duncan Campbell, prin urmare, a căutat să-i înşele 
pe munteni și, luînd-o prin Ţara de Jos, se îndreptă spre cel 
mai apropiat port din vecinătate, unde avea sub comanda lui 
mai multe galere (sau birling'-i, cum erau numite), vase nu- 
mai cu cîte o jumătate de punte. Se îmbarcară, așadar, pe ele, 
împreună cu Gustavus, care într-atit se deprinsese cu tot felul 
de peripeții, încît şi uscatul, și oceanul îi erau la fel de indi- 
ferente, de altminteri ca şi pentru stăpînul lui. 

Viîntul fiindu-le favorabil, îşi urmară drumul cu iuţeală, 
folosind și velele, şi lopeţile, încît, dis-de-dimineaţă, în ziua 
următoare, s-a adus la cunoștința căpitanului Dalgetty, care 
se află într-o cabină mică sub semi-punte, că vasul și ajun- 
sese sub zidurile castelului lui Sir Duncan Campbell. 

Într-adevăr, Ardenvohr se ridica semeţ în faţa lui, cînd 
el se urcă pe puntea galerei. Se vedea un turn pătrat, sumbru 
de o mărime considerabilă şi foarte înalt, situat pe un pro- 
montoriu ce înainta în apa sărată a unui lac sau braţ de mare 
în care ei intraseră seara în ajun. Un zid cu turnuri la fie- 
care colţ înconjura castelul spre uscat, iar în partea dinspre 
lac era zidit așa de aproape de marginea falezei, încît nu lăsa 
loc decît pentru aşezarea unei baterii de șapte tunuri menită 
să apere fortăreaţa de orice ameninţare care i-ar fi putut veni 
din acea parte, deşi, din punctul de vedere al modului de des- 
fășurare a unui război modern, bateria se afla mult prea sus 
pentru a fi cît de cit folositoare pentru apărarea castelului. 

Dinspre răsărit, soarele, care se ridica pe cer din spatele 
vechiului turn, îi arunca umbra uriașă departe de lac, întune- 
cînd şi puntea galeriei, pe care se plimba acum Dugald Dal- 
getty, aşteptind cu nerăbdare semnalul de coborire pe uscat. Sir 
Duncan Campbell, așa cum căpitanul fusese înștiințat de înso- 
ţitorii săi, se şi afla între zidurile castelului, dar nici unul dintre 
ei nu căzu la învoială cu propunerea ostașului de a-l conduce 
pe țărm pînă cind, ziceau ei, nu vor fi primit încuviințarea 
directă sau porunca acelui cavaler din Ardenvohr. 

Scurt timp după aceasta, veni și porunca şi tot atunci se 
apropie și o barcă, cu un cimpoier la pupa purtind pe braţul 


1 Denumirea vine de la un joc gaelic, popular în Scoţia şi Anglia, 
care poartă acest nume (birlinn sau birling) și care se dispută între 
doi parteneri, stînd fiecare în picioare pe un bustean ce pluteşte şi pe 
care ei îl rotesc necontenit. Cel care îşi păstrează poziţia în picioare 
mai mult timp a cîştigat jocul. (N.T.) 

sting emblema din fire de argint a cavalerului de Ardenvohr și 
cîntînd din toate băierile inimii marșul familiei numit „Camp- 
bellii sosesc“1. El venea să-l însoţească pe trimisul lui Montrose 
la castelul Ardenvohr. Distanţa dintre galeră şi plajă era așa 
de mică, încît abia primiseră ajutorul a opt vislași vînjoși, cu 
bonete, tunici scurte şi fustanele de tartan, ale căror sforţări 
urmau să îndrepte barca spre un mic golfuleţ, unde ei obișnuiau 
să tragă la țărm, și mai înainte ca cineva să-și dea bine seama 
că părăsiseră bordul birling-ului, au şi atins malul. Doi din- 
tre vislași, în ciuda împotrivirii lui Dalgetty, îl suiră pe că- 
pitan în Circa unui al treilea muntean şi, trecînd cu el prin 
apă, îl depuseră, fără a-l uda, la poalele stincii pe care se 
înălța castelul. În faţa stîncii se desluşea ceva asemănător cu 
intrarea joasă a unei peşteri, spre care însoțitorii se pregăteau 
să-l zorească pe amicul nostru Dalgetty, cînd acesta, după 
ce reuşi să se descotorosească de ei cu oarecare greutate, le 
ceru stăruitor să-l vadă și pe Gustavus, teafăr debarcat pe 
țărm, înainte de a mai face măcar un singur pas. Muntenii nu 
înțelegeau ce vrea să zică, pînă cînd unul dintre ei, care o ru- 
pea puţin pe englezeşte sau, mai degrabă, se descurca în sco- 
tiana din Lowlands, exclamă : 

— Măi să fie! E vorba de calul ei! De-asta ne bate la 
cap așa, fără rost! 

Protestele şi ocările ce se auziră din partea căpitanului 
Dalgetty au fost curmate numai de sosirea lui Sir Duncan, în 
persoană, la gura peşterii pe care am zugrăvit-o, în scopul de 
a-l pofti pe căpitanul Dalgetty să-i primească ospitalitatea cas- 
telului Ardenvohr, făgăduind solemn, pe onoarea lui, că Gus- 
tavus va fi tratat așa cum se cuvine eroului din care-și trage 
numele, spre a nu mai vorbi de aleasa persoană căreia îi apar- 
ţine acuma. Cu toată această făgăduinţă liniștitoare, căpitanul 
Dalgetty tot s-ar mai fi codit, într-atît de mare îi era neliniș- 
tea cu privire la soarta soţului său Gustavus, dacă doi munteni 
nu l-ar fi apucat de braț, alţi doi împingîndu-l de la spate, în 
timp ce al cincilea striga : 

— Măi să fie! Ce smintit de saxon! N-aude ea cum o 
poitește stăpînul la castelul lui, cu vocea ei scumpă! Și nu-i 
asta cea mai mare cinstire pentru una ca ea?! 

Împins în felul acesta, căpitanul Dalgetty putu doar un 
scurt răstimp să-şi mai îndrepte ochii spre galera pe care îl 
părăsise pe soţul obositoarelor sale campanii ostășeşti. Peste 
cîteva minute numai, se şi pomeni vîrît în bezna adîncă, la 


1 The Campbells are coming. (N.T.) 

picioarele unei scări ce ducea, de la peştera cu intrarea joasă 
pomenită de noi, în sus, încolăcindu-se prin măruntaiele pe 
care natura le hărăzise stincii. 

— Blestemaţi fie sălbaticii din Highlands! murmură că- 
pitanul Dalgetty, cu glas scăzut. Ce-am să mă fac, dacă Gus- 
tavus, care poartă același nume cu nebiruitul leu al Ligii Pro- 
testante, va ologi printre atitea miini nepricepute ! 

— Nu vă temeţi de asta — se auzi vocea lui Sir Duncan, 
care se afla mai aproape decit își închipuia el — oamenii mei 
sint învăţaţi și să se poarte cu caii, şi să-i aducă la țărm, şi 
să-i îngrijească, așa că-l veţi vedea curînd pe Gustavus, la fel 
de teafăr cum era cînd aţi descălecat ultima dată de pe spina- 
rea lui. 

Căpitanul Dalpetty cunoștea prea bine lumea pentru a 
mai incerca să se iîmpotrivească, oricare ar fi fost netiniştea 
pe care nu şi-o putea alunga din inimă. După citeva trepte, 
ceva mai sus, scara se lumina și o uşă cu o portiţă zăbrelită 
îi conduse afară, într-o galerie săpată la exteriorul stineii, 
care avea o lungime de șase pînă la opt stînjeni, și astfel 
ajunseră la a doua uşă de la care drumul reintra în stincă 
și care, de asemenea, era apărată de o intrare cu portcullis’. 

— Un admirabil obstacol — observă căpitanul — şi dacă 
ar mai fi întărit cu un tun de cîmp sau chiar cu citeva mus- 
chete, ar fi aproape îndestulător ca să apere locul contra asal- 
tului vrăjmaș. 

Sir Duncan Campbell nu răspunse la aceasta, dar ceva 
mai tirziu, cind intrară în a doua peşteră, el lovi cu bastonul, 
pe care-l avea în mină, mai într-o parte a ușiţei, apoi în 
cealaltă, și sunetul infundat ce răspunse loviturilor îl făcu pe 
căpitanul Dalgetty să-şi dea seama că un tun era aşezat de 
fiece parte in scopul de a deschide foc asupra galeriei prin 
care trecuseră, deşi ambrazurile, pe unde li se putea da foc 
la nevoie, fuseseră ascunse pe dinafară cu iarbă, brazde de 
pămînt și bolovani. După ce au urcat şi o a doua scară. ajun- 
seră din nou pe o platformă deschisă şi la o galerie expusă 
focului muschetelor sau al tunurilor, dacă niscai oaspeţi veniţi 
cu intenţii vrăjmaşe s-ar fi aventurat mai departe. Un al trei- 
lea grup de trepte tăiate în stincă, întocmai ca și primele, dar 
care nu mai ieşeau în afară, îi conduseră în cele din urmă 
la bateria de la piciorul turnului. Această ultimă scară era, 


1 Grilaj puternic din bare de fier, făcut să alunece de-a lungul 
unor caneluri și pus ca obstacol la intrările clădirilor medievale, putind 
fi ridicat sau coborit în caz de pericol. (N.T) 

de asemenea, îngustă şi înclinată așa de mult, încît, chiar dacă 
nu am pune ia socoteală focul ce ar fi fost îndreptat asupra 
ei, de sus, doar cîțiva oameni înarmaţi cu lănci şi securi ar 
fi putut să ţină piept la citeva sute, fiindcă scara nu îngăduia 
ca două persoane să urce deodată şi nu era ocrotită de nici 
un fel de balustradă sau bară de prăpastia verticală la fundul 
căreia fluxul se rostogolea cu glas de tunet. Așa că, din pri- 
cina acestei precauţii chibzuite, care urmărea ca vechea for- 
tăreaţă celtă să fie bine apărată, o persoană cu nervii slabi 
şi cu un creier supus amețelii ar fi găsit destul de anevoioasă 
încercarea de a intra cu bine în castel, chiar presupunînd că 
nu ar fi întimpinat nici o împotrivire. 

Căpitanul Dalgetty era însă un soldat prea hirşit ca să-i 
mai fie frică sau să mai aibă amețeală, și abia sosise în curtea 
interioară, că se și jură pe Dumnezeu că apărarea castelului 
lui Sir Duncan îi amintește de faimoasa fortăreață Spandau, 
aflată în marca Brandenburg, mai mult decit orice alt loc pe 
care soarta îl împinsese să-l apere în cursul peripeţiilor sale 
de ostaș. Totuşi el osîndi din răsputeri felul de a așeza tunu- 
rile bateriei pe care am descris-o, atrăgînd luarea-aminte că, 
„acolo unde tunurile sînt cocoțate, asemenea unor pescăruși, 
în virful unei stinci, totdeauna ele speriau mai mult prin gă- 
lăgia lor decit prin pierderile sau pagubele pe care le pri- 
cinuiau“. 

Fără să-i răspundă, Sir Duncan îl conduse pe soldat în 
turnul ale cărui sisteme de apărare erau alcătuite din port- 
cullise și uși de stejar închise fără greș cu drugi de fier, dis- 
tanța dintre ele fiind de grosimea unui zid. Dacă n-ar fi sosit 
tocmai atunci într-o sală cu pereţii acoperiți de tapete, este 
neindoios că Dalgetty ar fi urmat să arate ce nu-i plăcea lui 
ca ostaş. Dar vorba i-a fost curmată de vederea unui mic 
prinz ales, pe care îl cinsti cu mare poftă. Abia isprăvi de 
mincat, că şi dădu ocol încăperii, cercetind terenul din jurul 
castelului, cu multă băgare de seamă, de la fiecare fereastră 
a sălii. Pe urmă se reintoarse la jilţ, se aruncă în el şi, lăsin- 
du-se pe spate, își întinse în voie piciorul vînjos, apoi, ples- 
nindu-se peste talpa cizmei cu cravaşa de călărie, după obi- 
ceiurile unui om nu prea binecrescut care vrea să pară 
nestinjenit în societatea unor persoane de rang superior, îşi 
înfăţișă părerea (pe care nu i-o ceruse nimeni) în felul ur- 
mător : 

— Această locuinţă a voastră, Sir Duncan, pot să vă în- 
credinţez de pe acum, are o așezare naturală care pare că se 
poate apăra destul de bine, şi totuşi anevoie poate crede ci- 

neva că un cavaliero de onoare ar izbuti să-şi păstreze faima 
apărînd-o mai multe zile în şir. Fiindcă, Sir Duncan, dacă vă 
face plăcere să băgaţi de seamă, această casă este, ca să zic 
așa, îngrămădită și fără putere în locul unde se află, sau cum 
zicem noi, ostaşii, dominată de movila aceea rotundă, de acolo 
din partea de sus a uscatului, unde un vrăjmaş ar putea să 
aşeze o baterie de tunuri care v-ar sili să cereţi pace în patru- 
zeci şi opt de ore, în afară de cazul cînd Domnul nu s-ar 
milostivi peste măsură săvîrșind vreo minune. 

— Nu există drum — îi răspunse Sir Duncan, întrucitva 
repezit — pe care un tun să poată fi adus spre a fi aşezat 
acolo contra fortăreţii Ardenvohr. Mlaștinile și terenurile mo- 
cirloase din jurul casei mele abia ar îngădui calului şi vouă 
să treceţi, afară doar de cîteva poteci ce ar deveni de nestră- 
bătut în citeva ceasuri. 

— Sir Duncan — zise căpitanul — vă este pe plac să 
credeţi asta, și totuşi, noi, oamenii de arme, spunem că ori- 
unde există o coastă, există totdeauna şi o parte descoperită 
în ceea ce priveşte tunurile şi obuzele, fiindcă, dacă nu pot 
fi transportate pe uscat, ele pot fi lesne aduse pe mare pină 
în vecinătatea locului unde urmează să intre în acțiune. Un 
castel cu o atare poziţie, oricît de sigură ar părea ea, nu poate 
fi socotit cu totul de neluat sau, cum se spune, inexpugnabil, 
fiindcă vă voi aduce ca dovadă, Sir Duncan, că am cunoscut 
douăzeci şi cinci de oameni care, datorită faptului că şi-au sur- 
prins vrăjmaşii prin îndrăzneala atacului lor, au pus mina, 
folosind numai lancea, pe o fortăreață puternică într-aidoma 
Ardenvohr-ului, şi au trecut prin sabie, și au luat prizonieri 
sau ostateci pentru răscumpărare pe apărătorii ei, care erau 
de zece ori mai numeroși. | 

Cu toate că Sir Duncan cunoştea lumea, iar puterea sa 
de a-și ascunde emoţiile era binecunoscută, el păru atins şi 
rănit de aceste reflecţii pe care nechibzuitul căpitan le făcuse 
cu cea mai inconștientă gravitate, căci acesta își alesese su- 
biectul de conversaţie numai din pricină că era unul în care 
putea să strălucească sau, cum se spune, să arate tot ce ştie, 
fără să-și dea seama cituşi de puţin că un astfel de subiect 
nu ar fi la fel de plăcut pentru gazda sa. 

— Pentru a pune capăt acestei discuţii — îi zise Sir Dun- 
can, cu un tremur în voce şi cu o înfăţişare întrucîtva răvă- 
șită — nu este nevoie să-mi spuneţi mie, căpitane Dalsgetty, 
că un castel poate fi luat cu asalt, dacă nu este apărat vite- 
jeşte, sau ocupat prin surprindere, dacă nu e păzit cu grijă. 
Vă încredinţez că această sărmană locuinţă nu se va găsi în 

nici una din situaţiile pomenite, chiar de-ar fi ca asediul să 
fie condus de căpitanul Dalgetty. 

— Cu toate acestea — răspunse încăpăţinatul ofiţer — 
v-aş sfătui, ca prieten, să vă faceți o redută pe acea movilă 
rotundă, cu un şanţ sau tranșeu, care ar putea fi lesne săpat, 
silind la muncă pe ţăranii din împrejurimi. Era obiceiul bra- 
vului Gustavus Adolphus de a lupta la fel de mult cu sapa 
și cu lopata, ca și cu spada, lancea şi muscheta. De asemenea, 
v-aş sfătui să vă întăriţi pomenita redută nu numai cu o 
groapă sau şanţ, dar şi cu un număr de pari sau palisade 
(aici, Sir Duncan, nemaiputind să rabde, părăsi odaia, iar căpi- 
tanul, urmiîndu-l pînă la uşă şi ridicînd vocea în timp ce 
cavalerul se retrăgea, continuă să-l instruiască şi să-l bată la 
cap pînă cînd nu a mai putut fi auzit). Parii ascuţiţi sau pali- 
sadele ar trebui prevăzute, în mod artificial, cu nişte unghiuri 
intrinde, sau deschizături, sau crenele pentru focul musche- 
telor care să bată spre partea de unde ar putea să se ivească 
inamicul... Aici se opri şi zise cu ciudă: Ah, brută de mun- 
tean, bătrînă brută de muntean! Aştia sînt mîndri ca păunii 
și căpăținoşi ca berbecii !... Iată cum a pierdut prilejul de a-şi 
face din casă o fortăreață pe cinste, în care și-ar rupe dinţii 
orice armată care ar ataca-o. Dar văd — urmă el, uitindu-se 
pe fereastră — că l-au adus cu bine pe Gustavus la țărm. Bun 
fîrtat ! L-aş cunoaște dintr-un escadron întreg după felul cum 
își înalţă capul. Trebuie să merg să văd ce fac cu el. 

Dar abia ajuns în curte, în partea ce dădea spre mare, 
tocmai cînd se pregătea să coboare scara, doi munteni santi- 
nele, punîndu-i dinainte securile lor Lochaber, îi dădură de 
înţeles că. dacă mai înaintează, viaţa îi este în primejdie. 

— Diavolo! strigă soldatul. Și nu mi s-a dat nici o pa- 
rolă. N-aş putea scoate nici măcar o silabă din vorbirea lor 
păsărească, chiar dacă un cuvințel m-ar salva de provost- 


marshal’. 


— Voi fi garda voastră, căpitane Dalgetty — zise atunci 
Sir Duncan, care se apropiase de el fără ca soldatul să bage 
de seamă de unde apăruse — vom merge împreună şi vom 


vedea cum este îngrijit armăsarul vostru favorit. 


1 Ofițer făcînd parte din statul-major al unui comandament militar 
şi avînd funcţii polițienești. În marina engleză de azi, același termen 
este folosit pentru ofițerul însărcinat cu paza unui acuzat aparţinind 
tot marinei regale britanice și care este în curs de judecare la curtea 
marţială. (N.T.) 

Ținîndu-se de cuvint, el îl conduse pe căpitan în josul 
scării, spre plajă, și de acolo făcură un mic ocol prin spatele 
unei stinci mari care ascundea grajdurile și alte acareturi ale 
castelului. Căpitanul Dalgetty băgă de seamă că, dinspre us- 
cat, castelul era cu totul inaccesibil din pricina unei riîpe, în 
parte naturală. în parte săpată cu grijă şi muncă grea, în 
aşa fel ca să facă cu putinţă trecerea ei numai peste un pod 
mobil. În ciuda acestui fapt, stărui căpitanul (neluînd în sea- 
mă aerul triumfător cu care Sir Duncan arăta spre mijloace.:e 
lui de apărare), ar fi bine ca un șanț de apărare să fie făcut 
pe Drumsnab (movila rotundă la răsărit de castel), tinind 
seama de faptul că reşedinţa ar putea fi primejduită dintr-acolo 
datorită obuzelor aprinse, trase de un tun după ciudata năs- 
cocire a lui Stephen Bathian, regele Poloniei, cu care prinţul 
a nimicit pe de-a-ntregul măreaţa cetate moscovită a musca- 
lilor. Această năseocire, mărturisea căpitanul Dalgetty, el încă 
nu o văzuse cu ochii lui, dar spunea „că i-ar pricinui o deo- 
sebită plăcere să fie martor la încercarea ei împotriva caste- 
lului Ardenvohr sau a oricărui alt castel de o tărie asemănâă- 
toare“, adăugind că „o încercare aşa de neobişnuită nu ar 
putea decit să procure o negrăită încîntare tuturor admirato- 
rilor artei militare“. 

Sir Duncan Campbell schimbă subiectul discuţiei, ducîn- 
du-l pe soldat la grajduri şi dindu-i voie să-l instaleze pe 
Gustavus, după bunul său plac, aşa cum îi poftea inima. După 
ce-şi îndeplini această datorie cu toată conştiinciozitatea, că- 
pitanul Dalgetty propuse să se întoarcă la castel, adăugind că 
vrea să-şi petreacă timpul rămas pînă la masă (care bănuia 
că va fi pe la amiază), lustruindu-și platoşa, care îndurase 
multe din pricina aerului de mare, lucru ce ar putea să-l scadă 
în ochii lui M'Callum More. Pe cînd se întorceau spre castel, 
e] nu contenea să-i atragă atenţia lui Sir Duncan Campbell 
asupra primejdiei deosebite de care era ameninţat în cazul 
unui atac brusc al vrăjmașului, în urma căruia ar putea fi 
despărţit de cai, vite şi magaziile cu merinde, care i-ar putea 
fi luate spre marea lui pagubă: iată de ce îl implora cu tărie 
să facă un şanţ de apărare pe movila numită Drumsnab și 
iși oferea serviciile sale amicale pentru a-i arăta locul. La 
această povaţă dezinteresată, Sir Duncan nu-i răspunse nimic, 
ci doar îl conduse în odaia ce-i fusese oprită. spunîndu-i tot- 
odată că bătaia de clopot a castelului îi va da de ştire cînd 
masa va fi gata. 

CAPITOLUL XI 


Acesta ţi-e castelul, Baldwin ? Melancolie 

Îşi flutură pe turnuri cernitul ei drapel, 
Întunecînd şi zarea, și marea de sub el. 

De-aş locui aicia, să văd în el pustia, 

Cum urîțește fața naturii ne-ntinate, 

Și-aș auzi de valuri și paseri jalnic cînt, 

M-aș vree atunci mai bine în casă din pămint, 
Tăran sărman, departe de-aceste porți damnate. 


BROWN! 


Bravul maestru de cavalerie şi-ar fi folosit timpul mai 
cu tragere de inimă, iscodind partea exterioară a castelului 
lui Sir Duncan și verificîndu-și propriile sale păreri, în cali- 
tatea-i de militar, cu privire la natura mijloacelor de apărare, 
dar o santinelă voinică ce făcea de gardă la ușa odâăii sale cu 
o secure de luptă Lochaber îi dădu a înţelege prin semne gră- 
itoare că se afla într-un soi de captivitate onorabilă. 

„Este straniu — îşi zicea maestrul de cavalerie în sinea 
lui — ce bine înţeleg acești sălbatici regulile și practica răz- 
boiului. Cine ar fi putut bănui că ei vor cunoaște maxima 
mărețului şi zeescului Gustavus Adolphus, și anume că pur- 
tătorul unei solii de pace trebuie să fie jumătate sol și jumă- 
tate iscoadă ? Și după ce își lustrui platoșa, se aşeză jos să 
socotească la cit se va ridica solda lui de jumătate de dolar 
pe zi, după șase luni de campanie, apoi, după ce o scoase la 
capăt cu problema aceasta, trecu la socotiri şi mai greu de 
înţeles, trebuincioase alcătuirii unei brigăzi de două mii de 
oameni, pe principiul scoaterii rădăcinii pătrate. 

Din aceste meditații a fost trezit de veselul sunet al clo- 
potului de masă; cînd îl auzi, munteanul care-i fusese santi- 
nelă se schimbă pe dată într-un fel de fecior de casă şi-l con- 
duse pînă în sala cea mare, unde o masă cu patru tacimuri 
era o pildă vie pentru ospitalitatea celor din Highlands Sir 
Duncan intră, conducînd-o pe doamna sa, o femeie tristă, ofi- 
lită și înaltă, îmbrăcată în doliu mare. Erau urmaţi de un 
preot presbiterian, în veșmîntul său genovez, cu o tichie de 
mătase neagră ce-i acoperea atit de bine părul scurt tuns, încit 


1 JOHN BROWN (1715—1766) — poet preromantie şi dramaturg 
englez născut în Northumberland şi educat la Vighton. A seris, printre 
altele, poemele Onoare (1743), Libertate (1749), un eseu despre satiră și 
două tragedii : Barbarossa (1754) şi Athelstane (1756). (N.T.) 

aproape că nu i se mai zărea, iar urechile sale descoperite 
ieșeau din plin în vileag dominindu-i întreaga întăţișare. 
Această modă puţin graţioasă era admisă peste tot în acea 
vreme și a dus, în parte, la poreclele de „capete rotunde“, 
„indivizi cu urechile ciulite“ şi așa mai departe, pe care inso- 
lenţa cavalerilor le dădea din belşug potrivnicilor lor. 

Sir Duncan prezentă pe oaspetele ostaş doamnei sale, 
care-i primi salutul formal, cu o reverență mută şi rigidă în 
care cu greu se putea desluși dacă mîndria sau tristeţea își 
avusese partea cca mai de căpetenie. Clericul, care i-a fost 
prezentat apoi, îi aruncă o privire plină de dispreţ şi curiozi- 
tate, amestecate laolaltă. 

Căpitanului, prez bine învăţat cu priviri şi mai rele din 
partea unor persoane şi mai primejdioase, prea puţin îi păsă 
și de uitătura doamnei, și de cea a clericului şi îşi îndreptă 
întreaga ființă spre asaltul unei fripturi uriașe de vacă ce 
aburea la capătul de jos al mesei. 

Dar atacul lui impetuos, cum l-ar fi numit el, a mai ză- 
bovit pînă la săvirșirea unei foarte lungi rugăciuni de bine- 
cuvîintare (la fiecare pauză, Dalgetty manevra cuțitul şi fur- 
culiţa, cu aceeași pasiune cu care ar fi minuit muscheta și 
lancea înainte de atac, dar trebuia să se oprească iar cînd 
prolixul capelan începea o nouă parte a binecuvintării sale). 
Sir Duncan asculta cuviincios, deși: se putea presupune că el 
se alăturase cauzei Convenanterilor mai degrabă din respect 
pentru căpetenia lui decît din devotament pentru cauza liber- 
tăţii sau a presbiteriului. Numai doamna asculta binecuvîn- 
tarea, dind semne ale unei participări sufletești totale. 

Masa s-a luat aproape într-o tăcere cartuziană! pentru că 
nu sta deloc în obiceiul căpitanului Dlagetty să-și folosească 
gura pentru a vorbi cînd putea să se ocupe de altceva mai cu 
folos. Sir Duncan era și el cu desăvirşire tăcut, iar doamna 
și clericul numai din cînd în cînd schimbau citeva cuvinte 
rostite cu voce joasă și greu de prins. 

Dar cînd bucatele au fost luate de pe masă şi înlocuite 
cu băuturi de diferite feluri, căpitanul Dalgetty nu a mai avut, 
în ceea ce-l privea, aceleași motive temeinice ca să tacă şi a 
început să-i plictisească pe ceilalți comeseni. El porni un nou 
atac contra gazdei, reluînd vechiul subiect. 


1 Aparţinînd școlii cartuziene sau din Chartreuse. Aici, în secolul 
al XI-lea, Sf. Bruno a înfiinţat un ordin monahal vestit pentru laco- 
nismul său. (N.T.) 


— Dacă aş ajunge pe acel deal rotund, movilă sau muscel 
numit Drumsnab, aş fi mîndru să schimb citeva cuvinte cu 
domnia voastră, Sir Duncan, despre șanțul ce trebuie făcut 
acolo ; de asemenea, și asupra faptului dacă unghiurile lui să 
fie ascuţite sau obtuze, cu privire la care l-am auzit pe marele 
Velt-mareșal! Bannier susţinînd un documentat punct de ve- 
dere în faţa generalului Tiefenbach în timpul unui armistițiu. 

— Căpitane Dalgetiy — îi răspunse Sir Duncan, foarte 
rece — nu este obiceiul nostru, în Highlands, să discutăm 
probleme militare cu străinii. Acest castel este în stare să 
reziste unui vrăjmaş cu mult mai tare decit oricărei forţe pe 
care nelericiţii gentilomi de la Darlinvarach ar putea s-o 
adune contra lui. l 

Un suspin adînc din partea doamnei însoţi concluzia vor- 
belor soțului, care păreau că-i reamintiseră de anumite împre- 
jurări dureroase. 

— Acela care a dat — zise clericul către ea, cu un ton 
solemn — acela a luat. Facă Domnul, onorabilă doamnă, ca 
să puteţi spune multă vreme: „Binecuvîntat fie în veci nu- 
mele Lui!“ 

La aceste cuvinte ce păreau adresate numai pentru min- 
giierea ei, doamna răspunse printr-o înclinare a capului, mai 
umilă decit cele pe care căpitanul Dalgetty le băgase de 
seamă pină atunci. Socotind că ea este acum într-o toană mai 
bună, el încercă să-i vorbească : 

— Este neindoios şi un lucru foarte firesc ca domnia 
voastră să fiţi adînc mihnită la pomenirea oricăror pregătiri 
de luptă, lucru care, pe cît am băgat de seamă, aduce neli- 
niște printre femeile tuturor naţiilor şi de orice condiţie. To- 
tuşi Pentesilea, în timpurile străvechi, și, de asemenea, Jeanne 
d'Arc şi altele au fost de un soi diferit. Și după cite am aflat 
pe cînd slujeam ducelui spaniol de Alba, odinioară, fetele care 
sprijineau liga urmau tabăra lui, mărșăluind și fiind grupate 
în tertii? (ceea ce noi numim regimente), şi aveau ofițeri și 
comandanţi de sexul lor femeiesc sau, cum am spune noi pe 
limba noastră ostăşească, căpitanul reginelor. Adevărat este 
că ele nu erau fiinţe pe care să le compari cu domnia voastră, 
fiindcă quae quaestum corporibus faciebant, aşa cum spu- 


1 În loc de Feldmarschall, titlu înalt în ierarhia militară germană. 
Căpitanul face o nouă confuzie între Feld (cîmp) și Welt (lume). (N.T.) 

2 Regimente compuse din 3 subunități, în general denumite bata- 
lioane. (N.T.) 

3 Expresie incorectă ; poate fi tradusă cu „cele ce făceau parte 
din aceste corpuri” (în limba latină în original). (N.T.) 

neam noi despre Jean Drochiels la Colegiul Mareschal sînt tot- 
una cu ceea ce francezii numesc courtisanes, iar noi le zicem, 
in scoțiană... 

— Doamna vă va scuti de oboseala unei alte lămuriri, 
căpitane Dalgetty — îl întrerupse gazda, întrucitva cu asprime, 
la care clericul adăugă „că o astfel de discuţie se potriveşte 
mai bine cu ostașii care stau într-un turn de veghe decit cu 
masa unor persoane onorabile şi cu prezența unei doamne de 
obirșie înaltă“. 

— Vă implor iertarea, magistre sau doctore, aut quocunque 
alio nomine gaudes’, fiindcă aș dori să știți că am studiat dis- 
ciplinele cuviinciose — îi răspunse solul, fără să roșească și 
umpliîndu-și o cupă mare cu vin — și nu văd nici un motiv 
pentru dojana domniei voastre, băgînd de seamă că nu am 
pomenit de acele turpes personae?, ca şi cum profesia sau ca- 
racterul lor ar fi fost un subiect demn de conversaţie pentru 
urechile doamnei, ci pur şi simplu par cccidens:, ca să ilus- 
trez chestiunea despre care vorbeam, și anume curajul și în- 
drăzneala lor din fire, fără îndoială mult sporite de împreju- 
vările disperate ale condiţiei lor. 

— Căpitane Dalgetty — îi spuse Sir Duncan Campbell 
pentru a sfirşi odată cu această discuţie — trebuie să vă aduc 
la cunoștință că am unele treburi de pus la cale în seara 
asta, ca să pot pleca miine dimineaţă călare cu dumneavoastră 
spre Inverary, şi de aceea... 

— Să mergi călare alături de această persoană, miine?! 
exclamă doamna. Nu-mi vine a crede că aţi vrut să spuneti 
asta, Sir Duncan, afară numai dacă n-aţi uitat poate că ziua 
de miine este o aniversare tristă și consacrată unei solemnitățţi 
la fel de triste. 

— Nu am uitat — răspunse sir Duncan. Cum ar fi cu 
putinţă să uit vreodată ? Dar timpurile grele prin care tre- 
cem ne silesc să-l trimit pe acest ofițer degrabă la Inverary, 
fără pierdere de vreme. 

— Totuşi sint încredinţată că nu trebuie să-l însoţiţi chiar 
în persoană ? îl întrebă doamna. 

— Ar fi mai bine dacă aş face-o — zise Sir Duncan — 
insă, de bună seamă, pot scrie marchizului, şi eu să mă duc 
a doua zi. Căpitane Dalgetty, vă voi încredința o scrisoare în 


1! Idem : „sau orice alt nume purtaţi” (în limba latină în origi- 
nal. (N.T.) 

2 Persoane nedemne (în limba latină în original). (N.T.) 

3 Din întîmplare (în limba latină în original). (N.T.) 

care voi lămuri marchizului d'Argyle cine sinteţi şi ce însăr- 
cinare aveţi, pentru care lucru am să vă rog să vă pregălili 
ca să plecaţi la drum spre Inverary miine dis-de-dimineaţă. 

— Sir Duncan Campbell — zise Dalgetty — sînt, fără 
îndoială, la bunul plac al domniei voastre în această privinţă, 
totuși am să vă rog stăruitor să vă amintiţi ce pată va cădea 
pe blazonul domniei voastre dacă mi se va întîmpla ceva (de- 
oarece sint un sol de pace şi sub acest titlu acţionez în cazul 
de față) clam, vi, vel precario!; nu vreau să spun că ar putea 
să mi se intimple ceva cu încuviințarea domnici voastre, ci 
mai degrabă datorită lipsei de grijă care se cuvine din partea 
voastră pentru a preîntimpina orice situaţie de acest fel. 

— Mergeţi sub chezășia onoarei mele, domnule — îi răs- 
punse Sir Duncan Campbell — și asta este o chezăşie mai mult 
decit îndestulătoare. Și acum — adăugă el, ridicîndu-se — 
trebuie să vă dau pilda mea ca să vă retrageți. 

Dalgetty se văzu silit să-i urmeze și el pilda, deşi era 
devreme, dar, asemenea unui general dibaci, el folosi orice 
răgaz de întirziere pe care împrejurările i-l hărăzeau. 

— Fiind încredinţat de adevărul cuvîntului de cinste al 
domniei voastre — zise el, umplindu-și cupa — beau în sănă- 
tatea voastră, Sir Duncan, şi pentru urmaşii onorabilei voas- 
tre spiţe. De asemenea, doamnă — continuă soldatul, um- 
plindu-şi iar cupa cu toată iuţeala de care era în stare — 
beau pentru onorabila voastră sănătate şi împlinirea tuturor 
năzuințelor virtuoase... şi, domnule reverend (neuitind să-şi 
urmeze vorbele cu îndeplinirea lor), umplu această cupă pen- 
tru a îneca orice neînțelegere între domnia voastră şi căpi- 
tanul Dalgetty, aș spune mai bine maiorul, și, ţinînd seama 
că ulciorul nu mai are decit o cupă, voi bea şi în sănătatea 
tuturor cavalerilor cinstiţi şi a bravilor soldados... Iar acum, 
carafa fiind goală, sînt gata, Sir Duncan, să însoțesc pe îm- 
puternicitul sau santinela domniei voastre spre culcușul hă- 
răzit mie. l 

El primi încuviințarea. cerută doar de politețe, de a se 
retrage şi o încredințare că. avindu-se în vedere că vinul îi 
era pe plac, o altă carafă din aceeasi recoltă îi va fi trimisă 
în curînd pentru a-l mîngiia în ceasurile de singurătate. 

Abia ajunse în odaia sa, că făgăduiala îi și fu îndepli- 
nită, şi scurt timp după aceea, mîngiierea i-a fost sporită prin 
sosirea unei plăcinte cu carne de căprioară roșiatică, ceea ce 


1 Pe ascuns, prin forţă sau prin rugăminţi (în limba latină în orl- 
ginal). (N.T.) 

l-a făcut să îndure foarte ușor și zăvorul odăii, şi lipsa seme- 
nilor săi. Același servitor, un fel de șambelan, care adusese 
aceste bucate minunate în odaie, îi dădu lui Dalgetty un pa- 
chet, pecetluit şi legat cu un șnur de mătase, după obiceiul 
vremii, adresat, cu multe formule de respect, către Înaltul și 
și Puternicul Prinț Archibald, Marchiz de Argyle, Lord de 
Lorne și așa mai departe. Totodată, șambelanul îi mai aduse 
la cunoştinţă maestrului de cavalerie că urma să plece în zori 
de zi spre Inverary, unde pachetul lui Sir Duncan îi va servi 
de recomandare și bilet de liberă trecere în același timp. Ne- 
uitîindu-și misiunea de a culege informaţii, şi nu numai de 
a se purta ca un simplu trimis, şi dornic, totodată, pentru 
sine însuși, să se încredințeze de ce Sir Duncan îl trimitea 
înainte, fără nici un însoțitor personal, maestrul de cava- 
lerie îl întrebă pe slujitor, cu toată prevederea pe care i-o 
sugera experienţa, care erau pricinile care-l opreau pe Sir 
Duncan acasă în ziua următoare. Omul, care era din Low- 
lands, spuse „că era obiceiul lui Sir Duncan şi al doamnei 
sale să ţină o zi de post negru şi umilinţă întru pomenirea 
zilei cind castelul lor fusese luat prin surprindere și copiii 
lor, în număr de patru, ucişi cu cruzime de o ceată de til- 
hari din Highlands în timpul lipsei lui Sir Duncan, aflat 
atunci într-o expediţie pe care marchizul de Argyle o între- 
prinsese contra clanului Maclean de pe insula Mull“. 

— Într-adevăr — zise soldatul — stăpînul şi stăpîna ta 
au oarecare temei pentru post și umilinţă. Totuși m-aş în- 
cumeta să zic că, dacă ar fi ascultat de sfaturile unui soldat 
hirșit prin toate și tare iscusit în practica apărării unor locuri 
la înălţime, ar fi făcut un șanț pe delușorul acela aflat în 
stinga podului mobil. Și asta pot să ţi-o dovedesc cu ușurin- 
tă, preacinstitul meu amic, închipuindu-ne că această  plă- 
cintă ar fi castelul. Care ţi-e numele, amice? 

— Lorimer, domnule — răspunse bărbatul. 

— Închin în sănătatea ta, cinstite Lorimer. Fii acum cu 
băgare de seamă, Lorimer; dacă ne închipuim că această 
plăcintă este corpul principal al cetăţii sau al locului de 
apărat, şi luînd acest ciolan cu măduvă drept șanțul care 
trebuie făcut... 

— Îmi pare rău, domnule — zise Lorimer, întrerupîn- 
du-l — că nu mai pot rămîne să aud şi restul spuselor voas- 
tre, dar clopotul va suna în curînd. Și cum respectabilul 
domn Graneangowl în persoană, capelanul marchizului, va 
spune rugăciunile familiei, și cum numai şapte din cele 
șaizeci de persoane care slujesc în casă înţeleg scoţiana, ar 

fi foarte rău pentru oricare dintre ei să fie lipsă, iar mie 
mi-ar aduce un mare neajuns în ochii doamnei. Aici se află 
lulele şi tabac, iar dacă mai doriţi ceva, am să vă aduc peste 
două ore cînd se vor termina rugăciunile. 

Spunind acestea, el părăsi odaia. 

Abia plecase, că dangătul grav al clopotului castelului 
și începu să-i adune pe cei ce locuiau acolo. Acestuia îi 
răspunseră în curind glasurile subţiri ale femeilor ameste- 
cate cu glasurile mai groase ale bărbaţilor care vorbeau în- 
tre ei în Earse”, din fundul gitului; ei se zoreau cu totii, 
venind din locuri ferite, de-a lungul unei galerii lungi, dar 
înguste, care servea drept mijloc de comunicare între mai 
multe încăperi, printre care se afla, între altele, și aceea unde 
era găzduit căpitanul Dalgetty. „Se duc ca și cum ar fi 
sunat adunarea la oștire — își zise soldatul. Dacă toţi vor 
asista la această paradă, mă voi uita pe afară, voi lua o 
gură de aer curat şi îmi voi face propriile observaţii cu pri- 
vire la puterea de apărare a acestui loc.“ 

Dînd urmare acestor gînduri, după ce totul se. linişti, 
el deschise ușa camerei și tocmai se pregătea s-o părăsească, 
cînd îl văzu pe amicul său cu securea înaintînd spre el din 
celălalt capăt al galeriei, jumătate fluierînd, jumătate mur- 
murind o melodie gaelică. A fi arătat cu acest prilej vreo 
lipsă de încredere în sine ar fi fost și nepoliticos, şi nici 
nu s-ar fi potrivit cu firea lui de militar, așa că, luîndu-și 
cea mai strașnică mină pe care putea s-o ia într-o astfel de 
împrejurare, căpitanul fluieră o retragere suedeză, pe un 
ton mai puternic decît notele santinelei și, retrăgindu-se pas 
cu pas, plin de nepăsare, ca și cum singurul lui ţel ar fi 
fost să ia doar o gură de aer curat, închise la vreme uşa în 
nasul paznicului, cînd acesta se apropiase la o distanţă de 
numai cițiva pași. 

„E foarte bine — își zise în sine maestrul de cavale- 
rie — asta mă scuteşte de a-mi ţine cuvintul, de vreme ce 
se pun gărzi să mă păzească, și după cum obișnuiam noi 
să spunem la Colegiul Mareschal, fiedes et fiducia sunt re- 


1 Dialect celt. (N.T.) 

lativa 1 dacă el nu se încrede în cuvîntul meu, nu văd cum 
aş fi obligat să mi-l ţin pe al meu, dacă s-ar ivi vreo pricină 
care să mă îndemne s-o fac. Desigur, obligația morală de 
a-ţi ţine cuvintul este slăbită în măsura în care eşti con- 
strîns la asta prin uzitarea forţei fizice.“ 


Astfel, consolindu-se singur cu speculaţiile metafizice, pe 
care le deducea din vigilenţa santinelei sale, maestrul de ca- 
valerie Dalgetty se retrase în odaia sa, unde, cu ajutorul cal- 
culelor teoretice de strategie şi tactică, ajutate, din cînd în 
cînd, de mai multe atacuri practice asupra carafei şi plăcin- 
tei, el îşi petrecu seara pînă cînd se făcu vremea să meargă la 
culcare. În zori de zi a fost trezit de Lorimer, care-i dădu de 
înțeles că, după ce își va isprăvi micul dejun, pentru care 
adusese provizii bogate, călăuza şi calul îl vor aştepta pentru 
călătoria spre Inverary. După ce se sătură cu ospitalierele me- 
rinde ale şambelanului, soldatul se duse să-şi ia calul. Tre- 
cind prin celelalte odăi, îi văzu pe servitori fiind tare ocu- 
paţi ca să îmbrace sala cea mare în postav negru, o ceremonie 
pe care, îşi spunea el, o mai văzuse practicată cînd nemuri- 
torul Gustavus Adolphus zăcea pe catafalc, în castelul Wol- 
gast, și care, prin urmare, își dădea el cu părerea, era semnul 
celei mai nepotolite și adinci dureri. 

Cînd Dalgetty se urcă pe armăsar, el se văzu însoţit, sau 
poate păzit, de cinci sau șase Campbell-i bine înarmaţi şi co- 
mandaţi de unul care, după scutul de la umăr, după pana scurtă 
de cocoş de la beretă, ca și după aerele pe care şi le da, 
părea să fie un dunniewassel (sau un membru de rang su- 


1 Oamenii de profesie militară din acele vremi erau de acord cu 
dependenţa datoriilor de onoare, cum le numeau ei (dependencies of 
honour), de toate argumentele metafizice folosite de mireni sau clerici. 

Ofiţerul englez care l-a luat prizonier pe Sir James Turner în timpul 
retragerii dezordonate de la Uitoxeter i-a cerut cuvintul de onoare 
că nu va trece de zidurile orașului Hull, fără permisiune. „El însuşi 
mi-a adus mesajul — povesteşte Turner. I-am spus că sint gata să fac 
aşa, cu condiţia ca să-și îndepărteze paznicii, pentru fides et fiducia 
sunt relativa? și, dacă are încredere în cuvintul meu, are obligaţia de 
a da dovadă că are încredere în el, altminteri, nu are rost să mi-l cea- 
ră și, în acest caz, ar fi zadarnic să i-l dau și, prin urmare, l-am rugat, 
fie să se încreadă în cuvintul meu, pe care nu-l voi călca, fie în găr- 
zile sale, care presupuneam că nu-l vor trăda. În acest mod am discutat 
cu el, pentru că-l ştiam un cărturar“. (Memoriile lui Turner p. 80). Ofi- 
țerul englez admise puterea raţionamentului, dar acest concis ginditor 
care era Cromwell dădu curînd soluţia dilemei, spunind: „Sir James 
Turner trebuie să-și dea cuvîntul sau să fie pus în lanțuri“. (N.A.) 

2 Credinţa şi încrederea sînt relative (în limba latină în origi- 
aal). (N.T.) 

perior al clanului); și, într-adevăr, după demnitatea com- 
portării sale, nu putea să aibă un grad de rudenie mai înde- 
părtat cu Sir Duncan Campbell decît acela de văr de al zecelea 
sau al doisprezecelea. Dar era peste putinţă să scoţi vreo 
desluşire bună de ceva, fie de la acesta, fie de la oricare alt 
slujitor, întrucît nici comandantul, nici altcineva din ceata 
lui nu vorbea engleza. Căpitanul mergea călare, iar însoți- 
torii lui ostaşi, pe jos, dar aşa era rînduiala călătoriei, și atit 
de numeroase erau predicile pe care drumul le ridica împo- 
triva felului de a umbla călare, încît, departe de a întiîr- 
zia din pricina încetinelii pasului lor, lucru cel mai greu pen- 
tru Dalgetty era mai degrabă să se ţină în rînd cu cei care-l 
călăuzeau. El observă că din cînd în cînd aceștia îl priveau c-un 
ochi pătrunzător, ca și cum îl supravegheau atent să nu cum- 
va să facă ceva sau să fugă, şi odată, cînd rămăsese în urmă 
la trecerea unui pirîu, una dintre călăuze a şi început să sca- 
pere 'amnarul flintei, dindu-i de înţeles că nu i-ar fi prea 
moale dacă ar încerca să se despartă de cei ce-l însoțeau. Dal- 
getty nu prea avea presimţiri bune, văzînd paza așa de severă 
cu care era onorată persoana sa, dar nu exista altă soluţie, 
fiindcă o încercare de a scăpa de însoțitori, într-o ţară ne- 
cunoscută și greu de străbătut, ar fi fost curată nebunie. Așa 
că el își văzu de drum înainte, mergînd încet printr-o pustie- 
tate sălbatică și nemărginită, călărind pe poteci cunoscute 
numai păstorilor şi boarilor, şi trecu, într-o dispoziţie mai 
mult proastă decit voioasă, prin fața multora din acele su- 
blime îmbinări de priveliști de munte, care azi atrag vizitatori 
din toate colţurile Angliei ca să-şi umple ochii cu măreția 
Highlandului, făcîndu-i să-și părăsească palatele pentru o că- 
lătorie prin munţii acestui ţinut. 

În cele din urmă sosiră la ţărmul dinspre miazăzi al no- 
bilului lac pe care este situat Inverary ; şi o goană, în care 
dunniewassel-ul suflă pînă cînd toate stincile şi codrii răsu- 
nară, le sluji drept semnal pentru o galeră cu visle care, por- 
nind dintr-un golfuleţ unde se afla ascunsă, primi grupul la 
bord împreună cu Gustavus. Mai rămîne să adăugăm doar că 
acest deştept animal cu patru picioare, un călător încercat pe 

uscat şi pe apă, pășşi în barcă şi ieşi din ea cu prudenţa unui 
creștin. 

Plutind chiar pe sînul iezărului Fine, căpitanul Dalgetty 
ar fi putut să admire unul dintre cele mai grandioase peisaje 
oferite de natură. Așadar, s-ar fi cuvenit ca el să bage de 
seamă cele două rîuri rivale Aray și Shiray, care se varsă în 
lac, fiecare ieşind dintr-un ascunziş împădurit şi întunecat. 
Și s-ar mai fi cuvenit să bage de seamă, pe poviîrnișul mol- 
com şi dulce care se ridică de la ţărmuri, bătrînul castel gotic, 
cu profilul său felurit, cu zidurile crenelate, cu turnuri şi curţi 
interioare și exterioare, care, din punct de vedere al pitores- 


cului, prezentau un aspect mult mai izbitor decît actuala 
clădire uniformă şi masivă. S-ar fi cuvenit să admire şi acei 
codri întunecaţi care, pe o distanţă de mai multe mile, încon- 
jurau această reşedinţă princiară și puternică, și ochiul său 
ar fi putut să poposească pe romanticul pisc Duniquoich, care 
se ridică pieptiș din lac, înălțiîndu-și fruntea lui golașă pînă 
în negurile cerului, în timp ce un singuratic turn de strajă, 
cățărat pe vîrful lui ca un cuib de vultur, dădea o demnitate 
gravă peisajului prin simțămîntul despre o posibilă primejdie 
pe care-l trezea. Toate acestea şi multe alte privelişti care 
însoțeau tabloul măreț s-ar fi cuvenit să fie observate de 
căpitanul Dalgetty, dacă el n-ar fi fost așa de îngindurat. Dar, 
ca să mărturisim adevărul, bravul căpitan, care nu pusese 
nimic în gură din zori, era îndeosebi interesat de fumul ce se 
înălța din hornurile castelului și trăgea speranţa, pe care fu- 
mul părea s-o îndreptăţească, că va găsi la sosire o cantitate 
îmbelșugată de merinde, așa cum era obișnuit să numească 
proviziile de acest fel. 

Barca se apropie curînd de cheiul colţuros, care pornea 
din orășelul Inverary ca să se termine în iezăr. Oraşul era 
pe atunci doar o îngrămădire primitivă de colibe, cu foarte 
puţine case de piatră printre ele, întinzîndu-se de la malurile 
lacului Fine pină la poarta principală a castelului. Înaintea 
acesteia se petrecea o scenă care ar fi muiat o inimă mai puţin 
aspră sau ar fi putut răzvrăti un stomac mai delicat decît 
acela al maestrului de cavalerie Dugald Dalgetty, proprieta- 
rul de drept al Durmthwachet-ului. 

CAPITOLUL XII 


La uneltiri şi sfaturi rele, bun, 

Sagace, îndrăzneţ, inoportun, 

De ranguri și principii schimbăcios, 
Nu-i place sus, dar nici nu rabdă jos. 


Absalom şi Achitophel! 


Satul Inverary, azi un tîrg în toată puterea cuvîntului, 
era pe atunci o întruchipare a primitivismului din secolul al 
XVII-lea, după aspectul sărăcăcios al caselor şi după ulițele 
întortocheate și nepavate. Dar o caracteristică mai puternică 
şi mai cumplită a locului se ivea acolo unde era piaţa, un 
spaţiu de o lărgime neregulată, la jumătatea drumului între 
port sau radă şi poarta încruntată a castelului, care închidea, 
cu arcadele ei posomorite, cu portculisele și ieșindurile late- 
rale întărite, partea de sus a panoramei. În mijlocul acestei 
pieţe se înălța o spînzurătoare grosolană de care atîrnau cinci 
leşuri'; două, după îmbrăcămintea lor, păreau să fie ale unor 
locuitori de la șes, celelalte trei erau înfăşurate în pleduri 
de munteni. Două sau trei femei ședeau sub furci şi păreau 
că-i jelesc, murmurînd bocete cu glasuri joase pentru cei ră- 
posaţi. Dar s-ar fi zis că spectacolul era prea obișnuit ca să 
mai prezinte vreun interes pentru cei mai mulţi dintre locui- 
tori, care, în timp ce se îngrămădeau să privească ţinuta ostă- 
şească, armăsarul de o mărime neobișnuită şi platoșa lustruită 
a căpitanului Dalgetty, păreau să nu dea nici cea mai mică 
atenţie jalnicei privelişti din piaţa tirgului. 

Solul lui Montrose nu era însă la fel de nepăsător, aşa 
că, auzind cîteva cuvinte englezești rostite de un muntean cu 
înfăţişarea cuviincioasă, îl opri neîntirziat pe Gustavus şi i se 
adresă omului astfel : 

— Armaşul a avut de lucru aici, amice. Aţi putea să-mi 
spuneţi de ce s-au făcut vinovaţi aceşti răufăcători ? 

— Trei gentilomi caterani... Dumnezeu să-i ierte !... (zise 
făcîindu-și cruce) şi doi saxoni au fost puși în laţ pentru că 


1 Motto-ul capitolului este extras din piesa Absalom şi Achitophel, 
scrisă în 1681 de John Dryden (1631—1700), poet, dramaturg și critic, 
cel mai de seamă reprezentant al neoclasicismului englez în a doua 
jumătate a sec. al XVII-lea, „părintele“ criticii literare engleze. Perso- 
nalitatea şi opera literară şi critică a lui Dryden a dominat întreaga 
literatură a perioadei Renașterii, exercitind o puternică influenţă şi asu- 
pra poeziei sec. al XVIII-lea. (N.T.) 

nu au făcut ce le-a cerut M'Callum More — și întorcîndu-i 
spatele, cu un aer de nepăsare, plecă fără a mai scoate un 
cuvint. 

Dalgetty ridică din umeri şi-şi continuă drumul, pentru 
că vărul de al zecelea sau de al doisprezecelea grad cu Sir 
Duncan Campbell dădea semne de nerăbdare. 

La poarta castelului îl aștepta însă alt spectacol la fel de 
cumplit al puterii feudale. În spatele unei îngrădituri sau pa- 
lisade, ce părea că fusese adăugată în ultima vreme sistemu- 
lui de apărare al porţii şi câre era protejată de două piese 
uşoare de artilerie, se afla un mic loc închis pe care se ridica 
un butuc uriaş cu o secure pe el. Ambele erau mînjite de sînge 
proaspăt și o cantitate de rumeguș de fierăstrău supsese și 
ascunsese în parte urmele unei execuţii foarte recente. 

În timp ce Dalgetty privea această nouă unealtă înspăi- 
mîntătoare, călăuza principală îl apucă de poalele hainei şi, 
după cei îi atrase astfel atenţia, clipi arătindu-i cu degetul 
spre o prăjină înţepenită pe palisadă care avea în virf capul 
unui om, desigur cel care fusese decapitat cu puţin timp mai 
înainte. Un riînjet se ivi pe chipul munteanului în vreme ce 
arăta spre cumplita priveliște, ceea ce păru însoţitorului său 
de drum ceva care nu prevestea nimic bun. 

După ce Dalgetty descălecă de pe cal, la poartă, Gustavus 
ii și fu luat fără a i se îngădui să-l însoţească la grajd, după 
cum îi era obiceiul. Acest lucru îi pricinui soldatului o durere 
cum nici vederea uneltelor morţii nu-i pricinuise. „Sărmanul 
Gustavus — își zicea el către sine — dacă mi se va întîmpla 
ceva rău, ar fi fost mai bine să-l las la Darlinvarach decit 
să-l fi adus aici, printre acești munteni sălbatici, care abia 
că deosebesc capul unui cal de coada lui. Dar datoria trebuie 
să facă parte dintre lucrurile cele mai scumpe şi dragi unui 
bărbat : 


Cînd tunurile urlă și steaguri filfiiesc, 

Cei ce vroiesc onoarea, de moarte, nu pălesc; 
Deci, cavaleri, la luptă acum fără răgaz! 

Să ne-apărăm credinţa şi regele viteaz !! 


Astfel, potolindu-și temerile cu sfîrșitul unei balade ostă- 
șești, el își urmă călăuza într-un fel de cameră de gardă, tic- 
sită de munteni înarmaţi. I se spuse că trebuie să rămînă 
acolo pînă cînd solia sa va fi adusă la cunoştinţa marchizului. 


3 Un vechi cîntec de luptă al cavalerilor. (N.T.) 

Pentru a-şi îndeplini însărcinarea în chip mai lesnicios, bra- 
vul căpitan dădu dunniewassel-ului pachetul lui Sir Duncan 
Campbell, arătind prin semne, pe cit îi sta în putinţă, că acesta 
ar trebui depus chiar în mîinile marchizului. Călăuza încu- 
viinţă din cap şi se retrase. 

Căpitanul a fost lăsat cam o jumătate de oră în acest loc, 
suportind cu nepăsare sau răspunzind cu dispreţ la privirile 
cercetătoare și, în același timp, dușmănoase ale gaelilor înar- 
maţi, pentru care înfățișarea şi armele sale erau prilej de 
mare curiozitate, după cum persoana şi ţara lui păreau lucruri 
de batjocură. Toate acestea el le îndură însă cu nepăsare ostă- 
șească, pînă cînd, la sfîrşitul răstimpului pomenit mai sus, o 
persoană intră în încăpere. Era îmbrăcată în catifea neagră şi 
purta un lanţ de aur asemenea unui magistrat de azi din Edin- 
burg (dar care era, de fapt, maimarele feciorilor din casa mar- 
chizului de Argyle); omul îl pofti pe căpitan, cu o gravitate 
solemnă, să-l urmeze pînă la stăpînul său. 

Odăile prin care trecură rînd pe rînd erau pline de sluji- 
tori sau oaspeţi cu înfăţişări diferite, aşezaţi, poate întrucitva 
anume, pentru a-l impresiona pe solul lui Montrose, arătin- 
du-i puterea superioară şi măreția casei rivale Argyle. O primă 
încăpere era înţesată cu feciori de casă, înveșmintaţi în rugi- 
niu şi galben, culorile familiei, care, puşi pe două rînduri, se 
uitau în tăcere la căpitanul Dalgetty pe cînd acesta trecea 
printre şirurile lor. Alta era ticsită de gentilomi din Highlands 
şi de căpeteniile unor clanuri mai mici care își omorau vre- 
mea Jucind şah, table și alte jocuri pe care abia de le între- 
rupeau pentru a privi, curioşi, la străin. O a treia era ocupată 
de ofiţeri şi gentilomi din Lowlands care păreau că aparţin, 
de asemenea, slujitorimii și, în sfîrşit, abia pe urmă ajunseră 
in odaia de primire a marchizului, unde apăru el însuși, înso- 
tit de un curtean!, ceea ce vroia să arate deosebita lui în- 
semnătate. 


Această încăpere, ale cărei uşi cu două canaturi fuseseră 
deschise pentru primirea căpitanului Dalgetty, era de fapt o 
lungă galerie împodobită cu tapiţerii şi cu portretele familiei 
și avind bolta alcătuită din birne de lemn cu goluri între ele, 
capetele birnelor fiind bogat sculptate și cu multe podoabe. 
Galeria primea lumina prin nişte ferestrui gotice, prelungi și 
ascuţite în chip de lance, despărțite între ele de stilpi groşi 
şi avînd vitralii prin care razele soarelui se strecurau înăun- 


1 Levee, în original. Un levee era un curtean însărcinat cu primi- 
rea şi audierea muntenilor care veneau la căpetenia clanului. (N.T.) 

tru mohorite printre capete de bouri și galere, buzdugane și 
paloșşe, insemnele heraldice ale puternicei case Argyle și em- 
blemele inaltelor slujbe moștenite de la străbuni, de justiţiar 
al Scoției și maestru al casci regale, slujbe pe care membrii 
ei le ocupaseră de multă vreme. La capătul de sus al acestei 
galerii măreț împodobite stătea însuși marchizul, în mijlocul 
unui cerc ales de gentilomi din Highlands şi Lowlands, toți 
în veşminte bogate și printre care se aflau şi doi sau trei 
clerici, chemaţi poate spre a da mărturie despre înfocarea 
marchizului pentru cauza Convenantului. 

Marchizul însuși era îmbrăcat după moda acelor vremi, 
pe care Vandyke! a pictat-o așa de des; dar veșmîntul său 
mohorit şi de o aceeași culoare era mai degrabă bogat decit 
vesel. Înfăţişarea sa posomorită, fruntea lui brăzdată şi pri- 
virea-i abătută îl făceau să semene cu un om veșnic frămîntat 
de rezolvarea unor treburi însemnate și care a căpătat, prin- 
tr-o îndelungată obișnuinţă, un aer de gravitate și de taină de 
care nu mai poate să se lepede nici chiar acolo unde nu este 
nimic de tăinuit. Uitătura ochilor, care-i adusese în Highlands 
porecla de Gillespie Grumach (sau cel slut), era mai greu de 
băgat în ssamă cînd privea în jos, ceea ce fusese poate unul 
din temeiurile pentru care luase acest nărav. Ca stat, era înalt 
şi deșirat, dar nu-i lipsea acea demnitate a ţinultei şi a purtă- 
rilor alese ce se potrivea așa de bine rangului său mare. Stă- 
ruia însă ceva de gheaţă în cuvintele lui şi o lucire cumplită 
în privirea sa, cu toate că vorbea şi se purta cu graţia firească 
a unui bărbat cu o înaltă poziţie socială. Era iubit de pro- 
priul clan, a cărui propășire o urmărise îndelung, în aceeaşi 
măsură în care era urit de muntenii din celelalte septuri;, 
fiindcă pe unii îi alungase de pe pămînturile lor, iar ceilalți 
se simțeau în primejdie din cauza uneltirilor şi planurilor pe 
care le punea la cale pentru viitor. În afară de asta, toţi se 
temeau de rangul la care fusese ridicat. | 


Noi am mai remarcat că, arătîndu-se înconjurat de sfet- 
nicii săi, de ofițerii casei și de suita vasalilor, aliaţilor şi de- 
pendenţilor, marchizul Argyle dorea, fără doar şi poate, să 
lase o impresie de neșters căpitanului Dugald Dalgetty. Dar 


1 Van Dyke (1599—1641), pictor flamand, născut la Anvers, elev al 
lui Rubens. Între 1620—1623 îl găsim în Anglia. Pleacă apoi în Italia 
şi Olanda, dar se reîntoarce în Anglia în 1632, devenind pictorul de 
curte al lui Carol I, care îi conferă titlul de cavaler. Pleacă din nou, 
dar se înapoiază în 1641. Între timp se căsătorise cu o scoțiană din cla- 
nul Ruthven. (N.T.) 

2 Clanuri (numire uzitată mai mult în Irlanda decît în Scoţia). (N.T.) 

acest brav soldat își croise drumul său prin luptă, într-o dis- 
ciplină militară sau alta, luînd parte mai tot timpul la Răz- 
boiul de Treizeci de ani în Germania, într-o vreme cînd un 
soldat brav şi biruitor era adeseori un însoțitor al principilor. 
Regele Suediei şi, după pilda sa, chiar cei mai semeţi prinți 
ai imperiului găseau de multe ori că este bine să potolească 
o vrajbă cu demnitate și discreţie, cînd nu puteau satisface 
cererile de bani ale soldaţilor, admiţindu-i în cercul familiar 
al cunoştinţelor lor și dindu-le privilegii neobișnuite. Dugald 
Dalgetty avea cu ce să se laude, fiindcă stătuse alături de 
prinți la ospeţe regeşti şi, prin urmare, nu era o persoană care 
să se sperie nici chiar de prestigiul care-l înconjura pe M'Cal- 
lum More. Într-adevăr, prin firea lui, căpitanul nu se număra 
deloc printre cei mai modești oameni din lume, ci, dimpotrivă, 
avea o părere așa de bună despre sine, încît, în orice compa- 
nie l-ar fi aruncat soarta, se simţea ridicat în proprii săi ochi 
într-un mod corespunzător, așa că se simţea la el acasă în 
cea mai alesă societate ca şi printre ostașii lui de rînd. Buna 
părere pe care o avea despre rangul său îi era mult întărită 
și de ideile pe care le avea despre meseria de ostaş, care, după 
cum spunea tot el, „făcea dintr-un cavaler brav soţul unui 
împărat“. 

__ Iată de ce, cînd fu poftit în odaia de primire a marchizu- 
lui, el porni spre capătul ei, cu un aer în care se putea citi mai 
multă încredere în sine decît graţie, și nu s-ar fi oprit decit 
lîngă persoana marchizului de Argyle înainte de a-i vorbi, dacă 
acesta nu i-ar fi făcut semn cu mina ca. să stea pe loc. Căpi- 
tanul Dalgetty se opri şi, după ce se înclină cu siguranţă și 
plin de sine, se adresă astfel marchizului : | 

— Să vă spun bună dimineaţa, milord... sau mai degrabă 
aș spune bună seara. Beso a usted los manos’, cum obișnuiesc 
să zică spaniolii. 

— Cine sinteţi, domnule, şi care este solia voastră? îl 
întrebă marchizul, pe un ton menit să curme ofensiva de fami- 
liaritate a soldatului. 

— Aceasta este o întrebare frumoasă, milord — replică 
Dalgetty — la care voi da un răspuns, aşa cum se cuvine unui 
cavaler, şi acela peremptorie’, cum obișnuiam noi să spunem 
la Colegiul Mareschal. 


— Vezi cine este şi ce vrea, Neal — spuse marchizul, cu 
asprime, câtre un gentilom care şedea lîngă el. 


1 Vă sărut mîinile (în limba spaniolă în original). (N.T.) 
2 Urgent, fără întîrziere (în limba latină în original). (N.T.) 

— Voi scuti pe onorabilul gentilom de osteneala de a afla 
acestea — urmă căpitanul. Sint Dugald Dalgetty de Drum- 
thwacket, adică ar trebui să mai adaug fost maestru de cava- 
lerie în diferite oști, iar acum maior al nu știu cărui sau al 
cui regiment de irlandezi, şi am venit cu o solie de pace din 
partea unui domn înalt și puternic, măritul James, conte de 
Montrose, și a altor persoane, acum sub arme pentru maiesta- 
tea sa. Aşa că Dumnezeu să apere pe regele Charles! 

— Ştiţi unde vă aflaţi și ce primejdios este să glumiţi cu 
noi, domnule, căci văd că îmi răspundeţi ca și cum aş fi un 
copil sau un nebun ? îl întrebă din nou marchizul. Contele de 
Montrose se află în tovărășşia unor englezi vicleni şi bănuiesc 
că sînteţi unul dintre acei irlandezi renegaţi care au venit în 
această ţară să pirjolească și să ucidă, cum au făcut și sub 
Sir Phelim O'Neale. 

— Milord — replică Dugald Dalgetty — nu sînt un re- 
negat, deşi sînt maiorul unor irlandezi. Pentru asta, domnia 
voastră poate lua mărturie de la nebiruitul Gustavus Adol- 
phus, Leul Nordului, de la Bannier, de la Oxenstiern, de la 
războinicul duce de Saxa-Weimar, de la Tilly, Wallenstein, 
Piccolomini și alţi mari căpitani, unii morți, alţii în viață, iar 
în ceea ce priveşte pe nobilul conte d& Montrose, rog pe dom- 
nia voastră să luaţi aminte că am puteri depline să tratez cu 
voi în numele acestui drept și cinstit comandant. 

Marchizul privi pieziș la înscrisul semnat și sigilat pe 
care căpitanul Dalgetty i-l înmînă şi, aruncîndu-l cu dispreţ 
pe o masă, întrebă pe cei din jurul său ce soartă merită să 
i se dea unui sol care a mărturisit că le este vrăjmaş şi unei 
iscoade a unor viînzători de ţară vicleni care au luat armele 
contra statului ? 

— O spinzurătoare înaltă și o spovedanie scurtă — a fost 
răspunsul prompt al unuia dintre cei de faţă. 

— L-aș ruga pe acel onorabil cavaler care a vorbit ulti- 
mul — spuse Dalgetty — să fie mai puţin grăbit în a trage 
concluzii și, de asemenea, pe domnia voastră să fie mai cu 
cap și să cugete bine înainte de a lua o astfel de hotărire, 
ținind seama că astfel de ameninţări pot să aibă vreo înriu- 
rire numai asupra unor oameni lași şi josnici, şi nu asupra 
oamenilor bravi și războinici, care sînt învăţaţi cu primejdia 
și cu toate treburile de acest soi, ca asedii, bătălii şi asalturi 
de toate felurile. Și deşi nu am cu mine o goarnă sau un steag 
alb, din cauză că armata noastră încă nu-i înzestrată cu tot 
ce îi este trebuincios, totuşi onorabilii cavaleri şi domnia 
voastră trebuie să-mi chezășuiască viaţa, cum se cuvine unui 


142 


crainic care vine cu o propunere de pace sau pentru niscaiva 
tratative. Fiindcă să ştiţi, domniile voastre, chezăşia stă nu 
în vreo fanfară sau goarnă, ce nu sint decît sunet, ci în în- 
crederea pe care o are în ceilalţi partea care trimite solul, 
adică în onoarea acelora cărora le este adresată solia. Cei ce 
m-au trimis sînt pe deplin încredinţaţi că veţi ţine seama de 
acest jus gentium!', precum şi de legile războiului, în persoana 
celui trimis. 

— Nu aţi venit aici ca să ne învăţaţi pe noi legile răz- 
boiului, domnule — zise marchizul — care nici nu se aplică 
răzvrătiţilor şi nesupușilor, ci va trebui să fiţi pedepsit pen- 
tru neobrăzarea voastră cît și pentru nebunia de care aţi dat 
dovadă aducînd un mesaj trădător Lordului Justiţiar? din Sco- 
ţia, căruia datoria îi poruncește să pedepsească o astfel de 
jignire, cu moartea. 

— Gentilomi — zise căpitanul, căruia începea să nu-i mai 
placă întorsătura pe care o luau lucrurile — vă rog să băgaţi 
de seamă că Montrose, contele, vă va ţine pe voi şi domeniile 


voastre răspunzători de orice neajuns care s-ar întimpla atit 
persoanei mele cît și calului meu, ca urmare a unor purtări 
așa de rușinoase ca cele de aici, şi că el va fi îndreptăţit să 
se răzbune, din punct de vedere al legii, asupra persoanelor 
și moșiilor voastre. 

Această ameninţare a fost primită cu un zîmbet dispre- 
țuitor, în timp ce unul dintre Campbell-i replică : „Este tare 
departe pînă la Lochow“, un proverb din moși-strămoși al 
clanului, care vroia să spună că vechile lor moşii lăsate din 
tată în fiu se aflau la mari depărtări ca să poată fi ajunse 
de năvala vrăjmașului. 


— Dar, gentilomi — continuă nenorocosul căpitan, care 
nu voia să fie osîndit mai înainte de a fi ascultat pînă la 
capăt — deși nu-i treaba mea să vă spun cît de departe este 


pină la Lochow, fiindcă sînt un străin pe aceste meleaguri, 
totuși ceea ce atirnă greu în cumpănă este că am oblăduirea 
unui onorabil gentilom, pe numele lui, Sir Duncan Campbell 
de Ardenvohr, care mi-a chezăşuit că îmi voi duce teatăr solia 
la capăt, şi vă rog să mai băgaţi de seamă că, dacă veţi călca 


1 Dreptul internaţional (în limba latină în original). (N.T.) 
2 Justice-General (în engleză). (N.T.) 

legile soliei de pace, îi veţi necinsti cumplit şi onoarea, şi 
numele lui vestit de cavaler. | 

Aceasta părea o veste cu totul nouă pentru mulţi dintre 
gentilomi și ei prinseră a vorbi unul cu altul, iar faţa marchi- 
zului, în ciuda puterii sale de a-şi stăpini orice semne care să 
dea în vileag ce simţea în străfundul inimii, arăta nerăbdare 
şi tulburare. 

— Și-a dat Sir Duncan de Ardenvohr cuvîntul de cinste 
pentru siguranța acestei persoane, milord ? întrebă unul din 
cei ce-l înconjurau, adresîndu-se marchizului. 


— Nu cred — îi răspunse marchizul — dar n-am avut 
încă timp să citesc această scrisoare. 


— Am ruga pe luminăţia voastră s-o facă — spuse un 
altul. dintre Campbelli — numele nostru nu trebuie să fie 
tăvălit în noroi din pricina unui individ ca acesta. 

— O muscă moartă — spuse un cleric — face ca alifia 
spiţerului să miroasă urit. 

— Domnule reverend — zise căpitanul Dalgetty — ţinînd 
seama de înţelesul care poate fi scos din această zicală, vă 
iert nedelicateţea comparaţiei domniei voastre şi, de aseme- 
nea, iert și pe gentilomul cu bonetă roșie pentru cuvîntul în- 
jositor de individ, pe care, cu lipsă de curtenie, mi l-a adre- 
sat. Eu nu sînt unul cărnia i s-ar putea adresa așa ceva, ținînd 
seama că am fost numit camarad de arme de marele Gustavus 
Adolphus, Leul Nordului, și de alţi comandanţi de frunte, și 
din Germania, şi din Țările de Jos. Dar, sprijinindu-mă pe 
chezășia dată mie de Sir Duncan Campbell pentru siguranţa 
persoanei mele, mi-aş pune viaţa zălog că el va adeveri întru 
totul cuvintele mele, cînd va sosi aici miine. 

— Dacă Sir Duncan este așteptat așa de curînd, milord — 
spuse unul dintre mijlocitori — ar fi păcat să rostiţi o astfel 
de osîndă asupra bietului om mai înainte de a sta de vor- 
bă cu el. 

— Pe lingă asta — zise un altul — luminăţia voastră, și 
vă vorbesc cu tot respectul, ar trebui cel puţin să ia cunoş- 
tință de scrisoarea cavalerului de Ardenvohr și să afle în ce 
condiții acest maior Dalgetty, cum își spune el însuși, a fost 
trimis de el aici. 

Se strinseră cu toţii în jurul marchizuiui și sporovăiră 
un răstimp cu voce joasă, şi în gaelică, şi în engleză. Puterea 
patriarhală a căpeteniilor era foarte mare, iar aceca a mar- 
chizului de Argyle, înarmat și cu împuternicirea unei slujbe 
așa de înalte, de împărţire a dreptăţii, moștenită de la stră- 
bunii săi, era despotică peste măsură. Dar se ivesc anumite 
piedici, de un fel sau altul, în cea mai despotică ocirmuire. 
Ceea ce micșora puterea căpeteniilor celtice era necesitatea 
sub care se aflau ei de a împăciui pe supusii lor, care înde- 
plineau porunci mai mărunte, în caz de luptă, și care alcă- 
tuiau un fel de sfat al tribului, în timp de pace. În împreju- 
rarea de faţă, marchizul se văzu silit să audă mustrările acestui 
sfat, sau cum îl numeau ei, Couroultai, pentru nesocotirea nu- 
melui de Campbell, așa că, strecurîndu-se cam rușinat din 
cercul de gentilomi, porunci ca prinsul să fie dus într-un loc 
sigur. 

— Eu şi prins! exclamă Dalgetty, încordindu-se din răs- 
puteri că mai-mai să reușească să scape de cei doi munteni 
care, de cîteva minute, așteptau doar un semn pentru a-l în- 
şfăca, stînd în acest scop chiar în spatele lui. 

Într-adevăr, căpitanul aproape că își recăpătase liberta- 
tea, pe cînd marchizul de Argyle, schimbîndu-se la faţă, se 
dădu înapoi doi paşi, cu mîna încleșştată pe garda spadei, în 
timp ce mai mulţi oameni din clanul său, cu un devotament 
arătat pe dată, se și aruncară între el şi presupusa răzbunare 
a prinsului. Dar gărzile muntene erau prea tari ca să scapi 
așa de uşor de ele, și nefericitul căpitan, după ce se văzu 
lipsit de armelc-i de luptă, a și fost tîrît afară şi condus prin 
mai multe coridoare mohorite spre o poartă zăbrelită în spa- 
tele căreia se afla o alta de lemn. Acestea au fost deschise 
de un muntean bătrîn, cu o faţă îngrozitoare şi cu o barbă 
lungă albă, şi îndată ieşi la iveală o scară foarte înclinată și 
îngustă ce ducea undeva în adînc. Paznicii căpitanului îl îm- 
pinseră două-trei trepte în jos, iar apoi, slobozindu-i braţele. 
îl lăsară să-şi bijbiie drumul pină la fund cum va putea; o 
sarcină ce se dovedi și mai anevoioasă, ba chiar primejdioasă 
după ce fuseră închise pe rînd cele două uși, lucru care îl 
cufundă pe prizonier într-o beznă neagră. 

CAPITOLUL XIII 


Aici, orice străin de vine, 
Plingem de mila lui. 

Doar de nu vine să se-nchine 
La Domn, Stăpinului. 


BURNS! Epigramă cu prilejul 
unei vizite la Inverary 


Căpitanul, după ce se găsi lipsit de lumină în felul pe 
care l-am zugrăvit şi pus astfel într-o situaţie foarte supără- 
toare, continuă să se lase în jos pe scara îngustă şi prăpădită, 
cu toată grija de care era în stare, sperind ca la fund de tot 
să poată găsi vreun locşor unde să-și odihnească oasele. Dar, 
strădania lui nu-i fu de folos, fiindcă în cele din urmă tot calcă 
greșit, din care pricină se prăvăli patru-cinci trepte o dată, 
mult prea repede ca să mai poată rămîne în picioare. Cind 
ajunse la fundul beciului, se poticni de o grămadă moale, care 
se mișcă și scoase un geamăt, fapt ce stăvili în așa fel prăvăli- 
rea căpitanului, încît acesta se văzu azvirlit înainte şi, în 
sfîrşit, căzu în patru labe pe lespezile umede ale unei temnițe. 

După ce Dalgetty își veni în fire, prima lui dorinţă fu să 
întrebe de cine se împiedicase. 

— El era un bărbat acum o lună — îi răspunse o voce 
răguşită şi parcă venind din străfundurile pămîntului. 

— Şi ce este el în clipa de faţă — întrebă Dalgetty — dacă 
socoale că e nimerit să stea pe treapta cea mai de jos, ghe- 
muit ca un arici, încit cavalerii onorabili, întîmplător la strim- 
toare, să-şi rupă nasul prăvălindu-se peste el? 

— Ce este el în clipa de faţă ? repetă vocea. Nu mai este 

decit un trunchi nenorocit, de pe care ramurile au fost rupte 
una Cite una și căruia puţin îi mai pasă cit de repede va fi 
smuls şi tăiat în bucăţi pentru foc. 
' Robert Burns (1759—1796), unul dintre reprezentanţii de frunte 
ai preromantismului şi poeziei scoțiene Volumul său de debut „Poezii 
mai cu seamă în dialectul scoțian — 1786 — e o bună mărturie în 
această privință. Temele poeziei sale sint: dragostea, natura, căminul, 
dar şi „dragostea pentru libertate, aspiraţiile revoluţionare stirnite de 
rəvolutiile americană și franceză, tradiția națională a Scoției. Mai im- 
portantă decit latura sa liric-sentimentală şi cea politică este cea rea- 
list-salirică. (N.T.) 

— Frate — îi spuse Dalgetty — mi-e milă de tine, dar 
patienza!, cum spun spaniolii, dacă ai fi stat neclintit ca un 
buștean sau trunchi, cum singur îţi zici, m-ai fi scutit de niște 
julituri la miini şi genunchi. 

— Eşti un războinic — i-o întoarse celălalt întemnițat — 
cum poţi să te vaiţi de o căzătură de care nici un băiat nu 
s-ar plinge ? 

— Un războinic?! exclamă mirat căpitanul. Și de unde 
știi, mă rog, în văgăuna asta blestemată şi întunecată, că sînt 
un războinic ? 

— Ti-am auzit platoşa zăngănind cînd ai căzut — îi răs- 
punse întemniţatul — iar acum o văd scînteind. Cînd vei sta 
tot așa de mult ca mine în bezna asta, ochii tăi vor putea zări 
şi cel mai mic vierme ce s-ar tiîri pe pardoseală. 

— Aş vrea mai degrabă să mi-i scoată dracul! replică 
Dalgetty. Şi dacă aşa stau lucrurile, aş vrea un laţ scurt de 
funie, o rugăciune de soldat şi un salt de pe scară. Dar ce fel 
de merinde primeşti aici, ce fel de hrană vreau să zic, fratele 
meu de suferinţă ? 

— Piine şi apă, o dată pe zi. 

— Te rog, frate, dă-mi doar un dumicat din codrul tău 
de piine — îi mai zise Dalgetty — sper că vom deveni buni 
firtaţi cîtă vreme vom locui în această ocnă cumplită. 

— Codrul de piine 'şi ulciorul de apă — îi răspunse în- 
temniţatul — se află în colţ, la doi paşi de mina ta dreaptă. 
la-le și să-ţi fie de bine! De hrană pămiîntească, aproape că 
nu mai am nevoie. 

Dalsetty nu mai aşteptă să fie poftit a doua oară, ci bij- 
bîi după ea, o găsi şi începu să îmbuce codrul negru, muce- 
găit. din făină de orz. cu aceeaşi poftă cu care l-am văzut 
altă dată înfulecind bucate mult mai de soi. 


— Această piine — spuse el. vorbind cam nedeslușit 
(fiindcă avea gura plină în tot acest răstimp) — nu e prea 
gustoasă ; totuşi nu e cu mult mai rea decit aceea pe care o 
mîncam la faimosul asediu de la Werben, unde bravul Gus- 
tavus a dejucat toate siorţările vestitului Tilly, acest neînfricat 
erou, care, deși bătrin. a scos din luptă doi regi, și anume pe 
Ferdinand al Boemiei şi pe Christian al Danemarcei. Iar în 
ceea ce priveşte această apă, care nu este una dintre cele mai 
dulci, voi bea-o totuşi pentru grabnica ta slobozire, firtate. 
neuitind-o, bineînțeles. şi pe a mea, şi tare mult aș mai fi 


1 În loc de paciencia (răbdare). (N.T.) 

dorit, măcar în cinstea acestei urări, să fi fost în locul ei niţel 
vin de Rin sau bere spumoasă de Liibeck. 

În timp ce Dalgetty îi da înainte tot așa, dinţii şi măse- 
lele i se ţineau în pas cu limba, așa că isprăvi repede merin- 
dele pe care bunăvoința sau nepăsarea celuilalt le lăsase pe 
seama lăcomiei sale. Cînd această îndeletnicire se sfirşi, ostaşul 
se înveli în pelerina sa și, așezîindu-se într-un colţ al temniţei, 
în așa fel ca să aibă cîte ceva de care să se sprijine în ambele 
părți (pentru că fusese totdeauna un admirator al fotoliilor 
cu rezemători pentru coate, cum spunea chiar el, tocmai din 
tinereţe) începu să-l descoasă pe celălalt întemnițat. 

— Cinstitul meu amic — zise el — tu şi cu mine, fiind 
acum fîrtaţi și la masă, și la dormit, ar trebui să ne cunoaștem 
mai bine. Eu sînt Dugald Dalgetty din Drumthwacket și aşa 
mai departe, maior într-un regiment regal de irlandezi și tri- 
mis cu o solie înaltă al măritului şi puternicului domn James, 
conte de Montrose. Te rog, care ţi-e numele ? 

— Nu ţi-ar folosi decît prea puţin dacă l-ai cunoaşte — 
îi răspunse taciturnul lui soț. 

— Dă-mi mie voie să chibzuiesc dacă e așa — îi răspunse 
soldatul. 

— Bine, fie... Ranald MacEagh mi-e numele, adică Ra- 
nald, Fiul Negurilor. 

— Fiul negurilor ! exclamă Dalgetty. Eu aş zice mai bine 
Tiul beznei. Dar, Ranald, fiindcă acesta ţi-e numele, cum ai 
căzut în mîna oamenilor provostului'? Ce naiba te-a adus 
aici, asta vreau să zic ? 

— Nenorocul şi crimele mele — îi răspunse Ranald. Cu- 
noşti pe cavalerul din Ardenvohr ? 

— Cunosc această persoană onorabilă — zise Dalgetty. 

— Dar ştii unde se află acum? întrebă Ranald. 

— Postind toată ziua de azi la Ardenvohr — îi răspunse 
trimisul — ca să poată benchetui mîine la Inverary ; în care 
ultimă misiune, dacă se va întîmpla să dea greș, învoiala mea 
cu viaţa va atirna numai de un fir de păr. 

— Atunci adu-i la cunoștință că cineva vrea să-i spună 
cine ii este vrăjmașul cel mai rău și amicul cel mai bun — 
zise Ranald. 


— Mărturisesc că aş vrea să transmit o solie mai puţin 
indoielnică — îi replică Dalgetty. Sir Duncan nu este per- 
soana care să se joace cu dezlegatul ghicitorilor. 


| 1 Titlu acordat în Scoţia ofițerului însărcinat cu prinderea, paza 
ŞI executarea vinovaţilor. (N.T.) 

— Saxon laş! îi aruncă întemnițatul. Spune-i că sînt 
corbul care acum cincisprezece ani s-a lăsat pe turnul puterii 
lui și peste ce a lăsat zălog acolo... Eu sînt vinătorul care a 
găsit lupul plecat din vizuina lui de pe stincă şi i-a nimicit 
odraslele... Eu sînt căpetenia cetei care a luat pe neașteptate 
Ardenvohrul... de atunci s-au împlinit ieri cincisprezece ani... 
şi i-a trecut prin sabie pe cei patru copii. 

— Cu adevărat, cinstitul meu amic — zise Dalgetty — 
dacă aceasta este cea mai bună recomandaţie pe care o poți 
da pentru a dobîndi bunăvoința lui Sir Duncan, aș vrea să 
mă scutești de a-i vorbi de tine, ţinînd seama că am băgat 
bine de seamă că şi făpturile din lumea animalelor sînt foarte 
rău pornite împotriva acelora care s-au purtat urit cu puii lor, 
cu atît mai mult orice fiinţă cu minte și creștină, pe deasupra, 
care şi-a avut mica ei familie năpăstuită. Dar te rog să fii 
bun şi să-mi spui dacă ai luat cu asalt castelul, pornind de 
pe deluşorul numit Drumsnab, pe care îl socotesc adevărata 
bază de atac, afară de cazul cînd ar fi apărat de un tranşeu. 


— Ne-am urcat pe creasta zidului pe niște scări făcute 
din joarde mlădioase și lăstari tineri — zise întemniţatul — 
duse sus şi aruncate de-acolo de un flăcău din clanul meu, 
care a slujit şase luni în castel pentru a se bucura într-o 
noapte de o răzbunare fără margini. Bufnița striga în jurul 
nostru, pe cînd noi atîrnam între cer şi pămînt, marea urla 
spărgîndu-se de piciorul stîncii și a rupt în bucăţi luntrea 
noastră ușoară, dar nici un bărbat nu și-a pierdut cumpătul. 
Dimineaţa era singe şi scrum acolo unde fusese pace și ve- 
selie, seara. 

— A fost o camisadă! drăguță, nu mă îndoiesc, Ranald 
MacEagh, un atac foarte reușit şi deloc rău executat. Totuși 
aș fi luat cu asalt casa, pornind de la acel mic delușor numit 
Drumsnab. Dar atacul vostru face parte dintr-un fel de război 
de hărţuire, după obiceiul sciţilor, şi semănînd mult cu cel 
al turcilor, tătarilor şi al altor neamuri asiatice. Dar pricina, 
amicul meu, cauza acestei răzbunări, acea teterrima causa:, 
dacă aş putea să mă exprim așa? Dezvăluie-mi-o, Ranald! 

— Noi am fost prigoniţi de clanul M'Aulay, precum și de 
alte triburi din apus — zise Ranald — pînă cînd pămînturile 
noastre au devenit chiar primejdioase pentru noi. 


1 Atac nocturn în care soldaţii poartă cămăși peste armuri pen- 
tru a se recunoaște ușor unii pe alţii (de la spaniolul camisada deri- 
vat din camisa (cămașă). (N.T.) 

2 Cauza cea mai funestă (în limba latină în original). (N.T.) 

— Aha, da! exclamă Dalgetty. Parcă mi-aduc aminte ca 
prin vis că am mai auzit undeva de asta. N-aţi pus voi piine 
şi brînză în gura unui om care nu mai avea stomac pen- 
tru ele ? 

— Va să zică, ai auzit de răzbunarea noastră contra se- 
mețţului Forester ? vorbi Ranald. 

— Cred că da — răspunse Dalgetty — şi mai cred că nu 
demult. A fost o glumă bună să îndeşi piine în gura unui 
mort, dar întrucîtva prea crudă şi sălbatică pentru moravurile 
civilizate, în afară de faptul că s-a risipit hrana. Am văzut 
asta la un asediu sau la o încercuire, Ranald, cînd un soldat 
ar fi dat orice pentru acea coajă de piine pe care voi aţi arun- 
cat-o în gura unei ţeste fără viaţă ! 

— Noi am fost prigoniţi de Sir Duncan — continuă 
MacEagh — și fratele meu a fost ucis, iar căpăţina lui s-a 
uscat pe meterezele pe care ne-am cățărat; am jurat răzbu- 
nare şi aceasta e o juruinţă pe care n-am călcat-o niciodată. 

— Tot ce se poate — zise Dalgetty — şi un soldat bine 
instruit va mărturisi că răzbunarea este o bucăţică bună, dar 
în ce fel această istorioară va afla o ureche binevoitoare la 
Sir Duncan sau cum te va ajuta asta să te dezvinovăţeşti, eu 
nu prea pricep. Cel mult, ea l-ar putea face să pună o vor- 
buliță pe lingă marchiz ca să-ţi schimbe felul osîndei, adică, 
în loc de spinzurare sau atirnare simplă, să ceară să-ţi 
fringă mădularele, pe o roată sau pe un cerc, cu un fier de 
plug, sau dacă nu așa ceva, să te omoare chinuindu-te în alt 
fel, care depășește puterea mea de pricepere. De aș fi în locul 
tău, Ranald, m-aș face că nici nu-l ştiu pe Sir Duncan, ţinîn- 
du-mi taina pentru mine și plecind pe lumea cealaltă, liniştit, 
prin sufocare, aşa cum au făcut-o şi strămoşii dinaintea ta. 

— Dar ascultă, străine — îi spuse munteanul — Sir Dun- 
can din Ardenvohr a avut patru copii. Trei au murit de jun- 
gherelie noastre, dar al patrulea trăieşte şi cred că mai mult 
ar da cavalerul să-și legene pe genunchi al patrulea copil care 
i-a mai rămas decit să chinuiască aste bătrine ciolane cărora 
prea puţin le pasă de cea mai aprigă potolire a miniei sale. 
Un Singur cuvînt, dacă ar apleca urechea la spusele mele, ar 
putea să schimbe această zi de umilinţă şi post într-o zi de 


mulțumire lui Dumnezeu, de veselie și frîngere a pîinii. O, 
ştiu asta după inima mea! Mai scump mi-e copilul meu Ken- 
neth, care prinde fluturi pe malul Avenului, decit zece fii 
îngropaţi în pămint sau sfişiaţi de păsările văzduhului ! 


150 


— Îmi dau cu părerea, Ranald — continuă Dalgetty — 
că cei trei flăcăi frumușei pe care i-am văzut acolo, în piaţă, 
atirnaţi de cap ca niște pești, te interesează întrucitva. 

Urmă o scurtă pauză mai înainte ca munteanul să răs- 
pundă cu un glas gituit de o emoție puternică. 

— Erau fiii mei, străine, erau fiii mei! Singe din sîngele 
meu... os din osul meu! Iuţi de picior, neabătuţi în îndeplini- 
rea unui ţel, neînvinși de vrăjmași, pînă cînd Fiii lui Diarmid 
i-au copleşit cu numărul! De ce vreau să mai trăiesc fără 
ei ? Bătrinul trunchi ar fi suferit mai puţin dacă ar fi fost 
smuls din rădăcini decît a suferit cînd i-au fost tăiate aceste 
scumpe ramuri. Dar Kenneth trebuie învăţat să se răzbune... 
vulturul cel tînăr trebuie să învețe de la cel bătrin cum să 
se năpustească asupra dușmanilor. De dragul lui îmi voi răs- 
cumpăra viaţa și starea de om slobod, dezvăluindu-mi taina 
cavalerului din Ardenvohr. 

— Poţi să-ți atingi ţinta mai uşor încredinţindu-mi-o 
mie — se auzi o a treia voce, amestecîndu-se în vorbă. 

Toţi muntenii sînt superstiţioși. 

— Vrăjmașul omenirii e în mijlocul nostru! strigă Ra- 
nalăd MacEagh, sărind în picioare. Lanţurile îi zângăniră în 
timp ce se ridică, şi pe cînd se trăgea cît mai departe de lo- 
cul de unde părea să vină glasul, frica lui pusese stăpinire, 
în oarecare măsură, chiar şi pe căpitanul Dalgetty, care în- 
cepu să repete într-un soi de bolmojeală poliglotă tot felul 
de blesteme contra necuratului, pe care le auzise, fără a fi 
însă în stare a-și aminti mai mult de cîteva cuvinte din fie- 
care, amestecate cu diferite cuvinte de rugăciune. 


— In nomine Domine!, cum spuneam noi la Colegiul Ma- 
reschal, santissima madre di Dios?, cum zic spaniolii... alle gu- 
ten geister loben den Herrn, cum spune binecuvintatul psal- 
mist’, în tălmăcirea doctorului Luther. 

—  Încetaţi cu blestemele şi cu rugăciunile! porunci vo- 
cea pe care o auziseră mai înainte. Deşi am venit tainic lingă 
voi, sint muritor ca şi voi, dar ajutorul meu ar putea să vă 
fie de folos în starea în care vă aflaţi acum, numai dacă nu 
sinteţi prea mîndri ca să fiţi sfătuiţi. 


1 În loc de in nomene Domini (în numele Domnului) (în limba 
latină în original). (N.T.) 

2 În loc de santissima madre de Dios (prea sfintă maică a lui 
Dumnezeu) (în limba spaniolă în original) (N.T.) 

3 Împăratul David. (N.T.) 

În timp ce străinul vorbea astfel, trase puţin înapoi ceea 
ce părea un felinar orb, la a cărui lumină slabă Dalgetty putu 
doar să zărească vag că cel care le vorbea și venise în chip 
atit de tainic în mijlocul lor era un om înalt îmbrăcat cu o 
pelerină şi o haină cu bumbi din casa marchizului. Prima lui 
aruncătură de ochi o aţinti spre picioarele necunoscutului, dar 
nu văzu nici laba despicată, pe care legendele scoțiene o atri- 
buie răului vrăjmaş, nici copita de cal, după care necuratul 
este recunoscut în Germania. Prima lui întrebare a fost apoi 
ca să afle cum venise străinul între ei. 

— Fiindcă — urmă el — scîrțiitul acestor drugi de fier 
ruginiţi s-ar fi auzit, dacă uşa ar fi fost deschisă, iar dacă ai 
trecut cu adevărat prin gaura cheii, domnule, fă orice mutră 
vrei, dar nu ești bun să fii înrolat într-un regiment de oa- 
meni vii. | 

— Îmi păstrez taina — îi răspunse străinul — pînă cînd 
vă veți învrednici să vi-l spun, împărtăşindu-mi la rîndul 
vostru cîteva dintr-ale voastre. Şi s-ar putea ca în acest fel 
să mă înduplecaţi şi să vă las să ieşiţi pe unde am intrat eu. 

— Atunci nu poate fi prin gaura cheii — zise Dalgetty — 
pentru că armura mi s-ar înţepeni cînd ar fi să trec, deşi ar 
fi cu putință ca apărătoarea capului să se strecoare prin ea. 
Cît despre taine, nu am nici una care să mă privească, ci nu- 
mai citeva ale altora. Dar spune-ne ce secrete vrei să afli sau, 
cum spunea profesorul Snufflegreek, la Colegiul Mareschal 
din Aberdeen, vorbeşte ca să te putem cunoaşte. 


— Nu cu tine vreau să am de-a face mai întîi — îl repezi 
străinul, întorcindu-și lumina felinarului spre trăsăturile apri- 
ge şi istovite ale munteanului Ranald Mackagh, care, tras 
lingă peretele din partea cealaltă a temniţei, părea încă nedu- 
merit dacă vizitatorul era o ființă vie sau nu. i-am adus 
ceva, prietene — spuse mai departe străinul, pe un ton ceva 
mai blind — ca să-ţi mai alini ultima călătorie; fiindcă, dacă 
urmează să mori mîine, nu-i nici o pricină să nu trăieşti azi. 

— Nicidecum... nu-i nici cea mai mică pricină — replică 
iute căpitanul şi începu să desfacă grăbit conţinutul unui mic 
coșuleț pe care străinul îl adusese sub pelerina sa, în timp 
ce munteanul, fie din bănuială, fie din dispreţ, nu dădea nici 


o atenţie bucatelor bune. În sănătatea ta, amice! zise căpi- 
tanul, care, după ce dăduse gata o halcă uriașă de ied fript, 
trăgea acum o dușcă dintr-o sticlă cu vin. Care e numele 
tău, bunul meu amic ? 


© — Murdoch Campbell, domnule — răspunse servitorul — 
un fecior al marchizului de Argyle şi uneori făcînd pe aju- 
torul de temnicer. 

— Atunci, încă o dată, în sănătatea ta, Murdoch! zise 
Dalgetty. Voi bea acum pentru numele tău adevărat, şi-ţi do- 
resc mult noroc! Acest vin cred că este de Calcavella!. Ei 
bine, cinstite Murdoch, pe cuvîntul meu îţi spun, meriţi să fii 
şef temnicer, fiindcă te-ai arătat de douăzeci de ori mai pri- 
ceput în a hrăni gentilomii onești care sînt amar bătuţi de 
soartă, decit maimarele tău. Piine şi apă? Ruşine lui? A fost 
destul, Murdoch, ca să facă praf bunul renume al temniţei 
marchizului. Dar înţeleg că vrei să stai de vorbă cu amicul 
meu de aici, cu Ranald MacEagh. Nu lua în seamă prezenţa 
mea ; mă voi duce în colțul cela cu coșul şi voi da poruncă 
fălcilor să facă atîta zgomot, ca urechile-mi să nu audă ce 
vorbiţi. 

În ciuda acestei făgăduinţe totuși, veteranul ascultă cu 
multă luare-aminte ceea ce putea să prindă din zbor, fiindcă, 
după cum spunea el, e bine uneori „să ciuleşti urechile, cum 
face Gustavus cînd aude cheia învîrtindu-se în broască“. 

— Îţi dai seama, Fiu al Negurilor — i se adresă Camp- 
bell — că nu vei părăsi niciodată acest loc decît pentru spîn- 
zurătoare ? 

— Cei care mi-au fost cei mai scumpi — îi răspunse 
Mackagh — au pășit pe această cale înaintea mea. 

— Atunci n-ai vrea să faci ceva ca să nu-i urmezi şi tu? 
întrebă vizitatorul. 

Prizonierul se zvircoli în lanţurile sale înainte de a da 
vreun răspuns. 

— Aş face multe — zise el în cele din urmă — nu pen- 
tru propria mea viaţă, ci de dragul zăiogului din valea Strat- 
haven. 

— Și ce-ai face ca să scapi de ceasul cel cumplit ? îl în- 
trebă iar Murdoch. Nu vreau să știu pricina pentru care vrei 
să-l ocoleşti. 

— Aş face tot ceea ce poate face un bărbat, și totuşi, 
după asta, să se mai poată numi om. 

— Te numești tu oare om, tu care ai săvirșit faptele unui 
lup ? îi zise cel care-l întreba. 


— Le-am săvîrşit — mărturisi proscrisul. Dar sînt un om 
asemenea străbunilor mei... cît timp eu și ai mei am trăit sub 


1 Vin dulce portughez a cărui denumire vine de la localitatea 
portugheză Carcavelhos. (N.T.) 


mantia păcii, am fost ca niște mieluşei... ea ne-a fost sfişiată 
şi tu ne numesti lupi! Daţi-ne colibele pe care ni le-aţi ars, 
copiii pe care ni i-aţi ucis, văduvele pe care ni le-aţi info- 
metat... adunați din spinzurătoare şi din pari leşurile schilo- 
dite şi testele albite ale celor dintr-un neam cu mine... daţi-le 
viaţa şi binecuviîntaţi-ne și vă vom fi supuşi și frați... pînă 
atunci, lăsați moartea, şi singele, şi răul să tragă un văl negru 
de despărțire între noi! 

— Așadar, nu vrei să faci nimic pentru a fi slobod ? zise 
Campbell. 

— Orice lucru... în afară de a mă numi prieten al cla- 
nului vostru — îi răspunse Mackagh. 

— Dispreţuim prietenia răufăcătorilor şi a cateranilor — 
i-o întoarse Murdoch — și nu ne-am umili ca s-o avem. Ceea 
ce vreau să ştiu de la tine, în schimbul libertăţii tale, este 
unde poate fi găsită acum fiica și moștenitoarea cavalerului 
din Ardenvohr ? 

— Ca s-o puteți căsători cu vreun cosingean sărântoc 
al mărețului vostru stăpin — zise Ranald — după obiceiul 
Fiilor lui Diarmid ? Nu strigă ruşine, pînă la acest ceas, valea 
Glenorquhy din pricină că aţi silit pe o copilă fără ajutor să 
fie adusă de cei de-un sînge cu ea la curtea maimarelui 
vostru ? N-au fost paznicii ei siliţi s-o ascundă sub un cazan, 
în jurul căruia s-au luptat pînă ce nici unul n-a mai rămas 
ca să povestească ce a fost ? Și n-a fost fata adusă apoi la acest 
castel blestemat și după aceea căsătorită cu fratele lui M'Cal- 
lum More, și astea toate de dragul pămiînturilor ei întinse! ? 


Și chiar dacă povestea ar fi adevărată — zise Mur- 
doch ea a făcut o partidă foarte bună, mai presus de ceea 
ce chiar regele Scoției ar fi putut să-i ofere. Dar asta n-are 
legătură cu ce vorbim noi nici pe departe. Fiica lui Sir Dun- 
can din Ardenvohr este singe din sîngele nostru şi nu este 
o străină ; şi oare cine are drept mai mare să știe de soarta 
ei decit M'Callum More, căpetenia clanului ? 


— Aşadar, din partea lui îmi ceri asta ? întrebă proscrisul. 

Slujitorul marchizului încuviinţă. 

— Și nu-i veţi face nici un rău fetei ? I-am cășunat pînă 
acuma destul rău. 


1 O astfel de povestire a fost transmisă oral despre moştenitoa- 
rea „clanului Calder, care a fost făcută captivă în modul descris şi, 
după aceea, căsătorită cu Sir Duncan Campbell, din care căsătorie îşi 
treg originea Campbellii din Cawdor. (N.A.) 

— Nici un rău, pe cuvîntul meu de creștin — îl încre= 
dinţă Murdoch. 

— Şi răsplata mea va fi viaţa și dreptul de a fi slobod? 
mai întrebă Fiul Negurilor. 

— Așa este învoiala dintre noi — sună răspunsul lui 
Campbell. 

— Atunci află că această copilă pe care am cruțat-o din 
milă cînd am pustiit castelul puternic al tatălui ei a fost cres- 
cută ca o fiică adoptivă a tribului nostru, pină cind ne-a fost 
luată cu forţa, la pasul Balierduthil, de vrăjmașul cel mai 
cumplit şi dușmanul de moarte al clanului nostru, de Allan 
M'Aulay, numit Mină Însiîngerată, şi de călăreţii lui Lennox, 
sub conducerea moștenitorului lui Menteith. 

— A căzut în puterea lui Allan, Mînă Însîngerată ? zise 
Murdoch. Şi trăieşte, ea care era ţinută drept o fiică din tri- 
bul vostru ?! O, desigur că nu! Singele ei a înroșit, fără doar 
și poate, jungherul lui, și tu nu mai ai cu ce să-ţi răscumperi 
nelegiuita ta viaţă. 

— Dacă viaţa mea atirnă de a ei — răspunse proscrisul — 
ea este mintuită fiindcă fata trăieşte, mă tem însă că viaţa 
mea atirnă numai de un fir de păr, de o făgăduinţă plăpindă 
dată de un fiu al lui Diarmid. 


— Această făgăduinţă ţi se va împlini — îi spuse Camp- 
bel] — dacă poţi să-mi dai întăriri câ trăiește şi să-mi spui 
unde este de găsit. 

— În castelul Darnlinvarach — zise Ranald MacEagh — 


sub numele de Annot Lyle. Am auzit adeseori de ea, de la 
cosingenii mei care s-au apropiat iar de codrii unde s-au năs- 
cut, şi nu e mult de cind chiar ochii mei bătrini au văzut-o. 

— Tu ?! zise Murdoch, cu uimire. Tu, o căpetenie a Co- 
piilor Negurilor, ai îndrăznit să te apropii atit de mult de duş- 
manul tău de moarte ? 

— Fiule al lui Diarmid, am făcut mai mult decit asta — 
răspunse semeţ proscrisul. Am fost în sala cea mare a caste- 
iului, sub înfățișarea unui cîntăreţ cu harpă de pe sălbaticele 
fărmuri ale Skianachului. Țelul meu era să-mi implint jun- 
gherul în inima lui M'Aulay, Mină Însingerată, cel în fața 
căruia neamul nostru tremură, şi să-mi primesc apoi soarta 
pe care Dumnezeu va binevoi să mi-o dea. Dar am văzut-o 
pe Annot Lyle chiar în clipa cind mina mea se incleşta pe pră- 
selele jungherului. Ea cinta la clairshach un cintec al Copiilor 
Negurilor pe care il învățase pe cind se afla printre noi. Co- 
drii în care noi am vieţuit aşa de liniştiţi își foşneau frun- 
zişul lor verde în cintecul ei şi riurile noastre erau şi ele 

acolo, cu tot susurul apelor limpezi. Mina mea a lăsat jun- 
gherul, izvoarele ochilor mei s-au deschis şi ora răzbunării 
a trecut... Și acum, spure, fiu al lui Diarmid, nu am plătit 
preţul răscumpărării capului meu ? 


— De bună seamă — replică Murdoch — dar numai dacă 
istorisirea ta este adevărată. Ce mărturii poţi să aduci în spri- 
jinul ci ? 


— Să aduc mărturii?! Cerule şi pămintule! exclamă 
deznădăjduit proscrisul. Uite-l cum și caută să facă în aşa 
fel ca să-și calce cuvîntul ! 

— Nu-i adevărat — se apără Murdoch. Îmi voi ţine pe 
de-a-ntregul făgăduinţa pe care ţi-am făcut-o, dar numai cînd 
mă voi încredința de temeinicia spuselor tale. Acum trebuie 
să schimb citeva vorbe şi cu acela care se află întemnițat 
cu tine. 

— Mincinoşi şi înşelători.... totdeauna aţi fost niște min- 
cinoși şi înșelători! murmură întemniţatul, aruncîndu-se iar 
pe lespezile beciului, într-un acces de deznădejde. 

Între timp, căpitanul Dalgetty, care ascultase cu luare- 
aminte fiecare cuvînt al celor doi, chibzuia de unul singur în 
mintea lui, zicîndu-şi : „Ce Dumnezeu poate să-mi spună omul 
ăsta viclean ? N-am nici un copil al meu, după cite ştiu, nici 
al vreunei alte persoane, ca să-i înșir vreo poveste despre 
una ca asta. Dar să-l las să m-atace... o să vadă el o drăguță 
de manevră, încît mai va pînă să fie el în stare să întoarcă 
flancul unui soldat hîrșit în războaie ca mine. 

Zis şi făcut. Ca şi cum ar fi stat cu lancea în mină să 
apere o breşă făcută de vrăjmaș, aşa aștepta el cu încordare, 
dar fără frică, dezlănţuirea atacului. 

— Sînteţi un om umblat, căpitane Dalgetty — începu 
Murdoch Campbell — şi nu se poate să nu vă aduceţi aminte 
de proverbul nostru scoțian gif-gaf!, care a făcut ocolul lumii 
şi al tuturor oştirilor. 

— Atunci ar trebui să-l cam cunosc — zise Dalgetty — 
fiindcă, în afară de turci, sînt puţine puterile europene la care 
nu am servit ca ostaş; și m-am gîndit citeodată să mai fac 
cite o schimbare, luptînd fie alături de Bethlem Gabor, fie 
de ieniceri. 


— Un bărbat cu experiența voastră şi cu idei lipsite de 
prejudecăţi — vorbi Murdoch — va putea pricepe pe dată 
spusele mele cînd îl întreb ceva ṣi vreau să vă dau a înţelege 


1 în engleza veche ka me ka thee, adică: „servindu-se reciproc 
unul pe celălalt”. (N.A.) 

că libertatea voastră va atiîrna de răspunsurile drepte şi fără 
ascunzişuri cu privire la gentilomii pe care i-aţi părăsit; şi 
anume să-mi spuneți : starea pregătirilor lor, cîţi oameni au, 
ce fel de echipament şi tot ce mai știți despre planul lor de 
bătaie. 

— Numai să vă potolesc curiozitatea şi fără nici un alt 
gînd ? întrebă cu naivitate Dalgetty. 


— Bineînţeles — replică Murdoch. Ce interes ar putea 
să aibă un amărit ca mine în pregătirile lor ? 
— Întreabă-mă atunci — zise căpitanul — şi am să răs- 


pund peremptorie. 

— Cîţi irlandezi ar putea fi în marş ca să se alăture 
răzvrătitului James Graham ? 

— Să tot fie ca la zece mii, dacă nu şi mai bine! 

— Zece mii?! strigă Murdoch, furios. Noi știam că abia 
două mii au debarcat la Ardnamurchan. 

— Atunci știi despre ei mai mult decit ştiu eu — îi răs- 
punse căpitanul, cu tonul cel mai liniștit de pe lume. Nu le-am 
făcut niciodată apelul şi nici măcar nu i-am văzut înarmați. 

— Cîţi oameni ai clanurilor sînt așteptați să sosească ? 

— Cît de mulţi vor putea fi adunaţi — răspunse că- 
pitanul. 

— Daţi răspunsuri cam în doi peri, domnule — zise 
Murdoch. Vorbiţi pe șleau : se vor aduna cinci mii de oameni ? 

— Cam pe-aici pe-acolo — răspunse Dalgetty. 

— Vă jucaţi cu viaţa, domnule, dacă mă luaţi peste pi- 
cior — zise cel ce punea întrebări. E de ajuns să fluier o dată, 
și în mai puţin de zece minute capul o să vă stea cocoţat în- 
tr-un par de pe pod. 

— Dar, ca să vorbim cinstit, Murdoch — i-o întoarse că- 
pitanul — crezi că faci ceva cu cap, întrebîndu-mă tainele 
oștirii noastre în care m-am angajat să slujesc întreaga cam- 
panie ? Dacă aş vorbi, ce s-ar alege de solda mea, de echipa- 
mentul meu şi de eventuala mea parte de pradă? 

— Am să vă spun eu — zise Campbell. Dacă veţi fi îndă= 
rătnic, campania voastră se va sfîrşi cu un marș spre butucul 
de la poarta castelului care şade gata pregătit pentru toţi rău- 
făcătorii, dar dacă veţi răspunde drept la întrebările mele, aș 
putea să vă primesc în serviciul meu... vreau să zic în al mar- 
chizului M'Callum More. 

— E un serviciu bine plătit? întrebă căpitanul Dalgetty, 
făcînd din nou pe naivul. 

— De două ori mai bine ca al vostru, numai să vă reîn- 
toarceţi la Montrose şi să vă preiaceţi doar că ascultați de 
poruncile lui, însă în realitate să ascultați de M'Callum More. 

— Ce ar fi fost să mă fi întîlnit cu tine înainte de a mă 
angaja la el — răspunse cu şiretenie Dalgetty, părînd să chib- 
zuiască o clipă. 

— Nu face nimic, ba, dimpotrivă, e mai bine așa, fiindcă 
pot să vă ofer condiţii mai bune acum, bineînţeles presupu- 
nînd tot timpul că sînteţi de bună-credinţă. 

— De bună-credinţă față de voi, dușmanii regelui, şi tră- 
dător faţă de Montrose — răspunse căpitanul. 

— De bună-credinţă față de cauza religiei şi a bunei rîn- 
duieli care se cuvine — răspunse Murdoch — cauză care sfin- 
ţește orice frămintare ce v-ar putea zbuciuma sufletul dacă 
o veţi servi. 

— Şi marchizul de Argyle... dacă aş intra în serviciul său, 
este un stăpin bun ? întrebă Dalgetty. 


— Cum nu se poate mai bun — îl lăudă Campbell. 
— Şi mărinimos cu ofiţerii săi? urmă căpitanul. 
— Are mina cea mai largă din Scoţia — continuă Mur- 


doch. 

— Cinstit şi drept în angajamentele luate ? îi dădu îna- 
inte Dalgetty. 

— Un nobil mai cinstit nici că s-a născut vreodată — 
răspunse omul din clanul lui. 

— Niciodată n-am auzit atitea lucruri bune despre el — 
replică Dalgetty. Trebuie să-l cunoşti pe marchiz tare bine... 
sau, frăţioare, tu trebuie să fii chiar marchizul în carne şi 
oase ! Lord de Argyle! strigă soldatul, aruncîndu-se cu repe- 
ziciunea fulgerului asupra nobilului deghizat. Te arestez în 
numele maiestăţii sale regele Charles ca trădător al cauzei 
sale ! Dacă vei încerca să strigi după ajutor, îţi voi suci gitul. 

Atacul pe care Dalgetty îl dezlănţui asupra marchizului 
fusese așa de brusc şi neașteptat, încît căpitanul reuşi lesne 
să-l pună cu fața la pămînt pe pardoseala temniţei, ţinîndu-l 
cu o mină în timp ce cu cealaltă îl apucă de beregată, gata să-l 
sugrume la cea mai mică încercare de a striga după ajutor. 


— Lord de Argyle — continuă el, cu deplin sînge rece — 
a venit acum rindul meu să pun condiţiile de predare. Dacă 
mă asculți şi îmi arăţi intrarea secretă prin care ai pătruns 
în temniţă, vei scăpa, cu condiţia de a fi locum tenens’, cum 
spuneam noi la Colegiul Mareschal, pînă cînd temnicerul va 


1 Cel care ţine locul (în limba latină în original). (N.T.) 

vizita prinșii. Dacă nu, am să încep prin a te stringe de git, 
artă pe care am învăţat-o de la un haiduc polonez care a fost 
sclav într-un serai otoman, şi pe urmă voi căuta şi voi găsi 
eu cum să mă descurc. 

— Nelegiuitule ! Doar n-ai de gind să mă omori, cind am 


fost așa de darnic cu tine — murmură îngrozit marchizul. 
— Nu pentru dărnicia ta) milord — i-o întoarse Dal- 
getty — ci mai întîi ca să o învăţ pe luminăţia voastră jus 


gentium faţă de cavalerii care vin aici ocrotiţi de drepturile 
de neatins ale solilor; în al doilea rind, ca să-ţi dau o lecţie 
de cit este de primejdios să propui condiţii dezonorante unui 
soldat de onoare, încercînd să-l abaţi de pe drumul cinstei, 
ca să trădeze stindardul sub care s-a angajat înainte de a-şi 
fi terminat serviciul. 

— Cruţă-mi viaţa — zise Argyle — şi voi face tot ce 
îmi ceri! 

Dalgetty nu slăbi însă deloc strinsoarea de fier din jurul 
gitlejului marchizului, apăsîndu-l în clipa cînd îi punea între- 
bări şi slobozindu-l niţel, doar atita cît să poată să-i răspundă 
la ele. 

— Unde este ușa secretă a temniţei ? întrebă el. 

— Ridică felinarul spre colţul dinspre mina dreaptă și 
vei zări fierul ce acoperă resortul — zise marchizul, abia mai 
sufiind. 

— Pină aici e bine. Unde duce coridorul ? 

— În apartamentul meu privat, în spatele unei tapise- 
rii — răspunse nobilul, zăcind mai departe cu faţa la pămint. 

— De-acolo cum pot eu să ajung la poartă? 

— Prin marea galerie, anticameră, sala de aşteptare a 
feciorilor, marea odaie de gardă... 

— Toate ticsite de soldaţi, slujbaşi și slujitori ? se oţări 
soldatul. Nici gînd de aşa ceva! Asta nu-i de mine, milord ; 
nu există vreo ieşire secretă spre poartă, cum aveţi şi spre 
temniţă ? Am mai văzut de-alde astea în Germania. 

— Există, într-adevăr, o trecere secretă prin capelă — 
zise marchizul — un coridor tainic care se sfirşeşte chiar în 
odaia mea. 

— Şi care este parola ca să treci pragul porţii? 

— Sabia lui Levi — spuse marchizul. Dar dacă ai vrea 
să mă crezi pe cuvîntul meu de onoare, aş merge cu voi doi, 
v-aş escorta prin faţa tuturor gărzilor şi v-aş pune in deplină 
libertate, întăriţi și cu o carte de trecere. 

— Aş putea să mă încred în domnia voastră, milord, dacă 
beregata nu ţi-ar fi înnegrită de strinsoarea degetelor mele 


şi așa stînd lucrurile, besso los manos a usted, cum spune spa- 
niolul. O carte de trecere insă îmi poţi da... există ceva de 
scris în odaia ta ? 

— Desigur, si se află si cărţi de trecere în alb, gata de 


semnat. Te voi însoți acolo numaidecit — zise marchizul. 
— Ar fi prea mare onoarea peniru unul ca mine — re- 


plică Dalgetiy. Domnia voastră va rămîne aici, sub paza dis- 
tinsului meu amic Ranald MacEagh ; deci te rog dă-mi voie 
să te trag pînă acolo unde ajung lanţurile lui. Cinstite Ranald, 
vezi cum Stau lucrurile cu noi. Voi găsi mijlocul, fără doar 
şi poate, ca să te slobozesc. Între timp, fă ceea ce vezi că fac 
eu : apucă strîns cu mina, așa, gitlejul înaltului și preaputer- 
nicului prinţ, sub gulerul ăsta cu dantelă, şi dacă va vrea să 
se zbată sau să strige, nu zăbovi, viteazul meu Ranald, și 
stringe-l fără milă ; și chiar dacă strînsoarea va fi ad deliqu- 
iumi! (asta înseamnă pînă leșină) să nu-ţi pese, Ranald, fiindcă 
ai văzut că hărăzise și gitului tău, şi gitului meu o soartă şi 
mai acătării. 

— Dacă va vrea să se zbată sau să strige, îl sugrum, va 
muri de mîna mea — zise proscrisul. 

— Ai dreptate, Ranald! Bine a zis cine a zis: „Un amic 
învățat cu toate şi care te înţelege de la prima vorbă face 
cît un milion“. 

Astfel, lăsînd paza marchizului în grija noului său fîrtat, 
Dalgetty apăsă pe resortul ce deschidea ușa secretă şi care 
avea balamalele aşa de bine lustruite și unse, că nu se auzi 
nici cel mai mic zgomot cînd canatul se trase în lături. Partea 
cealaltă a ușii era întărită cu drugi și zăvoare puternice, ală- 
turi de care atîrnau și cîteva chei ce păreau să servească la 
deschiderea cătușelor şi a fiarelor sau lanțurilor. O scară în- 
gustă ducea sus, iar zidul cel gros al coridorului, aşa cum 
spusese marchizul, fără să mintă, se sfirșea în spatele tapi- 
seriei din apartamentul său privat. Astfel de comunicaţii erau 
frecvente în vechile castele feudale, dînd putinţa comandan- 
tului fortăreței, asemenea unui al doilea Dionysus, să asculte 
conversațiile întemniţaţilor, ori, dacă avea poftă, să-i viziteze 
deghizat, o încercare ce se sfirșise într-un mod atît de neplă- 
cut, în cazul de faţă, pentru Gillespie Grumach. După ce s-a 
uitat mai întîi cu grijă, să vadă dacă era cineva în odaie, și 
după ce s-a încredinţat că nu era nimeni, căpitanul intră şi 
puse grabnic stăpinire pe una din cărțile de liberă trecere, 
dintre care mai multe se aflau pe masă, pe pumnalul marchi- 


1 Pînă la pierderea cunoștinței (în limba latină în original). (N.T.) 

zului şi pe un şnur de mătase de la draperii, apoi se întoarse 
grăbit în beci. Acolo se opri o clipă la uşă ca să asculte și 
desiuşi vocea pe jumătate sugrumată a marchizului, care-i fă- 
găduia lui MacEagh marea cu sarea ca să-l lase să dea alarma. 

— Nici pentru un codru plin cu cele mai alese căprioare, 
nici pentru o mie de capete de vită — îi răspundea avesta — 
nici pentru toate pămînturile care au văzut vreodată pe un fiu 
al lui Diarmid ca stăpîn al lor, pentru nimic în lume nu mi-as 
călca cuvîntul jurat lui, bravului căpitan cel cu veşmintul 
de fier. 

— Cel cu veşmintul de fier — zise Dalgetty, intrînd — 
s-a legat cu o făgăduinţă faţă de tine, Mackagh, și acest nobil 
lord va fi legat şi el; dar mai întîi să scrie pe această carte 
de liberă trecere numele maiorului Dugald Dalgetiy și al 
călăuzei sale, ori, altminteri, va avea şi el o carte de liberă 
trecere, dar pentru lumea cealaltă ! 

Marchizul scrise şi semnă pe dată la lumina felinarului 
orb, așa cum îi dictă soldatul. 

— Și acum, Ranald — urmă Dalgetty — scoate-ţi veş- 
mîntul de deasupra, vreau să zic pledul, Ranald; şi-l vom 
înveli cu ei pe M'Callum More, ca să-l facem pentru o vreme 
Copil al Negurilor... Așaa, n-am încotro, milord, trebuie să-ţi 
acopăr şi capul ca să te împiedic să strigi înainte de vreme... 
Aşaa, te-am înfăşurat destul... jos miinile sau, pe Dumnezeul 
meu, am să te înjunghii cu propriul tău pumnal drept în 
inimă... așaa, vei fi legat cu mătase, nici mai mult nici mai 
puţin, aşa cum cere rangul tău înalt. Dacă ne-a poruncit o 
masă tirzie, Ranald, şi el va trebui să rabde; la ce oră, bunul 
meu Ranald, venea de obicei temnicerul ? 

— Niciodată mai înainte ca soarele să apună în valuri. 

— Atunci, amice. mai avem trei ceasuri bune la îndemi- 
nă — zise grijuliu! căpitan. În acest răstimp să fac ceva și 
pentru libertatea ta, bunul meu Fiu al Negurilor. 

Și prima lui grijă a fost să privească atent lanţul lui Ra- 
nald.' El se desfăcea cu ajutorul uneia din cheile atirnate în 
spatele uşii secrete. pentru ca marchizul să aibă putinţa, dacă 
îi era pe plac, să dea drumul unui prizonier sau să-l ducă în 
altă parte fără a mai fi nevoit să-l cheme pe temnicer. Pro- 
scrisul îşi întinse braţele amorţite și sări în sus de pe pardo- 
seala celulei, cu bucuria fără de margini a omului care şi-a 
recăpătat pe neașteptate libertatea. 

— Ia haina acestui nobil prins — îl sfătui căpitanul Dal- 
getty — îmbrac-o şi ţine-te îndeaproape în spatele meu. 

Proscrisul se supuse. Urcară scara tainică și, după ce se 
încredințară mai întîi că ușa e bine închisă în urma lor, ajun- 
seră fără piedici în odaia marchizului!. 


CAPITOLUL XIV 


Intrarea, trepte, trepte... dar apoi? 
Și totuşi cel ce piere pe uscat 

Va merge fără hartă, ne-nfricat 
Navigator pe-al mărilor şuvoi. 


Tragedia lui Brennovalt 


— Caută ieşirea secretă prin capelă, Ranald — zise căpi- 
tanul — în timp ce eu mă voi uita repede prin hirtiile astea. 

Vorbind așa, el înhăţă cu o mină un pachet cu hirtiile 
cele mai personale ale lui Argyle, iar cu cealaltă o pungă 
plină cu aur, căci amindouă se aflau în sertarul unei mese 
iscusit împodobite şi care era deschis în chip îmbietor. El nu 
nesocoti apoi să pună mina şi pe o spadă și o pereche de pis- 
toale, pe o cutie cu pulbere și plumbi, lucruri ce atirnau pe 
pereţii odăii. 

— Informaţii şi pradă de război — zise veteranul în timp 
ce vira într-un săculeţ bunurile luate — fiecare cavaler ono- 
rabil ar trebui să facă aşa; primele să fie pentru generalul 
său, cealaltă pentru sufletul lui. Această spadă este o Andrea 
Ferrara, iar pistoalele sînt mai bune ca ale mele. Doar un 
schimb cinstit nu înseamnă tilhărie. Soldaţilor nu li se poate 
pune viaţa în primejdie şi, mai ales, nu le poate fi primejduită 
pe nimic, milord Argyle! Dar uşor, uşor, Ranald. înțeleptule 
Bărbat al Negurilor, ce ai de gînd să faci ? 


Era chiar timpul să-l împiedice pe MacEagh să facă ceea 
ce avea de gînd, fiindcă acesta, negăsind iute trecerea secretă, 


1 Starea plină de primejdii în care trăiau nobilii feudali a dus 
la intensificarea spionajului în castelele lor. Sir Robert Carey pome- 
nește cum și-a pus pelerina unuia dintre temnicerii săi pentru a ob- 
ţine o mărturisire din gura lui Geordie Bourne, prizonierul său, dind 
apoi ordin ca acesta să fie imediat spînzurat, drept răsplată pentru 
sinceritatea lui. Frumosul castel de pe Border, Naworth, are o scară 
secretă care pleacă din odaia Lordului William Howard, pe unde acesta 
își putea vizita temniţa, scară întocmai ca aceea folosită în acest ca- 
pitol de marchizul de Argyle. (N.A.) 

înhăţase o spadă şi un scut și, pe cît se părea, nerâbdător să 
mai zăbovească, se pregătea să intre în galeria cea mare, 
cu scopul lesne de ghicit de a-și croi drum pînă afară prin 
luptă. 

— 'Ţine-ţi firea cit timp trăieşti! îi șopti Dalgetty, apu- 
cîndu-l de braţ şi oprindu-l. Trebuie să stăm ascunși cit vom 
putea. Aşa că mai bine zăvorășşte ușa, ca să se creadă că 
M'Callum More dorește să fie singur... și acum lasă-mă pe 
mine să cercetez niţel unde poate fi ieşirea secretă. 

Uitîindu-se în spatele tapiseriei în diferite locuri, căpi- 
tanul descoperi, în sfirșit, o uşă mascată şi, în spatele ei, un 
coridor șerpuit ce se sfirşea cu o a doua ușă răspunzind ne- 
îndoios în capelă. Dar care nu-i fu mirarea, și de data asta 
una neplăcută, cînd auzi de cealaltă parte a celei de a doua 
uși vocea sonoră a unui cleric care se ruga. 

— lată ce l-a făcut pe netrebnic — zise el — să ne sfă- 
tuiască să apucăm pe drumul ăsta secret. Tare aş avea chef 
să mă-ntorc şi să-i tai beregata. 

Stăpinindu-și însă această pornire, el deschise uşa foarte 
încet ;, uşa dădea într-o galerie zăbrelită (folosită chiar de 
marchiz), cu perdelele lăsate, poate cu scopul de a face lumea 
să creadă că el stătea acolo şi asculta serviciul divin, cînd, de 
fapt, era plecat după treburile lui laice. Nu se afla nimeni în 
acel loc, fiindcă în timpul slujbei familia marchizului (așa 
de mare era respectul faţă de un rang înalt în acele vremuri) 
şedea în altă galerie aflată undeva mai jos faţă de cea a ma- 
relui om. Așa stind lucrurile, căpitanul Dalgetty se hotărî. fie 
ce-o fi, să se ascundă în galerie, după ce închise uşa cu grijă. 

Niciodată (măcar că expresia este poate îndrăzneață) nu 
a fost o predică urmărită cu mai multă nerăbdare şi cu mai 
puţină zidire sufletească, cel puţin din partea celor ce o 
ascultau. Căpitanul auzi: în al șaisprezecelea rînd, în al 
șaptesprezeceleau, în al optsprezecelea şi pentru a conclude, cu 
un simțămînt asemănător unei disperări fără margini. Dar 
nici un om nu poate să dojenească (pentru că predica era una 
de dojană) veșnic, și cuviîntarea s-a sfîrşit în cele din urmă, 
clericul neuitind să facă o plecăciune pînă la pămint în faţa 
galeriei zăbrelite, fără să bănuiască pe cine onora în acest 
chip. Judecind după iuţeala cu care dispăreau, se părea că 
servitorii marchizului erau chiar și mai grăbiţi de a se rein- 
toarce la treburile lor decit nerăbdătorul căpitan. Mai este de 
trebuinţă să adăugăm că lucrul era firesc, întrucît, mulţi din- 
tre ei fiind din Highlands, aveau scuza că nu înțelegeau nici 
măcar un cuvinţel din ce spunea clericul, deoarece slujitorii 

își dăduseră încuviințarea la doctrina lui, numai datorită 
poruncii speciale a lui M'Callum More, și ar fi făcut așa chiar 
dacă predicatorul ar fi fost un imam turc. 

Dar deși adunarea credincioşilor, congregația, se risipi la 
iuţeală, clericul rămase în capelă și, plimbîndu-se în sus și 
în jos prin mijlocul ei, părea să mediteze la ceea ce tocmai 
spusese ori pregătea poate o nouă homilie pentru cea mai 
apropiată ocazie. Deşi îndrăzneţ din fire, totuşi Dalgetty şo- 
văia gindindu-se la ceea ce ar trebui să facă. Timpul însă îl 
împingea de la spate şi fiecare clipă grăbea posibilitatea ca 
fuga lor să fie descoperită de temnicer, care putea foarte bine 
să se ducă în celulă înainte de vremea sorocită și să dea 
peste schimbarea ce fusese săvirșită acolo. În cele din urmă, 
șoptindu-i lui Ranald, care-i urmărea atent toate mișcările, 
să-l urmeze şi să-şi păstreze cumpătul, căpitanul Dalgetty. cu 
un aer foarte studiat, cobori grupul de trepte ce duceau din 
galerie în interiorul capelei. 

Un aventurier cu mai puţină experienţă ar fi încercat să 
se strecoare pe lingă vrednicul cleric cît mai iute cu putință, 
în nădejdea că ar putea trece nebăgat în seamă. Dar căpitanul, 
care avea lămurit în faţa ochilor primejdia de a da greş într-o 
asemenea încercare, păşi cu gravitate spre a-l întiîini pe cle- 
ricul care se plimba chiar în mijlocul capelei şi, scoţindu-și 
boneta, era gata să treacă pe lingă el, după o plecăciune de 
formă. Mare îi fu însă mirarea să vadă că acesta nu era alt- 
cineva decît aceeaşi persoană cu care cinase în castelul 
Ardenvohr ! Totuși Dalgetty își recăpătă sîngele rece și cle- 
ricul nici n-apucă să deschidă gura, că el şi începu să-i 
aducă elogii : 

— N-aş putea să părăsesc această casă mai înainte de a 
vă aduce, preavenerabile domn, umilele mele mulţumiri pen- 
tru homilia pe care astă-seară ne- -ați făcut favoarea de a o 
asculta. 

— Nu am observat, domnule — îi răspunse clericul — 
că eraţi în capelă. 

— A fost dorinţa onorabilului marchiz — zise Dalgetty, 
cu modestie — să-mi ofere un loc în propria sa galerie. Cle- 
ricul se înclină pînă la pămînt la aceste cuvinte, știind că o 
astfel de cinste era făcută numai persoanelor de foarte înalt 
rang. A fost destinul meu, domnule — continuă căpitanul — 
datorită vieţii de pribegie pe care am dus-o, să ascult pre- 
dicatori de diferite religii, de pildă, luterană, evanghelică, 
reformată, calvină și aşa mai departe, dar niciodată nu am 
ascuitat o homilie ca a voastră. 

— Numeşte-o predică, nobile domn — spuse  clericul. 
Asta e expresia bisericii noastre. 

— Predică sau homilie — zise Dalgetty — a fost, cum 
se spune în germana literară, ganz fortre flich', și nu pot 
părăsi acest loc fără să vă mărturisesc emoţiile mele sufle- 
teşti pe care le-am simţit în timpul prelegerii voastre așa de 
ziditoare, și acum mă doare pină în adincul inimii că ieri, în 
timpul mesei, am putut spune cite ceva care să calce aparent 
respectul datorat unei persoane ca domnia voastră. 

— Vai, nobile domn — zise clericul — ne întilnim în 
această lume ca într-o vale a umbrelor, neștiind pe cine.ne 
va scoate întimplarea în cale. Acesta este adevărul, și nu e 
un lucru de mirare, așadar, dacă noi luăm cîteodată peste pi- 
cior persoane faţă de care ar trebui să avem tot respectul. 
Desigur, domnule, v-aş fi luat mai degrabă drept un profan 
răuvoitor decit o persoană credincioasă, cum vă dovediţi, și 
care cinstește pe marele stăpîn chiar în persoana celui mai 
umil dintre servitorii săi. 

— Este totdeauna obiceiul meu să mă port astfel, prea- 
învăţate domn — îi răspunse Dalgetty — pentru că în slujba 
nemuritorului Gustavus... dar vă rețin din meditaţiile voastre... 
(dorința lui de a vorbi de regele Suediei fiind deodată înă- 
bușită de necesitatea momentului). 

»— Nicidecum, vrednicul meu domn — îi răspunse cle- 
ricul. Care erau, vă rog, poruncile în această privință ale 
marelui prinț, a cărui memorie este aşa de scumpă inimilor 
protestante ? 

— El dăduse porunci, domnule reverend, ca tobele să 
bată şi pentru rugăciunea de dimineaţă, şi pentru cea de 
seară, ca pentru paradă, cu sfinţenie; ca să nu mai vor- 
besc de faptul că, dacă un soldat trecea pe lingă capelan 
fără să-l salute, era pedepsit să călărească o oră pe iapa 
de lemn pentru neobrăzarea lui. Și. acum, domnule, vă doresc 
bună seara, fiindcă sînt silit să părăsesc castelul, cu o carte 
de liberă trecere dată de M'Callum More. 

— O clipă numai, domnule — zise predicatorul. Nu pot 
face nimic prin care să-mi arăt respectul pentru un discipol 
al marelui Gustavus şi pentru un așa de bun cunoscător al 
artei de a predica ? 

— Nimica, domnule — îi răspunse căpitanul — doar dacă 
voiţi să-mi arătaţi drumul cel mai scurt spre poartă şi dacă 
ați avea bunăvoința — mai adăugă el, cu cea mai mare în- 


3 În loc ce ganz vortrefflich (întru totul minunată). (N.T.) 

drăzneală — să chemaţi un servitor care să-mi aducă armă- 
sarul meu sur... să-i zică doar Gustavus şi calul va ciuli 
urechile... fiindcă nu ştiu unde sînt grajdurile castelului și 


călăuza mea — mai zise el, arătindu-l pe Ranald — nu 
vorbește engleza. 
— Mă grăbesc să vă fiu de folos — răspunse clericul. 


Drumul spre poartă duce afară prin această trecere lătural- 
nică. 

„Acum — îşi zise căpitanul sie însuşi — Dumnezeu să-i 
binecuvînteze deșertăciunea. Mi-era tare teamă că voi fi ne- 
voit să plec fără Gustavus“. 

Într-adevăr, așa de bine își îndeplini capelanul făgăduinţa, 
spre folosul unui atît de bun judecător de predici cum îl 
socotea el pe căpitan, că, în timp ce Dalgetty vorbea cu san- 
tinelele de pe pod, arătîndu-le cartea de trecere și dindu-le 
parola : Sabia lui Levi, un slujitor îi şi aduse calul, gata 
înșeuat pentru călătorie. În alt loc, apariţia neașteptată a 
căpitanului, după ce fusese trimis la închisoare, în faţa tuturor, 
ar fi iscat bănuieli și cercetări, dar ofiţerii şi slujitorii mar- 
chizului erau așa de obișnuiți cu politica atit de tainică dusă 
de stăpinul lor, încît nici nu le putea trece vreodată altceva 
prin minte decit că ostașul fusese slobozit şi trimis cu o 
solie de taină chiar de stăpinul lor. Fiind încredinţaţi de asta 
şi primind și parola cuvenită, i-au lăsat lesne trecerea liberă. 

Dalgetty călări încet prin oraşul Inverary, proscrisul 
urmindu-l pe jos, ca un paj. Trecînd pe lingă spînzurătoare, 
bătrînul privi trupurile atirnate acolo şi-şi frinse mîinile. 
Privirea și gesturile sale au durat numai o clipă, dar arătau o 
durere de nedescris. Pe dată însă venindu-și în fire, Ranald 
șopti ceva uneia dintre femei, care, asemenea lui Rizpahi, 
fiica lui Aiah, păreau ocupate să privegheze şi să jelească 
victimele nedreptăţilor și ale cruzimii feudale. Femeia tresări 
auzind vocea lui aşa de cunoscută ei, dar pe dată se stăpini 
şi se întoarse să-i răspundă printr-o uşoară înclinare a ca- 
pului. 

Dalgetty îşi continuă drumul spre ieșirea din oraş, nești- 
ind ce ar fi mai bine să facă: să încerce să pună mîna pe 
o barcă, să năimească una sau şi mai bine să ia calea codrului 
și să se ascundă acolo de urmăritori ? În primul caz, el s-ar fi 
expus unei urmăriri imediate de către galerele marchizului, 


! Personaj biblic ai cărei fii au fost spînzuraţi de gibeoniţi. Săr- 
mana mamă le-a păzit cu credinţă leșurile pentru a nu fi mincate de 
păsările cerului sau fiare. (N.T.) 

galere care stăteau gata de plecare, cu provele îndreptate 
spre vint, și ce reuşită de scăpare ar fi putut să spere el, 
aflindu-se într-o barcă obișnuită de muntean ? Dacă s-ar fi 
oprit la ultima soluţie, şansa lui de a se hrăni sau de a se 
ascunde în acele pustietăţi sălbatice sau necunoscute era mică 
de tot. Orașul rămase în urma lui, dar în ce parte s-o ia ca 
să fie mai sigur, nu putea să se hotărască și începu să-și dea 
seama că, scăpind din temniţa de la Inverary, oricît ar fi 
părut cuiva de grozav acest lucru, el nu îndeplinise decit 
partea cea mai uşoară a unei sarcini foarte anevoioase. Dacă 
puneau din nou mina pe el, soarta lui era pecetluită, fiindcă 
lovirea și festa pe care o jucase unui om așa de puternic și 
răzbunător nu putea fi pedepsită decit printr-o moarte grab- 
nică. În timp ce el chibzuia la aceste lucruri descurajatoare 
și privea în jur, cu o înfățișare care-i arăta limpede nehotă- 
rirea, Ranald MacEach îl întrebă deodată pe ce drum vroia 
să apuce. 

— Ei, tocmai aici e buba, onestul meu firtat — îi răspunse 
Palgetty. Este întrebarea la care nu-ţi pot da un răspuns. Cu 
adevărat încep să fiu de părerea, Ranald, că mai bine aş fi 
stat acolo să mă hrănesc cu piine neagră și să beau apă din 
ulcior pînă cînd Sir Duncan ar fi sosit, fiindcă acesta, pentru 
onoarea lui, s-ar fi zbătut, fără doar şi poate, să mă scape. 

— Saxonule — îi zise MacEagh — să nu-ţi pară rău că 
ai schimbat pîinea păcătoasă din temniţă cu aerul curat al 
stării de om slobod. Mai presus de orice, să nu-ţi pară rău 
că ai ajutat un Fiu al Negurilor. Lasă-mă să-ţi fiu călăuză şi 
mă pun chezaș cu capul meu pentru viaţa ta. 

— Poţi să mă câălăuzești teafăr prin acești munţi, ca să 
mă întorc îndărăt la armata lui Montrose? îl întrebă nein- 
crezător ostașul. 

— Pot — îi răspunse MacEagh — nu se află bărbat care 
să cunoască trecătorile, peșterile, văile, desişurile și văgâunile 
de pe povirnișurile munţilor, așa cum le cunose Copiii Ne- 
gurilor. În timp ce alţii se tirăsc pe faţa pămîntului ca niște 
viermi, ale noastre sînt văile prăpăstioase ale munţilor semeţi, 
locul de naștere al primăverilor sălbatice. Nici unul din co- 
poii lui Argyle nu poate să ne urmărească vreodată cu iuţeala 
cu care te voi călăuzi eu. 

— Așa spui, cinstite Ranald? replică Dalgetty. Păi 
atunci mă las în seama ta, pentru că sînt sigur că nu voi 
salva corabia niciodată dacă eu îi voi fi cîrmaciul pe aceste 
meleaguri necunoscute mie. 


167 


Plecară. Proscrisul îl conduse, credincios spuselor sale, 
prin pădurea de care erau înconjurați pe o distanță destul 
de mare, cu pas atît de zorit, încît îl sili pe Gustavus să 
meargă într-un trap susținut, şi scurtă drumul de nenumă- 
rate ori, şi făcu atitea ocoluri și cotituri, că în curînd căpi- 
tanul Dalgetty nu-și mai dădu seama unde se află, și toate 
cunoștințele lui despre cele patru puncte cardinale nu îi mai 
erau de nici un folos. În cele din urmă, cărarea, din ce în ce 
mai prăpăstioasă, se termină printre desișuri şi copăcei. Vu- 
ietul unui pîrîu iute se auzea în vecinătate, pămîntul devenea 
nesigur pe alocuri, în alte părți mlăștinos şi aproape că nu 
mai era deloc bun pentru a merge călare. 

— Cum naiba o să ne urmăm drumul? zise Dalgetty. 
Mi-e teamă că va trebui să mă despart de Gustavus. 

— Să nu-ţi pese de cal, o să-ţi fie înapoiat peste puţină 
vreme — îl încredinţă proscrisul. 

După ce vorbi astfel, el fluieră şi un flăcău, jumătate 
îmbrăcat în tartan, jumătate gol, avînd părul zburlit legat cu 
o îișie de piele ca să-i ferească faţa şi capul de soare și vreme 
rea, slab și hămesit, după înfățișare, cu ochii săi cenușii săl- 
batici atît de mari, că păreau să ocupe un loc de zece ori 
mai mare decit acela ce le era hărăzit de obicei pe chipul 
omenesc, se tiri afară, la fel ca o fiară sălbatică, dintr-un 
desiş de rugi si mărăcini. 

— Dă îlăcăului calul — îl sfătui Ranald MacEagh. Viaţa 
iți atirnă de asta. 

— Ah! Ah! exclamă deznădăjduitul veteran. Eheu ! cum 
obișnuiam să spunem noi la Colegiul Mareschal, trebuie nea- 
părat să-l las pe Gustavus sub o astfel de îngrijire? 

— Eşti smintit de pierzi vremea ? îl dojeni călăuza. Sîn- 
tem noi pe pămintul unui prieten, ca să te desparţi de cal ca 
şi cum ţi-ar fi frate? Îţi spun că-l vei avea din nou; dar 
chiar dacă n-ai mai vedea animalul niciodată, nu e mai bună 
viața decit cel mai bun mînz pe care o iapă l-a născut vreo- 
dată ? 

— Şi asta e adevărat, onestul meu amic — suspină Dal- 
getty — dar dacă ai şti cit prețuieşte Gustavus şi ce isprăvi 
am săvirșit noi doi, şi cîte am îndurat împreună... Uite cum 
se întoarce îndărăt să se uite la mine. Poartă-te bine cu el, 
bunul meu amic fără nădragi, și te voi răsplăti din belşug. 
Vorbind astfel și tot mormăind ca să-și înghită miîhnirea, el 
iși întoarse ochii de la această priveliște care-i sfişia inima şi 
îşi urmă călăuza. 

Dar, ca să-şi urmeze călăuza, nu era lucru ușor, și în 
curind acest lucru cerea mai multă sprinteneală decit se vă- 
dea a fi în stare chiar un soldat obișnuit cu marşurile cum era 
căpitanul Dalgetty. După ce se despărţi de bidiviu, el trebui 
să coboare, chiar de prima oară, numai agăţindu-se ici-colo 
de citeva crengi sau de rădăcinile copacilor ieşite afară din 
pămint, cam la o adincime de opt picioare, pe valea unui pi- 
riu, de-a lungul căreia Fiul Negurilor îl călăuzea în sus. Pie- 
tre uriaşe, peste care se cățărau de-a bușilea, desișuri de spini 
şi ruguri prin care trebuiau să se tirască, stinci pe care abia 
te puteai urca pe o parte, cu mare caznă și chin, ca pe urmă 
să te cobori, la fel de anevoie, pe partea cealaltă ; toate astea 
şi multe alte piedici erau învinse de munteanul desculț și 
pe jumătate gol, cu o ușurință şi o iuţeală care trezeau mirarea 
şi invidia căpitanului Dalgetty, fiindcă acesta, împovărat de 
coif, de cămașa de zale şi de platoşe, ca să nu mai pomenim 
de cizmele sale grele de călărie, se văzu în cele din urmă 
așa de istovit de oboseală şi de piedicile drumului, că se aşeză 
jos pe o piatră să-și mai tragă sufletul, în timp ce-i lămurea 
lui Ranald Mackagh diferenţa dintre a călători expeditus! şi 
impeditus?, așa cum cele două expresii militare erau înţelese 
la Colegiul Mareschal din Aberdeen. Singurul răspuns al 
munteanului a fost să-și pună mina pe braţul soldatului și 
să arate ceva îndărăt spre direcţia vintului. Dalgetty nu zări 
nimic, pentru că ei coboriseră mult și se aflau în fundul unei 
văgăuni întunecoase. Dar, în cele din urmă, el putu să audă 
deslușit, în depărtări, sunetul lugubru al unui clopot mare. 


— Asta înseamnă că s-a dat alarma — zise el. Este clo- 
potul de asalt, cum spun germanii. 
— El bate pentru ora morții tale — îi răspunse Ranald 


— dacă n-ai să mai poţi să mă însoţești niţel mai departe. 
Căci, orideciteori a sunat dangătul acestui clopot, un om brav 
şi-a dat duhul. 

— Adevăr grăiești, Ranald, credinciosul meu amic — 
zise Dalgetty — nu voi tăgădui că aceasta ar putea să fie şi 
soarta mea în curînd, fiindcă sint atît de istovit (deoarece, 
așa cum ţi-am explicat, sint impeditus, căci dacă aş fi fost 
expeditus, nu mi-ar fi păsat de nici un exerciţiu pedestru, 
încit cred că mai bine m-aș ascunde într-unul din aceste tu- 
fișuri şi aş sta liniștit acolo să primesc ceea ce zeiţa Fortuna 


1 Fără bagaje, uşor, slobod (în limba latină în original).. (N.T.) 
2 Încărcat cu bagaje, stiînjenit, împiedicat (în limba latină în ori- 
ginal). (N.1.) 

îmi va trimite. Te rog, onestul meu amic Ranald, să ai grijă 
de tine şi să mă laşi pe mine în voia soartei mele, aşa cum 
Leul Nordului, nemuritorul Gustavus Adolphus, în veci neui- 
tatul meu stăpin (de care trebuie să fi auzit cu siguranţă și 
tu, Ranald, deşi de altcineva poate că nici n-ai auzit), a spus 
ducelui de Saxa-Lauenburg, Francis Albert, pe cind zăcea 
rănit de moarte pe plaiurile de la Lutzen. Și nici să nu dis- 
perezi, gîndindu-te dacă voi scăpa teafăr, Ranald, fiindcă să 
știi că am mai fost într-o strimtoare tot așa de mare în Ger- 
mania... în special, mi-amintesc că în acea cumplită bătălie 
de la Nerlingen... după care mi-am schimbat slujba... 

— Dacă ai vrea să salvezi viața fiului tatălui tău şi să-i 
ajuţi copilul să iasă din impas, nu ţi-ai irosi vremea cu po- 
vești despre cele întîmplate odinioară — zise Ranald, ară- 
tîndu-se tot mai nerăbdător din pricina vorbăriei căpitanului 
— sau dacă picioarele ar putea s-o ia din loc la fel de repede 
cum îţi merge limba, ai putea să-ţi odihnești capul pe o 
pernă aemiînjită de sînge, în noaptea asta. 

— Este ceva ce se aseamănă cu iscusința militară în tot 
ce spui — i-o întoarse căpitanul — deși cam grosolan și fără 
obraz rostită faţă de un ofiţer de soi. Dar cred că e bine să 
iertăm asemenea nesocotinţe în timpul unui marș, după pilda 
îingăduinţelor date de romani în timpul Saturnaliilor!, fiindcă 
așa este obiceiul în oștirile tuturor naţiunilor. Şi acum, ia-ţi 
din nou slujba, amice Ranald, fiindcă mi-am tras sufletul sau, 
ca să ţi-o spun mai lămurit: I prae, sequor’, cum obişnuiam 
să spunem noi la Colegiul Mareschal. 

Înțelegînd ce vrea să zică mai degrabă după gesturi decit 
după vorbe, Fiul Negurilor trecu din nou înainte ca să-i arate 
drumul, cu o siguranţă ce nu dădea greş și care părea ase- 
menea unui instinct, peste coclauri felurite şi din ce în ce 
mai anevoioase de trecut, peste stiînci sfărîmate cum numai cu 
reu îşi poate inchipui cineva. Tirindu-şi cizmele ca de plumb, 
ingreunat de platoşele de la șolduri, de mănușşile de fier, că- 
maşa de zale şi plăcile ce-i apărau spatele, ca să nu mai po- 
menim de vesta de bivol pe care o purta sub toate aceste 
armuri, vorbind într-una despre vechile sale fapte de arme, 
deși Ranald nu-i dădea nici cea mai mică atenţie, căpitanul 
Dalgetty izbutea să-și urmeze călăuza, dar la mare distanţă, 
cînd deodată au auzit lătratul puternic al unui ciîine de vi- 


3 1 În timpul acestor sărbători anuale, sclavii luau masa cu stă- 
Dini „A și puteau spune orice despre aceştia fără a fi pedepsiţi. (N.T.) 
2 Mergi înainte, te voi urma (în limba latină în original). (N.T.) 

nătoare, zgomot adus la urechea lor de o pală de vint; lătra- 
tul răsuna ca acela al unui copoi ce adulmecase mirosul 
pradei. 

— Ah, blestemat copoi negru! exclamă Ranald. Tu al 
cărui gitlej niciodată nu a vestit ceva bun pentru un Copil al 
Negurilor, piază rea pentru cine ţi-aude lătratul! Ne-ai și 
găsit urma? Eh, dar ai sosit prea tirziu, cîine întunecat al 
beznei, fiindcă, iată căprioara a ajuns la vizuina ei! 

Spunind asta, el fluieră abia auzit şi i se răspunse la fel 
de lin din virful unei trecători, în susul căreia urcau de 
cîtva timp. Grăbind pasul, ei ajunseră pe un muscel, unde 
luna, care acum răsărea strălucitoare şi limpede, îi arătă lui 
Dalgetty o ceată de vreo zece-doisprezece munteni şi cam 
tot atîtea femei şi copii. Ranald MacEagh a fost primit de 
aceştia cu o izbucnire atit de mare de bucurie, că însoţitorul 
său şi-a dat lesne seama că cei ce îi înconjurau nu puteau fi 
alţii decît Copiii Negurilor. Locul unde îşi încropiseră sălașul 
se potrivea de minune şi cu numele, și cu obiceiurile lor. Era 
un colţ de stincă aplecat mult în afară, în jurul căruia şerpuia 
o cărare foarte îngustă și prăpăstioasă, pe care o puteau ţine 
sub observaţie din diferite puncte de pe poziţia unde se aflau. 

Ranald. vorbi îngrijorat şi grăbit copiilor din tribul său, 
şi oamenii veniră pe rînd să dea mina cu Dalgetty, în timp 
ce femeile. zgomotoase în recunoştinţa lor, se îmbulzeau în 
jurul lui, sărutindu-i chiar marginea veșmintului. 

— Ei îţi jură credinţă — îl lămuri Ranald MacEagh — 
drept recunoștință pentru fapta bună pe care ai făcut-o azi 
pentru tribul lor. 

— Destul, Ranald! zise soldatul. Spune-le că-i destul, 
zi-le că nu-mi place siringerea de mină, fiindcă lucrul acesta 
amestecă funcţiile şi gradele în serviciul ostăşesc, cît despre 
sărutarea mănușilor de fier, a puldroanelor și a altora ca aces- 
tea, toate imi amintesc că nemuritorul Gustavus, pe cind 
călărea pe străzile Nurenbergului, ai cărui locuitori îl adorau 
negrăit de mult (fiind, fără îndoială, mai vrednic de cinste 
decit un sărman cavaler, măcar că este onorabil ca mine), le-a 
zis lor, ca un fel de mustrare: „Dacă mă adoraţi ca pe un 
zeu, cine se pune chezaş că răzbunarea cerului nu va arăta 
in curînd că sînt doar un sărman muritor ?* Aşa stau lucrurile 
Şi cu mine. Aici, cred — continuă el, schimbind vorba — vreţi 
să rezistaţi împotriva urmăritorilor vostri, Ranald, voto a Dios”, 


1 Interjecţie intraductibilă din limba spaniolă, similară cu: 
„Doamne Dumnezeule“. (N.T.) 

cum spune spaniolul... mda... e o poziţie bunicică... o poziţie 
bunicică pentru un mic pluton de bărbaţi, cum am mai văzut 
în viaţa mea... nici un inamic nu va putea să înainteze pe 
drum, fără a fi la cheremul tunurilor sau puștilor voastre... 
Dar voi, Ranald, credinciosul meu ffrtat, voi nu aveţi nici un 
tun şi aş îndrăzni să spun că nu văd pe nimeni dintre firtaţii 
de aici să aibă vreo muschată. Aşa că, mă întreb, cu ce fel 
de artilerie socoţi tu că vei apăra trecătoarea, sau cum vei 
putea să-i izbeşti ? Iată, Ranald, ce nu pot eu pricepe. 

— Cu armele și cu vitejia strămoşilor noştri — răspunse 
MacEagh și-i arătă căpitanului că oamenii lui erau înarmaţi cu 
numeroase arcuri şi săgeți. 

— Arcuri şi săgeți! exclamă Dalgetty. Ha! Ha! Ha! 
S-au întors în vremea noastră alde Robin Hood și Micul 
John ?! Arcuri şi săgeți! Păi nu s-au mai văzut de o sută 
de ani într-un război civilizat! Arcuri și săgeți! Și de ce nu 
praștii ca în zilele lui Goliat? Ah! Cine şi-ar fi închipuit 
că maiorul Dugald Dalgetty din Drumthwacket va trăi să 
vadă oameni luptînd cu arcuri şi săgeți !... Nemuritorul Gus- 
tavus n-ar fi crezut niciodată una ca asta... nici Wallenstein... 
nici Butler... nici bătrinul Tilly... Prea bine, Ranald, o pisică 
nu are decit ghearele.. și fiindcă arcuri şi săgeți se află în 
pădure, haide să ne folosim de ele cît mai bine cu putinţă. 
Numai că nu cunosc raza de bătaie şi nu ştiu unde o să 
aşezaţi o artilerie de modă aşa de veche; trebuie s-o insta- 
lezi, şi cît mai prielnic cu putinţă, după capul tău, fiindcă să 
iau eu comanda, lucru pe care l-aş fi făcut bucuros dacă 
te-ai fi luptat cu orice arme creştine, este în afară de orice 
discuţie, de vreme ce urmează să te baţi ca arcașşii numizilor. 
Îmi voi juca totuşi rolul de soldat cu pistoalele cînd lupta se 
va apropia, ținînd seama că, din nefericire, mi-a rămas pușca 
în şaua lui Gustavus. Respectul și mulţumirile mele — con- 
tinuă el, adresîndu-se unui muntean care-i făcuse o plecă- 
ciune. Dugald Dalgetty poate să spună despre el, cum a în- 
văţat la Colegiul Mareschal, adică : 


Non eget Mauri jaculis, neque arcu, 
Nec venenatis gravida sagittis, 
Fusce pharetra’... 


ceea ce vrea să însemne... 


1 Nu îi lipseau Maurului nici sulițe şi nici arc, 
Nici multele săgeți înveninate, 
Nici neagra tolbă (în limba latină în original). (N.T.) 


172 


Ranald Mackagh îl sili să tacă pentru a doua oară pe 
vorbăreţul ostaş, așa cum făcuse și mai înainte, trăsîndu-l 
de minecă şi arătindu-i ceva în josul trecătorii. Haita de cîini 
de vinătoare se apropia din ce în ce și ei puteau să audă 
acum glasurile mai multor oameni care însoțeau animalele 
și strigau unul la altul cînd se despărţeau uneori fie din graba 
de a inainta, fie din nevoia de a iscodi mai amănunţit tufi- 
şurile pe lîngă care treceau. Între timp, MacEagh îl sfătui pe 
căpitan să se descotorosească de platoșe şi-i dădu să înţeleagă 
că femeile ar putea s-o ducă la loc sigur. 

— Mă rog de iertare, domnule — replică Dalgetty — 
dar asta nu este îngăduit de regulamentul serviciului nostru 
militar din străinătate. Mi-aduc aminte de regimentul de cui- 
rasieri din Finlanda, căruia i s-au luat tobele, fiind astfel 
pedepsit de către nemuritorul Gustavus pentru că şi-au în- 
găduit să mărşăluiască fără cămășşile de zale, pe care le 
lăsaseră împreună cu calabalicul lor. Nici că s-a mai auzit 
bătaia tobelor în fruntea acelui regiment, pînă în ziua cînd 
ei s-au purtat cu negrăită vitejie pe cimpul de luptă de la 
Lipsca, o lecţie ce nu trebuie să fie uitată, la fel ca și acele 
cuvinte ale nemuritorului Gustavus : „Acum voi ști dacă ofi- 
terii mei mă iubesc, după cum își vor pune sau nu platoşele, 
fiindcă, dacă ofițerii îmi sînt ucişi, cine îmi va duce soldaţii 
la biruinţă ?“ Totuși, amice Ranald, nu zic nimica împotriva 
faptului de a scăpa de aceste cizme nițeluș cam grele, cu 
condiţia să fac rost de orice alt succedaneumi, fiindcă nu cu- 
tez să spun că tălpile mele goale sînt bătătorite îndestul ca 
să îndure cremenea şi spinii, așa cum pare să fie cazul cu 
fîrtaţii tăi. 

Ca să-i fie scoase căpitanului încălțările lui greoaie şi să 
i se încalţe picioarele într-o pereche de pantofi din piele ne- 
tăbăcită de căprioară, pe care un highlander și i-a scos ca 
să-i dea lui, a fost o treabă de o clipă. El era tocmai pe punc- 
tul să-i recomande lui Ranald MacEagh să trimită doi sau 
trei oameni puţin mai jos ca să recunoască terenul din tre- 
cătoare şi, în acelaşi timp, să-şi lărgească întrucitva linia fron- 
tului, plasînd cite doi arcași liberi pe fiecare flanc, în chip 
de posturi de pîndă, cînd lătratul apropiat al unui cîine le 
dădu de știre că urmăritorii ajunseseră în fundul trecătorii. 
Apoi s-a lăsat o tăcere de moarte, căci, oricît de vorbăreţ era 
Dalgetty în alte ocazii, cunoștea prea bine toate cerinţele ca 
să-ți iei prin surprindere vrăjmașul într-o pădure. 


1 Înlocuitor (în limba latină în original). (N.1.) 

Luna strălucea blînd deasupra cărării primejdioase şi peste 
tancurile stîncilor ieşite în afară, în jurul cărora poteca şer- 
puia ; lumina ei poposea ici-colo pe tulişuri şi pe copacii pi- 
tici, care, găsind hrană în crăpăturile stincilor, adumbreau 
pe-alocuri marginea și ieșitura ce atirna peste prăpastie. Măi 
jos, un crîng des zăcea cufundat într-o umbră mohorită, se- 
mănînd întrucitva cu valurile unui ocean abia intrezărit. Din 
sînul acestei întunecimi şi pînă aproape de fundul prăpastiei 
se auzea lătrind, uneori îngrozitor, iar hămăitul puternic era 
repetat de ecoul pădurilor şi al stincilor dimprejur. 

Cînd și cînd se lăsa o liniște adincă, întreruptă numai de 
clipocitul unui pîrîiaş a cărui apă se despărțea în două șuviţe: 
una cădea de pe stincă întocmai ca o micuță cascadă, iar cea- 
laltă găsea o trecere, mai tăcută, prelingindu-se pe faţa ei 
ieșită în afară. Glasurile oamenilor puteau fi, de asemenea, 
auzite de dedesubt; vorbeau între ei înăbușit; s-ar fi zis că 
urmăritorii nu. descoperiseră poteca îngustă ce ducea spre 
virful stincii sau că, deși o dibuiseră, primejdia urcușului spo- 
rită de lumina slabă și de nesiguranța de a ști dacă nu cumva 
este apărată îi făcea să şovăie, codindu-se să urce. 

În cele din urmă se zări o siluetă. Ea se ridică din pră- 
pastia de jos şi, înaintînd în lumina pală a lunii, începu să 
se caţăre cu băgare de seamă și încetineală pe cărarea stin- 
coasă. Se vedea așa de limpede, încît căpitanul Dalgetty putu 
să deslușească nu numai făptura unui muntean, dar şi pușca 
lungă pe care acesta o ţinea în mînă, precum și penele ce-i 
împodobeau boneta. 

— Tausend teiflen!! Fiindcă așa stau lucrurile — îşi zise 
căpitanul încet — ce-o să se-aleagă de noi, acum cînd ei au 
adus mușchetari ca să dea piept cu arcaşii noştri ?!... | 

Dar urmăritorul, abia ajuns la o stincă ieșită în afară, 
cam la jumătatea drumului pînă sus, se opri să facă semn 
celor din fundul văii ca să-l urmeze, cînd o săgeată porni 
șuierind din arcul unui Copil al Negurilor şi-l lovi rănindu-l 
așa de grav, încît, fără a mai încerca să fugă, își pierdu echi- 
librul și se prăvăli cu capul înainte în bezna de dedesubt. 
Trosnetul crengilor rupte în cădere și zgomotul înăbușit al 
prăbușirii lui a fost urmat de un strigăt de spaimă şi de sur- 
prindere ieşit din pieptul urmăritorilor. Copiii Negurilor, îm- 
bărbătaţi de prima lor izbîndă asupra vrăşmașşilor în aceeaşi 
măsură în care ceilalţi erau speriaţi de moarte, răspunseră ca 


1 În loc de: Tausend Teufel! (Mii de draci!) (în limba germană 
în original). (N.T. 

un ecou strigătului lor de groază, cu un țipăt ascuţit și pu- 
ternic de bucurie şi, arătindu-se pe sprinceana prăpastiei, cu 
urlete și gesturi amenințătoare, se străduiră să-și bage în spe- 
rieţi duşmanul, atît prin curajul lor, cît și prin numărul şi 
poziţia lor bună de apărare. Chiar prudenţa ostășească a că- 
pitanului Dalgetty nu-l împiedică pe acesta să se ridice şi să 
strige mai tare decit i-ar fi fost îngăduit : 

— Carocco!, camarade, cum spune spaniolul! Trăiască 
arcul în vecii vecilor! După umila mea părere, ar fi bine 
acum să porunceşti oamenilor să înainteze cite unul și să ocupe 
poziţie... 

— Saxonul! strigă atunci o voce de jos. Trageţi în sol- 
datul saxon ! Îi zăresc licărirea platoșei de pe piept. 

În același timp, trei muschete trosniră şi, în timp ce un 
plumb răpăi pe cămașa de zale, care, datorită grosimii, salvase 
de atitea ori viaţa bravului nostru căpitan, un al doilea pă- 
trunse prin platoşa ce ocrotea coapsa stingă, doborind omul la 
pămînt. Ranald îl luă pe dată în braţe și-l duse mai departe 
de marginea prăpastiei în vreme ce căpitanul striga cu nădul : 

— I-am spus totdeauna nemuritorului Gustavus, lui Wal- 
lenstein, lui Tilly şi altor oameni de arme că, după biata mea 
minte, platoşele ar trebui încercate dacă rezistă la plumbi de 
muschetă. 

Cu două-trei vorbe dintre cele mai stăruitoare rostite în 
gaelică, MacEagh îl dădu pe rănit în grija femeilor, care se 
țineau în spatele cetei, şi tocmai se pregătea să se întoarcă 
la luptă, cînd Dalgetty îl opri, ţinindu-l strîns de pled şi zi- 
cindu-i : 

— Nu ştiu cum se vor sfirşi toate astea... dar te rog să-i 
spui lui Montrose că am murit ca un discipol al nemuritorului 
Gustavus şi te rog fii cu băgare de seamă cum părăseşti pozi- 
ţia asta puternică, fie în scopul de a-l urmări pe vrăjmaş, 
fie... fie... 

Aici, respiraţia lui Dalgetty se încetini şi ochii i se im- 
păienjeniră din cauza pierderii de singe. Atunci Mackagh, 
folosindu-se de acest prilej, îşi smulse pledul din mina căpi- 
tanului, care-l ţinea strîns pentru a-i atrage atenţia asupra 
măsurilor militare ce trebuiesc luate, şi-l lăsă în grija unei 
femei. Dalgetty continuă să vorbească ori de cite ori se sim- 


1 În loc de carraco (în spaniolă), care înseamnă ceva vechi, scos 
din uz, hodorogit. Este folosit ca adjectiv şi substantiv atit pentru / 
lucruri cît şi pentru oameni. Evident, eroul nostru se referea la 
arc. (N.T.) | 

tea în stare să mai sufle, dar cuvintele lui deveneau din ce 
în ce mai de neînțeles. 

— Și, fîrtate, negreşit să-ţi aşezi muschetarii înaintea po- 
ziţiei celor cu lănci, securi Lochaber şi paloșe cu două tăișuri... 
fineţi-vă bine, dragoni, pe flancul stîng! Unde sînt? Ah, 
ascultă, Ranald, dacă-ţi trece prin minte să te retragi, lasă 
cîteva leştile aprinse care să dea foc copacilor... arată ca și 
cum ar fi pline cu gloanţe... dar am uitat, n-aveţi nici flinte, 
nici cămăși scurte de zale... numai arcuri şi săgeți... arcuri și 
săgeți... ha, ha, ha! 

Aici căpitanul căzu pe spate, istovit, totuşi fără să se 
poată stăpini de a face haz, ca un războinic modern ce era, 
gindindu-se la aceste vechi arme de luptă. Va trece multă 
vreme pînă cînd el își va veni în fire şi, între timp, să-l lăsăm 
în grija Fiicelor Negurilor, care erau, de fapt, îngrijitoare la 
fel de bune și de duioase, pe cît erau de sălbatice și primitive, 
dacă te luai după înfățișarea lor, așa cum apărea ea oamenilor, 


CAPITOLUL XV 


Ca nici un fapt nelegiuit 
Să-ntunece onoarea ta, 

Prin pana mea vei fi vestit, 
Iar spada-mi glorie-ți va da. 


Te voi sluji, o, rege bun, 

Ca nimeni mai-nainte ; 

Cu lauri vreau să te-ncunun 
Si dragostea-mi fierbinte ! 


MONTROSE)! Versuri 


Acum trebuie să-l părăsim, oricît ne-ar părea de rău, pe 
bravul căpitan Dalgetty şi să-l lăsăm să-și vindece rănile sau 
să-și înfrunte ceea ce soarta îi va hărăzi, şi să înfăţișăm pe 
scurt desfășurarea operaţiilor militare ale lui Montrose, mă- 
car că ele ar fi vrednice a fi trecute într-o carte mai de va- 
loare şi de către un istoric mai bun. 


f 1 James Graham, marchiz de Montrose (1612—1650). Eroul poves- 
tirii noastre a fost și un bun mînuitor al versului, pe care, în parte, 
le-a închinat regelui Charles, pentru care şi-a dat şi viața. (N.T.) 

„Cu ajutorul căpeteniilor. de clanuri; de care am mai po- 
menit, şi, mai ales, prin alăturarea clanurilor Murray, Stewart | 
şi a altora din Athole, care erau deosebit de înfocate întru 
apărarea cauzei regale, Montrose adună în curînd o armată 
de două-trei mii de highlanderi la care izbuti să-i adauge și 
pe irlandezii conduşi de Colkitto. Acest conducător pomenit 
la urmă şi care, spre marea încurcătură a comentatorilor lui 
Milton, este celebrat de unul din sonetele! marelui poet, era 
de fapt numit Alister sau Alexander M'Donnel!, fiind, de 
baștină, din una din insulele Scoției şi înrudit cu contele de 
Antrim, prin a cărui oblăduire căpătase comanda pe care. o. 
avea asupra trupelor irlandeze. În multe privinţe el merita 
această distincţie. Era brav Şi. temerar cum nu se mai poâte 
și aproape că nu-i păsa de nimeni şi de nimic; foarte puternic 
și foarte întreprinzător ca bărbat, un mînuitor iscusit al ar- 
melor şi totdeauna sata să fie el primul care să dea pildă 
in cea mai mare primejdie. Trebuie să mai amintim, pentru 
a cumpăni aceste calităţi minunate, că avea şi unele defecte : 
hu avea experienţă în tactica militară, era din fire încrezut 
şi bănuitor, din care pricină, adesea, Montrose a pierdut roa- 
dele vitejiei lui Colkitto. Totuşi, aşa de mare este cinstea de 
care se bucură calitățile personale în ochii oamenilor simpli, 
că faptele de vitejie şi curajul arătat de acest conducător par 
să fi făcut o impresie mai puternică asupra minţilor celor din 
ele ands decit iscusinţa militară şi spiritul cavaleresc al 

marchizului Montrose. Numeroase fapte ale lui Alister M'Don- 
nell se păstrează încă în tradițiile din văile Ilishlands-ului, 
in timp ce numele lui Montrose este mai rar pomenit de ele. 


1 Cartea lui Milton intitulată Tetrachordon fiind ridiculizată, după 
cîte se pare, de clericii adunați la Westminster și de alții, din cauza 
“routății de pronunțare a titlului, Milton s-a răzbunat în sonetul său 
asupra barbarelor nume scoțiene pe care Războiul Civil le făcuse fami- 
liare urechilor englezeşti : 


Dar, domnii mei, nu-i mai greu de rosti! 
ialasp, Colkitto, Gordon, MacDonnel, 
Vume ce-abia pronunţi în al nost grai, 
De-ar gijii Quintilian, chiar el. 


„Putem presupune — a spus episcopul Newton — că aceştia erau 
persoane de vază printre ocirmuitorii Scoției şi erau pentru impune- 
rea şi întărirea Convenantului” ; în realitate, Milton intenţionează 
numai să acopere cu ridicol barbarismul numelor scoțiene, în general, 
şi citează. fără nici o discriminare, pe acela al lui Gillespie, unul din- 
tre apostolii Convenantului, alături de acelea de Colkitto şi M'Donnell 
(ambele aparţinind aceleiaşi persoane), unul dintre vrăjmașii cei mai 
inverşunaţi ai puritanilor. (N.A.) 

Locul unde Montrose îşi adună, în cele din urmă, mica 
sa armată a fost, în cele din urmă, Strathearn, la marginea 
comitatului Perthshire din Highlands, aşa ca să poată ame- 
nința de acolo primul oraş al comitatului. 

Vrăjmaşii săi nu erau nepregătiți să-l primească. Argyle, 
care în fruntea muntenilor săi, urmărea îndeaproape mişcă- 
rile irlandezilor, de la apus la răsărit, și care prvin forță, inti- 
midare sau influența sa, reușise să strîngă o armată aproape 
îndestulătoare ca să îi ţină piept lui Montrose. Cei din Low- 
lands erau, de asemenea, pregătiţi, din motive despre care am 
vorbit la începutul acestei istorisiri. O oaste de șase mii de 
infanteriști şi şase sau şapte mii de călăreți, care-şi luaseră 
în chip profan denumirea de Armata lui Dumnezeu, fusese 
adunată în grabă din comitatele Fife, Angus, Perth, Stirling 
şi cele învecinate. O forţă mai mică, în timpuri mai vechi, ba, 
ce zic eu, chiar sub ocîrmuirea de mai dinainte, ar fi fost 
îndestulătoare ca să apere Lowlands-ul contra atacului pornit 
din munţi de o armată mai mare decît a celor care se uniseră 
sub Montrose, dar vremurile erau altele acum în ultima ju- 
mătate a veacului al XVII-lea. Înainte de această perioadă, 
lowlanderii se amestecau la fel de adesea în război, ca şi high- 
landerii, și erau cu mult mai disciplinaţi și mai bine înarmaţi. 
Ordinea de bătaie favorită a scoţienilor semăna întrucitva cu 
falanga macedoneană. Infanteria lor forma un corp compact, 
înarmat cu lăncii lungi, unitate care era de nestrăpuns chiar 
pentru soldaţii bine înarmaţi și călare din acele zile, măcar 
că erau călăreţi buni şi aveau tot ce le era de trebuinţă pen- 
tru luptă. E lesne de înțeles că rîndurile lor nu puteau fi 
străpunse de atacul dezordonat al infanteriei din Highlands, 
care era înarmată numai pentru lupta corp la corp, avea doar 
puţine arme de foc și, în plus, nu avea de loc artilerie. 

Acest fel de luptă a fost schimbat în mare măsură prin 
introducerea muschetelor în armata scoțiană din Lowlands, 
care muschete însă, nefiind combinate cu baioneta, erau arme 
vedutabile doar de la distanţă, dar nu aveau nici o eficacitate 
contra unui inamic care ataca în rînduri dese. Lancea, într-a- 
devăr, nu era pe de-a-ntregul înlăturată din armata scoțiană, 
însă nu mai era arma favorită şi nici cei în mîinile cărora se 
afla nu se mai bizuiau pe ea, precum odinioară. Muscheta 
cunoscuse o răspindire atit de mare, încît Daniel Lupton, un 
tactician din zilele acelea, a scris o carte anume despre supe- 
rioritatea acestei arme. Schimbarea a survenit o dată cu răz- 
boaiele lui Gustavus Adolphus, ale cărui marșuri se desfă- 
şurau cu atita repeziciune, încît sulița a fost în curînd lăsată 

deoparte, în oștirea lui, şi înlocuită cu arme de foc. O cir- 
cumstanţă care a însoţit în mod trebuincios această schimbare, 
precum şi apariţia armatelor permanente, datorită cărui fapt 
războiul devenea o profesie, a fost introducerea unui sistem 
de disciplină anevoios şi complicat, care, combinat cu tot felul 
de cuvinte de comandă, cu operaţiile şi cu instrucţia lor co- 
respunzătoare, făceau ca neglijarea oricăreia dintre aceste 
părţi să arunce totul în dezordine. Prin urmare, războiul, aşa 
cum era practicat de majoritatea naţiunilor europene, căpă- 
tase, cu mult mai mult decit altădată, caracterul unei proie- 
siuni sau al unui mister, pentru care o practică dobindită 
mai înainte, precum și experienţa erau condiţii neapărat de 
luat în seamă. Aceasta era urmarea firească a ivirii arma- 
telor permanente, care, aproape oriunde și, în special, în vre- 
mea lungilor războaie germane, întrecuseră ceea ce poate fi 
numită disciplina firească a miliției feudale. 

Miliția din Lowlands-ul scoţian însă lupta apăsată de un 
dezavantaj îndoit cînd îi înfrunta pe highlanderi. Pe de o 
parte, soldaţii ei erau lipsiţi de suliță, o armă care, în mii- 
nile strămoşilor lor, stăvilise aşa de des asalturile năvalnice 
ale highlanderilor. Apoi erau supuşi la o disciplină nouă şi 
încilcită. potrivită poate numai necesităților unor trupe re- 
gulate, care puteau s-o stăpinească în întregime ; dar această 
disciplină avea tendința doar de a semăna confuzie în rin- 
durile soldaţilor-cetățeni, care se îndeletniceau cu ea numei 
arareori şi care o înțelegeau numai în parte. Așa de mult s-a 
făcut în vremea noastră ca să se aducă tacticile îndărăt la 
primele lor principii de bază şi să fie descotorosite de pedan- 
teria războiului, că ne este uşor să înțelegem aceste dezavan- 
taje sub care lupta o miliţie pe jumătate instruită. Aceasta 
era deprinsă să creadă că biruinţa izvorăște, fără doar şi poate. 
din folosirea meticuloasă a unui şir de tactici, pe care însă sol- 
daţii le înțelegeau doar atita cit să-și dea seama cind au greșit. 
dar fără a se pricepe să purceadă la ceea ce se cuvenea să facă 
De asemenea. nu se poate tăgădui că, din punct de vedere al 
destoiniciei războinice şi al spiritului de luptă, lowlanderii 
veacului al şaptesprezecelea coboriseră cu mult sub vitejia 
compatrioţilor lor din Highlands. 

Din cele mai vechi timpuri și pînă la unirea coroanelor, 
întregul regat al Scoției, Lowland-ul cît și Highland-ul, a 
fost neîntrerupt cîmpul unor războaie atît între cei de acelaşi 
neam cit şi între scoțieni şi străini, încît pare-se că anevoie 
ai fi putut găsi printre îndrăzneţii ei locuitori între şaispre- 
zece şi şaizeci de ani vreunul care să nu vrea de fapt (după 


cum era şi silit de litera legii) să ia armele la prima chemare 
a suzeranului său sau la o proclamaţie regală. Legea rămăsese 
aceeaşi în 1645, ca şi cu o sută de ani în urmă, dar spiţa ace- 
lora care trebuiau să i se supună crescuse acuma, avînd cu 
totul alte simţăminte. Ei şedeau liniștiți sub bolta de viţă de 
vie sau sub smochinul lor”, şi o chemare la luptă aducea cu 
sine o schimbare de viaţă pe cît de nouă pe atît de nedorită. 
Cei ce trăiau în vecinătatea Highlands-ului erau într-o vrajbă 
necurmată şi păgubitoare cu neastîmpăraţii locuitori ai acestor 
munţi, care le furau cirezile de vite, le prădau locuinţele și 
le aduceau jigniri personale. Muntenii căpătaseră astfel asu- 
pra lor acea întiietate care se naște dintr-un şir lung şi ne- 
curmat de prădăciuni. Lowlanderii, care se aflau mai departe 
de munţi, deci în afara primejdiei de a cădea şi ei victime 
acestor prădăciuni, erau totuşi înrîuriţi de zvonurile pline de 
neadevăruri ce umblau din gură în gură despre highianderi, 
pe care, văzindu-i cu legi, limbă şi port întru totul diferite, 
erau înclinați să-i privească, fără osebire, ca pe un neam de 
sălbatici, lipsiţi în aceeaşi măsură şi de frică, şi de omenie. 
Toate aceste prejudecăţi, dimpreună cu firea mai puţin răz- 
boinică a lowlanderilor, precum și cu slaba lor cunoaștere a 
noului și încilcitului sistem ostăşesc de disciplină pentru care 
ei își schimbaseră felul lor obisnuit de luptă, le cășunau un 
mare neajuns atunci cînd se vedeau faţă cu higshlanderii pe 
cimpul de bătaie. 

Iligshlanderii, dimpotrivă, cu armele şi curajul străbunilor 
lor, aveau de asemenea alcătuirea lor simplă și firească de 
tactici de luptă și se aruncau, cu cea mai deplină încredere 
în biruinţă, asupra unui vrăjmaş căruia orice lucru învăţat 
despre disciplină îi folosea întocmai ca armura lui Saul pen- 
tru David, mai mult o piedică decît un ajutor, „deoarece ei 
nu făcuseră proba acestei discipline“. 

Așa de mare erau neajunsurile pomenite pentru una din 
părți, și aşa de mari foloasele pentru cealaltă, că ele cumpă- 
neau şi diferența datorată unui număr mai mare de ostaşi, 
și prezenţa artileriei şi cavaleriei. Bazindu-se pe toate acestea, 
Montrose înfruntă armata Lordului Elcho pe cîmpul de bătaie 
de la Tippermuir’. Clerul presbiterian nu pregetă în a îmbăr- 
băta spiritul de luptă şi moralul celor ce-i urmau, ba unul 


z Adică acasă ; vița de vie şi smochinul (influență clasică) sînt 
folosite foarte mult şi felurit în literatura scoțiană. (N.T) | 
2 Localitate din Lowlands, unde marchizul de Montrose va ciş- 


tiga o strălucită victorie contra inamicilor regelui. (N.T.) 

dintre ei, care ținea o predică trupelor chiar în. ziua bătăliei, 
nu se codi să spună că însuși Dumnezeu vorbeşte prin. gura 
sa şi să le făgăduiască, în numele Lui, pentru ziua aceea, o 
izbindă măreață, care, ehipurile, le-ar fi fost asigurată. Cava- 
feria şi artileria aveau, de asemenea, temeiuri ncîndoicinice 
de biruinţă, întrucît noutatea atacului lor în luptele mai vechi 
băgase frica în highlanderi. Locul întilnirii era un cîmp des- 
chis şi terenul oferea prea puţine avantaje pentru amindouă 
părţile, afară doar de faptul că da „putință cavaleriei Conve- 
nanterilor să lupte cu folos. 

O bătălie de care atirnau așa de mulţi factori n-a fost 
niciodată cîștigată intr-un Chip. mai lesnicios. Cavaleria din 
Lowlands încercă, ce-i drept, să dea un iureş, dar, fie că s-au 
speriat. caii, lucru pricinuit de focul muschetelor, fie că ea 
însăşi n-a pornit la acţiunea amintită cu toată hotărirea, dato 
rită unor nemulțumiri iscate între gentilomi, fapt este că eu 
nu izbuti să-i bage în sperieţi cîtuşi de puţin pe highlander: 
şi a fost aruncată îndărăt de-a valma, prin atacuri năvalnice 
asupra flancurilor ei, întrucit călăreţii nu aveau nici baionete 
nici sulițe cu care să se apere. Montrose văzu numaidecit cun; 
stau lucrurile și ştiu să se folosească în mod strălucit de acesi 
cîştig. El porunci întregii sale oștiri să se arunce asupra dus- 
manului, lucru pe care muntenii îl săvirşiră cu bravura lor 
aprigă şi neinfricată ce stătea așa de bine firii lor. Unul sin- 
gur dintre ofiţerii Convenanterilor, instruit în războaiele ita- 
liene, făcu o încercare disperată de a le ţine piept pe aripa 
dreaptă, dar ce folos, dacă in toate celelalte puncte linia loi 
de apărare a fost străpunsă de la primul asalt, şi acest ciştig, 
odată obţinut, lowlender-ii au fost cu desăvirșire copleșiți, n2- 
putind nicidecum să se măsoare în lupta corp la corp cu vrâj- 
maşii lor mai sprinteni şi mai voinici. Mulţi au fost omoriti 
chiar pe cîmpul de bătaie, iar un număr la fel de mare în 
timp ce fugeau, încît mai bine de o treime din oastea Con- 
venanterilor au fost trecuţi pe lista celor morţi, în care ni- 
Măr trebuie să trecem la socoteală şi o grămadă de orăşeni 
graşi care si-au frint situl dind bir cu fugiţii, au murit deci 
fără să primească nici măcar o lovitură de spadă! 


Învingătorii luară în stăpinire comitatul Perth, puseră 
mina pe DAE! ups sume de bani, precum şi pe provizii de 


1 Pentru un fapt așa de singular dorim să cităm o autoritate: „Un 
mare număr de orăşeni au fost ucişi — 25 proprietari - din St. An- 
drew — mulţi au murit pe cînd fugeau. fără a primi vreo lovitură 
de spadă (Vezi BAILLIE, Scrisori, vol. II, pag. 92). (N.A.) 

arme şi muniții îndestulătoare. Dar de aceste mari foloase s-a 
cam ales praful din pricina unui însemnat neajuns şi care 
totdeauna a însoţit o armată din Highlands. Membrii clanuri- 
lor nu puteau fi siliți cu nici un chip să se considere soldaţii 
unei armate regulate ori să se poarte ca atare. Chiar în anii 
1745-1746, cînd cavalerul Charles Edward”, ca să dea o pildă, 
a poruncit ca un soldat să fie împuşcat pentru că a fugit din 
oştire, highlanderii care alcătuiau armata lui s-au arătat din 
cale afară de nemulţumiţi şi totodată au fost cuprinși de frică. 
Ei nu puteau pricepe nici un principiu de justiţie conform 
căruia să fie luată viaţa unui om numai pentru o faptă atit 
de adesea săvirșşită de străbunii lor. Cînd o bătălie se încheia 
şi campania, după părerea lor, era isprăvită, ei se purtau tot- 
deauna la fel: dacă lupta era pierdută, ei se puneau la adă- 
post, ascunzîndu-se în munţii lor, iar dacă era ciîștigată, se 
reîntorceau tot acolo ca să-și pună bine prada. Alteori, ei 
aveau turme de îngrijit şi grîne de semănat sau secerat, fără 
de care familiile lor ar fi pierit de foame. Deci şi într-un caz, 
și în celălalt existau pricini pentru a-și întrerupe slujirea la 
oaste o bucată de vreme, şi deși perspectiva unor noi peripeții 
și a unei prăzi şi mai bogate îi aducea lesne înapoi, totuși 
desăvirşirea izbînzii era între timp pierdută şi nu mai putea 
fi apoi reciștigată. Această împrejurare ne arată, chiar dacă 
istoria nu ne-a adus la cunoștință același fapt, că highlan- 
derii nu au ţinut niciodată să se lupte, cu gîndul la o cuce- 
rire permanentă, ci numai cu scopul de a dobîndi un avantaj 
pentru un răstimp sau să încline o anumită vrajbă spre folo- 
sul lor. Lucru acesta lămureşte și pricina pentru care Montrose, 
in pofida strălucitelor sale biruinţe, nu a putut avea niciodată 
o bază de operaţii sigură şi permanentă în Lowlands, ba mai 
mult, chiar acei gentilomi şi nobili de acolo care simpatizau 
cu cauza regelui se codeau, neîncrezători şi şovăielnici, să se 
alăture unei armate neregulate și atît de neorganizată, despre 
ai cărei soldaţi ei ştiau că, îndată ce şi-ar pune pielea la adă- 
post în munţii lor, ar lăsa pe oricare lowlander ce li s-ar 
fi alăturat la cheremul unui inamic insultat şi superior. 
Aceeași pricină ne lămureşte și marșurile rapide şi neaştep- 
tate in munţi, pe care Montrose a fost silit să le facă spre a-şi 
recruta din nou oameni pentru armată, cît şi schimbările re- 
pezi al Fortunei, de aceea noi îl vedem adeseori retrăgîndu-se 


„1 Charles Edward Stuart (1720—1788) sau „The Young Pretender" 
(Tînărul pretendent) a fost ultimul descendent al dinastiei Stuart care 
a revendicat tronul Angliei. (N.T.) 

din faţa acelora unde nu demult fusese biruitor. Dacă se vor 
afla printre cititorii noștri unii care să citească această poves- 
tire şi cu un alt scop decît acela de a-și petrece plăcut vre- 
mea, ei vor încuviința că aceste gînduri nu sînt cu totul ne- 
vrednice Ga luat în seamă. 

S-a datorat deci acestor pricini, şi anume şovăielii loia- 
liștilor din Lowlands cît şi dezertării pentru un timp oarecare 
a muntenilor săi din Highlands, chiar după hotăritoare biru- 
inţă de la Tippermuir, că Montrose însuși se văzu neputincios 
să înfrunte a doua armată cu care Argyle înainta asupra lui 
dinspre apus. În această împrejurare grea, înlocuind lipsa de 
oameni prin repeziciunea deplasării, el mărșălui brusc din 
Perth spre Dundee, și fiindcă nu i s-a dat voie să intre în 
oraș, atacă înspre miazănoapte Aberdeen-ul, unde nădăjduia 
să i se alăture clanul Gordon şi alţi loialiști. Dar zelul acestor 
gentilomi era în acea vreme mult ţinut în friu din pricina 
unei mari armate de Convenanteri, comandată de Lordul Bur- 
leigh şi socotită ca ridicîndu-se la vreo trei mii de oameni. 
Pe aceştia, Montrose îi atacă, plin de o mare îndrăzneală, deşi 
oștirea lui abia dacă avea jumătate din numărul lor. Bătălia 
se dădu chiar sub zidurile cetăţii și vitejia neînfricată a soida- 
ților lui Montrose îi aduse acestuia izbinda, în ciuda celor- 
lalte neajunsuri. 

Dar a fost soarta tristă a acestui mare comandant să ciîşti- 
ge totdeauna gloria, însă numai rareori să culeagă şi fructele 
biruințelor. El n-a avut decit un scurt răgaz ca să-și odih- 
nească mica armată în Aberdeen, cînd află că Gordonii vor 
întirzia probabil să i se alăture din pricinile pomenite mai 
sus, la care se adăugau anumite motive care priveau pe căpe- 
tenia lor, marchizul de Huntly, şi că, pe de altă parte, Argyle, 
ale cărui oști sporiseră prin venirea unor numeroși nobili din 
Lowlands, înainta spre Montrose în fruntea unei armate muit 
prea mari decit i-ar fi putut el face faţă. Ce-i drept, aceste 
trupe se mișcau cu încetineală, lucru ce era întru totul pe 
măsura firii grijulii a comandantului lor, marchizul ; dar chiar 
această încetineală făcea ca apropierea lui Argyle să fie deo- 
sebit de primejdioasă, fiindcă înaintarea lui atit de lentă arăta 
că el se află în fruntea unei foarte mari armate căreia Mont- 
rose anevoie i se putea împotrivi. 

Îi mai rămînea o singură cale deschisă pentru a se retrage, 
Şi el o alese pe aceasta. Se afundă în Hinghlands, acolo unde 
putea să-i înfrîingă pe urmăritori, fiind încredinţat că din 
fiece vale i se vor alătura acei munteni care părăsiseră ar- 
mata numai spre a-și pune la adăpost prada pe îndepărtatele 

lor meleaguri de baştină. În aceasta rezida de fapt caracterul 
neobișnuit al oştirii comandate de Montrose: ceea ce, pe de 
o parte, făcea ca victoriile sale să rămînă fără rezultat, într-o 
anumită măsură, dar, pe de altă parte, îi asigura retragerea 
în împrejurările cele mai anevoioase şi-i furniza forţe proas- 
pete, făcîndu-l astfel, peste noapte, mult mai puternic decît 
fusese vreodată, în fața unui inamic căruia cu puţin timp îna- 
„inte nu putuse să-i ţină piept. 

În cazul de faţă, el se afundă în districtul Badenoch și, 
' traversînd cu repeziciune această regiune, precum şi comitatul 
vecin Athole, el băgă spaima în Convenanteri prin năvăliri 
repetate în locuri diferite şi cu totul pe neaşteptate, răspin- 
dind în rîndurile lor o groază atît de cumplită, încît parla- 
mentul trimitea poruncă după poruncă marchizului de Argyle 
să atace şi să-i risipească forțele cu orice preţ. 

Aceste porunci din partea maimarilor nu se potriveau 
nici cu firea semeaţă a lui Argyle, nici cu politica prudentă 
și de tărăgănare, atit de caracteristică nobilului căruia se 
adresau. În mod firesc, el nici nu se sinchisi de ele, ci îşi 
mărgini sforţările în a băga zizanie între puţinii sprijinitorii 
ai lui Montrose din Lowlands. dintre care mulţi dădeau înapoi 
numai la gîndul unei campanii militare în Highlands, campa- 
nie ce le-ar fi cerut oboseli de îndurat şi le-ar fi lăsat moşiile 
la cheremul Convenanterilor Din această cauză, mulţi au pă- 
răsit tabăra lui Montrose tocmai în această vreme de grea 
cumpănă. Totuşi lui Montrose i se alătură un număr de 
ostaşi cu o fire mult mai potrivită şi de departe mai bine 
adaptați situației în care se afla el în acele clipe. Aceste forţe 
proaspete alcătuiau o oaste mare de hishlanderi, pe care Col- 
kitto, trimis în acest scop, o ridicase chiar în comitatul Argyle. 
Printre cei mai vestiți conducători ai ei vom cita doar pe John 
de Moidart, numit căpitanul clanului Ranald ; împreună cu el 
mai erau Stewart-ii din Appin, elanul Gregor şi clanul M'Nab, 
precum şi alte triburi cu o faimă mai mică. Cu ajutorul acestor 
întăriri, armata lui Montrose sporise pină într-atita. încît Ar- 
gyle nu mai socoti cuminte să rămînă la comanda celor ce 
îl înfruntau, ci se inapoie la Edinburgh și acolo dădu îndărăt 
înscrisul care-l împuternicea să fie comandant suprem, zicînd 
că este nemulţumit că oastea lui nu primise merinde îndes- 
tulătoare şi întăriri, așa cum s-ar fi cuvenit să primească. De 
acolo, marchizul se întoarse la Inverary, fără a păţi nimic, ca 
să-şi ocirmuiască supuşii săi feudali şi să se odihnească liniş- 
tit, încredinţat fiind de temeinicia proverbului clanului său 
pe care l-am mai pomenit: „E tare departe pînă la Lochow“ i: 

CAPITOLUL XVI 


Dealuri stincoase, munte-abrupt, 
Pe-o parte, armata-i închideau, 
Dincolo, ape, nentrerupt, 

Cu mlaștini, bălți îl cetluiau. 


Cînd asta contele-a-nţeles, 
Toți căpitanii şi-a chemat 
Şi să îi roage a purces, 
S-accepte zarul aruncat. 


Flodden Field!. Un vechi poem 


Montrose avea acum o perspectivă splendidă înaintea lui, 
cu condiţia să obţină consimţământul trupelor sale, pe cit de 
brave, pe atit de nestatornice, şi a şefilor lor independenţi. 
Lowlands-ul îi ședea deschis înainte, fără o armată potrivită 
care să ţină piept planurilor sale, fiindcă cei ce-l urmau pe 
Argyle părăsiseră oastea Convenantului de îndată ce stăpinul 
lor înapoiase înscrisul de comandant al oștirii, şi multe alte 
clanuri, obosite de război, folosiseră acest prilej ca să se îm- 
prăștie. Așadar, coborînd prin Strath-Tay, una din cele mai 
straşnice trecători din Highlands, Montrose trebuia doar să 
se arate în Lowlands ca să trezească spiritul de cavalerism și 
loialitate ce-i însufleţea pe gentilomii de la miazănoapte de 
Forth. Ocuparea acestor districte, cu sau fără luptă, i-ar fi dat 
prilejul, printr-un tribut regulat, să asigure armatei sale o 
bază de operaţii mai de lungă durată, de unde să pătrundă 
apoi pînă în capitală, şi poate de acolo să treacă Borcder-ul, 
în care situaţie întrezărea ca fiind posibilă unirea oştii sale 
cu forţele credincioase regelui Charles. 

Acesta era planul de operaţii datorită căruia urma să fie 
cucerită gloria cea mai strălucită și totodată să asigure cauzei 
regale un succes dintre cele mai hotăritoare. Și, după tot ce 
Ştim, aducerea lui la îndeplinire nu ar fi scăpat geniului cute- 
zător şi ambițios al lui Montrose, care, prin serviciile făcute 
regelui, îşi ciîştigase cu prisosinţă titlul de Marele Marchiz. 


1 Bătălia de la Flodden sau Floddon (localitate în comitatul 
Northcumberland) a avut loc la 9 septembrie 1513, cînd contele de 
Surrey, comandantul oastei engleze (Henric al VIII-lea fiind atunci 
în Franţa), a învins oastea scoțiană şi a ucis pe regele ei, James 
al IV-lea. Scott descrie bătălia cu măiestrie în cîntul al VI-lea al poe- 
mului MARMION. NT) - f 

Dar alte pricini mai egoiste mînau pe mulţi dintre cei ce-l 
urmau şi, desigur, aceştia nu erau dintre cei care să nu fi 
avut o înriurire neşiiută şi tainică asupra propriilor sale sim- 
țăminte. 

Căpeteniile din regiunile apusene ale Highlands-ului din 
armata lui Montrose îl priveau pe marchizul de Argyle ca 
pe vrăjmașul lor cel mai direct şi cea mai nimerită ţintă pen- 
tru viitoarele ostilități. Aproape toţi simţiseră pe pielea lor 
puterea acestuia, aproape toţi, chemînd la oaste bărbaţii din 
văile lor în stare să poarte arme, îşi lăsaseră familiile şi pro- 
prietățile la cheremul răzbunării lui ; toţi, fără osebire, doreau 
cu înfrigurare să-i micşoreze puterea de suzeran, şi foarte 
mulţi dintre ei se aflau așa de aproape de teritoriile sale, că 
sperau, desigur nu fără temei, să fie răsplătiți cu o parte din 
prada ce va fi luată. Pentru aceste căpetenii, capturarea re- 
giunii Inverary și a castelului de acolo era cu mult mai în- 
semnată și mai de dorit decit ocuparea Edinburghului. Cel de 
al doilea eveniment ar fi hărăzit oamenilor din clanuri foarte 
puţini bani şi o pradă vremelnică ; în schimb, cel dintii ar fi 
oferit căpeteniilor o despăgubire pentru trecut şi i-ar fi scăpat 
de osinda justiţiarului dindu-le și siguranţă pentru viitor. Pe 
lingă aceste motive personale, conducătorii care susțineau aceas- 
tă părere mai arătau. și aveau bune temeiuri pentru asta, că, 
deși la prima lui coborire în Lowlands, Montrose putea fi su- 
perior inamicului. totusi fiecare zi de marș care-l va depărta 
de munți îi va slăbi forțele și-l va expune superiorității cres- 
cînde a unei armate pe care Convenanterii puteau să o adune 
dintre mercenarii și soldaţii din Lowlands. Pe de altă parte, 
zdrobind puterea lui Argyle. el nu numai că ar îngădui priete- 
nilor săi din apus să pună sub comanda sa, pentru luptele 
viitoare, acele forţe care, altminteri, trebuiau lăsate acasă spre 
a le ocroti familiile, ci ar putea atrage sub stindardul său şi 
o mulțime de triburi care aveau la inimă cauza regală, dar 
care erau împiedicate de a i se alătura, ele temindu-se de 
M'Callum More. 


Aceste temeiuri, aşa cum noi am lăsat să se înţeleagă, au 
găsit oarecare răsunet și în sufletul lui Montrose, deși nu se 
prea potriveau întru totul cu eroismul ce caracteriza firea lui. 
În vremurile de demult, casele Argyle şi Montrose se aflaseră 
adesea pe poziţii potrivnice, în război ca şi în politică, iar 
toate cele dobîndite de prima stîrnise ura şi invidia familiei 
veeine, care, conștientă că are merite egale, nu fusese totuşi 
răsplătită cu aceeași dărnicie. Şi asta nu era tot. Căpeteniile 

celor două familii potrivnice de azi se aflau în cea mai aprigă 
dușmănie una faţă de cealaltă, de la începutul acestor lupte; 

Montrose, conștient de superioritatea talentelor sale şi 
făcînd mari servicii Convenanterilor. la începutul războiului, 
așteptase din partea acestei partide un rang suprem în con- 
siliu şi postul de căpetenie, pe care ei judecaseră că e muai 
prudent să le dăruiască priceperii mai limitate, dar puterii 
mai mari ale rivalului său Argyle. Acordarea acestor favoruri 
dușmanului său a fost o injurie pe care Montrose nu a iertat-o 
niciodată Convenanterilor, şi el era încă şi mai puţin înclinat 
să-l ierte pe Argyle, care fusese preferat în locul lui. Prin 
urmare, el era împins de toate simțămintele de ură ce pot 
însufleţi o fire înfocată, într-o epocă aprigă, să caute să se 
răzbune asupra unui vrăjmaș al său și al casei sale, şi e cu 
putinţă că aceste motive personale n-au jucat un rol mic în 
mintea lui, cînd descoperi că mai toţi cei ce-l urmau erau 
hotăriîţi mai degrabă să pornească un atac năvalnic asupra 
teritoriilor lui Argyle decît să facă pasul mult mai decisiv 
de a cobori iar în Lowlands. 

Și totuși, oricît de mari ar fi fost ispitele care-l împin- 
geau pe Montrose să treacă la atac împotriva comitatului Ar- 
gyle, el nu putea să se convingă pe sine de a renunţa la splen- 
dida realizare a unei coboriri în Lowlands. El se sfătui de 
nenumărate ori cu căpeteniile de frunte, combătiînd cu toată 
tăria dorinţa sa tainică, precum și hotărîrea lor făţișe de a se 
răzbuna pe Mac Callum More. El le puse în faţă extrema difi- 
cultate, chiar pentru o armată de munteni, de a mărşălui 
asupra comitatului Argyle, dinspre răsărit, prin trecători pe 
unde de-abia se strecurau păstorii şi vinătorii de căprioare şi 
peste niște munţi pe care nici cei din clanurile care locuiau 
în vecinătatea lor nu socoteau să-i cunoască pe deplin. Mai 
le spuse că aceste neajunsuri sînt încă mai mari datorită 
anotimpului în care se aflau (fiindcă se apropia luna decem- 
brie), cînd trecătorile, și aşa destul de anevoioase, nu mai pu- 
teau, de fapt, să fie străbătute din cauza zăpezilor și a visco- 
lelor. Aceste întimpinări bine întemeiate nu au mulţumit și 
nici nu au închis gura căpeteniilor, care ţineau morţiş la felul 
lor vechi de a se război, prin miînarea vitelor, care, după ve- 
chiul dicton gaelic : „se hrăneau de pe pășunea vrăjmașului“. 
Ultima din aceste adunări se încheiase tirziu noaptea şi nu se 
luase nici o hotăriîre, în afară doar că unele căpetenii care 
erau de părere ca Argyle să fie atacat făgăduiseră să caute 
printre sprijinitorii lor pe aceia care ar fi cei mai în stare să 
îndeplinească sarcina de călăuze într-o astfel de expediţie. 

Montrose se retrăsese în colibă ce-i. servea. drept cort și 
se întinsese pe un pat făcut din ferigi uscate, singurul loo 
de odihnă ce-l putea avea aici. Dar zadarnic încerca el să 
adoarmă, căci visurile de mărire le alungau pe cele ale lui 
Morfeu. Uneori se vedea cum înalță flamura regală deasupra 
castelului recucerit din Edinburgh, ciştigînd astfel mare spri- 
fin pentru cauza unui rege a cărui coroană depindea așa de 
mult de biruința lui şi primind drept răsplată toate distinc- 
tiile și favorurile ce pot fi dăruite cuiva cind un rege dorește 
să-i facă această cinste. Alteori, acest vis, oricît era de mă- 
reţ, pălea în fața altui vis de răzbunare împlinită şi de triumf 
personal asupra dușmanului său. Să-l ia pe neașteptate pe 
Argyle, in fortăreaţa sa de la Inverary, să-l zdrobească pe 
acest om, care era în același timp potrivnicul casei sale şi cel 
mai de seamă sprijinitor al presbiterienilor, şi să arate Con- 
venanterilor diferenţa dintre preferatul lor Argyle şi nedrep- 
tăţitul Montrose, iată o privelişte prea măgulitoare pentru 
setea de răzbunare feudală, ca să fie lesne alungată. 

Pe cînd zăcea astfel, frămîntat de gînguri şi simţăminte 
contradictorii, soldatul, care sta de santinelă!' la ușă, îl anunţă 
pe marchiz că două persoane doresc să vorbească cu exce- 
lenţa sa. 

— Numele lor? întrebă Montrose. Și care-i pricina să 
doresc să-mi vorbească la un ceas așa de tirziu ? 

La aceste întrebări, santinela, care era unul din irlan- 
dezii lui Colkitto, nu putu să-i dea generalului nici cea mai 
mică deslușire; astfel că Montrose, aflat la mare cumpănă 
în vremea aceea, nu îndrăznea să nesocotească nimănui drep- 
tul de a vorbi cu el, ca nu cumva să piardă vreo veste însem- 
nată, şi porunci, ca o măsură de prevedere necesară, să fie 
înarmată garda, după care se pregăti să-i primească pe aceşti 
vizitatori tirzii Feciorul său tocmai aprinsese două torţe şi 
Montrose abia se ridicase din culcuşul lui, cînd doi oameni 
intrară. unul purtind un veşmînt din Lowlands de piele de 
căprioară. dar aproape numai zdrenţe, celălalt fiind un bă- 
trin muntean înalt şi drept. cu faţa brăzdată de ger şi fur- 
tuni şi avind o culoare ce ar putea fi numită cenuşie ca 
fierul. 

— Ce doriţi de la mine, prieteni? întrebă marchizul, în 
timp ce mina-i apucase aproape instinctiv unul din pistoalele 
sale, fiindcă şi vremurile cît şi ceasul tîrziu din noapte nășteau 
bănuieli pe care înfăţişarea suspectă a vizitatorilor săi nu era 
nicidecum menită să le înlăture. 

— Vă rog să-mi daţi voie să vă felicit — zise primul 
necunoscut — preanobilul meu general și preacinstite lord, 
pentru marile bătălii pe care le-aţi cîștigat de cînd, soarta .m-a 
despărțit de domnia voastră. A fost o luptă foarte drăguță 
acea bătălie de la Tippermuir, totuşi, dacă mi-ați gagu să 
vă dau un sfat... 

— Înainte de a-l da — îl întrerupse marchizul — a “fi 
aşa de bun să-mi aduceţi şi mie la cunoștință cine. este bi- 
nevoitorul care şi-a făcut despre mine o părere atit de fa- 
vorabilă ? | 

— Într-adevăr, milord, dar am crezut că asta nu e de 
trebuinţă, ţinînd seama că.nu-i .multă vreme de cînd m-am 
angajat sub comanda voastră, la făgăduinţa unui grad de 
maior și a unei solde de o jumătate de dolar pe zi, în afară 
de o altă jumătate. pentru mai tirziu, şi sînt încredințat că 
domnia voastră nu a uitat- nici solda, nici -persoana mea; 

— Bunul meu amic, maiorul Dalgetty — zise Montrose, 
care în acest timp își adusese prea bine aminte.:de el -- 
cred că-ţi dai seama ce lucruri însemnate s-au întîmplat de 
am putut să uit ghipul unui prieten. Şi ce vești din comitatul 
Argyle ne adu bunul meu maior? De mult te dădusem 
dispărut, şi acum eram pe cale să pregătesc răzbunarea cea 
mai pilduitoare împotriva bătrinului vulpoi, care a călcat le- 
gile războiului prin purtarea lui față de persoana ta. 

— Drept vorbiţi, nobile milord — răspunse Dalgcity. $i 
nu doresc ca înapoierea mea să curme indeplinirea unei də- 
rinţe aşa de la locul ei şi așa de nimerită, fiindcă, într-adevăr, 
nu este nici spre folosul lui, nici pentru a vă cere să aveli 
milă de. contele de Argyle că stau acum în faţa voastră, fi- 
indcă nici prin gind nu-mi trece să pun vreo vorbă pentru e.. 
Dar scăparea mi-a fost înlesnită de Dumnezeu şi de marea iscu- 
sință, pe care, ca un vechi și priceput cavaler, am desfășurat-o 
întru aceasta. Mai trebuie să adaug și că am scăpat mulţumită 
ajutorului acestui bătriîn highlander, pe care îndrăznesc să-l 
înfăţișez luminăţiei voastră pentru a-l răsplăti, ca fiind acela 
prin care s-a salvat ostașul pe care-l comandaţi, adică pe 
mine, maiorul Dugald Dalgetty din Drumthwacket. 

— Un serviciu demn de recunoştinţă — răspunse mar- 
chizul, cu gravitate — care, ncîndoielnic, va fi răsplătit cum 
merită. 

— În genunchi, Ranald! zise maiorul Dalgetty (așa cum. 
trebuie să-l numim. de-acum înainte). În genunchi și sărută 
mîna excelenţei sale | 

Astă formă de recunoştinţă cerută de maior nefăcînd 
însă parte din obiceiurile ținutului de baștină al lui Ranald, 
acesta se mulțumi să-și încrucişeze braţele pe piept şi doar 
să-şi încline cît mai mult capul. 

— Acest sărman om, milord — continuă maiorul Dal- 
getty să vorbească, cu un aer ocrotitor faţă de Ranald Mac- 
Eagh — şi-a încordat toate slabele-i puteri ca să-mi apere 
fiinţa de vrăjmaşii mei, deși n-a avut alte arme mai bune 
de aruncat în luptă decît arcuri şi săgeți, lucru pe care dom- 
ujia voastră abia va putea să-l creadă. 

— Nicidecum — zise Montrose. Vei găsi o mulțime de 
astfel de arme în tabăra mea și te-asigur că le vei găsi foarte 
de trebuinţă!. 

— Foarte de trebuinţă, milord ?! repetă uimit Dalgetty. 
Cred că domnia voastră îmi permite să fiu uimit... arcuri şi 
săgeți... și mai cred apoi că nu o să mi-o luaţi în nume de 
rău dacă am să vă sfătuiesc să le înlocuiţi cu muschete cu 
primul prilej. Dar, mai mult decît să mă apere, acest onest 
muntean s-a chinuit să mă şi vindece, ţinind seama că am 
fost rănit în timpul retragerii mele, lucru gare merită adinca 
mea recunoștință şi vreau să arăt lămurit ta în zugrăvirea 
persoanei sale pe care i-o fac pentru a-l lua în seama şi grija 
voastră. 

— Care iţi este numele, prietene ? întrebă Montrose, în- 
torcindu-se spre highlander. 

— Nu poate fi dat în vileag — răspunse munteanul. 


— Aceasta înseamnă — tălmăci maiorul Dalgetty — că 
el dorește ca numele să-i fie tinut ascuns, pentru că mai 
demult a luat cu asalt un castel, a omorit nişte copii şi a 
săvirşit alte lucruri pe care, cum bine știe domnia voastră, 
se fac adesea în vreme de război, dar care nu aduc bunăvoin- 
ta, faţă de cel ce le-a săvirșit, din partea amicilor aceluia 
care a suferit prăpădul. Am cunoscut în cariera mea militară 
mulţi bravi cavaleri omoriţi de bădărani numai din pricina 
îngăduinţei dată unor ostaşi de rind în vreme de război în 
zona de lupte. 

— Înţeleg — zise Montrose. Această persoană este în 
vrajbă cu unii dintre ostașii noștri. Spune-i să se ducă la 


1 Într-adevăr, pentru admiratorii tragerii cu arcul, trebuie să spu- 
nem că nu numai mulţi dintre highlanderii din armata lui Montrose 
foloseau aceste proiectile antice, dar chiar în Anglia arcul și săgeata, 
cîndva gloria răzeșilor îndrăzneţi din acea ţară, erau uneori folosite 
în timpul marilor războaie civile. (N.A.) să 

corpul de gardă şi ne vom gîndi la felul cel mai bun de a-l 
ocroti. 

— Ai auzit, Ranald? vorbi maiorul Dalgetty, privindu-l 
de sus. Excelenţa sa doreşte să stea de vorbă cu mine între 
patru ochi, tu trebuie să te duci la corpul de gardă. El nu 
ştie unde-i asta, sărmanul flăcău! E un ostaș aşa de tinăr 
pentru un om aşa de bătrîn. Îl voi da în grija unei santinele 
şi mă voi întoarce numaideciît. 

Făcu întocmai şi se înapoie repede. 

Primele întrebări ale lui Montrose se reieriră la solia 
pentru Inverary şi marchizul îl ascultă cu luare-aminte pe 
Dalgetty, fără să ţină seama de lungimea povestirii maioru- 
lui. Marchizului îi trebui străduinţă nu glumă ca să-l urmă- 
rească atent, dar nimeni nu știa mai bine decît el că, dacă 
vrei să obţii informaţii de la o iscoadă ca Dalgetty, nu se 
poate altfel decît îndurind ca acesta să-și istorisească peri- 
pețiile după bunul său plac. Procediînd așa, răbdarea marchi- 
zului a fost în cele din urmă răsplătită. Printre alte prăzi 
pe care căpitanul se crezuse îndreptăţit să le ia, fusese, după 
cum știm, şi un pachet cu documente de taină ale lui Argyle. 
Pe acestea el le înmină generalului, povestindu-i, cu multă 
vioiciune şi cu haz, cum le-a luat, istorisire pe care însă nu 
o duse pînă la sfîrşit (pentru că nu-mi vine să cred că el 
a făcut vreo menţiune despre punga cu aur pe care şi-o în- 
sușise atunci cînd pusese mina şi pe hiîrtiile amintite). 

De îndată ce primi pachetul, Montrose, smulgînd o torţă 
de pe perete, se și adinci într-o cercetare amănunţită a do- 
cumentelor, cu care prilej găsi ceva care este cu putinţă 
să-i fi sporit ura nutrită împotriva rivalului său Argyle. 

— Nu-i e teamă de mine?! murmură el. Ei bine, o 
să-i fie! Vrea să dea foc castelului meu de la Murdoch? Ei 
bine, din Inverary se va ridica prima trimbă de fum... O, cit 
n-aş da pentru o călăuză prin coclaurile de la Strathfillan ! 

La ce se va fi gindit atunci Dalgetty, nu știm, dar el 
ştia prea bine despre ce este vorba ca să înţeleagă pe dată 
ce vroia Montrose. Aşa că își întrerupse pe dată povestirea 
atit de impănată cu amănunte despre lupta ce avusese loc 
şi despre rana pe care o primise în retragere pentru a vorbi 
de chestiunea care vedea că-l preocupă pe generalul său. 

— Dacă luminăţia voastră doreşte — zise el — să pur- 
ceadă la un atac asupra comitatului Argyle, acest biet Ranald, 
despre care v-am vorbit, cu copiii şi semenii lui, este foarte 
nimerit, fiindcă ei cunosc de-a fir-a-păr toate trecătorile ce 
duc acolo, fie de la răsărit, fie de la miazănoapte. 

— Aşa să fie?! exclamă Montrose. Ce te face să crezi 
că ci le ştiu aşa de bine? 

— Dacă va binevoi luminăţia sa să mă asculte — răspunse 
Dalgetty — în săptăminile cînd am rămas la ei pentru a-mi 
îngriji rana, ei au fost nevoiţi adesea să-și şi schimbe locul 
din cauza repetatelor încercări făcute de oamenii lui Argyle 
să pună mîna pe persoana unui ofițer care s-a văzut onorat 
de încrederea voastră, așa că am avut prilejul să admir neo- 
bişnuita lor iscusinţă şi cit de bine cunoşteau fiece petic de 
pămînt din acel ţinut, ceea ce le-a îngăduit să reuşească, rind 
pe rînd şi la fel de bine, cind să se retragă, cînd sà înainteze. 
Jar la urmă, cînd am fost în stare să mă întăţişez armatei 
luminăţiei voastre, această făptură simplă, dar cea mai cin- 
stită, mi-a călăuzit paşii pe potecile pe care Gustavus (de 
care luminăţia voastră poate îşi aminteşte) a păşit cu deplină 
încredere, așa că mi-am spus că, dacă va- fi nevoie de că- 
lăuze, de iscoade sau de oameni care să aducă veşti în vederea 
unui atac peste munţi în acest tinut apusean, apoi alţii mai 
pricepuţi ca el şi ca însoțitorii săi nici că se află. 

— Şi poţi să te pui tu chezaș pentru fidelitatea acestui 
om ? întrebă Montrose. Cine este şi cu ce se ocupă ? 

— Este un proscris şi un tilhar de meserie şi, în plus, 
un ucigaş sau criminal — răspunse Dalgetty — şi îl cheamă 
Ranald MacEagh, ceea ce înseamnă Ranald Fiul Negurilor. 

— Acest nume îmi aduce aminte de ceva — zise Montrose, 
rămînînd o clipă pe ginduri. Oare aceşti Copii ai Nesurilor 
nu au săvirşit vreo fărădelege împotriva clanului M'Aulay ? 

Atunci maiorul Dalgetty îi vorbi pe dată de împrejură- 
rile uciderii lui Forester, și memoria vioaie a lui Montrose 
depănă cum nu se poate mai bine toate amănuntele nelegiui- 
rii. 

— Este o mare nenorocire — zise Montrose — că tot mai 
dăinuie o dușmănie nestinsă între acești oameni şi clanul 
M'Aulay. Allan s-a purtat vitejește în aceste lupte şi, prin 
felul ciudat al purtării și al vorbelor sale, are o înriîurire 
adincă asupra celor din clanul său, încît urmările faptului de 
a-l nemulţumi ar putea fi deosebit de rele. În același timp, 
acești oameni putind să ne fie călăuze așa de folositoare şi 
fiind, cum spui, maior Dalgetty, cu totul demni de încredere... 

— Mi-aş pune solda şi îndemnizaţia, calul şi armele, 
capul şi gitul că sînt credincioşi — zise maiorul — şi lumi- 
năţia voastră ştie că un soldado nu poate spune mai mult. 
nici în favoarea propriului său tată. 

— Adevărat— zise Montrose — dar cum la ce ne ginuia 
noi are o deosebită însemnătate în clipa de faţă, aș dori să 
ştiu care sînt temeiurile pentru o părere așa de bună. 

— Pe scurt, milord — zisa maiorul — nu numai că 
ei au nesocotit recompensa frumușică pe care Argyle mi-a 
făcut onoarea s-o pună pe captl meu, şi nu numai că s-au 
stăpinit şi nu mi-au prădat nimic din lucrurile mele san 
din banii ce se ridicau la o sumă bunișoară care ar fi ispitit 
pe orice soldat de meserie din orice armată europeană, și nu 
numai că mi-au dat înapoi calul, despre care excelența 
voastră știe ce mult preţuiește, dar nu i-am putut face să 
primească de la mine nici un sfanţ, nici o para, nici o lăscaie 
măcar, pentru osteneala şi cheltuiala făcută cu mine cînd 
eram bolnav. Mi-au refuzat, pe legea mea, și banii gheață 
pe care i-am oferit de bună voie... o poveste pe care rareori 
poți s-o spui într-o ţară creștină. 

— Recunosc — zise Montrose, după un răstimp de chib- 
zuință — că felul cum s-a purtat faţă de tine este o dovadă 
grăitoare a fidelității lui, dar cum putem să ne încredinţăm 
că nu va reîncepe vechea învrăjbire ? El tăcu, apoi deodată 
adăugă : Am uitat că eu am cinat, maiorule, în vreme ce 
dumneata călătoreai sub clar de lună. 

El porunci 'adjutanţilor săi să aducă o carafă cu vin și 
ceva de-ale gurii. Maiorul Dalgetty, care avea poftă de min- 
care ca un om sculat după boală și care tocmai s-a înapoiat 
de la munte, nu mai aşteptă să fie poftit a doua oară ca să 
se năpustească asupra bucatelor puse dinainte, ci începu să 
înfulece cu o iuțeală aşa de mare, încît marchizul, umplind o 
cupă cu vin şi bînd în sănătatea lui, nu se putu opri de a nu-i 
spune că, așa grosolane cum erau bucatele din tabăra lui, se 
temea că maiorul Dalgetty se hrănise mult mai prost în tim- 
pul călătoriei sale prin comitatul Argyle. 

'— Luminăţia voastră. poate. să fie încredinţată că aşa și 
este — replică bravul maior, vorbind cu gura plină — fiindcă 
pîinea şi apa lui Argyle au fost şi mai fără gust, și mai mu- 
cegăite, și mai sălcii, pe cît mi-aduc aminte, și deși au făcut 
tot ce le-a stat în putinţă, chiar vînatul pe care Copiii Ne- 
gurilor mi l-au adus — ca nişte biete ființe neajutorate — 
a fost aşa de prost primit de trupul meu, că, atunci cînd 
mi-au îmbrăcat armura, pe care am fost bucuros s-o las 


deoparte pentru izbinda expediției, sunam înlăuntrul ei ca 

un miez uscat într-o nucă păstrată pentru o a doua sărbătoare 
a Tuturor Sfinţilor”. 

— Trebuie să iei măsurile cuwenite ca să-ţi acoperi pier- 
derile, maior Dalgetty ! 

— Adevărul este — răspunse soldatul — că anevoie am 
să izbutesc s-o fac, în afară de cazul cînd banii pe care mi-i 
datoraţi mi-ar fi preschimbaţi în bani peşin, fiindcă vreau 
ca excelența voastră să ştie că cele vreo douăzeci de ocale 
pe care le-am pierdut le ciîștigasem numai şi numai din solda 
mea pe care mi-o plăteau regulat Statele Olandei. 

— În acest caz — zise marchizul — abia acum ai de- 
venit cu adevărat bun pentru a mărşălui cum se cuvine. Cit 
despre plată, să izbîndim mai întîi, maiorule, să izbîndim, şi 
atunci toate dorinţele tale, toate dorinţele noastre vor fi îm- 
plinite cu prisosinţă. Pînă atunci, mai pofteşte o cupă cu vin! 

— În sănătatea luminăţiei voastre! spuse maiorul, um- 
plind cupa ochi ca să arate înfocarea cu care închina. Și 
să biruim asupra tuturor duşmanilor noștri şi, mai ales, asu- 
pra lui Argyle! Sper să-l mai trag o dată virtos de barbă... 
fiindcă o dată l-am înșfăcat. 

— Bine zis — răspunse Montrose — dar să ne întoarcem 
la acești oameni ai Negurilor. Îţi dai seama oare că prezenţa 
lor aici şi rostul pentru care îi folosim e o taină între noi 
doi ? 

Încîntat, după cum Montrose şi dorise, de încrederea 
arătată de general, maiorul îşi puse mina pe nas şi făcu 
semn că a înţeles. 

— Cam ciţi pot să fie cei ce-l urmau pe Ranald? con- 
tinuă marchizul. 

— Pe cit ştiu eu, sint numai... numai opt sau zece bărbaţi 
— răspunse maiorul Dalgetty — și citeva femei și copii. 

— Și unde se află ei acum? întrebă Montrose. 


— Într-o vale, la o depărtare de citeva aruncături de 
suliță de-aici — răspunse soldatul — așteptind porunca lu- 
minăţiei voastre. Am socotit cu cale că nu e bine să-i aduc 
în tabăra domniei voastre fără porunca luminăţiei voastre. 

— Ai chibzuit foarte bine — încuviinţă Montrose — va 
fi mai bine să rămînă unde se află acum sau chiar să caute 
un loc mai îndepărtat ca adăpost. Le voi trimite bani, deși 


' Mare sărbătoare religioasă în Anglia şi Scoţia, la 1 noiembrie. 
Nucile sint foarte căutate în această zi pentru prepararea prăjiturilor 
tradiţionale. (N.T.) 

banii sint un lucru pe care anevoie îl găsești la mine în clipa 
de faţă. 

— Da’ nici nu-i nevoie — zise maiorul Dalgetty — lu- 
minățţia voastră poate numai să le dea de înţeles că cei din 
clanul M'Aulay o iau spre stinga, și Copiii Negurilor, amicii 
mei, vor face pe dată o întoarcere la dreapta, apucind-o în- 
tr-acolo. 

— Lucrul ăsta cu greu s-ar putea numi curtenitor — îi 
răspunse marchizul. Mai bine trimite-le cîțiva dolari, să-si 
cumpere niscai vile ca să aibă cu ce-și ţine femeile si co- 
piii. 

— Ştiu ei cum să-și facă rost de vite la un preţ mult mai 
ieftin — replică maiorul — dar fie cum voiește luminăţia 
voastră. 

— Spune-i lui Ranald MacEagh — mai zise Montrose 
— să-și aleagă cîțiva dintre ai săi, oameni în care să aibă 
toată încrederea ; aceştia, împreună cu căpetenia lor, care va 
fi primul cercetaş, ne vor servi de călăuze. Spune-le să fie 
la mine mîine, în revărsatul zorilor, şi caută, dacă e cu pu- 
tinţă, ca ei să nu bănuiască ce urmăresc şi nici să nu se 
sfătuiască între ei în taină. Bătrinul are copii? 

— A avut, dar i-au fost ucişi sau spinzuraţi — răspunse 
maiorul — și au fost, după cum cred, chiar o duzină rotundă 
I-a mai rămas însă un nepoţel, un băiat vioi în care-şi pune 
multe nădejdi, dar pe care nu l-am văzut niciodată fără o 
pietricică în praştie ca să arunce în tot ce-i iese în cale, și 
care voinicel, asemenea lui David, cel care a învăţat s-arunce 
cu pietre netede luate din piriu, ar putea s-ajungă mai apoi 
un războinic aprig. 

— Acest copil, maior Dalgetty — zise marchizul — aș 
vrea să-mi slujească mie însumi. Socot că va avea destulă 
minte să-şi ţină numele ascuns. 

— Luminăţia voastră să nu se teamă de asta — spuse 
maiorul. Acești spiriduși din Highlands, din clipa cînd au 
spart un blid... 

— Bine — îi curmă vorba Montrose — acest copil va fi 
un zălog pentru credinţa părintelui său, şi dacă mi se va 
arăta credincios, slujba copilului va fi răsplătită. Şi acum, 
maior Dalgetty, ești slobod pentru noaptea asta; miine dimi- 
neață îl vei înfățișa celorlalţi pe MacEagh, sub orice nume 
și meserie îţi va fi pe plac. Cred că îndeletnicirile lui l-au 
făcut destul de priceput ca să ia orice chip; sau putem să-l 
înștiințăm şi pe John Moidart de planurile noastre, fiindcă 
are minte, experienţă şi inteligență şi va îngădui, de bună 

seamă, ca acest om să se îmbrace o vreme ca unul din clanul 
lui. Cit despre dumneata, maiorule, feciorul meu îţi va arăta 
unde vei dormi în noaptea asta. 

Maiorul Dalgetty plecă, avînd inima voioasă, pe deplin 
măgulit de primirea ce i se făcuse şi foarte mulţumit de 
purtarea noului său general, care, aşa cum îl lămuri el de-a 
fir-a-păr lui Ranald MacEagh, îi amintește în multe privinţe 
de nemuritorul Gustavus Adolphus, Leul Nordului şi Bastio- 
nul Credinței Protestante. 


CAPITOLUL XVII 


Începe iute marșul militar, 

Și toți privesc spre ochii lui de jar; 
Dar foamete-i pe solitarul hat, 

Păzit de iarnă, totu-i înghețat. 

El vine... foamea, frigul nu-l opresc. 


Zădărnicia dorințelor omenești! 


La revarsatul zorilor, Montrose primi în coliba sa pe 
bătrinul Mackagh şi-l descusu îndelung, îndeosebi asupra 
mijloacelor de a pătrunde în comitatul Argyle. El își în- 
semnă răspunsurile primite și le puse faţă în faţă cu cele 
date de ceilalţi doi oameni ai săi, pe care îi cercetă, de ase- 
menea, cit putu mai bine şi mai iscusit. Găsi astfel că ele se 
loveau în toate privinţele, dar încă nemulţumit, deoarece 
operaţia cerea o foarte mare precauţie, marchizul mai com- 
pară aceste vești cu cele pe care le adunase de la căpeteniile 
clanurilor aflate în vecinătatea locului sortit pentru trecerea 
munţilor, şi fiind satisfăcut în toate privinţele, se hotărî să 
le urmeze cu toată încrederea. 

Asupra unui singur punct marchizul se răzgindi. După 
ce chibzui îndelung, socoti că nu este tocmai cuminte să-l 


1 Acest poem de o negrăită frumuseţe scris în 1749 de Samuel 
Johnson (1708—1784), a avut ca model a zecea satiră a lui Juvenal. 
Johnson Samuel este considerat cel mai important critic englez al 
epocii lui. Capodoperele sale sînt Vieţile poeților (1779—1781), adevă- 
rată istorie a literaturii engleze pe 100 de ani sub aspect biografic şi 
critic, și Marele dicționar al limbii engleze (1755), care, pînă la mijlo- 
cul sec. al XIX-lea, a rămas lucrarea de căpătii în acest domeniu şi 
care este adesea citat pentru definițiile sale originale, maliţioase sau 
pompoase. (N.T.) 

ia pe băiatul Kenneth în slujba sa, fiindcă, de se va descoperi 
obiîrşia lui, lucrul acesta ar fi fost socotit de numeroase clanuri 
ca o jignire adusă lor și, mai ales, de acelea care se aflau 
într-o veche dușmănie cu această credincioasă familie. Aşa 
că ceru maiorului să-l ia pe flăcău în seama lui și își însoţi 
rugămintea cu o sumă frumușică, douceur’, cum i se spunea 
pe atunci, chipurile pentru a-l îmbrăca și echipa cum se cu- 
vine, astfel că această schimbare a fost plăcută pentru toate 
părțile în chestiune. 

Era aproape ora micului dejun, cînd maiorul Dalgetty, 
după ce fusese lăsat slobod de Montrose, porni în căutarea 
vechilor sale cunoştinţe: Lordul Menteith și fraţii M'Aulay, 
cărora ardea de nerăbdare să le povestească propriile lui pă- 
tanii şi de la care vroia pe urmă să afle amănunte cu privire 
la luptele ce avuseseră loc. Se poate lesne închipui că a fost 
primit pe dată cu mare bucurie de niște bărbaţi pentru care 
„lîncezeala din ultima vreme a vieţii ostășeşti făcuse ca orice 
schimbare de societate să fie o noutate foarte căutată. Doar 
Allan M'Aulay părea că se ţine la o parte de vechea lui 
cunoştinţă. Cînd fratele său îi ceru socoteală pentru această 
purtare, el nu putu să dea o mai bună lămurire decit neplă- 
cerea lui personală pe care o încerca străduindu-se să fie 
familiar cu unul ce fusese de curînd în apropierea lui Argyle 
și a altor vrăjmași ai săi. Maiorul Dalgetty intră la griji, şi 
nu puţin, văzînd acest soi de simţăminte pe care Allan părea 
să le nutrească împotriva lui, bănuind parcă societatea în care 
trăise în ultima vreme; totuşi se linişti repede, văzînd că 
presimţirile clarvăzătorului în această privinţă nu erau fără 
greş. | | | E 

Dar Ranald MacEagh, care fusese pus sub scutul și paza 
maiorului Dalgetty, a trebuit să fie și el înfățişat persoanelor 
cu care acestuia îi plăcea așa de mult să stea de vorbă. Hai- 
nele bătrinului fuseseră schimbate între timp şi, în locul 
tartanului clanului său, purta un fel de veșmint al locuitori- 
lor din insulele îndepărtate?, aducînd cu o vestă cu mîneci, 
si o fustă, ambele făcute dintr-o bucată. Această haină era 
încheiată în faţă, de sus pînă jos, cu șireturi şi semăna cu 
„aceea numită Poloneză, care este şi azi purtată de copiii din 


| 1 Dulceaţă (în limba franceză în original); în limbajul conven- 
tional al epocii însemnînd „sumă de bani“, „cadou“, „atenţie”. (N.T.) 

2 Este vorba de Arhipelagul Insulelor Hebride (Hebridele interi- 
oare şi cele exterioare situate în vestul Scoției), Orcade, dar mai ales 
de Arhipelagul Shetland, situat la nord-est de Orcade. (N.T.) 

Scoţia de condiţie mai umilă. Pantalonii de tartan şi o bo- 
netă întregeau îmbrăcămintea bătrinului, de care oamenii 
vîrstnici care au apucat veacul trecut își amintesc prea bine 
să o fi văzut purtată de insularii veniţi să se alăture armatei 
contelui De Mar în răscoala din 1715". 


Maiorul Dalgetiy, cu ochii mereu aţintiţi asupra lui 
Allan în timp ce vorbea, îl înfăţișă pe Ranald MacEagh ca 
fiind Ranald MacGillihuron din Benbecula, un om care-l scă- 
pase din temniţa lui Argyle. Îl mai arătă ca pe o fiinţă iscu- 
sită în a cînta la harpă şi la senuchie? şi, de asemenea, cu 
daruri alese, ce nu trebuiau dispreţuite, de prezicător sau 
clarvăzător. În timp ce făcea această prezentare, maiorul Dal- 
getty se bilbii şi se codi într-un chip așa de neobișnuit cu 
felul lui firesc de a se descurca și de a turui într-una, că 
faptul ar fi trezit, de bună seamă, bănuiala lui Allan M'Aulay, 
dacă întreaga lui luare-aminte nu ar fi fost îndreptată în 
cercetarea cu de-amănuntul a trăsăturilor omului ce le era 
astfel înfățișat. Această privire pătrunzătoare începu să-l stin- 
jenească pe Ranald Mackagh aşa de mult, încît mina lui 
cobori încet în căutarea pumnalului pe care-l purta, așteptin- 
du-se la un atac ostil, cînd deodată Allan, străbătind coliba, 
îi întinse mina în semn de primire prietenească. Stind unul 
lîngă celălalt, ei începură să vorbească cu glas scăzut și tainic. 
Menteith şi Angus M'Aulay nu au fost prea miraţi văzînd 
una ca asta, deoarece highlanderii care se socoteau prezică- 
tori se simțeau îndemnați, îndeobște, cînd se întilneau, să 
schimbe păreri între ei despre natura și felul în care fiecare 
vedea viitorul. 

— Ţi se coboară un fel de ceață asupra sufletului ? între- 
bă Allan pe noua sa cunoştinţă. 

— La fel de întunecată ca umbra ce se aşterne peste 
lună — răspunse Ranald — cînd ea se întunecă pe cer, la 
mijlocul drumului ei, și profeţii prevestesc vremuri de res- 


triste. 


i Contele De Mar va urma pilda strălucită a lui Montrose și va 
încerca, după moartea reginei Anne (1714), readucerea pe tronul An- 
gliei a fiului fostului rege James al II-lea şi al Mariei de Modena, 
James Edward Stuart (The Old Pretender). De Mar a avut de înfrun- 
tat acelaşi inamic redutabil, pe Mc Callum More, ducele de Argyle, 
căpetenia marelui clan Campbell. Bătălia a avut loc la 13 noiem- 
brie 1715, la SHERIFFMUIR, în Pertshire, dar nici una dintre părți 
n-a izbutit să dea celeilalte lovitura decisivă. (N.T.) 

2 Instrument muzical cu coarde, înrudit cu harpa. (N.T.) 

— Vino încoace — zise Allan — vino aici. Vreau să 
vorbim între patru ochi, fiindcă bărbaţii spun că în insulele 
voastre îndepărtate darul acesta al profeţiei este hărăzit vouă 
cu mai multă putere şi limpezime decit nouă, care locuim 
lingă saxoni. 

În vreme ce ei erau astfel cufundaţi în tainica lor vorbire, 
cei doi cavaleri englezi intrară în colibă, într-o stare de ne- 
grăită însufleţire, şi-l vestiră pe Angus M'Aulay că porunci 
au fost date ca toţi să fie gata fără întîrziere ca să plece 
într-un marş spre apus. După ce au rostit această știre cu 
multă bucurie, ei dădură bineţe vechii lor cunoştinţe, maio- 
rului Dalgetty, pe care-l recunoscuseră de îndată și-l între- 
bară de sănătatea bidiviului său Gustavus. 

— Vă mulţumesc din inimă, gentilomi — le răspunse 
soldatul. Gustavus este bine, deşi, asemenea stăpinului său, 
are întruciîtva coastele mai ieşite decît atunci cînd v-aţi oferit 
să mi-l cumpăraţi la Darnlinvarach ; și daţi-mi voie să vă 
spun de pe acuma că, mai înainte de a apuca să faceţi unul 
sau două din acele marșuri, la auzul cărora vă bucuraţi așa 
de mult, veţi lăsa în urmă, bunii mei cavaleri, și cîteva din 
vitele voastre, și unul sau doi cai englezești. 

Amindoi ziseră că prea puţin le pasă de ce vor găsi sau 
vor pierde, numai ca priveliștea să se schimbe și să nu mai 
meargă cind la vale, cînd la deal, prin comitatele Angus și 
Aberdeen, în urmărirea unui dușman care nici nu vrea să 
dea lupta, dar nici să fugă. 

— Dacă aşa stau lucrurile — zise Angus M'Aulay — 
trebuie să poruncesc celor ce mă urmează să strîngă merinde 
și să o pregătească de drum şi pe Annot Lyle, în cea mai 
mare liniște, fiindcă o înaintare în ţara lui M'Callum More 
va fi un drum mult mai lung și mult mai greu decit îşi în- 
chipuie aceşti vinători de vulpi din nobilimea cumbriană. 

Spuniînd asta, părăsi coliba. 

— Annot Lyle! repetă Dalgetty. Urmează și ea oastea 
noastră ? 

— Desigur — răspunse Sir Giles Musgrave, în timp ce 
ochiul său aluneca încet de la Lordul Menteith la Allan 
M'Aulay. Noi nu putem nici mărșălui, nici lupta, nici să ne 
retragem, nici să înaintăm fără -protecția Prințesei Harpei. 

— Zi mai bine Prinţesa Paloșelor și a Scuturilor — îl 
corectă însoţitorul său — fiindcă însăşi Lady Montrose nuar 
îi mai curtenitor însoţită. Ea are patru fecioare din Highlands 
și o puzderie de băieţandri desculți, gata să-i îndeplinească 
porunca. 

— Și ce aveţi voi cu asta, gentilomi? interveni Allan, 
întorcîindu-se brusc de la munteanul cu care vorbea. Aţi fi 
lăsat voi o femeie nevinovată, cu care aţi copilărit, să moară 
ucisă sau să piară de foame ? N-a mai rămas în vremea asta 
nici un petic din acoperișul casei părinţilor mei, grinele ne-au 
fost arse, vitele furate... iar voi, gentilomi, ar trebui să-l bi- 
necuvîntaţi pe Dumnezeu că, venind dintr-o ţară mai blindă 
și mai civilizată, vă primejduiţi numai vieţile voastre în acest 
război necruţător, fără teama că vrăjmașii voştri ar putea să 
vină şi să se răzbune asupra celor dragi şi lipsiţi de apărare 
pe care i-aţi lăsat în urma voastră. 

Englezii încuviinţară din toată inima, spunînd că ei sînt 
ocrotiți în această privinţă, iar cei de faţă se risipiră, fiecare 
mergînd la numeroasele lui însărcinări sau datorii. 

Allan mai zăbovi o clipă, întrebîndu-l pe Ranald Mac- 
Eagh, care nu dovedea nici o tragere de inimă să-i răspundă, 
cite ceva din aşa-zisele lui vedenii, asupra cărora era foarte 
nedumerit. 

— Nu o dată — zise el — am avut vedenia unui gael 
care părea că-şi împlîntă pumnalul în trupul lui Menteith... 
a acelui nobil tînăr, în pelerină stacojie cu fireturi, care iese 
chiar în clipa asta din colibă. Dar, oricît m-am străduit, deşi 
m-am uitat pînă cînd ochii aproape că mi-au ieşit din orbite, 
nu am putut zări faţa acelui highlander, şi nici măcar nu bă- 
nuiesc cine ar putea să fie, deși fiinţa lui şi felul lui de a fi 
mi-au părut cunoscute. 

— "Ţi-ai întors pledul — zise Ranald — după regula pe 
care prezicătorii vestiți o folosesc în acest caz ? 

— Am făcut-o — răspunse Allan, vorbind încet şi înfio- 
rîndu-se parcă de un zbucium lăuntric. 

— Și sub ce înfățișare ţi-a apărut atunci năluca ? întrebă 
Ranald. 

— Tot cu pledul întors — îi răspunse Allan, cu acelaşi 
glas șoptit și emoţionant. 

— Atunci poţi fi încredinţat că numai propria ta mînă și 
a nimănui altuia va săvirşi fapta aceluia căruia tu i-ai zărit 
umbra — îi spuse Ranald. 

— Aşa mi-a şoptit şi sufletul meu de o sută de ori — 
murmură Allan. Dar este cu neputinţă ! Chiar dacă aş citi aceas- 
tă întîmplare în cartea veșnică a destinului, aş spune că este 
peste putință! Sîntem legaţi prin legături de sînge şi prin 
altele o sută mult mai strînse, am stat unul lîngă celălalt în 
lupte şi spadele noastre s-au înmuiat în sîngele acelorași vrăj- 
mași... este CU NEPUTINȚĂ să-i fac vreun rău. 

— Că tu VREI să te porţi așa — îi răspunse Ranald — 
e sigur, deşi pricina poate fi ascunsă în negura viitorului. Tu 
spui — urmă el, înăbușindu-și anevoie zbuciumul — că aţi 
stat unul lîngă altul, urmărindu-vă prada ca nişte copoi; n-ai 
văzut niciodată cîini de viînătoare întorcîndu-și colții unul îm- 
potriva altuia şi luptindu-se deasupra leşului unei căprioare, 
moartă de atita fugă? 

— Nu-i adevărat! strigă M'Aulay, ridicîindu-se. Acestea 
nu sînt prezicerile sorții, ci ispitele unui duh rău dintr-o ge- 
nune fără sfîrşit. 

Şi zicînd acestea, ieşi din colibă. 

— O ai, ai săgeata ascuţită a urii și o și porţi în trupul 
tău — zise Fiul Negurilor, privind după el, ca un apucat. 
Duhuri ale celor ucişi, bucuraţi-vă! În curînd, paloşele uci- 
gaşilor voştri vor fi muiate unul în sîngele celuilalt ! 

A doua zi dimineaţa, totul a fost pregătit şi Montrose 
înaintă, mărșşăluind repede, în susul rîului Tay şi pătrunse cu 
oștile sale neregulate în romantica vale din jurul lacului cu 
acelaşi nume ce se află la vărsarea acelui rîu. Locuitorii erau 
Campbelli, dar nefiind de fapt vasali ai lui Argyle, ci aparţi- 
nînd casei aliate şi înrudite Glenorchy, care azi poartă numele 
de Breadalbane. Fiind luaţi prin surprindere şi cu totul ne- 
pregătiţi pentru a le ţine piept, ei fură siliţi să asiste ca mar- 
tori neputincioşi cum se dă iama prin cirezile şi turmele lor. 
Înaintînd în acest fel pînă în valea Loch Dochart şi pustiind 
ținutul în calea sa, Montrose ajunse la etapa cea mai anevo- 
ioasă a războiului dus de el. 

Pentru o armată modernă, chiar cu ajutorul unei bune 
şosele militare, care azi te duce de la Teinedrum pînă sus pe 
piscul de la Loch Awe, să străbată aceste întinse pustietăţi ar 
părea o sarcină destul de anevoioasă. Dar la acea vreme, şi 
chiar mult mai tîrziu, nu se afla nici un fel de drum sau 
trecătoare şi, pe deasupra, ca lucrurile să fie și mai greu de 
îndeplinit, munţii erau acoperiţi de zăpadă. Erau o priveliște 
sublimă pentru ochi aceşti uriași însrămădiţi unul în- 
tr-altul, cu piepturile lor largi şi cu frunţile încununate de 
un alb orbitor, în vreme ce munții care se ridicau mai departe, 
în spatele lor, se scăldau într-o lumină trandafirie, poleiţi de 
soarele strălucitor de iarnă. Iar Ben Cruachan, și mai semet, 
părea însăşi cetatea unde sălășluia duhul acelor meleaguri, 
înălțîndu-se cu mult deasupra celorlalţi şi arătîndu-și piscul 
golaș şi scînteietor pînă la o depărtare de mai multe mile. 

Ostașii lui Montrose nu erau însă bărbaţi care să se spe- 
rie în fața sublimei dar înfricoşetoarei panorame ce se înfă- 

țişa dinaintea lor. Mulţi dintre ei făceau parte din acea stră- 
veche spiţă de highlanderi, care nu numai că se culcau în ză- 
padă, dar socoteau că-i o deprindere muierească şi ceva de 
prisos să foloseşti chiar un bulgăre de omăt drept pernă! 
Prada şi răzbunarea se aflau dincolo de munţii încremeniţi 
sub gheaţă pe care-i zăreau, și ei nu-şi puteau îngădui să se 
infricoşeze de greutăţile legate de trecerea lor. Montrose nu 
ingădui oamenilor să-și piardă avintul. El porunci pe dată 
cimpoierilor să cînte, mergînd în frunte, vechea melodie celtă: 
HOGGIL NAM BO & (adică : Noi trecem prin naianul de ză- 
padă să ne luăm prada) ale cărei sunete ascuţite umpluseră 
adesea de groază văile Lennox'-ului. Trupele înaintau cu re- 
peziciunea sprintenă a muntenilor şi curînd începură să stră- 
bată primejdiosul pas, pe unde Ranald îi călăuzea mergînd 
înainte cu o mină de oameni aleşi pe sprinceană pentru a le 
arăta şi deschide drumul. 

Nicicînd puterea omului nu apare mai demnă de dispre- 
tuit decit atunci cînd este pusă faţă în faţă cu privelișştile 
sublime şi înfricoşătoare ale naturii. Victorioasa armată a lui 
Montrose, ale cărei isprăvi umpluseră de spaimă, în întreaga 
Scoţie, pe inamicii regelui, acum cînd se căţărau prin acest 
pas cumplit, părea un grup jalnic de oameni răzleţi, gata să 
tie devoraţi de gitlejul muntelui. Chiar Montrose mai că re- 
greta îndrăzneala încercării sale, în timp ce privea în jos, de 
pe virful primului pisc pe care-l atinsese, văzînd cum se îm- 
prăștiase mica sa armată. Piedicile erau atit de mari, încit 
largi goluri începură să apară în linia de marş, între cei din 
frunte, cei din mijloc și cei ce veneau ultimii, încheind şirul, 
soluri ce creșteau într-un chip la fel de stinjenitor pe cît era 
de primejdios. Îngrijorarea cea mai mare îl cuprindea pe 
Montrose cind se uita la cîte un povîrniș mai semeţ, temin- 
du-se să nu-l vadă în stăpînirea unui inamic pregătit de apă- 
rare, şi adeseori a fost auzit arătindu-și încredințarea că dacă 
trecătorile Strath-Fillan ar fi fost apărate de două sute de 
oameni hotăriţi, nu numai că aceștia i-ar fi oprit cu desăvir- 
șire înaintarea, dar armata lui s-ar fi aflat în primejdia de 
a fi despărțită în două. O poziţie naturală sigură a fost însă 
adesea un blestem pentru multe ţări puternice și multe for- 
tăreţe, şi o astfel de poziţie a prilejuit ca şi districtul Argyle 
să cadă în mina vrăjmașilor săi. Năvălitorii au trebuit deci să 


1 Acesta este marșul familiei M'Farlane, un clan războinic şi pus 
pe jaf, care locuieşte pe malurile vestice ale vestitului lac Loch- 
Lomond. (N.A.) 

se lupte nu numai cu greutăţile fireşti ale drumului, ci și cu 
zăpada, care însă, din fericire, nu căzuse prea din belșug. 
Armata abia ajunse pe culmea șirului de dealuri ce desparte 
districtele Argyle şi Breadalbane, că se și năpusti asupra fru- 
moaselor văi care se întindeau jos, în faţa ei, cu o furie ce 
arăta într-un chip destul de limpede motivele puternice care 
duseseră la un atac aşa de anevoios şi cu sorţi îndoielnici de 
izbîndă. 

Montrose își împărţi armata în trei grupuri, ca spaima să 
fie cît mai mare. Prima oaste era comandată de căpetenia cla- 
nului Ranald, a doua o încredinţă conducerii lui Colkitto și 
a treia rămase sub comanda lui personală. Acest lucru îi în- 
gădui să pătrundă în ţinutul Argyle din trei puncte diferite. 
Împotrivire nu întimpină de fel. Fuga păstorilor de pe dealuri 
vestise pentru prima oară oamenilor de prin părţile mai lo- 
cuite această năprasnică năvălire şi oriunde oamenii clanurilor 
se adunau, ei erau ucişi, lăsaţi fără arme şi împrăștiați de un 
inamic care le ghicise mișcările. Maiorul Dalgetty, care fusese 
trimis înainte împotriva Inverary-ului, cu un grup mic de 
călăreţi, singurul pe care armata îl avea la îndemiînă, își îm- 
plini sarcina așa de bine, că mai-mai să-l prindă pe Argyle, 
după cum zicea el, inter pocula, şi numai o fugă grabnică pe 
apă l-a scăpat pe acest șef de la moarte sau robie. Dar pe- 
deapsa de care Argyle însuși scăpă căzu, amară, şi asupra 
clanului, şi asupra ţării sale, şi pustiirile săvirșite de către 
Montrose asupra acestui frumos ținut, chiar dacă erau pe po- 
triva acelor vremi aspre din Scoţia, au fost totuşi pomenite de 
unii, în dese rînduri și cu oarecare dreptate, ca o pată pentru 
războaiele sale şi caracterul lui. 


Între timp, Argyle zburase la Edinburg ca să se plingă 
Convenţiei Statelor. Pentru a face față cerințelor momentului, 
o armată mare a fost strinsă și pusă sub conducerea genera- 
lului Baillie, un ofițer presbiterian fidel și iscusit, alături de 
care se afla la comandă vestitul Sir John Urrie, un soldat 
pribeag ca și Dalgetty, care trecuse dintr-o tabără în alta de 
două ori în decursul războiului civil și care era sortit s-o facă 
și a treia oară, înainte ca acesta să se sfirșească. Argyle, de 
asemenea, căci murea de necaz, îşi înarmă și el propriile sale 
oști ca să se răzbune pe vrăjmașul său feudal. Își așeză tabăra 
de frunte la Dunbarton, unde i se alătură curind o ceată 
foarte numeroasă alcătuită îndeosebi din oameni ai clanului 
său și alţi vasali. După ce a sosit acolo şi oastea lui Urrie și 
Baillie, alcătuită, de asemenea, dintr-un număr mare de trupe 

regulate, el se pregăti s-o pornească spre comitatul Argyle ca 
să-l alunge pe năvălitor de pe păminturile strămoșești. 

Dar iată că Montrose, în timp ce aceste două armate uriaşe 
se uneau, se şi hotărî să se retragă din acea țară pustiită, de- 
oarece se apropia de el o a treia armată, adunată de la miază- 
noapte şi sub conducerea contelui de Seaforth, care, după ce 
se codise un răstimp, îmbrăţișase cauza Convenantului și, cu 
sprijinul garnizoanei veterane din Inverness, înjgshebase o ar- 
mată foarte puternică ameninţindu-l pe Montrose dinspre co- 
mitatul Inverness. Încercuit de un teritoriu vast şi nepriete- 
nos şi ameninţat din toate părţile de oştiri vrăjmaşe mai pu- 
ternice care înaintau, se părea că nimicirea lui Montrose este 
pecetluită. Dar tocmai acestea sint împrejurările în care ge- 
niul militar întreprinzător al Marelui Marchiz era menit să 
trezească uimirea şi admiraţia prietenilor săi, precum şi ului- 
rea și groaza dușmanilor. Ca prin minune, el își strînse oștile 
împrăștiate în zadarnica ocupaţie în care fuseseră angajate și, 
înainte ca Argyle şi generalii lui să prindă de veste, regaliștii, 
după ce se făcură nevăzuţi din comitatul Argyle, se retraseră 
spre miazănoapte în munţii mohoriţi şi de nepătruns numiţi 
Lochaber. 

Generalii potrivnici lui Montrose, şi ei oameni priceputi, 
își ziseră pe dată că agerul lor vrăjmaș are de gind să-l atace 
pe Seaforth şi să-l nimicească mai înainte ca ei să-i poată 
veni în ajutor. Acest lucru duse la o schimbare cuvenită în 
planul lor de luptă. Lăsindu-l pe Argyle să se descurce cum 
o şti, Urrie şi Baillie îşi separară din nou oștile de cele ale 
căpetenici de clan și, avind sub comanda lor în special călări- 
me și pedestrime din Lowlands, rămaseră pe versantul de 
miazăzi al munţilor Grampiani, înaintind dinspre apus către 
răsărit spre comitatul Angus, hotăriţi ca de acolo să. treacă 
mai departe în comitatul Aberdeen ca să-i taie calea lui 
Montrose, dacă cumva acesta ar fi încercat să scape luînd-o 
pe-acolo. 

Argyle cu năimiţii lui și alte oști încercară să meargă pe 
urmele lui Montrose, aşa că, dacă acesta l-ar fi lovit fie pe 
Seaforth, fie pe Baillie şi Urrie, el să poată fi pus între două 
„focuri de către a treia oaste, care, de la o distanţă sigură, ur- 
mărea astfel ariergarda marchizului. 

În acest scop, Argyle se îndreptă din nou spre Inverary, 
avind prilejul la fiece pas să deplingă pirjolul săvirşit de 
clanurile vrăjmaşe asupra vasalilor săi şi asupra ținutului. 
Oricit de multe virtuţi nobile aveau highlanderii, și erau des- 


204 


tule, mila faţă de un ţinut duşman nu se număra printre ele. 
Aceste distrugeri cășunate de oștile vrăjmașe avură drept 
urmare sporirea cetelor lui Argyle. Este şi azi un proverb în 
Highlands care spune : „Cel căruia i s-a dat foc la casă tre- 
buie să se înscrie la oaste“ ; şi sute de locuitori din aceste văi 
nefericite nu mai aveau nici un mijloc de a-și duce zilele și 
nu le mai rămiînea decit ca și ei să se năpustească asupra al- 
tora şi să prade tot așa cum fuseseră prădaţi; în mintea lor 
nu mai stăruia alt gind de fericire decît cel al răzbunării. Ce- 
tele lui Argyle sporeau deci pe măsură ce el străbătea acel 
ținut pustiit, și feudalul se văzu curînd în fruntea a trei mii 
de oameni hotăriţi, cunoscuţi pentru vigoarea şi curajul lor și 
comandaţi de gentilomi care le purtau numele și care nu lăsau 
nimănui dreptul lor la astfel de slujbe. El dădu principala 
comandă lui Sir Duncan Campbell din Ardenvohr şi alta lui 
Sir Duncan Campbell din Auchenbreck!, un ostaş veteran şi 
trecut prin multe, pe care îl rechemase din războaiele cu Ir- 
landa în acest scop. Firea rece a lui Argyle domolea însă sfa- 
turile militare ale acoliţilor săi mai dornici de luptă, așa că 
el se hotărî, cu toată oastea lui numeroasă, să urmeze prevă- 
zător același plan de luptă, adică să-l urmărească cu grijă pe 
Montrose, în orice direcție ar merge acesta, evitînd orice 
luptă cu el pînă în clipa cînd va putea să-l lovească din spate, 
dar asta numai cînd Montrose va fi prins într-o bătălie cu alt 
inamic din fața lui. 


CAPITOLUL XVII 


Cîntecul de război al lui Donald cel Negru, 
Cîntecul de război al Negrului Donald, 
Cimpoaiele și-flamura, 

Toate sînt la înălțime în bătălia de la Inverlochy. 


Șoseaua numită militară care uneşte lanţul de forturi şi 
merge, în general, de-a lungul actualului Canal caledonian ‘a 
deschis azi cu desăvirşire această vale uriașă, sau prăpastie,- ce 
se întinde aproape de-a curmezișul întregii insule, vale cîndva 
umplută fără îndoială de mare și care încă dă apă acelui lung 
șir de lacuri cu ajutorul cărora tehnica modernă a unit Ocea- 


1. Acest personaj din urmă este istoric. (N.A.) 

nele Atlantic și German). Potecile sau cărările pe unde local- 
nici traversau această vale întinsă erau, în 1645-1646, în 
aceeași stare ca atunci cînd au inspirat pe un ofiţer-inginer 
irlandez, care fusese tocmit să le schimbe în şosele militare 
bune de marș. Un eulogium?, pe care inginerul l-a închinat 
acestor poteci, începe, și după cite ştiu se și sfîrșește, cu cu- 
vintele : 


De-ai fi văzut numai cum arătau aceste drumuri, 
Ai fi ridicat mâinile spre cer şi l-ai fi binecuvîntat 
pe generalul Wade. 


Dar de aceste cărări, cunoscute de el ca fiind rele, Mont- 
rose se feri cu grijă și își conduse armata, ca pe o turmă de 
căprioare sălbatice, din munte în munte și din pădure în pă- 
dure, pe unde vrăjmașii nu puteau afla nimic despre mişcă- 
rile lui, în timp ce el le ştia pe ale lor în amănunţime, cu 
ajutorul clanurilor prietene Cameron și M'Donnell, ale căror 
pămiînturi muntoase le străbătea acum. Porunci aspre fuse- 
seră date ca înaintarea lui Argyle să fie urmărită cu toată 
luarea-aminte și ca orice veste privind mișcările trupelor sale 
să fie adusă la cunoștință fără intirziere chiar generalului. 

Era o noapte cu lună, şi Montrose, istovit de oboseala 
zilei, se trîntise jos, pe o pășune sărăcăcioasă, vrînd să doar- 
mă. Abia aţipise de două ceasuri cînd cineva îl atinse pe 
umăr. Deschise ochii, privi în sus şi, după cit era de înalt, 
de voinic şi vorbea de gros, el recunoscu lesne pe căpetenia 
Cameronilor. 

— Am vești pentru domnia voastră — zise căpetenia — 
veşti care merită să vă sculaţi neîntirziat și să le ascultati. 

— M'Ilduy* nu poate să-mi aducă decit asemenea veşti — 
îi spuse Montrose, adresindu-se pe numele său patronimic. 
Sint ele bune sau rele ? 

— Cum vreţi să le luaţi — răspunse căpetenia. 

— Sint întru totul demne de crezare ? mai întrebă Mont- 
rose. 


— Da — îi răspunse M'Ilduy. Sau alt crainic a venit să 
le aducă ? Aflaţi că, fiind cam supărat de porunca pe care 
am primit-o din partea luminăţiei voastre de a-l însoţi pe 


1 Marea Nordului. (N.T.) 

2 Elogiu, poezie de laudă care cîntă meritele cuiva sau a ceva 
(în limba latină în original). (N.T.) 

3 Mhich-Connel  Dhui, descendentul lui Donald cel Negru. (N.A. 

acel nefericit de Dalgetty şi pacostea lui de cal, care mă făcea 
să merg ceasuri în şir cu pasul unui bursuc șchiop, am dat 
roată împreună cu șase oameni ai mei înspre Inverlochy 
și acolo l-am întîlnit pe lan de Glenroy, care fusese trimis 
s-aducă veşti. Argyle se îndreaptă spre Inverlochy, cu trei 
mii de oameni aleși, avînd drept căpitani floarea Fiilor lui 
Diarmid. Acestea sînt veştile, puteţi să le luaţi drept bune, 
chibzuiţi cu luare-aminte ca să le tălmăciţi înţelesul. 

— Înţelesul lor trebuie să fie bun — răspunse Montrose, 
cu vioiciune și veselie — glasul lui M'llduy este oricînd plă- 
cut urechilor lui Montrose, și încă mai plăcut atunci cînd îi 
vestește vreo ispravă vitejească ce stă la îndemină. Unde ne 
sînt oamenii ? 

El porunci să i se aducă o faclă și se încredinţă că o mare 
parte dintre cei ce-l urmau se răzleţise, ca de obicei, ca să-și 
pună bine prada; laolaltă cu el nu mai erau decit vreo mie 
două sute ori o mie patru sute de oameni. 

— Nu cu mult peste o treime din oastea lui Argyle, și 
highlanderii îi vor izbi pe highlanderi. Cu binecuviîntarea dată 
de Dumnezeu: cauzei regelui, n-aş înțîrzia să arunc sorții, nu- 
mai să fim unul împotriva a doi, nu mai mult. 

— Atunci nu şovăi — zise Cameron — fiindcă în clipa 
cînd trimbiţa va suna ca să ne năpustim asupra lui M'Callum 
More, nici un om din aceste văi nu va rămine surd la che- 
marea ei. Glengarry... Keppoch... şi eu însumi vom trece prin 
foc şi sabie pe netrebnicul care va rămîne în urmă, orice ar 
zice el. Miine sau poimiine va fi zi de bătălie pentru toţi cei 
ce se numesc M'Donald sau Cameron, oricum se va sfirșşi ea. 


— Ai grăit ca un brav între bravi, nobilul meu prieten — 
îi spuse Montrose, strîngîndu-i mîna — şi aş fi mai rău decit 
un mișel dacă nu aş face pe placul unor astfel de ostași, avind 
și cele mai mari nădejdi de izbîndă. Ne vom năpusti asupra 
acestui M'Callum More, care ne urmărește ca un corb, soco- 
tind să sfișie rămășițele oastei noastre; numai de am avea 
oameni cît mai viteji care să-i biruie puterea! Să fie chemaţi 
la sfat şefii și căpeteniile cît mai iute cu putinţă, și tu, care 
ne-ai adus primul vestea aceasta plină de nădejde şi bucurie, 
căci așa va fi, tu, M'llduy, va fi de trebuinţă să o faci să se 
sfirşească într-adevăr cu bucurie, călăuzindu-ne pe potecile 
cele mai bune și mai scurte ca să năvălim asupra vrăjmași- 
lor noștri. 

— Asta o voi face din toată inima — zise M'llduy — 
fiindcă, dacă v-am arătat pînă acum cărările pe care poţi să 

te retragi prin aceste pustietăţi mohorite, cu mult mai multă 
repeziciune am să vă învăţ cum să năvălit: asupra dușmanului. 

Un freamăt ca într-un stup de albine cuprinse tabăra și că- 
peteniile săreau pretutindeni din culcușurile lor aspre, unde 
își căutaseră o odihnă vremelnică. 

— Nu m-aș fi gindit vreodată — zise maiorul Dalgetty 
cînd a fost chemat la adunare și sculat de pe o mină de rădă- 
cini de ierburi sălbatice — că mă voi despărţi vreodată de un 
pat la fel de aspru ca o mătură de grajd, cu atita părere de 
rău, dar, fără doar și poate, avind în oștirea sa un singur om 
care ştie atitea despre războaie, luminăţia sa marchizul poate 
fi iertat fiindcă m-a chemat la un ceas aşa de nepotrivit. 

Zicînd acestea, el se înfăţișă la adunare, unde, cu toată 
vorbăria lui savantă, marchizul, ca totdeauna, părea să-l asculte 
cu cea mai mare luare-aminte. Aceasta, pentru că, într-adevăr, 
maiorul ştia multe lucruri din războaiele la care luase parte 
și, adesea, sfaturile lui fuseseră bune, dar şi pentru că acest 
lucru îl scutea pe general să asculte numai de părerea căpe- 
teniilor muntene, dîndu-i astfel putinţa de a le nesocoti pă- 
rerile cînd acestea nu îi plăceau. 

În clipa de faţă, Dalgctty încuviinţă bucuros propunerea 
de a mărșşălui îndărăt şi de a-l ataca pe Argyle, propunere 
ce se asemăna cu vitejească hotărire a marelui Gustavus, care 
s-a năpustit asupra ducelui de Bavaria, îmbogăţindu-și tru- 
pele prin prădarea acelei ţări mănoase, deşi era ameninţat 
dinspre miazănoape de armia uriașă pe care Wallenstein o 
adunase în Boemia. 


Căpeteniile clanurilor Glengarry, Keppoch şi Lochiel, ai 
căror oameni egalau în curaj şi faimă militară pe cei mai 
bravi luptători din Highlands, se aflau chiar în vecinătatea 
focului unde urma să se dea bătălia, şi ei trimiseră crucea 
aprinsă printre supuşii lor pentru a chema la oaste pe toţi 
bărbaţii în stare să poarte arme ca să se alăture locotenentu- 
lui regelui şi să lupte sub ilamura căpeteniilor lor care măr- 
șăluiau spre Inverlochy. Dragostea lor înnăscută de luptă, în- 
focarea lor pentru cauza regelui — fiindcă ei îl vedeau pe rege 
ca pe un fel de căpetenie a lor, părăsită de oamenii clanului 
său — ca şi ascultarea lor, de la sine înțeleasă, pentru pa- 
triarhul lor, toate acestea atraseră în oastea lui Montrose nu 
numai pe toţi cei ce se aflau prin împrejurimi și erau în stare 
să poarte arme, dar şi pe unii care, cel puţin după virstă, ai 
fi crezut că le-a trecut de mult vremea să le folosească. A 
doua zi, în timp ce mărșăluiau chiar prin inima munţilor 

Lochaber, fără a trezi cît de cît bănuiala vrăjmașului, cotelor 
marchizului li s-au alăturat nenumărate alte cete venind din 
văi şi pregătindu-se de bătălie sub flamurile căpeteniilor lor. 
Acest lucru a fost şi un prilej de mare însulleţire pentru res- 
tul oștirii, care, pe cind se apropia de inamic, îsi vedea pute- 
rea crescută considerabil cu mai mult de o pătrime, aşa cum 
proleţise bravul conducător al Cameronilor. 

În vreme ce Montrose mărșăluia îndărăt, Argyle, în frun- 
tea îndrăzneţei sale oștiri, înainta pe malul de miazăzi al lacu- 
lui Loch-Eil și atingea riul Lochy, care uneşte acest lac cu 
altul numit Loch-Lochy. Vechiul castel de la Inverlochy, 
cindva, după cum se spune, o cetate a regelui, era încă, deși 
năruit, un punct de oarecare însemnătate şi tărie, astfel că-i 
oferea lui Argyle un loc potrivit unde să-și aşeze tabăra, 
și-apoi şi oastea lui putea să-și ridice în voie corturile în jurul 
castelului, în valea unde Lochy se unește cu Loch-Eil. Mai 
multe şlepuri îi așteptau, încărcate cu provizii, aşa că ei pă- 
reau că o duc, în toate privinţele, cît se poate de bine, dacă 
ținem seamă de dorinţele sau speranțele unci oștiri. Argyle, 
într-un sfat tainic cu Auchenbreck și Ardenvohr, îşi arăta toc- 
mai încredințarea că Montrose se afla la capătul puterilor, că 
oastea lui se va micşora treptat pe măsură ce se va îndepărta 
spre răsărit pe aceste drumuri prăpăstioase, căci dacă ar fi 
mers spre apus, s-ar fi întilnit cu Urrie şi cu Baillie, iar dacă 
ar fi luat-o spre miazănoapte, ar fi căzut în miinile lui Sea- 
forth, iar dacă, nesocotind toate acestea, şi-ar fi ales un loc 
de popas, ar fi fost în primejdie de a fi atacat de trei oștiri 
deodată. 

— Nu pot să mă bucur la gindul acesta. milord — zise 
Auchenbreck — ca James Grahame să fie zdrobit fără să nu 
dăm şi noi, cît de cit, o mină de ajutor. El și-a lăsat o datorie 
grea de plătit în comitatul Argyles și tinjesc să i-o plătesc cu 
sînge pentru sînge. Nu-mi place să plătesc prin a treia mină. 

— Vrei prea multe — spuse Argyle. Ce însemnătate mai 
poate să aibă a cui mînă va vărsa sîngele lui Grahame? A 
sosit vremea ca Fiii lui Diarmid să pună capăt fugii. Ce zici, 
Ardenvohr ? 

— Eu zic, milord — replică Sir Duncan — că Auchen- 
breck va fi răsplătit şi va avea prilejul de a se întilni cu 
marchizul, ca să-i plătească pentru prădăciunile săvirșite. Au 
și ajuns pînă la noi veşti, aduse de cercetașii noștri, că băr- 
bații din clanul Cameron se adună cu mic cu mare la poalele 
muntelui Ben Nevis; acest lucru socot că se face pentru a 

sprijini înaintarea lui Montrose. şi nu pentru a-i ocroti re- 
tragerea. 

-— Poate să fie vorba numai de o încercare de hărţuire 
si jaf — zise Argyle — scornită de viclenia binecunoscută a 
lui M'llduy, pe care el o numeşte lealitate. Ei nu pot nădăjdui 
mai mult decit să dea vreun atac asupra celor din fruntea 
oștirii noastre sau, cel mult, să incerce să ne hărţuiască miine 
in timpul marșului. 

— Am trimis pretutindeni cercetași în recunoaştere — 
zise Sir Duncan — ca să afle veşti, şi vom şti curînd dacă 
ei vor să adune într-adevăr o nouă oaste, în ce loc şi cu 
ce țel. 

Se făcuse tirziu şi nu se primise nici o veste, doar cînd 
răsări luna, o zarvă uriașă umplu tabăra şi un zgomot ce 
ajunse de îndată şi la castel anunţă sosirea unor ştiri de mare 
însemnătate. Dintre cercetașşii trimişi de Ardenvohr, unii se 
veîntorseseră fără a fi în stare să aducă vreo ştire, doar niscai 
vorbe auzite ici-colo despre mișcări în ţinutul Cameronilor. 
Se părea că la poalele lui Ben Nevis răsunau zgomote nedes- 
luşite şi răuprevestitoare, așa cum se întimplă uneori la apro- 
picvea. furtunii. Alţii, pe care ardoarea îi purtase şi mai de- 
parte în misiunea lor, fuseseră atraşi in capcane, ucişi sau 
lacuţi prizonieri de către locuitorii de pe meleagurile unde 
îindrăzniseră să pătrundă. 

În cele din urmă, o dată cu înaintarea rapidă a oştirii lui 
Montrose, avangarda lui Argyle și avanposturile sale îşi dă- 
dură seama că vrăjmeşul se află în faţa lor. După citeva 
schimburi de focuri de muschete şi săgeți, fiecare se intoarse 
la grosul oștirii sale pentru a anunţa cele întimplate și a primi 
noi porunci. l 

Sir Duncan Campbell şi Auchenbreck se aruncară îndată 
pe cai ca să cerceteze situația avanposturilor lor, iar Argyle 
iși păstră pentru sine rangul de comandant al întregii armii, 
punind soldații în ordine de bătaie pe cimpie, după cum se 
cuvenea ; şi era la mintea cucoşului că ei puteau să se aştepte 
la o năvală de noapte sau, cel mai tirziu, la un atac dimineaţa. 
Montrose își ţinuse oamenii cu atita grijă în trecătorile mun- 
iilor, că nici una din încercările lui Auchenbreck şi Ardenvohr 
de a afla potenţialul de luptă al marchizului nu a izbutit. Cei 
doi erau totuşi încredințaţi că, în cel mai rău caz, oastea lui 
tot trebuie să fie mai mică decit a lor, și ei se duseră la Argyle 
spre a-i spune tot ce. văzuseră, dar acest nobil nu vroia cu nici 
un chip să creadă că Montrose ar putea fi el însuși în fruntea 

oștirii. El zise : „Este o nebunie de care nici chiar James Gra- 
hame, în culmea smintelii sale semeţe, nu este în stare“, şi nu 
se îndoia cîtuşi de puţin că marșul lor era împiedicat numai de 
vechii lor dușmani Glenco, Keppoch şi Glengarry ; şi, poate, şi 
de M'Vourigh cu vasalii lor M'Pherson-ii, care îşi vor fi adunat 
vreo oaste, de care mai știa că trebuie să fie mult mai mică 
decit a lor şi pe care iarăși nu se îndoia că o va risipi fie prin 
luptă, fie prin propuneri de a se da bătuţi fără luptă. 

Moralul trupelor lui Argyle era ridicat, oamenii lui arzînd 
de nerăbdare să se răzbune pentru prădăciunile îndurate de 
tara lor; ei petrecură noaptea în speranţa că dimineaţa le va 
aduce zorii răzbunării mult așteptate. Cercetașşii fiecărei ar- 
mate veghiară cu grijă, iar ostașii lui Argyle se culcară așe- 
zaţi în ordinea de bătaie pe care trebuiau s-o aibă a doua zi. 

Zorile palide abia începeau să arămească piscurile mun- 
ților uriaşi, cînd căpeteniile celor două armate se şi pregăteau 
pentru luptă. Ne aflăm la două februarie, una mie şase sute 
patruzeci şi șase. Oamenii lui Argyle erau rinduiţi pe două 
șiruri, nu departe de gituitura dintre rîu și lac, şi te înfrico- 
şai să-i vezi cît de hotăriţi stau gata de luptă. Auchenbreck 
ar fi vrut bucuros să înceapă el bătălia, printr-o năvală asu- 
pra avanposturilor vrăjmașşului, dar Argyle, cu felul său pru- 
dent de a fi, socotea că e mai bine să primească decit să atace 
el. Trîmbiţele răsunară, arătînd că nu vor aștepta multă vre- 
me în zadar. Campbellii puteau să audă lămurit, din trecătoa- 
rea munţilor, cîntecele de luptă ale diferitelor clanuri inamice 
care porneau la atac. Se auzea deslușit cel al Cameronilor, cu 
niște cuvinte ce nu prevesteau nimic bun pentru ei, adresate 
lupilor şi corbilor : „Veniţi la mine și vă voi da stirvuri !“, 
și ecoul răsuna grav în văile lor natale. Prin glasurile bar- 
zilor din Highlands însoțite de sunetele cimpoaielor, nici cin- 
tecul de război al clanului Glengarry nu răminea mai prejos, 
iar melodiile care chemau la luptă celelalte clanuri se puteau 
auzi limpede în clipa cînd ele se iveau la capătul trecătorii 
pentru a se năpusti în cimpie. 

— Vedeţi — se adresă Argyle cosînsenilor săi — vedeți 
că este așa cum am spus eu? Avem de-a face numai cu ve- 
cinii noştri. James Grahame nu a îndrăznit să ne arate fla- 


mura. 
Dar tocmai în acea clipă, din fundul trecătorii izbucni o 


trimbă vioaie de sunete de trimbiţă, așa cum era străvechiul 
obicei al scoţienilor de a saluta flamura regelui. 

— După trimbiţa de acolo, milord — zise Sir Duncan 
Campbell — vă puteţi da seama că cel ce se socoate pe sine 
locotenentul Regelui trebuie să se afle chiar el, în carne și 
oase, printre acei oameni. 

— Și este cu putință să aibă și călărime cu el, lucru la 
care nu m-am gindit — adăugă Auchenbreck. Dar de ce să 
ne fie frică, milord, cind avem dușmani cu care să ne batem 
si rele de răzbunat ? 

Argyle tăcea, privindu-și braţul ce-i atîrna într-o eșarfă 
din pricina unei căderi pe care o suferise într-un marș, cu 
citeva zile în urmă. 

— Lord de Argyle, e limpede că nu puteţi folosi nici spa- 
da, nici pistolul — îl întrerupse Ardenvohr, aprins — aşadar, 
trebuie să vă retrageţi pe bordul galerelor ; viața voastră ne 
e prelioasă ca a unui conducător, mina voastră nu ne poate 
folosi ca a unui soldat. 

— Nu — răspunse Argyle, la care mîndria se lupta cu 
sovăiala — nu vreau să se spună vreodată că am fugit din 
faţa lui Montrose ; dacă nu pot lupta, vreau măcar să mor 
în mijlocul copiilor mei. 

O mulţime de alţi şefi de frunte ai clanului Campbell, 
într-un singur glas, îl rugară fierbinte să lase comanda în acea 
zi lui Ardenvohr sau Auchenbreck și să privească lupta de 
la distanţă, unde va fi în afară de orice primejdie. Nu se 
cade să-l osindim prea lesne pe Argyle ca pe un laş, fiindcă, 
deşi viaţa lui nu a fost presărată cu nici un fel de fapte vite- 
jeşti, totuşi el a dovedit atita stăpinire de sine și demnitate 
cu acest prilej, încît purtarea lui în alte ocazii asemănătoare 
poate fi pusă mai degrabă pe seama șovăielii decit a lipsei 
de curaj. Căci sînt împrejurări cînd glasului tainic din inima 
cuiva, glas ce îi şopteşte că viaţa lui este prețioasă, i se ală- 
tură şi cel al soţilor săi care-i spun că ea este la fel de pre- 
țioasă şi pentru ei; istoria ne oferă nenumărate exemple de 
bărbaţi, într-adevăr cu mult mai cutezători decît Argyle, la 
care instinctul de conservare a biruit cînd vocile celor mulţi 
care-i ispiteau s-au ridicat cu atita tărie. 

— Însoţiţi-l la barcă, dacă vreţi, Sir Duncan — zise 
Auchenbreck rudei sale. Este de datoria mea să împiedic ca 
duhul neorînduielii să se împrăştie printre noi. 

Zicînd așa, el se aruncă în mijlocul oastei, rugînd, dînd 
porunci şi conjurind soldaţii să-şi aducă aminte de străvechea 
lor faimă și de superioritatea lor numerică, de fărădelegile pe 
care le au de răzbunat, dacă vor birui, şi de soarta ce-i aş- 


212 


teaptă, dacă sînt învinşi, punind în pieptul fiecăruia o fă- 
rimă din focul ce ardea în propriul său piept. Între imp, 
Argyle se lăsa dus încet și părînd că șovăie, spre malul lacu- 
lui, de către ai săi. Apoi, cu o barcă, a ajuns pe bordul unei 
galere de unde putea urmări, mai mult cu siguranță decit cu 
cinste, lupta ce se desfăşura. 

Cu toate că în acea clipă se cerceau luate măsuri peste 
măsuri, Sir Duncan Campbell din Ardenvohr nu-și dezlipea 
ochii de la barca ce o ducea pe căpetenia lui departe de cim- 
pul de luptă. În pieptul său se învolburau simţăminte ce nu 
pot fi rostite cu glas tare, fiindcă firea unui șef este aceea 
a unui tată, și inima unui bărbat din clan nu privește greșelile 
acestuia cu aceeaşi asprime cu care se uită la ale altora. Argyle, 
prea ciinos și neindurător cu alţii, era darnic și mărinimos cu 
ai săi, şi inima nobilă a lui Ardenvohr era cuprinsă de o 
durere amară căci bătrînul se gîndea cum va fi judecată pur- 
tarea șefului său. 

— E mai bine, aşa trebuie să fie — își zise el încet, ca 
pentru sine, înăbușşindu-și propria emoție — dar... dar din 
toţi cei o sută de strămoşi ai lui care au purtat rangul de 
sir, nu știu pe nici unul care să fi dat bir cu fugiţii cind fla- 
mura Diarmid-ului flutura în vînt dinaintea celor mai înver- 
sunati vrăjmași. 

Iată însă că un strigăt puternic îl sili să se întoarcă și 
să se zorească în toată graba spre locul lui aflat în flancul 
drept al armatei. 

Retragerea lui Argyle nu trecu nebăgată în seamă de 
ochiul de vultur al dușmanului, care, stînd pe un tăpșan mai 
înalt, putea să vadă tot ce se întîmplă mai jos. Forfota a 
trei sâu patru călăreţi către ariergardă le dădu de înţeles că 
cei ce se retrăgeau erau oameni de rang. 

— Se duc — zise Dalgetty — să-şi pună caii la adăpost, 
ca niște cavaleri cuminţi ce sînt. Iată-l şi pe Sir Duncan 
Campbell călărind pe murgul lui, pe care l-am prețuit ca pe 
un al doilea cal al meu. 

— Te-nşeli, maiorule — rosti Montrose, cu un zîmbet 
amar. Ei îşi pun la adăpost nepreţuitul lor şef. Dă imediat 
semnalul de atac. Trimite porunca la toate trupele. Gentilomj, 
nobili conducători, Glengarry, Keppoch, M'Vourigh, atacați 
imediat! Du-te la M’Ilduy, maior Dalgetty, şi spune-i să 
şarjeze aşa cum iubeşte Lochaber-ul. Întoarce-te și adu pilcul 
nostru de călăreţi spre armia mea. Ei vor ii păstraţi, înpreu- 
nă cu irlandezii, ca oști proaspete la caz de nevoie. 

CAPITOLUL XIX 


Cum o stincă e asaltată de mii de valuri, așa Inisfail 
l-a înfruntat pe Lochlin. 


OSSIAN? 


Trimbiţele şi cimpoaiele, acești crainici zgomotoşi şi ves- 
titori de singe şi moarte, răsunară îndelung, laolaltă, pentru 
a da semnalul de asalt. Lor li se alăturară strigătul a peste 
două mii de războinici şi ecourile văilor în munţii din spatele 
lor. Împărţiţi în trei şiruri de atac sau coloane, oștenii mun- 
teni ai lui Montrose începură să se reverse din trecătorile, 
care pînă atunci îi ascunseseră vederii duşmanilor lor, şi se 
năpustiră cu hotărire asupra Campbellilor, care le așteptau 
asaltul cu cea mai mare diîrzenie. În spatele acestor şiruri ce 
năvăleau, mărșăluiau în linie irlandezii, conduși de Colkitto, 
cărora li se poruncise să stea în rezervă. Cu ei se afla flamu- 
ra regală şi însuși Montrose. Pe flancurile lor mergeau aproa- 
pe cincizeci de călăreţi, conduşi de maiorul Dalgetty, care, 
numai după multe străduinţe, primise, şi e de mirare cum, 
să joace acest rol și anume să intre în luptă numai unde va 
fi nevoie. 

Coloana din dreapta a regaliştilor era pusă sub comanda 
lui Glengarry, cea din stînga, sub a lui Lochiel, iar mijlocul, 
sub a contelui Menteith, care voise mai degrabă să lupte 
pe jos, într-un veșmiînt de muntean, decît să rămînă în spate 
cu călărimea. 

Highlanderii se revărsau ca un fluviu, cu proverbiala 
furie a ţării lor, descărcîndu-și puştile şi slobozindu-și arcu- 
rile în clipa cînd ajungeau la o mică depărtare de vrăjmaș, 
care primea însă asaltul cu cel mai hotărit eroism. Fiind 
mai bine înzestrați cu arme de foc decit vrăjmașii lor şi 
avind și norocul de a sta pe loc şi, prin urmare, putînd ochi 
mai bine, focul celor din tabăra lui Argyle era mai nimicitor 
decît acela pe care-l primeau. Clanurile regale, dindu-și sea- 
ma de aceasta, se năpustiră cu o ardoare sporită ca să ajungă 


1 Este numele atribuit generic lui OISIN, luptător şi bard gaelic, 
fiul lui FINN sau FINGAL, probabil din sec. al III-lea. Poetul Mac- 
pherson a scris o serie de poeme (iscusit realizate) pe care i le-a atri- 
buit lui şi care i-au răspîndit numele în lumea întreagă. „Poemele 
Osianice“ au fost muit apreciate în Germania, chiar de la început, de 
către Herder şi Goethe. (N.T.) 

mai iute să se lupte corp la corp, și în două locuri rupseră 
liniile vrăjmașe, aruncindu-şi dușmanul îndărăt în neorîndu- 
ială. În fața unor trupe regulate, ei ar fi dobindit o biruinţă 
lesnicioasă, dar aici highlanderii înfruntau pe highlanderi şi 
armele lor, iar agilitatea celor care le mînuiau era așijderea 
de ambele părți. 

Lupta dintre ei era disperată, și zgomotul spadelor şi bal- 
tagelor cînd se încrucișau sau cînd loveau scuturile se ames- 
teca cu strigătele pătimașe, sălbatice și scurte, cu care high- 
landerii își însoțesc luptele, dansul şi, într-un cuvînt, orice 
siorțare mai înfocată de orice fel ar fi fost ea. Mulţi dintre 
vrăjmașii care se înfruntau se cunoșteau unul pe altul şi 
căutau cu aprindere să se măsoare în luptă dreaptă, fie din 
ură, fie dintr-o pricină mult mai nobilă, și anume pentru a-și 
dovedi bărbăţia. Nici una din părţi nu dădea înapoi nici măcar 
cu un pas, căci locul celor ce cădeau (și cădeau destui din 
amîndouă taberele) era luat cu înflăcărare de alţii, care se 
îmbulzeau să ajungă în prima linie a bătăliei. Un abur, în- 
tocmai așa cum se ridică deasupra unei căldări ce fierbe, se 
înălța prin aerul îngheţat, rece și gros ca o piclă, plutind 
deasupra luptătorilor. 

Aşa că soarta bătăliei, pe aripa dreaptă şi la mijloc, şe- 
dea în cumpănă, cu nici o întrezărire de biruinţă, ci numai cu 
morți și răniți de ambele părți. 

În stînga, însă, sau pe aripa dreaptă a Campbellilor, cava- 
lerul de Ardenvohr cîștigase puţin teren prin iscusinţa sa în 
ale războiului și datorită numărului ostașilor. El înaintase cu 
oastea lui în clipa cînd regaliștii stăteau gata să dezlănţuie 
lupta corp la corp, așa că aceștia erau supuși unui îndoit foc, 
din faţă și din coastă, și cu toate sforţările comandantului lor 
Lochiel, care se lupta din răsputeri, aproape că intraseră în- 
tr-un fel de vălmășeală. Chiar în această clipă, Sir Duncan 
Campbell dădu poruncă de atac și astfel, pe neaşteptate, se 
năpusti la asalt tocmai cînd urma să fie atacat. O astfel de 
schimbare a sorţilor de izbindă este totdeauna descurajatoare 
și adesea fatală. Dar neoriînduiala aripii stingi a regaliştilor a 
fost numaidecit domolită de intrarea în luptă a pilcului proas- 
păt de irlandezi, al căror foc bine ţintit şi nimicitor împiedică 
pe cavalerul de Ardenvohr să mai înainteze, acesta mulţu- 
mindu-se acum doar să respingă duşmanul. În acest răstimp, 
marchizul de Montrose, folosindu-se de cîțiva fagi răzleţi, 
precum şi de fumul focului puternic al pedestrimii irlandeze 
care ascundea totul, îl chemă pe Dalgetty și-i porunci să-l 

urmeze călare împreună cu oamenii lui, ca să purceadă la o 
mișcare de încercuire şi să ajungă astfel în coasta dreaptă şi 
apoi chiar în spatele vrăjmaşilor. Odată ajuns în această po- 
ziție, Montrose porunci celor şase trimbiţași ai săi să vestească 
atacul. Sunetul ascuţit al trimbiţelor și zgomotul cailor în 
galop avură un rezultat înspăimiîntător asupra aripii drepte 
a oastei lui Argyle, pe care nimic altceva n-ar îi întricoşat-o. 
Muntenii din acea vreme aveau o teamă superstiţioasă de 
calul de război, întocmai ca peruvienii, şi părerile lor cu pri- 
vire la felul în care acest animal a fost îmblinzit și făcut 
să lupte erau tare ciudate. Cînd își văzură, așadar, rîndurile 
străpunse pe neașteptate, și mai văzură că animalele acelea 
care le pricinuiau cea mai cumplită spaimă se aflau chiar în 
mijlocul lor, groaza, în pofida sforţărilor lui Sir Duncan de 
a o stăvili, îi cuprinse pe toţi, cu mic cu mare. Şi era şi 
firesc ; numai statura lui Dalgetty, ea singură, împlătoșat cum 
era maiorul în armura lui de zale de nepătruns și strunindu-și 
în așa fel bidiviul, încît animalul se răsucea pe loc, iar apoi 
sărea pentru a izbi cu şi mai multă putere, ar fi fost ceva 
nemaipomenit și prea îndestulător spre a băga în sperieţi pe 
cei ce nu mai văzuseră pînă atunci nimic asemănător cu acest 
cavaler decit, cel mult, un shelty! sub un highlander mult 
mai mare decît el. Din pricina asta, regaliștii, care la început 
fuseseră dați înapoi, se reîntoarseră şi se năpustiră din nou 
asupra vrăjmașului, în vreme ce irlandezii, păstrîndu-și liniş- 
titi rîndurile, nu iîncetau să tragă la fel de straşnic şi de 
ucigător. Lupta nu mai putea fi dusă mai departe în aceste 
condiţii. Oamenii lui Argyle începură să rupă rîndurile şi să 
fugă, cei mai mulţi înspre lac, ceilalți care încotro. Înfrînge- 
rea aripii drepte, care se arăta decisivă, a fost de neînlăturat 
și prin moartea lui Auchenbreck, care căzu pe cînd se stră- 
duia să-și pună din nou oastea în ordine de bătaie. 
Cavalerul Ardenvohr, împreună cu două-trei sute de oa- 
meni, toţi gentilomi de neam bun şi distinși prin vitejia lor 
(deoarece Campbelli, cel puţin aşa se zice, au mai mulţi gen- 
tilomi în rîndurile lor decît orice alt clan), se străduia cu 
un eroism zadarnic să oprească zgomotoasa retragere a oastei 
de rînd. Hotărirea arătată de soldaţii lor părea că îi sortește 
pe ei înșiși morţii, deoarece erau atacați neîncetat de potriv- 
nici noi şi siliţi să se despartă unul de altul, pînă cînd, în 


1 Termen scoțian pentru orice ponei mic, în special de rasa 
shetland. (N.T.) 

cele din urmă, singurul lor ţel rămase numai acela de a-și 
cîştiga o moarte de erou luptind pînă în ultima clipă. 

— Predaţi-vă, Sir Duncan! strigă cu glas de tunet ma- 
iorul Dalgetty cind dădu peste fosta lui gazdă, care, cu alţi 
cîţiva, se apăra îndirjit împotriva mai multor higshlanderi. 

Răspunsul lui Sir Duncan a fost însă descărcarea pisto- 
lului pe care-l avea asupra lui, dar glonțul nu-l nimeri pe 
călăreț, ci pe bravul său armăsar Gustavus, care, lovit drept 
în inimă, se prăbușşi mort sub el. Ranald MacEagh, unul din- 
tre cei ce-l atacau de aproape pe Sir Duncan, folosi prilejul 
ca să-l doboare cu paloşul în clipa cînd seniorul se întor- 
sese spre a-și descărca iar pistolul. 

Dar Allan M'Aulay se ivi chiar atunci. Ceilalţi munteni, 
în afară de Ranald, erau toţi din clanul fratelui său, care 
lupta în această parte a cîmpului de bătaie. 

— Netrebnicilor ! le strigă el. Care din voi a îndrăznit 
să facă una ca asta, cînd a fost porunca mea deslușită ca 
să-l prindeţi viu pe cavalerul din Ardenvohr ?! 

O jumătate de duzină de miini ce căutau cu înfrigurare 
să-l prade pe cavalerul căzut la pămînt, ale cărui arme şi 
echipament militar erau de o bogăţie ce îi dovedea rangul 
său înalt, încremeniră pe dată din îndeletnicirea lor, și cîţiva 
voinici începură să se dezvinovăţească, aruncînd vina pe 
Skyeman, cum îl numeau ei pe Ranald MacEagh. 

— Cîine de insular! strigă Allan, uitînd, în miînia lui, 
frăţia lor profetică. Urmează-ţi vînătoarea și nu-i mai face 
nici un rău, dacă nu vrei să mori de mîna mea! 

În acest răstimp, ei rămăseseră aproape singuri, fiindcă 
amenințările lui Allan îi goniseră pe cei din clanul său din 
locul acela, iar ceilalți dădeau un ultim iureș, împingîndu-și 
vrăjmașii spre lac, ducînd cu ei înainte zgomot, spaimă și 
învălmășeală şi lăsînd în urmă doar morţi și muribunzi. Clipa 
părea prielnică pentru firea răzbunătoare a lui MacEagh. 

— Că pot să mor de mîna ta, înroșită cum este de sîngele 
neamului meu — zise el, răspunzînd amenințării lui Allan 
cu un glas la fel de ameninţător — e tot așa de lesne cum 
și tu poţi să mori de mîna mea. Și zicînd astfel, îl lovi pe 
M'Aulay cu atila repeziciune, că acesta abia avu timp să 
pareze lovitura cu scutul. 

— Nemernicule ! strigă Allan, uimit. Ce înseamnă asta ? 


— Sint Ranald al Nesurilor! îi răspunse insularul, dîn- 
du-i o nouă lovitură, după care vorbe, ei se încleștară într-o 
aprigă luptă corp la corp. 

Se părea că Allan M'Aulay fusese sortit să fie răzbună- 
torul nenorocirilor mamei sale împotriva acestui trib sălba- 
tic, lucru care avea să fie dovedit și de sfîrşitul acestei lupte, 
încheiată ca și cele de odinioară. După un schimb de lovituri, 
Ranald MacEagh zăcea doborit, cu faţa la pămint și cu o 
rană adincă în ţeastă, iar M'Aulay, punindu-și piciorul pe el, 
se pregătea să-i sfirtece trupul cu spada, cînd vîrful armei sale 
fu izbit de un al treilea care se năpustise asupra lui ca din 
senin. Acesta nu era altul decit maiorul, care, după ce rămă- 
sese o vreme năucit de cădere şi prăvălit sub leșul calului 
mort, își regăsise şi picioarele, și priceperea. 

— Viră-ţi paloşul în teacă — îi strigă el lui M'Aulay — 
şi nu mai căşuna nici un rău acestui om, ţinînd seama că el 
se află sub comanda mea şi în serviciul luminăţiei sale, şi în 
această situaţie nici un cavaler nu are libertatea, conform 
legii marţiale. să-şi răzbune jignirile personale flagrante bello, 
multo majus flagrante praelio’! 

— Smintitule! urlă Allan. La o parte şi nu cuteza să 
te-aşezi între tigru şi prada sa! 

Dar, departe de a se supune, Dalgetiy păşi peste trupul 
căzut al lui MacEBagh, dindu-i lui Allan de înţeles că, dacă 
el işi zicea tigru, era cu putinţă ca în clipa aceea tigrul să 
întilnească un leu în calea sa. Nu lipseau decit aceste gesturi 
şi vorbe de sfidare pentru a abate întreaga minie a prezică- 
torului asupra aceluia care se punea de-a curmezișul răzbu- 
nării sale, aşa că loviturile începură să curgă de ambele părți, 
fără nici o altă ceremonie. 

Cearta dintre Allan și MacEagh rămăsese nebăgată în 
seamă de luptătorii răzleți dimprejur, fiindcă cel de-al doilea 
era cunoscut de puţini oșteni ai lui Montrose, dar lupta dintre 
Dalgeity şi el, amindoi aşa de bine știuţi de toţi, atrase pe 
dată privirile tuturor şi, din fericire, printre alţii, chiar a 
lui. Montrose, care venise cu gindul de a-și aduna iar pilcul 
de călăreţi ca să continue urmărirea vrăjmașului în josul lui 
Loch-Eil. Dindu-şi prea bine seama de urmările fatale ale 
unor învrăjbiri în sînul oștirii ilor așa de mici, el îşi îmboldi 
calul pînă la locul luptei şi, văzindu-l pe MacEagh la pă- 
mint şi pe Dalgetty bătindu-se pentru a-l apăra impotriva 


1 în timp de război și cu atît mai mult în timpul unei bătălii 
(în limba latină în original). (N.T.) 

lui M'Aulay, mintea lui ageră desluşi pe dată pricina gilcevii 
şi găsi cu repeziciune mijlocul să-i pună capăt. 

— Ruşine! se oţări el. Cavaleri gentilomi, ruşine că vă 
luptaţi unul cu altul la locul unei atit de glorioase biruinţi! 
Aţi înnebunit?! Ori v-aţi îmbătat de gloria pe care aţi ciş- 
tigat-o amîndoi astăzi ? 

— Nu e vina mea, vă rog să ia aminte la asta luminăţia 
voastră — zise Dalgetty. Sint cunoscut ca un bonus socius’, 
un bom camarado, în toate armiile Europei, dar cel care se 
atinge de un om dat mie sub ocrotire și sub comandă... 

— Şi el — se amestecă Allan, vorbind în acelaşi timp 
— Cine este el să cuteze a se pune în calea răzbunării mele 
drepte ?... 

— Ruşine, gentilomi! repetă Montrose. Am alte treburi 
pentru voi doi... treburi de o mult mai mare însemnătate 
decit orice vrajbă, pentru care puteţi găsi o vreme mai po- 
trivită ca s-o încheiaţi. Și acum, maior Dalgetty, în genunchi ! 

— Să îngenunchez ?! strigă Daișetty. Nu am învăţat să 
dau ascultare acestei porunci, afară de cazul cind este rostită 
de preotul de la amvon. În disciplina suedeză, rîndul din 
faţă îngenunchea, într-adevăr, dar numai cind regimentul era 
aşezat în poziţie de luptă, şase şiruri rînduite unul după 
altul. 

— Şi totuşi — repetă Montrose — îngenunchează în nu- 
mele regelui Charles și al reprezentantului său ! 

Cind Dalgettv se supuse fără tragere ae inimă poruncii, 
Montrose îl lovi ușor pe git, cu latul spadei, zicîndu-i : 

— Ca recunostință pentru felul brav în care a: servit 
tara și regele în această zi, și în numele lui şi al autorității 
suveranului nostru, maiestatea sa regele Charles Í, te numesc 
cavaler : să fii brav, leal și norocos! Şi acum, Sir Dugaid 
Dalgetty, la datorie! Adună ciţi călăreţi vei putea și urmă- 
rește vrăjmaşul, care fuge pe malul lacului. Nu-ţi împrăștia 
forţele, ci ai grijă ca duşmanul să nu se adune iar la un 
loc, lucru ce se poate face cu puțină ostenceală. 

— Dar pe ce să călăresc? răspunse proaspătul cavaler. 
Bietul Gustavus doarme pe patul onoarei asemenea nemuri- 
torului său patron, şi am fost făcut cavaler, deci un călăreț, 
cum se spune în germana de sus. tocmai cind nu mai am 
cal pe care să călăresc?. 


1 Aliat de nădejde (în limba latină în original). (N.T.) Ă 
2 În germană, ca și în latină, înţelesul originar al cuvîntului 
Ritter, corespunzînd lui Egues, era numai călăreț. (N.A) 

— Să nu spui acest lucru — zise Montrose, descălecînd. 
Ţi-l dăruiesc pe al meu, despre care se spune că e un cal 
bun, numâi te rog vezi-ţi iar de slujba ve care o îndeplinești 
așa de bine. 

Cu multe cuvinte de mulţumire și recunoștință, Sir Du- 
gald se urcă pe armăsarul ce-i fusese dăruit cu atita gene- 
rozitate şi, după ce îl rugă pe Montrose să-și aducă aminte 
că MacEagh era dat lui în grijă, purcese la îndeplinirea po- 
runcii primite, cu ardoare și repeziciune. 

— Și tu, Allan M'Aulay — se adresă Montrose highlan- 
derului, care, sprijinindu-și vîrful spadei în pămînt, privise 
ceremonia ridicării la rangul de cavaler a potrivnicului său, 
cu un rînjet de batjocură posomorită — tu, care ești deasupra 
oamenilor de rind călăuziți numai de bicisnica dorinţă de a 
prăda, de a-și primi simbria sau de a dobîndi distincţii per- 
sonale... tu, a cărei pătrunzătoare putere de a cunoaște, te 
face un sfetnic aşa de destoinic... tu eşti acela pe care l-am 
găsit luptindu-se cu un bărbat ca Dalgetty pentru hatîrul de 
a nimici sub picioare și puţina viaţă ce a mai rămas în- 
tr-un vrăjmaș atit de vrednic de dispreţ ca cel ce zace aici?! 
Vino, prietene! Această biruinţă, așa de iscusit ciștigată, îl 
va atrage pe Seaforth de partea noastră. Nu lipsa de lealitate, 
ci pierderea încrederii în izbinda cauzei celei bune l-a făcut 
să ridice armele împotriva noastră. Aceste arme, în această 
clipă de mai bun augur, pot fi aduse ca să se unească cu ale 
noastre. Voi trimite pe bravul și nobilul meu prieten colo- 
nelul Hay la e], chiar acum, de pe acest cîmp de bătaie, dar 
el trebuie să aibă alături, în această soiie, pe un gentilom 
din Highlands, de rang tot așa de înalt ca Seaforth şi cu 
calități și trecere mare, ca să poată să-l înriurească. Tu, nu 
numai că eşti în toate privințele cel mai nimerit pentru 
această însemnată soiie, dar, neavînd nici o comandă în clipa 
de faţă, prezenţa ta aici poate fi mai uşor trecută cu vede- 
rea decit a unei căpetenii ai cărei oameni se află prinşi în 
luptă. Cunoști fiece pas şi fiece vale din Highlands, precum 
și felul de a se purta şi datinile fiecărui trib. De aceea du-te 
la Hay, care se află pe aripa dreaptă, el are poruncile mele 
și te-așteaptă. Îl vei găsi cu oamenii lui Glenmorrison ; fii 
călăuză, tălmaci şi camarad ! 

Allan M'Aulay îi aruncă marchizului o privire întunecată 
şi pătrunzătoare, ca şi cum ar fi vrut să se încredințeze dacă 
nu cumva această solie, așa de iute dată, nu îi fusese pregă- 
tită dintr-o pricină ascunsă şi deocamdată neștiută. Dar Mon- 

trose, priceput în a iscodi gîndurile altora, era totodată un 
maestru în a le tăinui pe ale sale. El socotea ca fiind de o 
însemnătate deosebită, în acest moment de înfocare şi patimi 
dezlănţuite, să-l îndepărteze pe Allan din tabără pentru cî- 
teva zile, în care timp el să aibă putinţa de a se îndeletnici, 
așa cum îi cerea onoarea, cu punerea la adăpost a acelora 
care-i slujiseră drept călăuze, fiind, de asemenea, convins că 
vrajba vizionarului cu Dalgetty putea fi lesne domolită. La 
plecare, Allan îi dădu numai un sfat marchizului și anume să 
aibă grijă de Sir Duncan Campbell, pe care Montrose po- 
runci de îndată să fie trimis într-un loc ferit. El luă aceleași 
măsuri cu MacEagh însuși, încredinţindu-l unei cete de ir- 
landezi, cu porunca să fie bine îngrijit şi ca nici un high- 
lander, din nici un clan, să nu se ducă să-l vadă. 
Marchizul se urcă apoi pe un alt cal, ce-i fusese adus 
între timp de unul din slujitorii săi, şi inspectă călare cîm- 
pul de luptă, după strălucita biruinţă a armiei sale, izbîndă 
mai desăvirşită chiar decît aceea pe care nădejdile lui cele 
mai înflăcărate o întrezăriseră. Din îndrăzneaţa oaste a lui 
Argyle, o jumătate, dacă nu mai bine, căzuse în luptă sau 
în timp ce fugea. Cea mai mare parte fusese împinsă îndărăt 
către cîmpie, acolo unde rîul formează un unghi cu lacul, 
așa că ea nu mai avea nici un loc slobod ca să se retragă 
sau să scape. Multe sute de luptători fură împinși în apele 
lacului şi se înecară. Dintre cei rămași în viaţă aproape ju- 
mătate scăpară înotînd de-a curmezișul rîului sau rupînd-o 
la fugă de-a lungul malului stîng al lacului. Supraviețuitorii 
dădură buzna în vechiul castel Inverlochy, dar, lipsiți de 
merinde şi de orice nădejde de a fi despresuraţi, trebuiră să 
se predea, cu făgăduinţa de a fi lăsaţi să se întoarcă teferi la 
vetrele lor. Arme, muniții, flamuri, tot ce aveau, toate că- 
zură în mîna biruitorilor. 


Acesta a fost cel mai mare dezastru pe care l-a suferit 
vreodată neamul lui Diarmid, așa cum erau numiţi Campbe- 
llii în Highlands ; trebuie adăugat însă că, îndeobște, ei erau. 
norocoșşi în îndeplinirea acţiunilor lor, după cum erau chib- 
zuiţi în plănuirea lor şi curajoși în a le duce pînă la capăt. 

Din cei ucişi în luptă, aproape cinci sute erau așa numiții 
dunniwasseli sau gentilomii care se trăgeau din familii res- 
pectate şi cunoscute. Și după părerea celor mai mulţi din 
clan, chiar şi amărăciunea acestor grele pagube fusese în- 
trecută de rușinea suferită datorită purtării lipsite de onoare 

a comandantului lor, a cărui galeră ridicase ancora de îndată 
ce el îşi dăduse seama că bătălia era pierdută şi o luase în 
josul lacului, cu toată iuțeala pinzelor şi a vislelor. 


CAPITOLUL XX 


Zgomot slab de bătălie 

E purtat pe-aripi de vint; 
Lupta, spaima merg-nainte, 
Morti, răniți zac la pămint. 


PENROSE 


Această splendidă biruinţă a lui Montrose asupra puter- 
nicului său potrivnic nu s-a săvirșşit fără pierderi, deşi acestea 
nu se ridicau nici la o zecime faţă de cele pricinuite vrăjma- 
șului. Rezistenţa încăpăținată a Campbellilor costase viața a 
multor oameni bravi din cealaltă tabără; şi mai mulţi încă 
dintre ei erau răniţi, cel mai de seamă dintre aceştia fiind 
tînărul şi viteazul conte Menteith, care condusese atacul chiar 
în mijlocul focului. El era totuşi numai uşor rănit și avea o 
înfăţişare mai degrabă graţioasă decit jalnică, în clipa cînd 
dărui generalului său flamura lui Argyle, pe care chiar el o 
luase din mîna cornetului care-o purta şi pe care îl ucise 
într-o luptă de unul contra unul. Montrose îl îndrăgea foarte 
mult pe acest nobil, din același clan cu el, la care, arzînd ca 
o văpaie, spiritul cavaleresc dezinteresat, romantic şi generos 
al vechilor timpuri eroice ieșea la iveală, deosebindu-se cu 
desăvirșire de suflul egoist, calculat şi sordid care, datorită 
obiceiului de a întreţine trupe năimite, bintuia în cele mai 
multe părți ale Europei și de a cărui boare otrăvită, Scoţia, 
furnizoarea soldaţilor de meserie pentru oştirile din mai toate 
tările, se contaminase intr-o proporţie neobișnuită. Așadar, 
Montrose, care avea o fire asemănătoare, dar pe care expe- 
rienţa îl învățase să o ţină ferită de uneltirile altora, nu rosti 
în faţa lui Menteith nici o vorbă de laudă sau făgăduinţă, ci 
pur şi simplu îl strînse cu căldură la piept, în timp ce îi spu- 
nea : „Ruda mea cea bravă“! Şi această izbucnire de vie re- 
cunoaştere pentru vitejia sa îl înfioră pe Menteith, tînărul 
simțind o undă mai caldă de fericire decit dacă laudele aduse 
ar fi fost înscrise într-un raport asupra bătăliei, raport înfă- 
țișat direct la tronul regelui. 

— Nimic nu mai îmi rămîne de făcut — zise el — nu 
am cu ce să vă mai ajut; daţi-mi voie să mă îngrijesc acum 
de o datorie de omenie... cavalerul din Ardenvohr, după cum 
mi s-a spus, este prinsul nostru şi grav rănit. 

— Și a bine meritat acest lucru — interveni Sir Dugald 
Dalgetty, care sosise tocmai atunci, plin de importanţă în 
urma rangului primit — fiindcă mi-a împușcat calul în clipa 
cînd îi ceream să se dea prins în mod onorabil. Iar această 
fărădelege, trebuie negreșit s-o spun, a fost săvirşită într-un 
fel care aduce mai degrabă cu fapta unui cateran neștiutor 
de la munte, cu a unuia care n-are destulă minte ca să-și 
facă un tranşeu pentru apărarea castelului, așa cum s-ar cu- 
veni unui soldat bogat şi de neam bun. 

— Şi deci găsești de cuviință că trebuie să-ţi aducem 
condoleanţe pentru pierderea faimosului Gustavus ? zise lor- 
dul Menteith. 


— Chiar aşa, milord ! răspunse soldatul, cu un adinc sus- 
pin. Diem clausit supremum’, cum spuneam noi la Colegiul 
Mareschal din Aberdeen. Pentru el e mai bine aşa decit să 
moară sufocat într-o grămadă de mușchi sau într-un noian 
de zăpadă, cum i-ar fi fost, fără doar și poate, soarta, dacă 
astă campanie de iarnă mai se lungeşte mult. Dar a fost plă- 
cerea luminăţiei voastre (şi aici se înclină spre Montrose), să 
mă faceţi să-i îndur mai ușor lipsa, dăruindu-mi acest nobil 
bidiviu pe care mi-am luat îngăduinţa de a-l boteza LOYA- 
LITY'S REWARD’, în amintirea acestei zile de pomină. 

— Sper — zise marchizul — că vei găsi această Loya- 
lity's Reward, fiindcă o numești aşa, pusă în îndeplinirea tu- 
turor poruncilor din tabără, dar socot că fac bine să-ţi amintesc 
că în astă vreme în care vieţuim noi, în Scoţia, lealitatea este 
mai adesea răsplătită cu un ștreang decit cu un cal. 

— Hm! Luminăţiei voastre îi place să glumească! Loya- 
lity's Reward este la fel de bună ca Gustavus în toate exer- 
cițiile ostăseşti şi are o înfăţişare cu mult mai frumoasă. Pe 
legea mea! Numai felul ei de a se purta în viața de obște 
este mai puţin frumos, din pricină că a avut pînă acum parte 
de semeni nu tocmai de teapa ei. 

— Sper că nu vă gindiţi la excelența sa generalul! zise 
Lordul Menteith. Ar trebui să vă fie rușine, Sir Dugald! 


1 Şi-a sfîrşit cea de pe urmă zi (în limba latină în original). (N.T). 
2 Răsplata lealităţii (în limba engleză în original). (N.T.) 

— Milord — îi răspunse cavalerul, cu gravitate — nu 
sînt în stare să spun un lucru care este pe de-a-ntregul necu- 
viincios. Ceea ce am vrut să susţin este că luminăţia sa, pur- 
tîindu-se cu calul său, în timpul dresajului, așa cum se poartă 
cu ostașii în timp ce-i instruiește, poate să-l înveţe a face, sau 
a nu face, orice ispravă de război ar voi, şi în această pri- 
vinţă animalul este strașnic de bine dresat. Dar mai sînt și 
relaţiile din viața de zi cu zi ale fiecăruia dintre noi care ne 
învaţă cum să ne purtăm în lume, ori această bună purtare 
n-o văd nici la soldatul de rînd, care nu arată cu mult mai 
bun prin faptul că stă de vorbă cu caporalul sau cu sergentul, 
după cum nici purtarea iepei Loyality's Reward nu pare prea 
mult înfrumuseţată sau îmbunătăţită prin îngrijirile rîndașilor 
de la grajd ai luminăţiei sale, care dau mai mult înjurături, 
lovituri de picior şi ghionţi decit bineţe şi miîngiieri animale- 
lor încredințate ocrotirii lor, din care pricină multe patrupede, 
purtindu-se ca şi cum ar fi cuprinse de sila faţă de oameni, 
arată în tot timpul vieţii lor mai degrabă dorinţa de a-și lovi 
stăpînul şi de a-l muşca decit de a-l iubi sau onora. 

— Ai vorbit ca un oracol — zise Montrose. De se va în- 
fiinţa vreodată o academie pentru educația cailor la Colegiul 
Mareschal din Aberdeen, numai Sir Dugald Dalgetty ar fi 
vrednic să ocupe catedra. 

— Deoarece, el fiind un măgar — îi șopti Menteith, la 
ureche, generalului său — ar exista o anume înrudire între 
profesor şi învăţăcei. 

— Și acum, cu voia luminăţiei voastre — spuse proaspă- 
tul cavaler — am de gind să fac o ultimă vizită rămășițelor 
pămiîntești ale vechiului meu camarad de arme. | 

— Nu cumva cu scopul de a asista la ceremonia de îngro- 
păciune ? întrebă marchizul, care nu ştia cît de departe putea 
să meargă dragostea lui Sir Dugald pentru cal. Și spun asta 
deoarece, vezi bine, chiar vitejii noștri firtaţi vor avea parte 
numai de o îngropăciune făcută în grabă. 


— Luminăţia voastră să mă ierte — zise Dalgetty — dar 
scopul meu este mai puţin romantic. Merg să împart ce a ră- 
mas ca moștenire de la sărmanul Gustavus, cu păsările ceru- 
lui, lăsîndu-le lor carnea şi oprindu-mi pielea, din care, în 
semn de duioasă aducere aminte, doresc să-mi croiesc o haină 
și nădragi, așa cum poartă tătarii, pe care să le îmbrac pe 
sub armura mea, tinind seamă că veșmintele mele de dede- 
subt sînt acum ruşinos de jerpelite din pricina purtatului peste 
măsură. Vai, sărmane Gustavus, de ce n-ai mai trăit tu mă- 

car un ceas, ca să duci pe şalele tale greutatea onorabilă a 
rangului de cavaler ! 

El se întoarse dind să plece, cînd marchizul îl chemă îna- 
poi şi-i zise : 

— Cum socot că nu e cu putinţă ca să ţi-o ia altul îna- 
inte la această faptă de binefacere fată de vechiul dumitale 
amic şi camarad de arme, Sir Dugald, sint încredinţat că vei 
voi să mă insoțești pe mine şi pe bunii noștri prieteni, să 
hotărîim mai întîi asupra bunurilor și merindelor lui Argyle 
pe care le-am găsit în castel. 

— Cu cea mai mare plăcere, luminăţia voastră — răs- 
punse Sir Dugald — știut fiind că mîncarea şi liturghia nu 
împiedică niciodată munca!. Și, într-adevăr, nici nu mă tem 
că lupii și vulturii vor începe să-l atace pe Gustavus în noap- 
tea asta, ţinind seamă că se află carne mult mai bună în ju- 
rul lui. Dar — adăugă el — întrucît urmează să întilnesc doi 
onorabili cavaleri din Anglia și alte persoane de rangul cava- 
lerilor în armata domniei voastre, v-aş ruga să li se aducă 
şi lor la cunoştinţă că, acum și pe viitor, ridic dreptul de in- 
tiietate faţă de ei, în virtutea rangului men ao banneret’, ob- 
ținut pe cîmpul de luptă. 

— Naiba să-l ia! zise Montrose, vorbind pentru sine. A 
pus ceaunul pe loc, cu aceeaşi repeziciune cu care eu l-am 
luat. lată o nouă pricină de vrajbă — continuă el, cu gravi- 
tate — un nod pe care îl voi dezlega după poruncile exprese 
ale maiestăţii sale : „În tabăra mea, toţi trebuie să fie pe picior 
de egalitate, asemenea cavalerilor Mesei Rotunde, şi să-și 

cupe locurile cum fac ostașii, adică după principiul : primul 
venit, primul servit“. | 


— Atunci voi avea grijă — îi şopti Menteith marchizu- 
lui — ca Don Dugald să n-ajungă primul acolo astăzi. Sir 
Dugald — urmă el, cu glas tare — fiindcă, după cum spuneti, 


provizia de veşminte vă este într-o stare cam jalnică, n-ar fi 
bine să mergeţi mai întii la prada luată de la vrăjmaș, lingă 
care face de pază un soldat ? I-am văzut luînd o îmbrăcăminte 
din piele de bivol, frumoasă nevoie mare, și brodată în faţă 
cu mătase și argint. 


1 Aluzie la îndemnul latinilor Ora cet labora (Roagă-te și mun- 
ceste), foarte cunoscut în Anglia. (N.T.) 

2 Cavaler avînd propriii săi vasali care-i insoțeau drapelul (BAN- 
NER) în campaniile militare la care el lua parte. (N.T.) 


— Voto a dios, cum spune spaniolul! se minună maio- 
rul Și vreun flăcău cu mutră de cerșetor poate s-o ia, in 
vrer e ce eu stau aici să îndrug verzi şi uscate ! 

Nălucirea prăzii alungă pe dată din mintea lui gîndul 
la Gustavus sau la merinde. aşa că sări pe Loyality's Reward 
și, dind pinteni. porni în galop peste fostul cimp de bătălie 

— lată-l cum se duce într-acolo, dulăul — zise Menteith 
— lovind şi călcind peste leșurile multor bărbaţi mult mai 
vrednici ca el; şi este așa de doritor să-şi ia prada josnică, 
cum este un vultur ce se năpusteşte asupra hoitului. Și to- 
tuşi, pe un astfel de om lumea îl numește ostaş și, voi, mi- 
lord, l-aţi ales ca pe unul demn de onorurile stării de cavaler, 
dacă mai poate fi numită așa, în zilele noastre, o astfel de 
stare. 

— Ce puteam să fac?! răspunse Montrose. Nu am nici 
măcar o jumătate de os să-i dăruiesc, şi plătit trebuie să 
fie într-un fel oarecare. Nu mă pot lupta singur. Pe lingă 
asta, omul are şi calităţi. 

— Dacă natura i le-o fi hărăzit ca atare — zise Menteith 
— obişnuinţa le-a schimbat în simţăminte de un egoism fără 
măsură. El poate să fie grijuliu în ceea ce privește reputaţia 
lui, şi brav în îndeplinirea datoriei, dar asta numai pentru 
că, fără aceste daruri, nu este cu putinţă a înainta în oştire; 
ba, ce zic eu, chiar bunăvoința lui este egoistă; el își apără 
camaradul cît timp acesta se poate ţine pe picioare, dar de 
îndată ce omul este la pămînt, Sir Dugald va fi la fel de 
iute în a-l uşura de pungă, tot aşa cum se grăbeşte în a 
preschimba pielea lui Gustavus într-o haină de piele. 

— Şi chiar dacă toate astea ar fi adevărate, verișorule 
— îi răspunse Montrose — este mai prielnic să poruncești 
unui soldat ale cărui motive şi pricini care-l fac să se lupte 
le poţi socoti cu o precizie matematică. Un suflet nobil ca 
al tău, vere, este sensibil la o mie de simțăminte la care 
acest om este la fel de nepăsător ca pieptarul lui de zale... 
lată de ce şi prietenul tău trebuie să le simtă şi el pe toate, 
cînd îţi dă sfatul, ceea ce e mult mai greu. Apoi, deodată, 
schimbînd tonul, îl întrebă pe Menteith dacă nu o văzuse pe 
Annot Lyle. 


Tînărul conte se îmbujoră tot şi răspunse: 


— N-am mai văzut-o de aseară, şi atunci doar... — şi 
adăugă cu oarecare codire —... doar o singură clipă, cam 
cu o jumătate de ceas înainte de a începe bătălia. 

— Scumpul meu Menteith — îi spuse Montrose, cu mul- 
tă blindeţe — dacă ai fi și tu unul dintre veseliji cavaleri de 
la Whitehall!, care sint cam la fel de egoiști ca amicul nos- 
tru Dalgetty. ar ti oare cazul să te mai intreb ceva, băgin- 
du-mă in această mică poveste de dragoste? Ar fi doar o 
intrigă de care să te amuzi. Dar aceasta e o ţară masică a 
farmecelor, unde laţuri puternice ca oţelul sint făurite din 
pletele fetelor, și tu eşti tocmai cavalerul sortit să tii inlân- 
tuit de ele. Această sărmană fată este deosebit de frumoasă 
și are daruri menite să subjuge firea ta romantică. Știu că 
nu te poţi gindi să-i faci vreun rău, după cum iar cred că 
nu te poţi gîndi să te căsătoreşti cu ea? 

— Milord — replică Menteith — aţi glumit de multe ori 
in felul acesta, fiindcă asta cred că este pentru domnia voas- 
tră, o glumă, și mi se pare că aţi sărit întrucîtva peste mar- 
ginile îngăduite. Annot Lyle are o obirşie necunoscută,... este 
o roabă... fiica, după cum se știe, a unui proscris de rînd. o 
fată crescută de ospitalitatea fraţilor M'Aulay. 

— Nu te supăra, bunul meu Menteith — zise marchizul, 
întrerupindu-l. Iubești clasicii, deși nu ești educat la Cole- 
giul Mareschal, şi-ţi aduci aminte cîte inimi ernire a sub- 
jugat frumuse“-- 


Movir ziucem Lelamone natum, 
Forma captivae dominum Tecmessae?. 


intr-un cuvint, sint foarte îngrijorat de acest lucru — 
urmă marchizul, cu gravitate. Nu aș fi avut vreme să te 
supăr cu dojana mea privitor la acest subiect, dacă ar fi în 
joc numai simţămintele tale.şi ale frumoasei Annot, dar ai 
un potrivnic primejdios în persoana lui Allan M'Aulay, și 
nimeni nu știe cît de departe poate să meargă resentimentul 
lui. Este datoria mea sfintă să-ţi spun că, din pricina unor 
neînțelegeri dintre voi, cauza regelui poate fi grav primej- 
duită. 

— Milord — răspunse Menteith — știu că ceea ce îmi 
spuneţi este nobil şi pornit din inimă de frate; sper că vaii 


1 Palat al regelui Charles I, în centrul Londrei, unde susţinătorii 
lui, numiţi „cavaliers“ (cavaleri), duceau o viață de petreceri și veselie. 
Aici va fi executat regele, după procesul înscenat împotriva lui la 
30 ianuarie 1649. (N.T.) 

2 L-a sedus pe Ajax, cel născut din Telamon, 

Pe stăpin, frumusețea captivei Tecmessa. (în limba latină în ori- 
ginal). Tecmessa va deveni. de altfel, soția marelui erou elen. (N.T) 

fi mulţumit atunci cînd vă voi da încredinţări că Allan 
M'Aulay şi eu am discutat această împrejurare şi că i-am 
spus lămurit că este pe de-a-ntregul un lucru străin firii 
mele de a nutri vreun gînd lipsit de onoare cu privire la 
această fecioară, care are aşa de mare trebuinţă de ocrotire, 
pe de o parte, iar pe de altă parte, negura în care îi este 
invăluită naşterea mă împiedică să mă gindesc la ea în alt 
fel. Nu voi ascunde domniei voastre ceea ce nu i-am tăinuit 
nici lui M'Aulay... şi anume că dacă Annot Lyle s-ar fi năs- 
cut ca o lady, atunci ea mi-ar împărtăși și numele, şi ran- 
gul; aşa cum stau lucrurile însă, este cu neputinţă. Această 
lămurire, sint încredinţat, va satisface pe domnia voastră, 
după cum a satisfăcut pe o persoană mai puţin înţeleaptă. 

Montrose ridică din umeri şi zise : 

— Şi oare, asemenea unor adevăraţi campioni ai dra- 
gostei romantice, aţi căzut la învoială ca să adoraţi aceeaşi 
stăpină, aşa cum închinătorii la idoli se închină aceleiaşi 
imagini. Şi oare v-aţi legat ca nici unul dintre voi să nu-și 
întindă dorinţele mai departe ? 

— Nu am mers aşa de departe, milord — răspunse 
Menteith — am spus numai că, în împrejurările de faţă... şi 
nu se află nici un temei ca ele să se schimbe... nu pot avea 
(călăuzindu-mă după datoria ce o am către mine şi familia 
mea) nu pot avea faţă de Annot Lyle decit purtarea unui 
prieten credincios și frate. Dar domnia voastră mă va ierta 
— urmă el, uitindu-se la braţul său legat cu o eșarfă. Am 
o mică rană pe care trebuie să mi-o îngrijesc. 

— O rană? zise Montrose, îngrijorat. Lasă-mă să mă 
uit. Nici n-aş fi aflat vreodată despre ea, dacă nu aş fi în- 
cercat să scormonesc şi să văd cum stau lucrurile cu o altă 
rană mai tainică și mai dureroasă. Menteith, sînt mihnit... 
era bine să fi știut şi eu. Dar la ce bun să mai trezesc nişte 
temeri care dorm de atîta vreme ? 

Zicind acestea, strînse mîna nobilei sale rude și intră în 
castel. 


Annot Lyle, lucru obişnuit printre făpturile sexului fru- 
mos din Highlands, avea într-o oarecare măsură cunoștințe 
doftoricești şi chiar o îndemiînare chirurgicală. Puteţi fi lesne 
încredințaţi că profesiunea de chirurg sau medic, ca nişte 
ocupaţii separate, erau necunoscute pe atunci; puţinele re- 
guli, şi ele destul de simple, de care se ţinea seamă erau 
încredințate femeilor și bătrînilor, cărora răniții, întotdeauna 

prezenţi, le dădeau îndestule prilejuri de a cîştiga îndemi- 
nare. Astfel că îngrijirea și ocrotirea pe care Annot Lyle, 
însoțitoarele sale și alte femei care lucrau sub poruncile ci 
le acordau răniților deveniseră nespus de folositoare în de- 
cursul acestei campanii aşa de aspre. Si ea dădea aceste în- 
grijiri din toată inima şi repede, şi pentru prieteni, și pentru 
vrăjmași, oriunde puteau fi cît de cît de vreun folos. Acum 
se afla într-o odaie a castelului, supraveghind cu atentie 
prepararea unor ierburi de leac pentru răniţi, primind vesti 
de la alte femei, cu privire la cei aflaţi sub îngrijirea lor, și 
împărțind doftorii tămăduitoare, cînd Allan M'Aulay dădu 
buzna în odaie. Fata tresări căci aflase că el si părăsise tabă- 
ra, plecînd într-o solie îndepărtată şi, oricît de obișnuită era 
cu înfățișarea lui posomorită, în acea clipă i se păru că vede 
pe chipul lui o umbră mai întunecată ca de obicei. El se opri 
dinaintea ei, încremenit și mut, așa că fata simţi nevoia de a 
vorbi. cea dintii. Bi 


— Am crezut că ați plecat — zise ea, cu oarecare stin- 
jeneală. 

— Însoţitorul meu mă aşteaptă — răspunse Allan. Plec 
îndată. 


Rămase în picioare înaintea ei, ținînd-o strîns de braţ; 
şi cu toate că nu o strîngea îndeajuns ca să o doară, Annot 
îşi dădea bine seama cît era de vînjos, mîna lui închizindu-se 
în jurul brațului ei ca o cătușşe. | | 

— Să iau harpa? întrebă copila, cu glas sfios. Cade... 
Cade umbra asupra sufletului tău ? 

În loc de a-i răspunde, el o duse la fereastra odăii ce 
dădea spre cîmpul de bătaie cu toate grozăviile lui. Pretu- 
tindeni zăceau sute de morţi și răniţi, iar highlanderii lacomi 
de pradă se îndeletniceau să smulgă hainele de pe victimele 
războiului și ambiţiei feudale, și o făceau cu atita nepăsare, 
ca şi cum n-ar fi fost de acelaşi neam şi n-ar fi fost cu pu- 
tinţă să aibă ei înșiși, poate chiar mîine, aceeași soartă. 

— Îţi place priveliștea ? zise M'Aulay. 

— E înspăimîntătoare ! suspină Annot, acoperindu-și ochii 
cu mîinile. Cum de poţi să-mi ceri să mă uit ? 

— Trebuie să te obișnuieşti — zise el — dacă rămii cu 
această oaste al cărei destin este pecetluit... în curînd vei 
căuta pe un cîmp ca acesta leșul fratelui meu.. al lui 
Menteith... al meu... dar tie nu-ţi va păsa deloc... tu nu ma 


iubeşti ! 

— Azi e prima dată cind te porţi urit cu mine — vorbi 
Annot şi o podidi plinsul. Eşti fratele meu... ocrotitorul meu... 
oblăduitorul meu... cum s-ar putea atunci să nu te iubesc? 
Dar ceasul întunecării tale se apropie, lasă-mă să aduc harpa. 

— Rămii — zise Allan, ţinind-o mereu cu strășnicie. 
De-ar fi vedeniile mele trimise de cer sau de iad, sau din 
cerul de mijloc al duhurilor fără de trupuri... ori chiar de-ar 
fi ele, cum zic cu tărie saxonii, numai nălucirile unei minţi 
înfierbintate peste măsură, ele nu mă vor înriuri nicicum. 
Vorbesc acum graiul lumii care se vede, fireşti. Tu nu mă 
iubești, Annot... îl iubeşti pe Menteith... la rîndul lui, şi el te 
iubeşte, şi Allan nu mai este pentru tine decit unul dintre 
leșurile care împovărează iarba de acolo. 

Nu se poate spune că această stranie destăinuire ar fi 
adus ceva nou aceleia căreia îi era adresată. E cu neputinţă 
ca o femeie care a trăit vreodată în aceleași împrejurări să 
nu fi ghicit, şi încă de mult, starea sufletească a iubitului ei. 
Dar smulgiînd în acest chip neașteptat vălul tainei, văl, de 
altfel, subţire, Allan o făcea să se aştepte la urmări necuge- 
tate, pe măsura firii sale înflăcărate. 

— Uiţi — zise ea — de propria ta noblețe și demnitate 
cînd insulți o fiinţă atît de lipsită de ajutor, pe care soarta a 
aruncat-o cu totul în puterea ta. Ştii cine sint și ce sint și 
cît este de peste putinţă ca Menteith sau dumneata să fo- 
losiţi orice cuvinte de iubire faţă de mine, în afara vorbelor 
de prietenie. Ştii, de bună seamă, din ce neam nefericit mă 
trag. 

— Nu voi crede una ca asta — zise Allan, cu aprindere 
— căci niciodată nu a curs o picătură limpede ca cristalul 
dintr-o apă murdară. 

— Chiar această îndoială foarte puternică — urmă Annot 
— ar trebui să te oprească de a folosi atare vorbe în fața 
mea. 

— Ştiu — mai zise M'Aulay — că aceasta ridică o sta- 
vilă între noi... dar ştiu, de asemenea, că acelaşi lucru nu te 
desparte în chip la fel de puternic de Menteith... Ascultă-mă, 
scumpă Annot !... Părăseşte această privelişte de spaime și 
primejdii... Vino cu mine în Kintail... te voi duce în casa 
nobilei doamne Seaforth... iar de nu vrei, va trebui să te 


retragi în siguranţă la Icolmkill, unde cîteva femei şi-au în- 


1 Insula lui Iona (în gaelică în original). (N.T.) 

chinat viaţa adorării lui Dumnezeu, după obiceiul strămoşi- 
lor noștri. 

— Nu ştii ce-mi ceri — replică Annot. Să fac o astfel 
de călătorie numai sub ocrotirea ta, ar însemna să am mai 
puţină grijă decît s-ar cuveni unei fecioare. Voi rămîne aici, 
Allan, aici, sub ocrotirea nobilului Montrose, şi cînd oștile 
sale se vor apropia de Lowlands, voi găsi eu un mijloc, ştiut 
numai de mine, ca să te scap de una, care, nici ea nu ştie 
cum, a devenit un lucru demn de dispret pentru tine. 

Allan stătea în picioare, șovăitor, neştiind dacă să arate 
că este alături de mihnirea ei sau să se înfurie de refuzul 
primit. 

— Annot — spuse el — tu știi prea bine ce puţin se 
potrivesc vorbele tale cu simțămintele mele pentru tine... dar 
tu te foloseşti de puterea ta şi te bucuri că plec departe, 
deoarece scapi de unul care te-ar stînjeni fiind martor la 
dragostea dintre tine şi Menteith. Dar fiţi cu luare-aminte voi 
doi — mai zise el, cu glas posomorit — căci cine a auzit 
vreodată de o jignire adusă lui Allan M'Aulay și care să nu 
fi fost înzecit răzbunată ? 

Și vorbind astfel, o strînse de braţ cu putere, își trase 
boneta pe ochi şi ieși afară din odaie. 


CAPITOLUL XXI 


Într-un tîrziu, plecată cind ai fost, 
În inimă-am privit şi cercetat 

Să dau, de pot, de al iubirii rost. 
Vai ! Te iubeam curat, cu-adevărat. 
Cu tine iar să fiu, mi-ar fi de ajuns. 


Philaster! 


Annot Lyle trebuia să ia aminte la înspăimintătoarea 
prăpastie pe care declaraţia de dragoste şi gelozia lui Allan 


1 Philaster sau Iubirea zace sîngerind este una din faimoasele 
drame romantice a lui Francis Beaumont (1584—1616) scrisă în cola- 
borare cu Jahn Fletcher (1579—1625), ambii dramaturgi renascentişti 
reprezentînd tendințele aristocratice ale perioadei. În linii mari, pie- 
sele lor se caracterizează prin lirism, dar şi prin superficialitate, intrigi 
şi personaje complexe, de asemenea prin stilul vioi şi elegant; ade- 
sea însă exprimarea este indecentă și chiar vulgară. (N.T.) 

M'Aulay o căscaseră jur împrejurul ei. Era ameţită şi se clă- 
tina, gata parcă să se prăbușească, simțindu-se aproape zdro- 
bită, căci rămînea lipsită de orice adăpost şi de orice ocrotire 
omenească. Fa știa de mult că îl iubeşte pe Menteith, dar 
nu ca pe un frate; şi, într-adevăr, cum ar fi putut să fie 
altfel, dacă ţii seama că se cunoșteau de pe vremea cînd era 
doar o copilă... apoi de darurile firești ale tinărului nobil... 
de atenţiile lui mereu reînnoite față de ea... precum şi de 
faptul că era deosebit de blînd şi cu purtări alese în com- 
paraţie cu neamul de războinici aspri în mijlocul căruia 
trăia ? Dar iubirea ei era tainică, sfioasă, domoală, o iubire 
ce căuta mai degrabă să se împărtășească din fericirea fiin- 
tei îndrăgite, decît să nutrească nădejdi mai semeţe, mai 
îndrăzneţe. Un mic cîntec gaelic, în care ea își exprima sim- 
ţămintele, fusese tradus de ingeniosul şi nefericitul Andrew 
M'Donald, şi noi îi vom transcrie bucuros versurile : 

De-ai fi ca mine-n valea vieții, jos, 

Cu tine fericită aș trăi; 

Cu tine aș zbura pe timp vîntos, 

Oriunde barca noastră ar vroi. 

Dar despărțită de destinul rău, 

Sorți diferite vom avea, firesc ! 

Tu, bucurii din plin pe drumul tău 

Eu, plîns și rugi pentru cel ce-l iubesc. 


Zdrobită va fi inima-ntr-o-zi, 

Cînd ultima speranță va zbura, 

Dar nici un murmur nu vei auzi, 

Nici egoist reproș din gura mea. 

Și nici nu vreau, prin anii vieţii grei, 
Doar, tristă, să tot plâng și să jelesc, 
Cînd știu că lacrima, în taina ei, 
Poate răni pe cel ce îl iubesc’. 


Cuvintele pline de mînie ale lui Allan sfărîmaseră visul 
romantic pe care ea şi-l făurise de a păstra în taină iubirea-i 
tristă, fără a căuta nici o altă răsplată. Cu mult înainte de 
această întîmplare, Annot începuse să se teamă de Allan, însă 
o teamă destul de firavă, fiindcă recunoștința, precum și fap- 
tul că el își domolea în faţa ei firea-i atît de mindră și aprigă 
o îndemnau să se poarte fără sfială. Dar oricare va fi fost 


1 Autorul poemului este Walter Scott. (N.T.) 

în alte privinţe noblețea caracterului său, nimeni n-a putut 
spune despre el vreodată că știa să se împotrivească patimilor 
sale dezlănțuite... Umbla prin casa sau prin ţinutul părinţilor 
săi ca un leu îmblinzit, căruia nimeni nu îndrăznea să-i în- 
toarcă vorba, ca nu cumva să-și dea frîu liber pornirilor rele. 
Se scurseseră ani mulţi de cînd nici un om nu-i mai stătuse 
împotrivă sau nici măcar nu se gindise cineva să-l cdojenească, 
așa încît se prea poate că nimic altceva decît bunul lui simţ 
înnăscut, care, în toate privințele, în afară de aplecarea-i spre 
lucruri tainice, stătea la temelia firii sale, numai acest bun 
simţ îl prevenise, arătindu-i că el este o nenorocire şi o spai- 
mă pentru întreaga vecinătate. Dar Annot nu a avut prea 
mult răgaz să cumpănească asupra temerilor sale, fiindcă a 
fost întreruptă de intrarea lui Sir Dugald Dalgetty. 

Se poate presupune cu temei că locurile unde acest per- 
sonaj și-a petrecut viaţa nu l-au învăţat prea mult cum să 
strălucească în societatea femeilor. El însuşi avea un fel de 
simţ care-i spunea că vorbele lui de cazarmă, din corpurile 
de gardă sau de la parăzi nu erau nimerite pentru a amuza 
doamnele. Singura perioadă pașnică din viața sa fusese acel 
scurt răstimp petrecut la Colegiul Mareschal din Aberdeen, 
dar el uitase şi puţinul pe care şi-l însușise acolo, în afară 
de meșteșugul de a-şi cîrpi singur nădragii şi de a înfuleca 
bucatele de rînd cu o nemaipomenită repeziciune, ambele 
meşteşuguri fiind ferite de uitare datorită exerciţiilor potrivite 
făcute din trebuinţa unei practici reînnoite. Totuşi, dintr-o 
amintire cam tulbure despre ceea ce învățase în această vre- 
me pacifică, își trăgea el izvoarele vorbelor sale cînd se afla 
în prezenţa femeilor, cu alte cuvinte graiul său devenea pe- 
dant de îndată ce înceta să mai fie ostășesc. 

— Domnișoară Annot Lyle — zise el — cu prilejul de 
faţă, mă aflu în situaţia semi-suliței sau spontoon'-ului lui 
Ahile, avînd o parte care răneşte şi alta care tămăduiește, o 
însușire ce nu aparţine nici lancei spaniole, nici halcbardei 
cafenii, nici partizanei?, nici halebardei propriu-zise, nici bal- 
tagului Lochaber și, de fapt, nici uneia dintre armele de tipul 
suliţei, oricare va fi ea. 


1 Halebarâă scurtă, deci o suliță avînd la baza lamei (dar ase- 
zată în cruce) un fel de secure de formă oarecum triunghiulară, dar 
cu muchia laterală curbă, care era purtată de ofiţerii de infanterie 
în sec. XVII şi XVIII. (N.T.) 

2 Un alt tip de halebardă, avînd drept cap un fier de lance, iar 
la baza lui o pereche de lobi curbați din oţel tăios. Ea era purtată 
de pedestrași. (N.T.) 

Această înşiruire o repetă de două ori, dar cum Annot 
abia îl auzise prima dată şi nu-l înţelesese nici a doua oară, 
el a fost silit să lămurească. 

— Vreau să spun, domnişoară Annot Lyle, că, primind 
însărcinarea de a fi îngrijitorul unui cavaler onorabil care a 
primit o rană gravă în bătălia ce a avut loc azi (după ce mi-a 
impușcat calul cu pistolul, întrucitva contra legii războiului, 
cal care se numea la fel cu nemuritorul rege al Suediei), sînt 
doritor să-i fac rost de o alifie tămăduitoare, cum numai dum- 
neavoastră înşivă puteţi să mi-o daţi, întrucît sinteţi, aseme- 
nea zeului păgin Esculapius (însemnind fără doar şi poate 
Apolo), iscusită nu numai în cîntec şi muzică, dar, şi în mai 
nobila artă a chirurgiei... opiferque per orbem dicor!. 

— Dacă aţi avea bunătatea să-mi tălmăciţi ce înseamnă 
asta, — zise Annot, care avea inima prea mihnită ca să fie 
amuzată de aerele de pedantă galanterie ale lui Sir Dugald. 

— Acest lucru, domnişoară — replică oarecum încurcat 
cavalerul — poate să nu fie ușor, fiindcă mi-am pierdut obiş- 
nuinta de a tălmăci... dar mă voi încumeta. Dicor inseamnă 
ege, aşa socot... Opifer ? Opifer ? Mi-amintesc signifer şi fur- 
cifer... dar, ia stai, cred că OPIFER înlocuiește aici pe D.M. 
adică Doctor în Medicină. 

— Azi e o zi cînd toţi avem multă treabă — zise Annot. 
Vreţi să-mi spuneţi ce doriţi ? 

— Numai atit: să veniţi la fratele meu cavalerul şi să 
porunciţi fetelor să aducă niscai leacuri pentru rana lui care 
ameninţă să fie ceea ce cărturarii numesc damnum fatale? — 
răspunse Sir Dugald. 

Annot Lyle nu zăbovea niciodată cînd era vorba de cari- 
tate. Ea ceru pe dată deslușiri despre natura rănii și, fiind 
ea însăși atrasă de bătrînul șef aşa de demn pe care-l văzuse 
și la Darnlinvarach şi a cărui prezenţă o impresionase atita, 
se grăbi să-și lase propria-i mihnire pentru o bucată de timp 
și să incerce să fie folositoare unui semen de-al ei. 

Cu multă curtenie, Sir Dugald o conduse pe Annot Lyle 
în odaia unde se afla bolnavul și unde, spre surprinderea ei, 
il întilni și pe Lordul Menteith. Fără voia ei, se îmbujoră 
toată cînd îl văzu, dar, ca să-şi ascundă tulburarea, începu să 
cerceteze pe dată rana cavalerului din Ardenvohr şi își dădu 
cu uşurinţă seama, ceea ce o bucură nespus, că era o rană pe 


1 Si ca tămăduitor de suferinţe în tot locul sînt cunoscut (în 
limba latină în original). (N.T.) 
2 Rău aducător de moarte (în limba latină în original). (N.T) 

care iscusinţa ei putea s-o vindece. Cit despre Sir Dugald, 
acesta se îndreptă spre una din dependinţele casei pe podeaua 
căreia, printre alţi răniţi, se afla așezat şi Ranald al Negurilor. 

— Credinciosul meu prieten — îi vorbi cavalerul — așa 
cum ţi-am spus mai înainte, vreau din toată inima să fac orice 
lucru care îţi este pe plac, în schimbul rănii primite pe cînd 
te aflai sub ocrotirea mea. Așa că am trimis, precum mi-ai ce- 
rut cu atita stăruinţă, pe domnişoara Annot Lyle ca să îngri- 
jească rana cavalerului din Ardenvohr, deşi nu pot să-mi în- 
chipui cum ar putea să-ţi folosească ţie ce face ea acolo... Dar 
parcă odată ai vorbit de o legătură de sînge între ei, numai 
că un soldado sub drapel și cu însărcinări ca ale mele are cu 
ce să-şi bată capul, că doar nu şi l-o bate cu genealogiile din 
Highlands. 

Și, într-adevăr, ca să facem dreptate vrednicului maior, 
trebuie să arătăm că el niciodată nu a cercetat, ascultat sau 
și-a adus aminte de treburile altor oameni, în afară de cazul 
cind ele aveau legătură cu meşteşugul armelor sau, într-un fel 
sau altul, erau legate de propriul său interes, în care cazuri 
ținerea lui de minte se dovedea foarte bună. 

— Iar acum, bunul meu amic al ceţii — zise el — pot 
să te întreb unde a dispărut nepotul acela al tău în care îţi 
puneai atitea nădejdi, fiindcă nu l-am mai văzut de cînd mi-a 
ajutat să-mi scot platoșa după luptă, o neglijență în serviciu 
care ar merita un strapado!? 

— Nu e departe de aici — îi răspunse rănitul — dar 
nu-ţi ridica mîna asupra lui, fiindcă-i destul de bărbat ca să 
plătească o lovitură de bici cu una de jungher. 


— Asta e cea mai nesăbuită lăudăroşenie — replică Sir 
Dugald — însă îţi datorez niţică recunoştinţă, Ranald, de 
aceea o las să treacă de la mine și pe-asta. 

— Dacă credeţi că mai îmi datoraţi ceva — spuse pro- 


scrisul — atunci vă stă în putere să vă plătiţi, făcîndu-mi încă 
un hatir. 

— Amice Ranald — îi răspunse Dalgetty — am citit des- 
pre aste hatiruri în cărţile proaste cu istorioare, unde cava- 
leri fără minte se trezeau  viriţi în nişte ţărășenii nemaipo- 
menite spre marea lor pagubă; așa că, Ranald, cei mai cu- 
minţi cavaleri din zilele noastre nu făgăduiesc niciodată un 


1De la italienescu strapatta (smulgere, rupere, sfișiere), veche 
pedeapsă militară care consta în urcarea pedepsitului, legat cu o fu- 
nie, pe o înălțime, şi lăsat să cadă de acolo cît îi îngăduia frin- 
ghia. (N.T.) 

lucru pînă cînd nu ştiu dacă-și pot ţine cuvîntul fără nici o 
neplăcere sau primejduire pentru ei. S-ar putea ca tu să-mi 
ceri s-o chem pe felcerită să-ţi vadă rana, deşi ar trebui să 
tii seama, Ranald, că necurățenia locului unde te afli ar putea 
să murdărească mindrețea ei de veşminte, cit despre faptul 
că lor le place să-şi păstreze hainele curate, vei fi luat și tu 
aminte că lemeile sint în stare să se ostenească într-un fel 
cu totul neobișnuit. Am pierdut favoarea unei doamne din 
Amsterdam, fiindcă i-am atins cu gheata trena rochiei de cati- 
fea neagră, pe care am luat-o, din greșeală, drept o cîrpă de 
şters picioarele, căci trena se afla la o distanţă de o jumătate 
de cameră de persoana ei. 

— N-am să te rog s-o aduci pe Annot Lyle aici — răspunse 
MacEagh — ci vreau să te rog să mă duci pe mine în odaia 
unde ea îl îngrijeşte pe cavalerul din Ardenvohr. Am să le 
spun ceva de cea mai mare însemnătate pentru ei doi, 

— Îmi ceri un lucru în afara regulamentului, așa cum a 
fost el statornicit pentru totdeauna — zise Dalgetty. Să duci 
un proscris rănit în prezența unui cavaler, instituţia cavale- 
rilor fiind, din vremi străvechi și chiar şi azi, în anumite pri- 
vinţe, cel mai înalt grad ostășesc! Ea este întotdeauna inde- 
pendentă de ofiţerii de meserie, care își au ierarhia după gra- 
dele lor; totuşi, fiindcă hatirul, așa cum îi zici tu, pe care 
mi-l ceri este atît de mic, nu mă voi da în lături să ţi-l în- 
deplinesc. 

Zicînd acestea, maiorul chemă trei soldaţi și le porunci 
să-l ducă pe MacEagh, pe umerii lor, în încăperea unde se 
alla Sir Duncan Campbell, iar el o porni grăbit înainte spre 
a anunţa pricina pentru care era Ranald adus acolo. Dar sol- 
daţii care purtau rănitul  merseră atit de repede, aflîndu-se 
doar la doi paşi în urma lui, încît intrară imediat cu povara 
lor, palidă ca moartea, şi o lepădară pe podeaua odăii. Trăsă- 
turile lui MacEash, de obicei aspre, erau acum răvășşite de 
durere, iar mîinile şi veșmintele: lui sărăcăcioase, pătate de 
propriul său singe şi de al altora, sînge pe care nici o mină mi- 
lostivă nu-l ștersese, deși rana de la cap îi fusese legată 
cu o cîrpă. 

— Tu ești acela pe care oamenii îl numesc cavalerul din 
Ardenvohr ? întrebă el, ridicîndu-și anevoie capil din pricina 
durerii cumplite și întorcîndu-se spre locul unde zăcea fostul 
său potrivnic. 


— Acela — răspunse Sir Duncan. Ce mai vrei de la un 
om ale cărui ceasuri sînt numărate ? 

— Ceasurile mele s-au făcut clipe — zise proscrisul — 
şi nădăjduiesc ca Dumnezeu milostivul să-mi dea iertare, dacă 
aceste ultime clipe le voi dărui pentru binele cuiva a cărui 
mînă a fost totdeauna ridicată asupră-mi, după cum și a mea 
s-a ridicat şi mai sus împotriva aceluia. 

— A ta mai presus decit a mea?! Vierme bicisnic! zise 
cavalerul, privind în jos la jalnicul său potrivnic. 

— Da — răspunse proscrisul, cu glas hotărît — braţul 
meu a stat şi mai sus. În învrăjbirea pe viaţă și pe moarte 
dintre noi, rănile pe care eu ţi le-am făcut au fost cele mai 
adinci, deşi nici ale tale n-au fost așa ca să nu-mi pese. Sint 
Ranald MacEagh, sint Ranald al Negurilor... noaptea aceea 
cînd am lăsat castelul tău în suflarea viîntului, cuprins de o 
vilvătaie uriaşă, are acum drept pereche ziua cînd ai căzut 
doborit de paloşul strămoșilor mei. Adu-ţi aminte de nedrep- 
tăţile pe care le-ai căşunat neamului nostru... Nimeni nicio- 
dată nu ne-a făcut altele mai mari, în afară de unul singur, 
în afară de tine. Dar despre El se spune că este fermecat și 
apărat într-un chip nefiresc împotriva răzbunării noastre... 
peste puţină vreme se va vedea însă dacă e chiar așa. 

— Milord Menteith — zise Sir Duncan, ridicîndu-se din 
pat — acesta e un tilhar cunoscut, un dușman și al regelui, 
și al parlamentului, şi al lui Dumnezeu, şi al oamenilor... unul 
dintre acei furi scoşi în afara legii, numiţi Copiii Negurilor, 
și care sint şi vrăjmași ai casei tale şi ai casei mele, şi ai fra- 
ților M'Aulay. Rogu-te, nu-i îngădui ca aceste clipe, care poate 
că-mi sînt ultimele, să-mi fie amărite de vorbele lui barbare 
de izbîndă. 

— El va avea ceea ce merită cu prisosință — zise Men- 
teith. Luaţi-l de-aici fără întirziere ! 


Dar Sir Dugald se împotrivi cu vigoarea-i bine ştiută și 
vorbi despre serviciile lui Ranald cîtă vreme acesta le fusese 
călăuză, amintindu-le și faptul că el, Dalgetty, se pusese che- 
zaş că nu i se va clinti nici un fir de păr cît timp bătrinul 
va rămîne în tabără, dar glasul aspru și răsunător al proscri- 
sului îl acoperi pe al său. 

— Nu — zise el — tăceţi cu toţii! Praf și pulbere facă-se 
toate vorbele astea! Lăsaţi-mă să mă veștejesc între cer si 
pămînt şi să satur șoimii și vulturii Ben Nevis-ului dacă vă 
e pe plac. Atunci acest cavaler trufaș şi acest Thane învin- 
gător nu vor afla niciodată taina pe care numai eu singur pot 
să le-o destăinuiesc, o taină ce va face inima cavalerului din 
Ardenvohr să tresalte de bucurie și pe care contele Menteith 

ar cumpăra-o cu preţul întinsei sale moșii. Vino încoace, Annot 
Lyle — zise el, ridicidu-se de jos cu o vigoare neașteptată. 
Nu te teme la vederea aceluia care te-a purtat în braţe cînd 
erai o copilă. Spune-le acestor oameni trufaşi, care te dispre- 
țuiesc ca pe un vlăstar al neamului meu străvechi, că tu nu 
eşti sînge din sîngele nostru, nu, nu eşti fiică din neamul 
Negurilor, ci născută în case domneşti și legănată într-un cul- 
cuş aşa de moale, cum totdeauna a avut cel ce şi-a trăit o 
copilărie fericită în cele mai miîndre palate. 

— Pentru numele lui Dumnezeu — zise Menteith, înfio- 
rat de un zbucium lăuntric — dacă știi ceva despre naşterea 
acestei fecioare, fă dreptate conștiinței tale şi uşureaz-o de 
taina care o apasă înainte de a pleca din această lume. 

—Și să-mi binecuvîntez duşmanii cu ultima mea suflare? 
spuse MacEagh, uitîndu-se la el, răutăcios. Astea-s vorbe pe 
care preoţii voştri vă învaţă... dar cînd şi faţă de cine le folo- 
siţi ? Mai întîi vreau să ştiu ce-mi daţi pentru taina mea ina- 
inte de a mă despărți de ea ?... Ce-ai da, cavalere de Arden- 
vohr, să știi că posturile tale superstiţioase au fost zadarnice 
și că tot îţi mai rămîne o moștenitoare a casei tale?... Mă 
opresc aici și aștept un răspuns... fără el, nu mai rostesc un 
cuvint... 

— Aş putea — zise Sir Duncan, cu glas tremurat, zbă- 
tindu-se între chinurile îndoielii, între ură şi nelinişte — ...aş 
putea... numai că știu că toţi cei din neamul tău sint aseme- 
nea Marelui Vrăjmaș, mincinoși şi ucigaşi din născare... totuși, 
dacă ar fi adeverit ceea ce-mi spui, mai că aş putea să-ţi iert 
toate nelegiuirile pe care mi le-ai săvirșit. 

— Aţi auzit ce-a spus — vorbi Ranald. Şi-a luat un le- 
gămînt trainic, pentru un fiu al lui Diarmid... Și tu, nobile 
Thane... zvonurile din tabără spun că ai cumpăra cu viaţa şi 
cu pămînturile tale știrea că Annot Lyle nu este o fiică a fără- 
delegii, ci dintr-o familie nobilă, socotită de tine egală cu a 
ta... bine... nu din dragoste o fac... a fost o vreme cînd mi-aș 
fi răscumpărat starea de a fi slobod cu această taină, acum 
o dezvălui pentru ceva mai scump decit libertatea sau viaţa. 
Annot Lyle este fiica cea mai mică, singurul copil supravie- 
țuitor al cavalerului Ardenvohr, singurul care a fost salvat 
cînd totul din casă, în afară de ea, a fost dat pradă sîngelui 
şi cenușii. 

— Oare acest om spune adevărul ? murmură Annot Lyle, 
năucită — ori este o nouă şi ciudată înșelăciune ? 

— Annot — urmă Ranald — dacă ai fi locuit mai multă 
vreme laolaltă cu noi, ai fi învăţat să deosebești graiul ade- 
vărului. Voi da acestui lord saxon şi cavalerului de Ardenvohr 
asemenea dovezi despre tot ce-am spus aici, încît neîncrede- 
rea și îndoiala să fie .biruite. Acum du-te... te-am iubit cînd 
erai copilă, nu-ţi urăsc tinereţea... nici un ochi nu urăște tran- 
dafirul cînd este înflorit, chiar dacă crește pe o tulpină.cu 
ghimpi, şi doar de tine singură îmi pare rău într-o oarecare 
măsură pentru ceea ce va urma. Dar cel ce vrea să se răz- 
bune pe vrăjmașul său nu trebuie să dea îndărăt, chiar dacă 
un nevinovat s-ar prăbuși împreună cu el. 

— Ascultă-i sfatul, Annot! zise Lordul Menteith. Pentru 
numele lui Dumnezeu, du-te ! Dacă... dacă va fi ceva adevărat 
din toată povestea asta, întilnirea ta cu Sir Duncan trebuie 
să fie mai bine pregătită în folosul ambelor părți. 

— Nu, nu mă voi despărţi de tatăl meu, dacă mi-am găsit 


unul — se împotrivi Annot. Nu mă voi despărţi în împreju- 
rări așa de grele pentru el. 

— Un tată bun vei găsi totdeauna în mine — murmură 
Sir Duncan, înduioșat pînă la lacrimi. 

— Atunci — zise Menteith — voi porunci ca MacEash 


să fie strămutat într-o odaie alăturată şi voi culege eu însumi 
dovezile povestirii sale ; Sir Dugald Dalgetty mă va însoţi și 
mă va ajuta. 

— Cu plăcere, milord — răspunse Sir Dugald. Voi fi du- 
hovnicul sau ajutorul domniei voastre... fiecare în parte sau 
amîndoi la un loc. Nimeni altul nu poate fi mai potrivit ca 
mine, fiindcă am auzit întreaga poveste cu cităva vreme în ur- 
mă, la castelul Inverary, dar atacuri ca cel de la Ardenvohr se 
învălmășesc multe în mintea mea, care, pe lîngă asta, se înde- 
letniceşte cu subiecte de mai mare însemnătate. 

După ce ascultă această declarație sinceră, care i-a fost 
făcută în timp ce părăseau odaia împreună cu rănitul, Lordul 
Menteith îi aruncă lui Dalgetty o privire nespus de mînioasă 
amestecată cu dispreţ, dar desăvîrșita încredere în sine a vred- 
nicului maior îl făcu pe acesta să rămînă cu totul nepăsător. 

CAPITOLUL XXII 


Sînt liber ca şi omul în prima lui etapă, 
'Nainte ca infama sclavie să înceapă, 
Cînd nobil cel sălbatic prin codrii se adapă. 


Cucerirea Granadei? 


Contele de Menteith, aşa cum își pusese în minte, incepu 
să cerceteze mai cu de-amănuntul povestea lui Ranald al Ne- 
gurilor. adeverită şi de cei doi supuși ai lui care îl însoţiseră 
în talitate de călăuze. Spusele lor, el le compară, atent, cu 
împ:ejurările în care se dăduse foc castelului, precum și cu 
cele privind uciderea familiei lui Sir Duncan Campbell, aşa 
cum i le înfăţişase nobilul senior, deoarece se putea presu- 
pune că el nu uitase nimic dintr-o întîmplare atît de cum- 
plită. Contele, ca încheiere ultimă, se încredinţă că ceea ce 
se spusese nu era o născocire a proserisului, cu gindul de a 
trece pe cineva ce nu avea acest drept ca fiind copila și moș- 
tenitoarea Ardenvohrului. 


Poate Menteith, care dorea aşa de mult să dea crezare 
acestei poveşti, nu era, la urma urmei, persoana cea mai ni- 
merită să cerceteze adevărul, dar toate spusele Copiilor Negu- 
rilor erau simple, precise și, în toate privinţele, se legau unele 
cu altele. S-a vorbit și despre un semn din naştere, despre 
care se știa că-l are copila lui Sir Duncan și care a fost, în- 
tr-adevăr, găsit pe umărul stîng al Annotei Lyle. Era, de ase- 
menea, un lucru bine cunoscut că, pe cînd jalnicele rămășițe 
pămiînteşti ale celorlalţi copii au fost găsite și strînse laolaltă, 
cele ale copilei nu fuseseră descoperite nicăieri. Și alte dovezi, 
care nu mai este de trebuință să le pomenim, impreună cu 
acestea, ar fi încredinţat pe deplin nu numai pe Menteith, 
dar chiar o minte lipsită de prejudecăţi ca aceea a lui Mont- 
rose, de faptul că în Annot Lyle, o roabă umilă, care se deo- 
sebea numai prin frumuseţe şi talent, ei vor trebui în viitor 
să cinstească pe moștenitoarea Ar denvohr ului. 

În timp ce Menteith se grăbea să aducă la cunoştinţa tu- 
turor celor interesaţi rezultatul acestor cercetări, proscrisul 
cerea să vorbească cu nepotul său, pe care, de obicei, îl nu- 
mea fiu. 


1 Cucerirea Granadei sau Almanzor și Almahide este o dramă 
eroică, aparţinînd lui Jobn Dryden (1631—1709). (N.T) ` 

— Îl veţi găsi — le spuse el în cealaltă clădire, unt en 
însumi am fost dus mai întii. 

Așa şi era, dar numai după o amănunţită cercetare, tină- 
rul sălbatic a putut fi descoperit pindind într-un colț unde 
stătea încovrigat printre paie putrezite. L-au luat şi l-au dus 
la bunicul său. 

— Kenneth — zise bătrînul proscris — ascultă ultimele 
cuvinte ale tatălui tău. Un soldat saxon şi Allan Minà Însîn- 
gerată au părăsit tabăra acum cîteva ceasuri. călătorindu-se 
către ţara lui Caberfae. Urmăreşte-i așa cum copoii urmăresc 
căprioara rănită... treci lacul înot... caţără-te pe munte... taie 
pădurea în curmeziș... nu te opri să te odihneşti pînă nu-i 
ajungi din urmă... 

La aceste cuvinte, chipul tinărului se întunecă şi el își 
duse mina la jungherul ce se afla în tocul de piele, ascuns 
sub pledu-i sărăcăcios. 

— Nu! strigă bătrinul. El nu trebuie să cadă, răpus de 
mina ta. Ei îţi vor cere veşti din tabără... Spune-le că a ieşit 
la iveală: că Annot Lyle, cintăreaţa din harpă, este fiica lui 
Duncan din Ardenvohr, că Thane Menteith urmează să o ia 
de soţie în faţa preotului şi că tu ești trimis ca să-i pofteşti 
ca oaspeţi la nuntă. Nu aștepta răspunsul lor, ci fă-te nevăzut 
iute ca fulgerul cînd norul cel negru îl înghite. Şi acum 
pleacă, iubitul meu fiu, cel mai iubit dintre toţi ai mei. N-am 
să-ți mai văd niciodată fata, nici să-ţi aud zgomotul uşor al 
paşilor tăi, dar zăboveşte o clipă şi ascuită ultima mea po- 
vaţă. Aminteste-ti soarta neamului nostru și nu părăsi vechile 
datini ale Copiilor Negurilor. Noi am rămas acum doar o 
mină răzleţită de oameni, alungaţi din fiece vale de spada 
oricărui clan vrăjmaş care stăpînește pămînturile unde stră- 
bunii noştri. doborau copacii și scoteau apă ca să bea. Dar în 
inima neumblată a singurătăţii și în negura tainică a munte- 
lui, acolo, :Kenneth, fiu al lui Eracht, acolo să-ţi păstrezi tu 
libertatea ta nepătată, pe care ţi-o las ca singur dar al naş- 
terii tale. Să nu-ţi pese nici de veșmintul bogat, nici de aco- 
perişul de piatră, nici de masa bogată, nici de culcuşul de 
puf... pe stincă sau în vale, în belşug sau în foamete.. in vara 
înfrunzită sau în zilele cumplite ale iernii de fier... oriunde 
si oricînd, Fiu al Negurilor, rămii slobod aşa cum au fost stră- 
bunii tăi | Să nu ai stăpin... să nu asculţi de nici o lege... nu 
primi nici un ban... nu da nici un ban... nu-ți zidi colibă... 
nu-ți îngrădi nici o pășune... nu semăna grine ! Cirezile şi 
turmele tale să-ţi fie căprioarele muntelui. și dacă acestea iti 


241 


vor lipsi, pradă avutul vrăjmaşilor noştri, al saxonilor şi al 
gaelilor, care şi-au vîndut neamul şi s-au făcut saxoni în ini- 
mile lor, prevuind cirezile şi turmele mai mult decit cinstea 
şi libertatea. Este bine pentru noi dacă fac aşa.. ne vom răz- 
buna mai virtos. Dacă un Maclan! va veni la tine, cu capul 
fiului de rege în mînă, ascunde-l, chiar dacă armata răzbună- 
toare a tatălui său ar fi pe urmele lui, fiindcă în Glencoe şi 
în Ardnamurchan? noi am trăit în pace în anii ce au trecut. 
Blestemul meu să cadă asupra capului tău, Copil al Negurilor, 
dacă îi vei cruța pe Fiii lui Diarmid, neamul din Darlinva- 
rach, pe călăreţii lui Menteith sau pe vreunul care poartă 
acest nume, cînd vremea îţi va da prilejul de a-l ucide! Şi 
lucrul acesta se va împlini curînd, fiindcă se vor măcelări 
unii pe alţii chiar cu spadele lor, şi cei ce vor scăpa şi se vor 
risipi, vor zbura spre Neguri şi vor pieri uciși de Copiii ei. 
Încă o dată, rămas bun... să-ţi scuturi picioarele de praf cînd 
vei ieşi din casele oamenilor, fie că ei stau adunaţi laolaltă 
pentru pace sau pentru război! Rămas bun pentru veșnicie, 
dragul meu! Și facă soarta să mori ca străbunii tăi înainte 
ca neputinţa, boala sau virsta să-ţi răpună sufletul.. Rămii 
cu bine.. rămii cu bine!... Trăiește slobod... Răsplătește bu- 
nătatea... dar răzbună nedreptăţile cășunate neamului tău !... 

Tînărul sălbatic se aplecă şi sărută fruntea muribundului 
său părinte. dar, obișnuit din copilărie să-și stăpinească orice 
tulburare, el plecă fără lacrimi și rămas bun, pierind curînd 
dincolo de tabăra lui Montrose. 

Sir Dugald Dalgetty, care fusese prezent la ultima parte 
a acestei scene, n-a fost de loc încîntat de purtarea lui Mac 
Eagh cu acest prilej. 

— Nu pot să cred, amice Ranald — zise el — că te afli 
pe culea cea mai bună pentru un om care-și dă sufletul. Asal- 
turi, năvăliri, masacre, a da foc mahalalelor din orașele ase- 
diate, toate astea fac parte într-adevăr din treburile de fiece 
zi ale soldatului şi sînt îndreptăţite după nevoia împrejurărilor, 
tinînd seama că ele sînt săvirşite întru îndeplinirea datoriei, 
fiindcă a arde mahalale, mai ales, înseamnă a nimici niște 
cuiburi de vinzători şi ucigași, cum se găsesc destule în toate 
cetăţile. Aşadar, urmează de aici că meseria de ostaş este cu 
precădere binecuvîntată de cer, deoarece şi noi nădăjduim. în 
mîntuire, cu toate că zilnic făptuim silnicii. uneori destul de 


1 Membru al altui clan vecin. (N.T.) 
2 'Finuturi scoțiene unde Copiii Negurilor găsiseră adăpost după 
prigoana suferită şi unde locuia clanul Macian. (N.T.) 

mari. Și-apoi, Ranald, afiă că în toate oștirile din Europa ea 
datina ca un ostaș care moaie să nu se făloască de fel cu atare 
lucruri ori să le dea drept pildă semenilor săi, ci, dimpotrivă. 
să arate câință și să rostească necontenit, sau să pună p? altul 
să citească pentru el, vreo rugăciune alinătoare, asa că, dacă 
doreşti, voi vorbi cu capelanul luminățici sale s-o facă în nu- 
mele tău. De altminteri, nu-i datoria mea d> soldat să-ți spun 
astfel de lucruri; numai că ar fi mai bine pentru constiinta 
ta să pleci din viață mai degrabă ca un creştin decit ca un 
turc, așa cum, pare-mi-se, esti pe cale să faci. 

Singurul răspuns al muribundului (fiindcă așa trebuie 
să-l sccotim de acum înainte pe Ranald MacEagh) a fost rugă- 
mintea de a-l ridica niţel ca să poată privi afară pe fereistra 
castelului. Negura înghețată şi deasă ce zăbovise îndeluni pe 
creștetul munţilor se rostogolea acum în văi şi văgăuni, dind 
la iveală piscurile negre şi crestate, ce erau aidoma unor 
insule pustii ridicîndu-se dintr-un ocean înceţoşat. 

— Duh al Negurilor — murmură Ranald MacEagh — tu, 
cel pe care neamul nostru îl numeşte părinte și ocrotitor. pri- 
meste în cortul tău de nouri, cind astă durere va înceta. pe 
acela pe care l-ai adăpostit de atitea ori în viată... 

Spunind acestea, el căzu în brațele celor ce-l ţineau și. 
fără a mai rosti vreun cuvint, se întoarse cu faţa la perete 
pentru un scurt răstimp. 

„Cred — îşi zise Dalgetiy — că amicul meu Ranald va fi 
socotit, după inima lui, doar cu puţin mai bun decit un pă- 
gin.“ Și el îşi reinnoi sfatul de a-i obţine ajutorul duhovni- 
cesc al doctorului Wisheart, capelanul militar al lui Montrose. 
„--un bărbat — zise Sir Dugald — foarte iscusit în meseria 
sa şi care-ţi va dobindi iertarea păcatelor în mai puţin timp 
decit ai fuma o lulea cu tabac. 

— Saxonule — îi zise muribundul — nu-mi mai vorbi de 
preotul tău. Mor cu inima împăcată. Auzit-ai tu vreodată de 
un vrăjmaş împotriva căruia armele nu izbindesc nimic, pe 
care glonţul nu-l nimereşte, asupra căruia săgeata dă greş şi 
a cărui piele goală nu poate fi străpunsă de oţel sau plumb 
întocmai ca un veşmiînt de zale? Auzit-ai tu vreodată de un 
astfel de vrăjmaș ? 

— Foarte adesea, pe cind slujeam la oaste în Germania — 
replică Sir Dugald. Era un om ca ăsta la Ingolstadt; el a fost 
încercat şi cu plumb, şi cu oţel. Ostașii l-au ucis doar cu 


patul muschetelor. 

— Pe acest vrăjmaş ce nu poale fi doborit — zise Ranald 
fără a ţine seama de întreruperea maiorului — care şi-a pătat 
miinile cu sîngele celor ce mi-au fost cei mai dragi pe lume... 
acestui om îi voi aduce în dar chinul cumplit al sufletului, 
gelozia, deznădejdea şi moartea năprasnică... ori o viaţă mai 
cumplită decît însăși moartea. Aceasta va fi soarta lui Allan 
Mină Însîngerată, cind va afla că Annot se mărită cu Men- 
teith, și nu mai cer nimic, decit încredințarea că așa va fi, 
ca să-mi aline sfîrsitul meu sîngeros dat de mina lui. 

— Dacă așa stau lucrurile — zise maiorul — nu mai este 
nimic de spus, ci mă voi îngriji ca să te vadă cit mai puţină 
lume, fiindcă nu pot să cred că felul în care tu socotești să 
mori este vrednic de laudă sau de dat drept pildă penn O 
armie creștină. 

Zicînd acestea, părăsi odaia şi curînd Fiul Negurilor îşi 
dădu ultima suflare. 

În vremea asta, Menteith, lăsînd rudele nou găsite să-și 
împărtășească una alteia simţămintele ce le înfiorau inimile, 
era foarte doritor să stea de vorbă cu Montrose privitor la 
urmările descoperirii sale. 


"— Ar trebui să bag de seamă — zise marchizul — chiar 
dacă mai înainte lucrul acesta nu mi-a sărit în ochi, că ardoa- 
rea depusă de tine pentru a scoate la lumină această taină, 
scumpul meu Menteith, nu are puţină legătură cu fericirea ta. 
lubeşti pe această, de curînd aflată, lady şi dragostea ta este 
împărtăşită. Acum, în privinţa naşterii ei, nu se mai ridică 
nici o opreliște, căci Annot este deopotrivă cu tine în toate 
cele... Gindeșşte-te totuși. Sir Duncan e un fanatic... un presbi- 
terian... un răzvrătit împotriva regelui; el luptă împotriva 
noastră şi tare mă tem că ne aflăm doar în pragul unui lung 
război între fraţi. Oare e vremea acum, gîndește-te bine, Men- 
teith, de a o cere în căsătorie pe moştenitoarea lui? Sau ce 
sorți ai avea tu ca el să te asculte ? 


Iubirea înfocată, un avocat pe cît de iscusit pe atît de 
bun de gură, îi puse tînărului nobil la îndemînă o. sută de 
răspunsuri la toate aceste piedici. El îi aminti lui Montrose 
că Duncan de Ardenvohr nu era un bigot, nici în religie, nici 
în politică. Vorbi cu înflăcărare de zelul său cunoscut şi do- 
vedit pentru câuza regală şi îşi dădu cu părerea că sorții de 
biruinţă ai acestei cauze ar putea fi întăriţi prin căsătoria lui 
cu moștenitoarea din Ardenvohr. Vorbi apoi de gravitatea rănii 
lui Sir Duncan, de primejdia ce ar pîndi-o pe tînăra doamnă 
dacă ar'fi dusă în ţara Campbelilor, unde, în cazul morţii tatălui 

ei (sau dacă el ar urma să zacă la pat), ea ar fi pusă, negresit, 
sub oblăduirea lui Argyle, ceea ce ar da o lovitură de moarte 
nădejdilor sale (ale lui Menteith, bincinţeles), afarà de im- 
prejurarea că ar putea să-i cîştige favoarea lui Argyle, pă- 
răsind partida regelui. 

Montrose admise temeinicia argumentelor şi se râdu 
bătut, deși era încredinţat că tînărul lord va întimpina greu- 
tăți, totuși i se părea că această căsătorie n-ar fi nepotrivită 
cu slujirea regclui, dar numai dacă va fi încheiată cit mai 
repede cu putință. 

— Aș dori — zise el — ca totul să se încheie într-un 
chip sau altul, dar cit mai iute, şi ca această frumoasă Bri- 
seis’ să fie strămutată din tabără înainte de întoarcerea lui 
Ahile al nostru de Highlands, Allan M'Auvlay. Mă tem de 
vreo ceartă cu urmări de moarte în tabăra mea, Menteith, și 
socot că ce] mai bine ar fi ca Sir Duncan să fie slobozit pa 
cuvint de onoare şi tu să-l însoţeşti pe el şi pe fiica lwi, 
fiindu-le pavăză. Călătoria ar putea fi făcută mai ales pe apă, 
ca să nu i se înrăutățească rana, iar pentru tine, prietene, 
ar fi o scuză onorabilă ca să lipsești o bucată de vreme din 
tabără. 

— Niciodată ! strigă Menteith. De-ar fi să părăsese chiar 
nădejdea care a răsărit aşa de tirziu în inima mea, niciodată 
nu voi părăsi tabăra excelenţei voastre atîta timp cît dea- 
supra ei flutură flamura regală. Aș merita ca această mică 
zpirietură să se infecteze și să-mi prăpădească braţul ce poar- 
tă arma, dacă aș lua asta drept scuză spre a da bir cu fagit 
la vreme de cumpănă pentru rege. 

— O, aşa stau lucrurile ? Deci eşti hotărît ? întrebă mar- 
chizul. 

— La. fel de neclintit ca Ben Nevis — răsnunse tînărul 
nobil. 

— Atunci trebuie negreşit să nu mai pierzi vremea — 
zise Montrose — şi să cauţi să te lămurești cu cavalerul din 
Ardenvohr. Dacă răspunsul lui va fi prielnic, voi vorbi eu 
însumi cu cel mai mare dintre frații M'Aulay şi el va găsi 
mijlocul ca să-l ţină pe fratele său departe de tabără pînă 
cînd se va împăca cu dezamăgirea din clipa de față. Peie 
Domnul ca o vedenie mai frumoasă să coboare în mintea 
fui, ca să şteargă orice amintire despre Annot Lyle. Crezi 


1 Fiica lui Brises, sieatul lui Apolo, luată sclavă de Ahile, iar 
apoi de Agamemnon, fapt ce a.dezlănţuit minia. celui dintil,. care pără- 
‘seste cîmpul de luptă (punctul de plecare al Zliadei lui Iome:). (N.T.) 

că acest lucru nu este cu putinţă, Menteith ?... Bine, atunci 
fiecare la slujba lui, tu, în slujba lui Cupidon, eu, în slujba 
lui Marte. 

Ei se despărţiră şi, dînd urmare celor hotărite, a doua zi 
dis-de-dimineaţă, Menteith stătu de vorbă în taină cu nobilul 
cavaler din Ardenvohr, cu care prilej ii ceru mina fiicei sale. 
Despre iubirea lor, Sir Duncan ştia, dar nu se așteptase atit 
de timpuriu la o cerere de căsătorie din partea tinărului lord. 
La început, el spuse că s-a legănat poate prea mult în visuri 
de fericire, în vreme ce clanul său suferea umilinţe şi pier- 
deri mari, şi că, prin urmare, nu vroia să se gîndească, în- 
tr-un ceas atit de greu ca acela, la propăşirea propriei sale 
case. Dar la cererea tot mai stăruitoare a nobilului îndră- 
gostit de a-i da un răspuns, Sir Duncan ceru, la rîndul său, 
citeva ceasuri pentru a chibzui şi a sta de vorbă cu fiica lui 
asupra acestei probleme aşa de mare însemnătate. 


Rezultatul acestei convorbiri și deliberări a fost favora- 
bil lui Menteith. Sir Duncan Campbell îşi dădea pe deplin 
seama că fericirea fiicei sale regăsite atirna de căsătoria cu 
iubitul ei şi că, dacă ar amîna-o, el prevedea că Argyle va 
arunca o mie de piedici în calea acestei căsătorii, din toate 
punctele de vedere prielnică lui. Menteith avea o fire nobilă 
şi aleasă şi la fel erau originea şi faima de care se bucura 
datorită averii şi familiei sale, lucruri ce cumpăneau, după 
părerea lui Sir Duncan, deosebirea în părerile lor politice. 
Și nici nu s-ar fi putut hotărî (chiar dacă ar fi socotit aceas- 
tă căsătorie mai puţin bună) să respingă prilejul de a face 
pe placul copilei sale de curînd găsite, care era întruchiparea 
tuturor nădejdilor lui. Mai era apoi și un sentiment de min- 
drie care-i dicta hotărirea. Să o înfăţişeze lumii pe moşteni- 
toarea Ardenvohrului ca pe una ce fusese crescută de milă în 
familia Darnlinvarach, o biată roabă şi cîntăreaţă, era ceva 
de-a dreptul umilitor. Dar a o înfăţişa ca pe logodnica sau 
soţia Lordului Menteith, drept urmare a unei iubiri născute 
pe vremea cînd nu se ştia nimic despre ea, era o chezășie pen- 
tru toată lumea că fiica lui fusese oricind vrednică de ran- 
gul la care se ridica acum. 

A fost, desigur, sub înriurirea acestor gînduri că Sir 
Duncan Campbell fi vesti îndrăgostitului consimţămiîntul său 
ca ei să fie cununaţi în capela castelului de către preotul lui 
Montrose şi, pe cît se poate, fără fast. Iar cînd Montrose avea 
să părăsească Inverlochy, lucru pentru care se așteptau po- 
runci peste cîteva zile, se căzu la învoială ca tinăra contesă 


246 


să plece la castel cu tatăl ei şi să rămînă acolo pînă cînd 
situația din ţară va îngădui ca Menteith să se retragă cu 
cinste din prezenta lui misiune ostășească. Hotărirea aceasta 
odată luată, Sir Duncan Campbell nu mai ţinu seama de 
unele scrupule ale fiicei sale ca să tărăgăneze aducerea ei 
la îndeplinire şi decise ca nunta să aibă loc chiar în seara 
următoare, care era a doua după bătălie. 


CAPITOLUL XXIII 


Pe fata mea cu ochi de-azur ducea, 
Ce preț de lupte aprige mi-era. 


ILIADA 


Era de trebuinţă, din multe pricini, ca Angus M'Aulay. 
atita vreme ocrotitorul bun și binevoitor al Annotei Lyle, să 
fie încunoştiințat de schimbările petrecute în viaţa aceleia 
pe care o apărase pină atunci, și Montrose, după cum cel 
singur se oferise, îi vesti aceste întîmplări nemaipomenite. 
Cu nepăsare voioasă și lipsită de griji, aşa de firească lui, el 
își exprimă mai degrabă bucuria decit uimirea la auzul no- 
rocului ce dăduse peste Annot. Nu se îndoia cituși de puţin 
că ea l-a meritat şi că, fiind crescută în dragoste faţă de 
rege, va trece întreaga moşie a tatălui ei, fanatic și crunt, 
unei persoane cinstite care-l iubea pe rege. 

— N-aş avea nimica împotrivă, ca fratele meu Allan 
să-și încerce norocul — adăugă Angus — cu toate că Sir 
Duncan Campbell a fost singurul om care s-a arătat vreodată 
nemulțumit de ospitalitatea de la Darnlinvarach. Annot Lyle 
a ştiut să-l farmece pe Allan cu dulcele ei cînt, scoțîndu-l 
din posomoreala lui, şi cine știe dacă această unire nu ar 
face şi din el un om de lume? 

Dar Montrose se grăbi să pună capăt vorbelor lui — 
căci Angus începuse a clădi castele pe nisip — diîndu-i de 
ştire că nobila fată şi fusese peţită şi, cu învoirea tatălui ei, 
urma să se cunune de îndată cu rubedenia sa, contele de 
Menteith. El, Montrose, în semn de deosebit respect faţă de 
M'Aulay, ocrotitorul Annotei Lyle, venise ca să-l poftească la 


săvîrşirea cununiei religioase. 

Auzindu-l, M'Aulay privi foarte grav şi rămase locului, 
' arătîndu-şi nemulţumirea ca unul care nu fusese intrebat 
"într-o problemă atît de însemnată El mai spuse că purta- 
rea lui, necontenit ocrotitoare faţă de tinăra doamnă, vreme 
de ani îndelungaţi petrecuţi sub acoperişul casei sale, se cu- 
venea, pare-se, răsplătită cu ceva mai mult. in asemenea 
imprejurări, decît cu o simplă poftire la nuntă S-ar fi aş- 
teptat, zicea el fără nici un fel de trufie, să fi fost măcar 
întrebat Îi dorea rudei sale Menteith numai bine şi nimeni 
nu putea să-i vrea mai mult binele decit el, dar se vedea 
nevoit să mărturisească — era părerea lui — că se pripise 
de astă dată Simţămintele lui Allan faţă de tinâra doamnă 
erau prea bine cunoscute de oricine, cit despre el. nu putea 
pricepe de ce pretenţiile fratelui sâu, dacă ţinem seamă că 
el avea dreptul la recunoştinţa ei, au fost respinse fără ca 
Allan, cel puţin, să stea mai întîi de vorbă cu ea. 

Văzind prea bine încotro țintea Angus, Montrose îl rugă 
să dea dovadă de înţelepciune şi să se gîndească ce puţini 
sorţi de izbîndă ar fi avut încercarea de a-l hotărî pe Sir 
Duncan Campbell din Ardenvohr să acorde mîna unicei sale 
moștenitoare lui Allan, ale cărui însuşiri deosebite şi de ne- 
tăgăduit se îmbinau cu unele porniri care, de altfel, îi um- 
breau calităţile și care-i făceau să tremure pe toţi cei ce se 
apropiau de el. | 

— Milord — îi răspunse Angus M'Aulay — fratele meu 
Allan are, aşa cum Dumnezeu ne-a făcut pe toţi, metehne 
precum şi merite, dar este cel mai bun și cel mai brav băr- 
bat din oștirea voastră, oricît de viteji ar fi alţii; prin ur- 
mare, socot că este rău răsplătit dacă excelența voastră, ruda 
voastră apropiată şi acea tînără persoană, care-i datorează 
totul, lui şi familiei sale, au ţinut așa de puțin seama de 
fericirea lui. 

În zadar s-a străduit Montrose să-i lămurească lucrurile 
dintr-un punct de vedere diferit; Angus se încăpăţina să le 
privească numai în acest chip, și el nu era omul pe care 
să-l faci să-și schimbe părerea o dată ce apucase să și-o vire 
în cap. 
| Montrose îi vorbi atunci mai de sus, cerîndu-i lui Angus 
„să aibă grijă să nu nutrească vreun simţămînt care ar putea 
aduce pagube cauzei maiestăţii sale. El accentuă că dorea în 
chip deosebit ca străduințele lui Allan, cu prilejul soliei fn- 
credinţate în acel ceas, să nu fie întrerupte, „o solie, cum 
spunea el, care-l onorează mult pe Allan şi care, de bună 


seamă, se va dovedi foarte prielnică pentru cauza regelui“. 
El nădăjduia deci că Angus nu va avea cu fratele său nici o 
conversaţie privind alte subiecte care i-ar da acestuia motiv 
de nesupunere şi i-ar putea abate gîndurile de la o solie de 
o atit de mare însemnătate. 

Angus îi răspunse. întrucitva mohorit, că el nu esteomul 
care să umble cu vorbe sau să aţiţe la vrajbă, ci mai degrabă 
un doritor de pace. Fratele său ştia, la fel de bine ca cei 
mai mulţi bărbaţi, cum se răspunde la o jignire personală, 
cît despre mijloacele lui Allan de a afla veştile, se credea, 
îndeobşte, că ele erau cu totul altele decît ale curierilor obiş- 
nuiţi Aşa că n-ar fi cîtuşi de puţin mirat dacă-l va vedea 
sosind mai curînd decit îl așteptau 

Făgăduinţa că nu se va amesteca a fost singurul lucru 
pe care Montrose l-a obţinut din partea acestui om, un om, 
ce-i drept, pe de-a-ntregul cumpătat și mereu voios, în afară 
de cazul cînd mîndria, interesul sau anumite idei preconce- 
pute nu intrau în joc. Ajuns aici, marchizul a fost bucuros 
să lase lucrurile în această stare pentru un răstimp. 


Un oaspete mult mai doritor să asiste la ceremonia că- 
sătoriei şi, desigur, şi mai doritor să ia parte la praznicul 
de nuntă era de așteptat să fie Sir Dugald Dalgetty, pe care 
Montrose se hotărî să-l invite, ca pe unul care fusese martor 
la întimplările ce o precedaseră. Dar chiar şi Sir Dugald se 
codi, privindu-și coatele dubletului”! şi genunchii pantalonilor 
săi de piele, aşa că murmură doar o slabă făgăduinţă, fără 
nici o tragere de inimă, la această poitire, zicînd că va veni 
de îi va fi cu putinţă, după ce va schimba cîteva vorbe și 
cu 'nobilul mire. Montrose a fost mirat, şi nu puţin, dar, 
nedorind să-și arate uimirea şi neplăcerea, îl lasă pe soldat 
să facă după cum îl va tăia capul. 

Dalgetty porni pe dată spre odaia mirelui, care, din pri- 
cina sărăcăcioasei garderobe pe care i-o punea la îndemînă 
echipamentul de ostaş, căuta cele trebuincioase spre a se 
infățişa cît mai bine la apropiata ceremonie. Sir Dugald intră 
şi, cu o voce solemnă, îi adresă urările sale de fericire pen- 
tru apropiatul eveniment, la care însă, „cu negrăită părere de 
rău, va fi împiedicat să ia parte“. 

— Ca să fiu cinstit — zise el — n-aş face decit să dez- 
onorez ceremonia, dat fiind că-mi lipseşte un veşmint po- 
trivit pentru nuntă. Rupturile şi cîrpelile, precum şi coatele 


1 Jachetă strînsă pe corp, purtată de bărbaţi între 1440 'şi 1600. (N.T) 

zdrenţuite, toate acestea, în îmbrăcămintea unui oaspete, ar 
putea fi socotite ca o prevestire nu prea bună, că ceva ase- 
mănător ar putea să se întimple şi cu trăinicia fericirii căsni- 
ciei lor. Și ca să vă spun adevărul, milord, domnia voastră, şi 
nu altcineva, sinteti în parte vinovat de această situaţie, fiindcă 
m-ati trimis într-o misiune nebunească, m-ati îndemnat să 
mă duc şi să-mi iau o haină de piele din prada capturată de 
niște cameroni. Tot aşa de bine m-ati fi putut trimite să 
scot o bucată de unt proaspăt din sura unui dulău flămiînd. 
La cererea mea, milord, n-am primit alt răspuns decit pum- 
naie şi paloşe vinturate în văzduh, şi un fel de mormăit şi 
o vorbire repede şi nedeslușşită pe care ei o numesc limba 
lor. În ce mă privește, cred cu tărie că acești hishlanderi nu 
sint cu nimic mai buni decit păsinii şi am fost foarte supărat 
de felul în care cunoștinței mele Ranald Mackagh i-a plăcut 
să mărșăluiască pentru cea din urmă oară, cu puţin timp 
mai inainte. 

În starea de bună dispoziţie în care se afla Menteith, 
încîntat fiind de toţi și de toate, plingerea aceasta a lui Sir 
Dugald făcută pe un ton grav îi spori voioşia. El îi ceru să 
primească un foarte frumos veşmint de piele, care se afla 
pe podea. 


— Socotisem — zise el — să-l port chiar eu ca veșmiînt 
de nuntă, întrucit este cel mai puţin înspăimiîntător dintre 
echipamentele mele de război și aici nu am nici o îmbră- 
căminte pentru vremuri de pace. 

La început, așa cum se obișnuiește, Sir Dugald refuză zi- 
cind că nu vrea cu nici un chip să-l lipsească de el și așa 
mai departe, pînă cînd, din fericire, îi veni în minte că era 
mult mai bine ca luminăţia sa să urmeze pravila ostășească : 
un conte trebuie să se căsătorească în platoşe și pieptar de 
zale ; o astfel de îmbrăcăminte văzuse cu ochii lui că purtase 
şi prinţul Leo de Wittlesbach la cununia lui cu cea mai tînără 
fiică a bătrinului George Frederick de Saxonia, ceremonie ce 
avusese loc sub patronajul nobilului Gustavus Adolphus, Leul 
Nordului şi aşa mai departe. Tînărul lord, binevoitor din 
fire, rise şi căzu la învoială cu propunerea lui şi, asigurîn- 
-di-şi astfel cel puţin o faţă veselă la nuntă, pe aceea a ma- 
iorului, îşi puse o platoșe împodobită şi uşoară, ascunsă, în 
parte, de un veșmînt de catifea şi de o eșarfă largă de mă- 
tese. azurie ce-i cădea peste umăr, după rangul său şi după 
meda acelei vremi. 


Totul fusese rinduit cum se cuvine, statornicindu-se, 
după datina ţării, ca mirele şi mireasa să nu se mai întil- 
nească pînă la altar. Bătuse ceasul la care mirele trebuia să 
se indrepte într-acolo şi el aștepta într-o încăpere mică de 
lingă capelă să vină marchizul, care se învoise să-i fie nun 
la cununie. Din pricina anumitor treburi ostășeşti, dar care 
în clipa aceea cereau întreaga luare-aminte, marchizul ple- 
case, iar Menteith îl aştepta să se înapoieze, precum e les- 
ne de ghicit, cu multă nerăbdare; de aceea, cînd auzi uşa 
camerei deschizindu-se, spuse rizînd : 

— Aţi întîrziat la paradă ! 

— Vei afla că am sosit prea devreme! strigă Allan 
M'Aulay, năpustindu-se în odaie. Trage-ţi spada, Menteith, 
şi apără-te ca un bărbat sau ca un ciine! 

— Eşti nebun, Allan! îi răspunse Menteith, uluit de 
neașteptata sa apariţie și de furia-i cumplită. Era livid la 
faţă, cu ochii ieşiţi din orbite și cu spume la gură, iar toate 
gesturile lui erau ale unui om stăpinit de diavol. 

— Minţi, înșelătorule! îi strigă el, furios. Minţi cînd 
spui asta, aşa cum m-ai minţit mereu. Viaţa ta e o minciu- 
nă ! 

— De nu ţi-aș fi spus ce gîndesc cînd te-am numit ne- 
bun — rosti Menteith, minios — s-ar fi zis cu viața ta. De 
ce mă învinovăţeșşti că te-am minţit ? 

— Mi-ai spus că nu te vei căsători cu Annot Lyle! În- 
şelător nemernic! Şi ea te-așteaptă acuma la altar! urlă 
M’ Aulay. 

— Tu eşti mincinos — i-o întoarse Menteith. Ți-am spus 
doar că singura piedică în calea unirii noastre era faptul că 
nu ştiam nimic despre naşterea ei. Piedica este acum înlă- 
turată. Și cine te crezi tu, mă rog, ca să mă dau la o parte 
spre folosul tău ? 

— Atunci trage-ţi spada! repetă M'Aulay. Ne vom so- 
coti unul cu celălalt. 

— Nu acum şi nu aici, Allan — se împotrivi Menteith. 
Mă cunoşti prea bine... așteaptă pină miine și ne vom bate 
din destul unde vei vrea tu şi cu orice armă vei alege. 

— În ceasul acesta... în clipa aceasta... sau niciodată — 
răspunse M'Aulay. Izbînda ta nu va merge mai departe. Ţi-a 
sunat ceasul, Menteith ! Te conjur în numele rudeniei noas- 
tre, în numele luptelor şi a tot ce am făcut împreună... tra- 
ge-ţi spada şi apără-ţi viaţa ! 

În timp ce vorbea astfel, el apucă mîna contelui şi i-o 
răsuci cu atita putere şi furie, apăsind-o cu unghiile, pînă 
cînd sîngele ţişni. Menteith îl îmbrînci cu violenţă şi strigă e 

— Pleacă! leşi! 

— Atunci să se împlinească cele văzute de mine! urlă 
Allan și, scoțindu-şi jungherul, încercă să-l împlinte cu toată 
forţa lui uriașă în pieptul contelui. Dar otelul călit al cà- 
mâşii de zale aruncă virful în sus şi o rană adincă se căscă 
între git şi umăr în timp ce tăria izbiturii îl doborise pe 
mire la pămînt. În clipa aceasta Montrose intră în odaie 
printr-una din uşile laterale. Oaspeţii poftiți la nuntă, care 
tuseseră atraşi de zgomot, erau din cale afară de îngroziţi si 
uluiţi, dar mai înainte ca Montrose să poată vedea ce se în- 
timplase, Allan M'Aulay se și năpusti pe lingă el și cobori 
scările easteluiui ca un fulger. 

— Gărzi, închideţi poarta! porunci Montrose. Prindeţi-l, 
ucideţi-l dacă se impotrivește. Chiar de mi-ar fi frate, tre- 
buie să moară ! 

Dar Allan culcă la pămînt cu a doua lovitură a junghe- 
rului său o santinelă aflată în post, străbătu în goană tabă- 
ra, întocmai ca o căprioară de munte, şi deși urmărit de toţi 
cei care auziseră porunca, reuşi să se arunce în riu și, înotîni 
spre malul celălait, ajunse acolo, pierzindu-se apoi in inima 
codrului. Chiar în acea seară, fratele său Angus şi oamenii 
lui părăsiră tabăra luj Montrose, luind drumul înapoi spre 
vetrele lor pentru a nu se mai reîntoarce niciodată la el. 

Despre Allan se mai spune că, la foarte scurt timp după 
săvîrşirea acestei fapte, a dat buzna într-o odaie a castelului 
Inverary, unde Argyle ţinea sfat cu ai lui, şi a zvirlit pe 
masă jungherul insînserat. 

— Este sinele lui James Grahame ? ìl întrebă Argyle, 
cu un rinjet îngrozitor, în care nădejdea că potrivnicul său 
fusese ucis era amestecată cu spaima pe care în chip firese 
această neaşteptată apariţie o pricinuise. 


— Este sîngele favoritului său — răspunse M'Aulay. Este 
sîngele pe care am fost predestinat să-l vărs, deşi mai de- 
grabă aş fi vrut să-l vărs pe al meu. | 

După ce grăi astfel, Allan îi întoarse spatele şi părăsi. 
castelul, iar din acea clipă nimic nu se mai ştie sigur despre 
soarta lui. Unii ered că Kenneth împreună cu trei Copii ai 
Negurilor, care au fost văzuţi curînd după aceea trecînd peste 
Lochfine, i-ar fi luat urma şi că flăcăul ar fi pierit de mîna 
dor într-o pustietate peştiută de nimeni. Alţii susțin că Allan 

M'Aulay a fugit în străinătate, unde a îmbrăcat rasa de că- 
lugăr şi a murit ca monah al Ordinului Cartuzian. Dar nimic 
altceva nu â putut fi adus în sprijinul. vreuneia din cele 
două păreri decit aceste simple presupuneri. | 

Răzbunarea lui a fost însă mai puţin deplină decît poate 
visase, fiindcă Menteith, deși atît de grav rănit și zbătîndu-se 
vreme îndelungată. între vi aţă și moarte, nu şi- a dat sfîrsitul, 
deoarece, din fericire pentru el, ascultase sfatul maiorului 
Dalgetty de a purta zale drept veșmînt de nuntă, scăpînd 
astfel în chip norocos de urmarea cea mai rea a loviturii. 
Dar Montrose s-a văzut lipsit de serviciile lui, de aceea a 
crezut de cuviinţă că este mult mai. bine ca tînărul nobil îm- 
preună cu viitoarea contesă, acum, de fapt, o mireasă . care 
jelea, să-şi însoţească. socrul rănit la castelul acestuia din 
Ardenvohr. Dalgetty i-a însoțit pînă la marginea apei, amin- 
tindu-i lui Menteith să ridice negreșit o palisadă cu un. șanț 
de apărare pe Drumsnab pentru a “preîntimpina un atac asu- 
pra moștenirii nou dobindite a doamnei sale. 


Călătoria lor s-a săvirșit cu bine și, în citeva. săptămîni, 
Menteith s-a însănătoşit într-atita, încit preotul a putut să-l 
unească pe.veci cu Annot, în castelul tatălui ei. 

Highlanderii au fost puși în mare  încurcătură cînd au 
vrut să împace însănătoșirea lui Menteith cu prezicerile clar- 
văzătorilor, și nu le-a plăcut de fel că el nu murise. Alţii 
însă. îşi dădură cu părerea că prezicerea se adeverise îndea- 
juns de bine, întrucît rana fusese pricinuită de pumnalul 
celui sortit s-o facă, și toţi erau de părere că întîmplarea cu 
inelul acela cu cap de mort fusese un semn ce prevestea 
moartea tatălui miresei, care, într-adevăr, n-a mai trăit multe 
luni după căsătoria ei. Cei mai neîncrezători susțineau însă 
că toate astea sînt simple închipuiri ale unor oameni care 
au timp să viseze şi că așa-zisa vedenie a lui Allan era, de 
fapt, urmarea propriilor sale dorinţe lăuntrice . nutrite de ma- 
rea lui pasiune, deoarece de multă vreme el văzuse în Men- 
teith un potrivnic iubit de Annot. Aceste dorinţe ascunse se 
luptaseră cu. firea lui cea bună, o biruiseră și-n minte îi 
încolţise gindul, pe cît se pare, fără voia lui, de „a-şi ucide 
rivalul. 


. Dar Menteith nu s-a mai însănătosit îndestul ca să se 
alăture din nou lui Montrose, în scurta dar glorioasa lui cam- 
panie, şi atunci cînd acest viteaz general a dat drumul tru- 
pelor sale și a părăsit Scoția, Menteith s-a hotărît să ducă o 
viață foarte retrasă, şi a trăit astfel pînă la Restauraţie. „După 

acest eveniment fericit, el a ocupat o funcţie înaltă în țară, 
după rangul său, a trăit ani mulţi și fericiţi, bucurîndu-se de 
prețuirea. semenilor săi şi de iubirea soţiei, şi a închis ochii 
la adinci bătrineţe. 

Am isprăvit astfel cu aceste dramatis personae’ ale noas- 
tre, în afară de bravul Montrose, ale cărui fapte şi isprăvi 
sint inscrise in istorie. Despre ceilalti nu mai ştim nimic. 
Mai trebuie doar să-l pomenim pe Sir Dugald Dalgetty. Acest 
gentilom a continuat cu punctualitatea cea mai riguroasă 
să-şi îndeplinească datoria şi să-și primească solda, pină în 
ziua cind a fost făcut prizonier, împreună cu alţii, pe cimpul 
de luptă la PHILIPHAUGH. Cu acest prilej, el a împărtăşit 
soarta. tovarăţilor;săi de arme ofițeri, care au fost osîndiţi la 
moarte de la! amvon, și nu prin sentinţele unor tribunale 
civile sau militare, sîngele lor fiind socotit ca un fel de jertfă 
de ispășire întru iertarea păcatelor ţării. Aşa s-a făcut că 
soarta impusă acestor noi canaaneni a fost împlinită fără 
pietate și cu cruzime și toți osindiţii au fost executați. 

Mai mulţi ofițeri din Lowlands, care se aflau în ser- 
viciul Convenanterilor, interveniră pentru Dalgetty, prezen- 
tindu-l ca pe un om ale cărui cunoştinţe și experienţă ar fi 
de folos pentru oastea lor. Dar asupra acestui ultim punct 
l-au găsit pe Dalgetty neașteptat de hotărit să nu primească. 
El se angajase să lupte pentru rege pe un anumit răstimp, 
și pînă cînd acesta nu expira, principiile lui nu-i îngăduiau 
nici un fel de schimbare. Convenanterii, pe de altă parte, nu 
înțelegeau un principiu aşa de frumos, şi Dalgetty s-a aflat 
astfel într-o mare primejdie de a muri ca un mucenic, nu 
pentru vreo credinţă politică, ci numai pentru ideile lui strict 
ostăşești privind însemnătatea respectării termenului de an- 
gajare. Din fericire, prietenii lui au descoperit, făcînd soco- 
teala, că nu mai rămăseseră decit două săptămîni pînă la 
expirarea angajamentului său în armata regală, ori, în noile 
condiţii, angajamentul nemaiputind fi reînnoit, nimeni pe lu- 
mea asta nu putea să-l învinuiască pe Dalgetty că l-a călcat. 
Aceşti prieteni izbutiră să obţină, nu cu puţină greutate, o 
aminare a executării osîndei pentru acest scurt răstimp, la 
expirarea căruia îl găsiră gata să semneze orice angajament 


1 Personajele unei piese de teatru (în limba latină în origi- 
nal). N.T) 


ar fi vrut ei să-i ceară. El intră astfel în serviciul Statelor”, 
fiind numit maior în corpul de armată al lui Gilbert Ker, 
cunoscut în mod obișnuit ca Regimentul de Cavalerie al Bi- 
sericii puritane scoțiene. Despre ce s-a mai întîmplat cu el. 
nu ştim nimic, pînă mai tîrziu cînd îl găsim reintrat în stă- 
pinirea moşiei părinteşti de la Drumthwacket, pe care a ciîş- 
tigat-o nu cu spada, cum nădăjduia el, ci printr-o căsătorie 
pașnică cu Hannah Strachan, o matroană întrucîtva trecută, 
văduva unui nobil Convenanter din Aberdeen. 

Se spune că Sir Dugald a supravieţuit revoluţiei, fiindcă 
tradiţiile care vorbesc despre o vreme nu prea îndepărtată 
îl pomenesc drumețind prin ţară, foarte bătrîn, foarte surd 
şi cu tolba plină de istorisiri 


1 Organizaţie statală impusă de presbiterieni în Scoţia în timpul 
triumfului temporar al Commonwealthului, care a durat pînă la res» 
taurarea monarhiei, (N.T.) 

